
Napomena: U ovoj knjizi štampani su sitnijim (petit) slovima oni 
članci, koji nisu u tiskopisima, odakle su preneseni podpisani sa šifrom, 
a nije sigurno, da li ih je pisao dr Antun Radić, ili pak njegov brat Stjepan, 
odnosno tko drugi . . . Svakako su u vezi s njegovim pisanjem. Dopuštamo 
mogućnost, da je tako slično i sa kojim drugim, člankom, ali je od naše 
strane učinjeno sve, da sabrana građa u ovim knjigama obuhvati čitavo 
stvaranje Antuna Radića. — Urednik. 

Zbornik za narodni život i običaje. 

4 . o. m. smo na ovome mjestu donijeli samo bilježku, da je 
izašao II. svezak »Zbornika«, ovoga »velikoga djela« naše aka- 
demije, kako ga, što sa zadovoljstvom spominjemo, nedavno 
nazvao organ naše jeunesse doree. O tom će svezku biti u na- 
šem listu još i po više puta govora, a za danas ćemo se ogra- 
čiti na to, da u kratko pokažemo, kako je za ovo novo akade- 
mijino izdanje jedina prava rieč: veliko djelo. 

Ne znamo, bismo li mogli zgodnije početi rieč o velikom tom 
djelu, nego da iznesemo, kako ovo djelo, zanimanje za narod 
i proučavanje narodnoga života stoji kod prva dva velika za- 
padno-evropska naroda, kod Niemaca i Franceza. U najnovijem 
broju strukovnoga narodnoznanstvenoga izdanja francezkoga 
(Melusine) ovako piše jedan od prvaka francezkoga narodoznan- 
stva (H. Gaidoz) obznanjujući njemačko djelo o dječjim narodnim 
popjevkama i igrama: »S njekom smo zavidnošću otvorili veliki 
ovaj svezak . . . Mi zavidimo Njemačkoj ne samo bogatstvo nje- 
zine narodne književnosti, već i to, što je ta književnost pozna- 
ta i izvan naroda. U Njemačkoj u tom nema jaza izmedju na- 
roda i gradjanina, izmedju neznalice i književno obrazovana 
čovjeka: romantički pokret na početku ovoga vieka u Njema- 
čkoj nije bio — kao kasnije u nas — fantazija diletanata; to je 
bio u isti čas i narodni pokret: poštivanje njemačkih tradicija 
bijaše vrsta rodoljublja, koje je išlo za tim, da se izbaci utjecaj 
klasički, koji je bio tim više tudjinski, što se je unosio u fran- 
cezkoj formi.« 

Mi razumijemo zavist francezkoga učenjaka — osobito po- 
slie Sedana. Gaidozu je ovdje po svoj prilici zapela rieč, koju 
su drugi Francezi kazali do kraja: zavist, što je njemački narod 
pobiedio francezku buržoaziju. Ne pišemo političkoga članka, 
ali moramo podsjetiti na to, da trajni politički uspjeh ne leži u 

diplomaciji i »liberalnom« protežiranju buržoazije, već u brizi 
za osnov države, a to je narod. Kasno bi bilo i u nas hvatati se 
za glavu, kako se Francezi hvataju — poslie Sedana. 

Rieči francezkoga učenjaka možemo i za sebe napisati i 
podpisati s malom promjenom: poštivanje narodnih hrvatskih 
tradicija ima u nas biti vrsta rodoljublja koja mora da ide za 
tim, da se izbaci utjecaj tudjinski, tim više, što je taj utjecaj 
u nas njemački. 

Čudno se, zacielo, mnogome čini, da bismo ovim velikim 
djelom naše akademije mogli izbaciti tudjinski utjecaj. Nama je 
i to čudjenje razumljivo. Evo zašto! 

Naša inteligencija (ne budi joj u zlo upisano) tako je uvje- 
rena o premoći svoga kulturnoga mišljenja i znanja (kakvo je, 
takvo je), da joj se prosto čini smiešno, da bi »narod«, »prosti« 
narod mogao u ičem drugom pomoći osim: krvlju i znojem, mi- 
šicama i novcem. 

No i s ovoga — krivoga po našem sudu — stajališta izuča- 
vanje je narodnoga života i mišljenja veliko djelo — za rodo- 
ljubnu inteligenciju. Jer ako inteligencija misli, da je samo kul- 
turno evropsko (u nas njemačko) znanje i mišljenje jedina moć, 
koja čovjeka diže i drži: inteligencija bi morala nastojati, da 
to znanje i mišljenje i u narod proširi i u njem ga učvrsti, a 
to se ne može, dok se ne upozna duša narodna, jer će se onda 
tek: »prostota«, »surovost«, »praznovjerje«, »nepovjerenje«, itd., 
itd. — sve te narodne »mahne« — moći iz njegove duše iztisnuti 
i evropskom, jedino spasonosnom kulturom zamieniti. 

No ovo je mišljenje krivo. Ne ćemo toga dokazivati, već 
ponavljamo primjer: Niemci su veliki, silni; oni su ćutili, da 
im treba izbaciti klasički utjecaj, osobito s toga, što je bio fran- 
cezki, — a držali su za rodoljubnu dužnost poštivati i gajiti 
narodne, svoje njemačke tradicije. Kaju li se? A ne zavidjaju li 
im Francezi, što imaju bogatu narodnu književnost sakupljenu? 
Nije li žao g. Gaidozu, što u Njemačkoj nema jaza izmedju pro- 
staka i obrazovana čovjeka? 

Uvjerimo se jednom: 

Narod hrvatski nije samo ime: to ime krije i obuhvata i 
sadržaj različan od svakoga drugoga, koji se krije pod drugim 
imenom; to ime (kao svako drugo narodno) sadržaje u sebi: 
hrvatsko junačtvo, hrvatsku poviest, hrvatski osjećaj i pravo, 
hrvatsku poeziju, — hrvatski pogled na sviet, sadržaje hrvatsku 



dušu, svoj, hrvatski dio kulture čovječanstva. Taj naš hrvatski 
dio, dužni su svi pravi Hrvati čuvati i razvijati, — dužni su 
akademiji pomoć kod velikoga njezina djela. 

(»Obzor«, God. 1898. br. 53.) 


Hrvatsko narodopisno družtvo. 


Uredjujući akad. »Zbornik za narodni život i običaje«, uvje- 
rio sam se, da će se sve ono, što se u ovoj stvari mora željeti, 
težko postići bez tješnjega zbliženja ljudi, koji su voljni za ovu 
stvar — za poznavanje narodnoga života i čuvanje spomenika 

mu štogod uraditi i za to je potrebno na današnje uredjeno 

družtvo. 

Tri su poglavita razloga, s kojih je potrebno, da se stvori 
hrvatsko narodopisno družtvo. Ja ću ih u kratko spomenuti. 

Akademija naša ne može svojim dohodcima pokrivati ni 
onih troškova, koji su se do sada pokazali potrebnim za izda- 
vanje »Zbornika«. Troškovi su za »Zbornik« veliki, pa ipak 
obseg »Zbornika« nije ni u kakvom razmjeru s gradjom, koja 
je već sada u rukama akademije: gradja se ova ne će moći 
sva izdati ni za deset godina. Tu smo mi u vrlo čudnom polo- 
žaju. Narodoznanstvena izdanja drugih naroda tiskaju samo 
mrvice, često najneznatnije bilježčice, — a mi ne možemo izda- 
vati čitavih, podpunih, sistematskih po »Osnovi« urednikovoj 
obradjenih slika narodnoga života: »Srpski etnografski zbornik« 
na pr. morao je prestati s nedostatka gradje, a sad se pojavilo 
drugo srbsko izdanje opet sa samim mrvicama. Ne trebam ni 
spominjati, koliko stoje slike — bez kojih »Zbornik« ne može 
biti — odkupljivanje gradje, uredničtvo, za koje treba ničim 
drugim nezaposlen čovjek. — Kad bi se složilo družtvo, sve bi 
se ovo neizmjerno poboljšalo; gradju bi i slike članovi pribavljali 
djelomice bezplatno, a novčana bi se strana mogla urediti ili 
tako, da družtvo pomaže akademiji, ili da »Zbornik« priedje 
u ruke družtva, a akademija da mu pomaže (kako češka akade- 
mija novcem pomaže »Česky Lid«). 

Drugi je razlog ovo: Mi Hrvati treba da stvorimo hrvatski 
narodopisni muzej. Koliko je takov muzej ( — ja bih hrvatski 

rekao: vilište, kako se i zovu naši vrhunci, naši hrvatski Par- 
nasi — ), koliko je, velim, takav muzej potreban ne samo za 
znanstveno izučavanje, već i za širenje zanimanja za narodni 
život, — o tom, držim, ne treba mnogo govoriti. A akademija 
sama ne može — mislim — ni pomišljati na ustrojenje takvoga 
muzeja: tu treba družtvo. 

Treći je napokon razlog ovo: Ako ikoja grana nauke može 
i mora zvati u pomoć najšire slojeve naroda, — a to za cielo 
može i mora narodoznanstvo. Ako arkeologijsko družtvo treba, 
pa i nalazi članova — gdje je arkeologija mnogo dalje od zbilj- 
skoga, a osobito narodnoga našega života — treba li ih i ne će 
li ih kud i kamo više naći narodoznanstvo? Narodoznanstvo 
pače i ne smije postati i ostati čisto kabinetska nauka. A oče- 
kujemo li od njega što prije i praktičnih uspjeha za narodno naše 
biće, ne će to bez zanimanja najširih slojeva narodnih nikako 
uspjeti. 

S ovih sam nekoliko redaka htio samo upozoriti sve one, 
koji bi voljni bili u ovoj stvari sudjelovati, pa ih ujedno molim, 
da svoje mišljenje iznesu ili u javnim glasilima, ili meni jave. 
Pokaže li se jednim ili drugim putem dovoljno zanimanja za ovu 
stvar, sazvat će se sastanak za osnivanje družtva. 

Sva hrvatska glasila molim, da o ovoj stvari donesu barem 
bilježčicu. Možda će ići. 

(»Obzor«, God. 1899. Br. 75.) 


Dva družtva. 

i. 

Prije neke tri godine bivši predsjednik našega nastavnoga 
odjela g. Kršnjavi sazivao je konferencije, u kojima se imalo ne- 
što zaključiti; kako da se digne pučka prosvjeta. Od tih konfe- 
rencija, koliko mi znamo, nema nikakva ploda. 

Doista u Europi ima malo vlada, koje bi se same starale 
za širenje prosvjete ove ruke. Najviše se radi u Švedskoj, Nor- 
vežkoj, Englezkoj, pa u Rusiji, gdje treba svladavati prve po- 
težkoće: analfabetnost, ali svuda se staraju i nastoje oko toga 
posla privatnici i privatna družtva. 

Ne ćemo razlagati, što se i kako se u toj stvari radi u dru- 
gim zemljama. Tvrdimo samo to, da za širenje zdrave prosvjete 
medju hrvatskim narodom izvan pučke škole ima i posebnih raz- 
loga, a da darovitost našega naroda, koliko ga poznamo* jamči 
barem za jednaki uspjeh onome, što je postignut u drugim 
zemljama. 

Od ovih posebnih razloga ne možemo nekih zamučati. Na- 
rod je naš, kako se ono kaže, mlad narod. Naćs narod nije jošte 
proživio onih faza, što ih je proživio na pr. narod englezki, 
francezki i njemački. Naš narod u velikoj većini nije jošte po- 
plavljen t. zv. kulturom. Kažemo: tako zvanom. Nije li čudno 
zagovarati širenje prosvjete i zvati kulturu: tako zvana kultura? 
Nije. Danas i učeni i neuki, i liberalci i konzervativci, i oni, 
koji misle nešto kod toga i oni, koji pri tom ništa ne misle, 
zovu često kulturu »tako zvana« kultura, pa ćeš svagda uz taj 
naziv opaziti taki ton, koji ti kazuje, da do te kulture mnogo ne 
drže, da je nekako izgubila kredit. To je poznata pojava. Nije 
nam zadaća, da iztražujemo, zašto su plodovi t. zv. kulture 
takovi, da je ta kultura po njima izgubila kredit, ali smo uvje- 
reni, da ga je s pravom izgubila. Ne ćemo izticati skrajnih plo- 
dova kulture, silnih samoubojstva, anarhizma, bezvjerja, kozmo- 
politizma itd. itd. — jer je svega toga bilo, ako i manje, svagda. 

Iztaknut ćemo žalostnu istinu, a ta je: da je današnji »kul- 
turni« čovjek, bio učenoga, srednjega ili nižega staleža, neriedko 
bez ikakvih principa, bez išta, što bi mu bilo sveto, bez pošte- 
nja. Ovo je mnogo kazano, ali je na žalost tako. Što se drži, 
to još drži vjera, nauka, pa žene, gdje se još sačuvao čist obi- 
teljski život. Daleko bi nas zavelo, kad bismo stali u pojedino- 
stima dokazivati ovu istinu. Kazat ćemo samo obćenito, što će 
nam i mnogi pristalice kulture priznati, naime: da je obćeniti 
zadah ili atmosfera današnje kulture takav, da se najzgodnije 
može označiti riečju »obsjena«. Ne bismo htjeli, da nas tko 
krivo shvati. Nismo laudatores temporis acti, ne hvalimo bezu- 
vjetno »starih, dobrih« vremena, kao da onda nije bilo nikakve 
prevare. Ali tvrdimo, da je zadah i zaraza »obsjene« stalna pra- 
tilica savremene t. zv. kulture. Tko motri život, tko čita razli- 
čite novinske viesti, pa misli, taj se ima razloga zamisliti: kako- 
vim plodovima radja kultura. 

Ova se kultura širi u našem narodu različitim načinom, širi 
se sama, širi ju život i životne potrebe. I naš narod ima već 

o njoj svoj sud. Jeste li čuli, kako je naš čovjek čuvši za kakav 
čin kazao o njem svoj sud dobacivši priezimo: »Švaba«, »gledaj, 
što učini Švaba«? Sumnjam, da bi se našao naš čovjek, koji ne 
bi razumio, da je u ovom slučaju »Švaba« isto, što mi kažemo 
»kulturtrager«, »kulturni čovjek«. 

Pred očima nam se otvara mračan pogled, kad pomislimo, 
da bi se s vremenom mogla u naš narod useliti ova kultura; 
kad bismo imali posla s onom bezprincipnošću, onim pomanj- 
kanjem poštenja i svake bilo obiteljske, bilo rodoljubne, bilo 
čovječje svetinje, koja se opaža u mnogim slojevima drugih 
»kulturnih« naroda. U tih se naroda sada misli na to, kako bi 
se to zlo uništilo, kako bi se povratilo »staro, patrijarhalno« 
poštenje i življenje; kod nas naprotiv ima još vremena, da se 
tomu zlu zakrči put, da se kulturi dade drugi osnov i smjer. 
Ovdje bi nam se dala prilika, da se poslužimo starom istinom: 
čovjek se uči iz tudjega zla. 

Dati kulturi drugi osnov i drugi smjer! To je velika stvar, 
za koju nije dosta jedna glava. Pa nije li neobično iznositi na 
rješavanje ovo pitanje u političkom dnevniku? Jest, neobično 
je. Politički bi dnevnik imao tu stvar samo dalje širiti, a niknuti 
bi morala negdje drugdje. No što mi možemo protiv toga, što 
su naše prilike takove, da sve guta politika? Što možemo pro- 
tiv toga, što se gotovo ništa drugo ne čita osim političkih dnev- 
nika i — loših njemačkih romana? Znamo, što bismo morali, 
ali ne možemo. 

Prepustimo li širenju »kulture« po našem narodu slobodan 
put, doći će do onoga, što smo gore ocrtali. U narod zalaze tu- 
djinci, »kulturni« tudjinci: Švabe, Taliani; u narod dolaze trgov- 
čići sa svojim odgojem, moralom, običajima; u narod dolaze 
činovnici: načelnici, bilježnici, pisari — koji su svi okusili na 
vrelu »kulture«. Sve ovo ostavlja u narodu svoj trag, A tko je 
bio u narodu, taj zna, kaki je taj trag. Ali ima još jedna, po 
našem sudu prevažna pojava. Kod nas se dosta pisalo o tom: 
kako to, da križevački ratari idu mnogo radje u pisare, u ob- 
ćinske činovnike, u žandare — samo ne idu u svoje selo, na 
svoje zemljište. Vlada je pače izdala nekakovu naredbu, da 
tomu na put stane. Krivilo se ovo i ono, ali se mi ne čudimo, 
što nitko nije — koliko znamo — pokazao pravi uzrok toj poja- 
vi, za koju svi priznajemo, da je pogubna. 

Što je dakle uzrok, da se našim ratarima ne da u selo, da 

se late rala i motike? Što je uzrok, da mnogi voli biti svačija 
metla, sluga, — a ne će da bude sebi gospodar? Što ga vuče, 
da kao žandar luta preko brda i dolina za kakvim razbojnikom, 
a bježi od redovita rada, suha krova i svoje obitelji? Mi ćemo 
drage volje podpisati vulgarni odgovor na to: Težnja za »go- 
spodstvom«, lakšim ili nikakvim radom. Ali ovaj je odgovor 
ipak samo konstatovanje činjenice, samo drugim riečima, a ne 
tumači ništa. Radi se naime o tom, da se nadje uzrok: zašto 
je našim ratarima milije pisarsko i žandarsko »gospodstvo« od 
rala i motike: pa onda, odkuda to, da seljački momak probo- 
ravivši tri godine u tom ratarskom zavodu steče odvratnost od 
seljačkoga staleža i života — u školi, koja je baš za to osno- 
vana? Evo odkuda: Odtuda, što je seljački momak pridahnuo 
evropskoj »kulturi«; a ta je »kultura« tako u opreci s našim 
narodnim bićem, da je dosta samo k njoj pridahnuti, pa će ti 
svoj narod i njegov život omrznuti. Omrznut će ti narodni go- 
vor, narodna nošnja, narodni običaj. Volit ćeš, kako rekosmo, 
biti svačija metla — samo da te ne pribroje k narodu, iz kojega 
si nikao. Omrznut će ti domaći rad u znoju lica, a težit ćeš za 
pisarstvom, španstvom, za svačim, samo ne za radom, u kojem 
si se rodio, za koji su te odgajali. To je plod toga pridaha 
»kulture«. 

Zanimljivo bi bilo zaviriti malo u dušu takvoga seljačkoga 
momka, pa motriti, kako se u njem radja sve po malo odvrat- 
nost od opanka i halje. No ne ćemo toga na dugo razvlačiti. 
Momak ovaki vidi danomice na svojoj okolini, koja ga okru- 
žuje: kako se do našega naroda, u obće, a do seljačkoga sta- 
leža napose — ništa ne drži. Uzet ćemo samo jedan primjer. 
Govori se o kakoj usavršenoj gospodarskoj spravi, koja u naš 
narod nije jošte prodrla, narod se njom još ne služi. Što mislite, 
kakova je metoda u tumačenju i razlaganju? Ovaka: pohvali se 
ne samo sprava, nego i napredni narodi, koji su je izmislili i koji 
se njom služe. Dobro. Ali sada? Od prilike ovako: »Tako je, 
vidite u drugih naroda. A što hrvatski seljak? Badava ti njemu 
govoriš: on ti plete kotac kao i otac . . . Ne možeš ti njega 
naputiti na njegovo dobro« . . . Mogli bismo pokazati štampanu 
gotovo od rieči do rieči ovakovu nauku. Mi smo sami već u 
pučkoj školi slušali ovakovu nauku. A to ratar naš sluša dan 
na dan. Je li čudo, da se napokon odvrati od toga tvrdoglavoga, 
neukoga, lienoga hrvatskoga seljaka? Ne ulijeva li mu se sve 

po malo uvjerenje, da je u tom narodu nemoguće uspješno 
raditi? 

Ovdje mi nemamo pred očima pojedinca. Mi samo konsta- 
tujemo, da je duh ove kulture, koja se kod nas širi, takav, te 
svatko drži, da je prema narodu »kultur treger«, svatko drži« 
da se kultura mora u narod unositi iz vana, a da narod nema 
nikakve svoje kulture. 0 tom je već uspjelo s raznih strana 
uvjeriti nas, pa mi svi neznalice i nehotice ponavljamo tu ucie- 
pljenu nam nauku o našem kulturnom ništavilu. A onda se 
tužimo, što se ratarski djaci odvraćaju od naroda, onda nasto- 
jimo naredbom to zapriečiti, — a tako smo ih učili! Naša tvrd- 
nja ne odnosi se na pojedince ni na staleže, nego u obće na duh 
kulturtregera, pod kojim naša — pa i ne samo naša — inteli- 
gencija stenje. 

Ovaj smo primjer s ratarima izabrali samo s toga, što je 
na dlanu. A ovo je samo jedan. Tko bi se uzprotivio našoj tvrd- 
nji, pa upozorio, da je tako i drugdje, taj bi samo potvrdjivao 
naše uvjerenje, da su plodovi kulture, kako se i kaJkova se 
danas širi, — u mnogom štetini. Ipak bi se moglo lako dokazati, 
da je želja za »gospodstvom« nešto više baš naša specijalnost, 
ali ne samo naša: to je specijalnost svih naroda, nad kojima 
gospoduje duh tudjinstva i kulturtregerstva. 

Ovaj nas jedan primjer s ratarima uči, što će biti od našega 
naroda, bude li se »kultura« i dalje širila u onom duhu, u kojem 
se danas i do danas širi. A taj duh jest duh tudjinstva; to je duh, 
koji je spreman, da zaštiti tudjinstvo i tudjinsku misao — na- 
zvati svoj narod »ruljom« i »klatežom«, i to ne pojedince, nego 
stotine i hiljade bez izuzetka: »rulja«, »klatež«. Takav duh 
može širiti samo takovu kulturu, koja radja odmetnike: odmet- 
nike staležke — kako smo pokazali, odmetnike narodne, o ko- 
jima za sada šutimo. 

Proti takvomu duhu mora ustati svaki rodoljub iz poviest- 
nih razloga. Ali se i ovdje opet vidi, da se prosvjeta i politika 
dieliti ne da. Prosvjeta radja uvjerenje, a uvjerenje stvara, rav- 
na politiku. Kakova prosvjeta, takovo uvjerenje: a kakovo 
uvjerenje, takova politika. Ako je prosvjeta zadahnuta tudjin- 
stvom, mora biti i politika tudjinska. 

(»Obzor«, God. 1897. Br. 219.) 


II. 

Stalna je pojava, koja se jasno vidi iz povjesti prosvjete, 
da u narodu, u kojem vlada tudjinstvo, nastaju privilegia: oni, 
koji se duhu tudjinstva priljube, stiču povlastice, pogodnosti, 
kojih ostali sugradjani nemaju. 

Nijesu te povlastice uzakonjene, ali je duh te kulture takav, 
da »kulturni« čovjek uživa u družtvu neke pogodnosti. Spomi- 
njemo to zato, što je i to jedan razlog, s kojega se u nas svatko, 
tko ikoliko može, otimlje seljačkomu stališu i bježi u gospodu. 
Gdje vlada tudjinstvo, pogodnosti su u javnom životu na dnev- 
nom redu, bez njih ne može biti. U narodu, gdje vlada tudjin- 
stvo, nije čudo, ako vlast odredi, da se pristašama tudjinstva 
daju pogodnosti, a onima, koji su protiv tudjinstva, da se te 
pogodnosti ne daju, »jer ih onako po zakonu ne idu«. 

Prema tomu treba da udesimo rad oko prosvjetnog i poli- 
tičkog odgoja naroda, tako da nam kultura ne urodi onakim 
plodovima, kako smo to pokazali. Ovo pitanje nije iz zraka 
uzeto, već iz života. Pita se samo, može li se kulturi dati osnov 
i smjer po volji i odredjenoj osnovi, pa onda: tko je pozvan za 
taj posao. 

Kod mlada naroda, kaki je hrvatski, može se kulturi dati 
odredjeni osnov i smjer. Po svem, što smo do sada kazali, taj 
oisnov mora biti narodni. Mi ne ćemo ovdje u potankostima do- 
kazivati, da naš narod ima svoju kulturu: ne ćemo nabrajati 
ni posebnih biljega te kulture. Istaknut ćemo samo glavno, o 
čem se radi: radi se o tom, da se prestane s dosadašnjom opće- 
nitom metodom širenja kulture. Širiti u nas kulturu znači još 
uviek pokazivati na tudjince kao uzor svega dobra. Tko pravo 
pomisli posljedice te metode, lako će spoznati, kako se narodu 
oduzima povjerenje u se i u samostalni napredak. Mi smo to 
jasno pokazali primjerom s ratarima, a mogli bismi nastaviti 
gotovo bez kraja. 

Znamo, da će ih biti, koji će nas upitati: Pa zar da na 
osnovu narodnih ovih i onih poroka, narodnoga praznovjerja, 
ludih običaja širimo kulturu? Poroka ima svaka kultura, pa i 
ona hvaljena, koja se u nas širi — više nego narodna. Prazno- 
vjerje nije nego neznanje. A neznanje treba goniti, koliko se 
može. U tom i leži glavna zadaća širenja kulture — a ne leži 
u tom, kako se danas u nas u velikoj većini slučajeva radi, da 

se narodu neprestano pod nos baca njegova prostota (prema 
kulturnoj »finoći«) u odielu i ponašanju, njegovi ludi običaji 
i njegovo praznovjerje, kao da je »kulturni« sviet bez prazno- 
vjerja, kao da ne pleše sa stolovima i ne doziva pokojnika itd. 
Ali je duh »kulture« naše takav, da je narodno praznovjerje 
samo zato praznovjerje, što je — narodno, a ne pozna ga, re- 
cimo, i kulturni Du Pre: onda ne bi bilo praznovjerje. Ali ti ne- 
sretni, glupi običaji! Oni ne dadu spavati ni velikim županima, 
koji smišljaju, kako bi ih naredbama uništili. Pomislite grozote: 
svatovi se slave po nedjelju dana! Nije li to luda razsipnost?! 
Pa to kolo, pa to prelo, pa . . . 

Ne ćemo razpravljati o suštini tih običaja. Samo iztičemo 
očinsku brigu vlasti, kako se narod ne bi dao na razsipnost: 
iztičemo očinsku brigu za moral narodni. Iztičemo sve to, samo 
ne razumijemo, kako to, da se ta očinska briga protegla samo na 
narod, a pustila s vida toalete s uresima od tisuća forinata, kako 
je pustila s vida opijanje šampanjcem, kako pušta s vida »kul- 
turne« ljude, koji se po tami motaju oko kola i prela, a znadu, 
za što. Za što se ne bi izdala naredba i protiv balova i druge 
razsipnosti »kulturnoga« svieta? Zato, što po duhu naše »kul- 
ture« »kulturni« sviet ima privilegije, kojih narod nema: na- 
rodnom se osobnom slobodom može i smije ravnati po volji. 
Jadna je to za cijelo kultura, koja narodu nenavidi ono malo 
veselja i zabave u njegovim mukama, a zna, da narod nema ni 
kazališta, ni koncerata, ni kupališta ni 

Kad se kaže, da kulturi ima biti osnov narodni, tim se ujed- 
no kaže i njezin smjer. U duhu je naše »kulture«, da se narodu 
utuvljuje u glavu misao: obrazovan čovjek ne može biti u ga- 
ćama i opancima kod pluga i motike: hoćeš li biti obrazovan, 
prosvietljen, samo se po sebi razumije, da se moraš odmah i 
pogospoditi. Gdjegod se kultura širi na taj način, tu ona stvara 
proletarijat, dangube, razpikuće, skitalice, varalice. A ova mi- 
sao uključuje u sebi drugu, još goru: da seljaku i ne treba 
prosvjete. Velimo: uključuje, jer kad bi duh te »kulture« pod- 
nosio, da i seljak bude obrazovan, ne bi ga vukla iz njegova za- 
nimanja i života. 

Mi naprotiv držimo, da i seljaku, širokim slojevima naroda, 
treba znanja, a da se s toga ne mora pogospoditi. Zato ovo i 
pišemo. Naglašujemo: narodu našemu treba znanja, a ne treba 
mu »kulture«. Razlikuje se kultura srca i kultura uma. Kultura 

srca daje narodu posebno obilježje, ta je kultura narodna. U tu 
granu kulture spada način života, običaji, družtveno uredjenje, 
poezija. U toj grani kulture naš narod ne treba uzora, jer što je 
naš narod na tom polju stvorio, vriedi barem toliko, koliko i 
ona kultura, kojom nas u školama zatrpavaju, a koju mi težko 
shvaćamo; pa kad ju shvatimo, ili barem sebi umišljamo, da smo 
ju shvatili’, stanemo prezirati, ili barem manje cieniti svoju, jer 
je ne poznamo, jer se nitko nije trudio, da nam je onako potan- 
ko u sviest dovede, kako se je trudio, da nam u tančine, na 
slovke i glasove raztanji i razčlani koju prispodobu Vergilijevu. 

Drugo je sa znanjem, kulturom uma. Znanje nije izključiva 
osebnost kojega naroda, znanje je tekovina čovječanstva. Tu 
ćemo primati i učiti od svakoga, kao što su svi primali i pri- 
maju od sinova našega naroda, — dosta je spomenuti Marulica, 
Boškovića, Teslu, a primali bi i više, da nam je historijska sud- 
bina bila povoljnija. Nesrećna historijska sudbina ne smeta raz- 
vitku kulture srca, pače bi čovjek rekao, da joj pomaže. Ne- 
srećni su narodi kao i nesrećni pojedinci čuvstveniji, puniji 
poezije. Naš je narod kao nijedan gotovo — narod — pjesnik, 
a općenito se iztiče pjesnička bujnost slavenskih naroda, pa što 
je više koji robovao, to mu je divnija poezija. Ovom je činjeni- 
com jedan član naše vlade htio u saboru opravdati despotizam, 
ili barem dokazati, da nije štetan razvoju kulture. Nemamo ka- 
da, da ovo pobijamo. Tvrdimo naprotiv, što je svakome jasno, 
da za umni napredak: za znanstvena iztraživanja, pokuse, treba 
najprije mira i vremena, ujamčena materijalna eksistencija, pa 
onda polje, na kojem će se znanstveni plod upotrebiti. Sve to 
može biti samo u slobodna naroda. 

(»Obzor«, God. 1897. Br. 225.) 

III. 

Na početku smo ovih članaka spomenuli vladine konferen- 
cije o uspješnijem širenju kulture u šire slojeve naroda. Tu se je 
mislilo poglavito na širenje kulture medju zrelijim, odraslim 
svietom, a tek uz put spominjalo i umanjenje analfabeta, na koje 
se dakako može misliti samo kod mladjega naraštaja. Misao o 
širenju kulture medju širokim, a odraslim slojevima naroda, to 
je kolosalna misao. Kazat ćemo s toga o njoj dvie, tri rieči. 

Tko se sjeti modernoga širenja kulture, medju odraslim 

množtvom, kako se počelo provadjati u najnovije vrieme u 
Englezkoj, Americi i drugdje, taj bi pomislio, da je moderna 
nova misao. Varao bi se. Ta je kolosalna misao tako stara, kako 
je staro kršćanstvo, samo što razne vrsti liberali toga ne vide, 
premda je moderno širenje kulture medju širokim slojevima 
odrasloga svieta pravo koprcanje prema stoljetnoj sistematskoj 
metodi kršćanskoga propoviedanja. Da nije bilo te metode, koja 
se ni danas drži; nikake škole, nikaki folijanti učenih teologa ne 
bi bili dali svjetskoj kulturi novoga osnova i smjera, što ga je 
kršćanstvo neosporivo dalo. Mi s toga ne ćemo trošiti dalje 
riječi, da dokažemo, kako su škole i sve ostalo upravo ništa 
prema širenju kulture odraslim slojevima naroda bez razlike, 
spola, staleža i obitavališta. Mi ćemo samo iztaknuti glavne 
razloge, koji bi nas morali prisiliti, da se latimo ove ruke širenja 
prosvjete. 

Kod nas se je po primjeru drugih država produljio polazak 
pučke škole. No tko je bio na selu, taj je mogao vidjeti, kolike 
neprilike stvara narodu to produljenje škole. Odkada su podie- 
ljene zadruge, našemu je seljaku diete, čim stane čvrsto na 
noge — pomagač. Prodjite Zagorjem, pa ćete vidjeti, kako djeca 
od 4 — 5 godina, koja mesu još »žabi do uha«, paze na kravicu 
ili purane; u Posavini dječak od 8 — 10 godina pomaže ocu kod 
oranja: on goni, otac pluži. A kad je dječaku 14 godina, gotov 
je težak, a mora u školu. Odtuda prijave, globe, moljakanje, 
prigovaranje, a konac svemu: diete ne polazi u školu. Narodni 
će ekonom ovu pojavu lako razumjeti; on zna, da je čovjek 
najskuplji težak: vola ne hraniš ni tri godine, pa ti već služi, 
a za čovjeka nije dosta ni pet puta toliko. Zato je razumljivo, 
što ga tako rano pritežu k poslu, zato smo mi uvjereni, da će 
u nas biti uviek neprilika s polazkom škole odraslije djece; po- 
lazak će biti uviek neuredan i imat će slab uspjeh. 

Ovo bi se moglo i moralo tako urediti, da se na polazak 
škole sile samo prava djeca, ali strogo, pa da u školi uče samo 
najnuždnije: uz vjeronauk čitanje, pisanje i računanje, kako je 
to u vladinoj jednoj naredbi posve razumno odredjeno. Dalji se 
napredak ima prepustiti slobodnoj volji, ne vezanoj na školske 
dane i ure, — ali ne valja ostaviti naroda sama sebi i misliti, 
da je sve učinjeno, ako se izdade nekoliko knjižica »za narod«. 

Ovo je, što smo dosada kazali, obćeniti razlog, koji vriedi 
za svaki agrikulturni narod. No ima i posebnih razloga, koji 

vriede samo za naše prilike, kako ih mi shvaćamo, razloga koji 
dovore za to, da školsko učenje traje što kraće vrieme. Škola 
je dresura, bila ona kakva ti drago. Pomislimo samo, što su 
škole učinile od naše inteligencije. Ne znam, tko je rekao, ali 
je dobro rekao: da izpod školske šibe nikada ne će izaći junak. 
Mi ćemo ovu rieč malo promieniti i s uvjerenjem kazati: da iz 
škole zadojene današnjom nenarodnom kulturom ne ce izlaziti 
narodni naraštaj, da će iz današnjih naših škola, što duže bude 
trajalo školsko učenje, izlaziti naraštaj, koji će biti sve to dalje 
od naroda. Sjećamo samo na primjer s ratarima. Diete je meka- 
no, dade se vijati, sve ga se prima. To su znali i Turci, pa su 
za janjičare hvatali djecu: odraslih je poturica bilo malo. Mislio 
bi tko, da prevršujemo. No taj neka pomisli, da to sve ide po- 
lako, da se narod ne će odroditi za 10—15 godina, ali će se 
odroditi sve po malo. Komu je to svejedno, za toga i ne pišemo. 
Drugo je s poučavanjem u zrelijoj dobi. Tu je sveza sa ži- 
votom, iz koje se ne da tako lako iztrgnuti, tu već dolazi i 
razumno prosudjivanje. 

Napokon ima i razlog politički. Mi smo Hrvati u susjed- 
stvu dvaju od nas kulturnih naroda: Niemaca i Talijana; mi smo 
politički silno razejepkani, a narodni dio inteligencije nastoji 
već više od pol stoljeća, da se narod ujedini. Ovo nastojanje 
inteligencije slabo napreduje. Gledajmo samo: sredovječnih je 
političkih tvorba njemačkih i talijanskih državica nestalo, a 
hrvatske su sredovječne tvorbe kao petrificirane: Hrvatska, 
Slavonija, Dalmacija, Istra . . . samo Hrvatske nema. Neka nitko 
ne pokazuje na Magjare i Srbe, koji nisu od nas kulturniji, pa 
ipak imadu samostalne države; Magjarima je pomogla njihova 
aristokracija, koja je bila narodna, a Srbiju je stvorila diploma- 
cija — i to, što su Srbi kulturniji od Turaka, pa nisu mogli 
podnositi robstva i divljačtva. 

Niemce je ujedinila, a Talijane oslobodila i ujedinila samo 
kultura. Danas narodi vriede toliko, koliko vriede u kulturi. 
Zato smo mi duboko uvjereni, da će nastojanje narodnoga diela 
hrvatske inteligencije za jedinstvom i slobodom naroda tek onda 
uspjeti, kad čitav narod bude znao što hoćemo i kako bismo 
mogli postići svoje težnje. Tomu bi, istina, mogla pomoći i škola. 
Ali što će škola, kad su škole u rukama ne jednoj, nego pet 
vlada, od kojih svaka ima svoje ciljeve, a nijednoj nije u pro- 
gramu sloboda i jedinstvo hrvatskoga naroda! Sto će škole, u 

kojima ima učitelja svih narodnosti nama protivnih, a od nas 
kuitn.no jačih! A kad bi i bilo drukčije: nar je diete vrstno 
shvatiti, sto je domovina, sloboda, narodno jedinstvo? Tu ne 
preostaje drugo, nego izvan škole učiti odrasliji sviet, sve slo- 
jeve bez razlike. Tek onda, kad te izbornik ne bude pitao samo 
za peeenje rakije, za sadjenje duhana, za poreze itd. itd., već 
kad bude razložno shvaćao, što je to: sloboda i jedinstvo naro- 
a kad bude od ovih težnja znao i htio dieliti časovitu mate- 
njalnu korist, riečju, kad bude prosvietljen, onda će narodna 
inteligencija kao vodja moći računati na narod kao vojsku. Nisu 
zato dosta periodički listići za narod, — već stoga, što imamo 
mnogo anababeta. Istina, ti listići mnogo pomažu, ali to nije 
osta. To može pomoći samo živa rieč, koju može svako čuti. 

Možda tko misli, da za sve to nije sila: narod će se s vre- 
nom već prosvietliti i pomoći inteligenciji. Ovo je mišljenje 
krivo. Ako bude naš narod napredovao ne će ni naši susjedi 
spavati. Povrh toga je za nas pogibelj, da će se u nas umnožiti 
»kulturni« proletarijat, koji će narodu biti strašan balast: kao 
s o mu je vec danas. Tko je danas najviše protiv narodnih tež- 
nja . Svatko, »tko kopati ne zna, a prositi ga je sram«, tko ne 
ima svoga pedlja zemlje i krova nad glavom ... a ima više poli- 
tičkih prava nego petdeset otaca obitelji na selu . . . Ovakih je 
svaki dan sve to više. 

°vo su razlozi, s kojih zagovaramo, da se u nas stane mi- 
sliti i raditi oko širenja prosvjete izvan škole medju ostalim 
narodom. Za taj rad trebalo bi osnovati posebno družtvo. 

U nas imade mnogo svakojakih družtva. Mnoga od njih 
apeluju na »rodoljubno« obćinstvo, pa se često čuju tužbe protiv 
svakojakoga natipanja za prinose. Ne ćemo izpitivati, koliko 
su mnoga ta družtva pomogla rodoljubnim ciljevima, u ime 
ojih apeluju na rodoljube. Iztičemo samo, da se ne možemo 
nikako zagrijati za neka staležka družtva, kakovo je na pr. 
družtvo za podporu dnevničara. Čini nam se, da se vraćamo 
u srednji viek, kad čovjek nije bio čovjek, ako nije bio u cehu. 
toliko se viče na taj srednji viek, a u tom se za njim povodi. 

e ćemo ovdje razlagati, što držimo o družtvima u obće; o tom 
ćemo kasnije kazati rieč, dvie, no čini nam se, kao da je nestalo 
krasnoga poletnoga zanosa, koji je stvorio našu »Maticu«, — 
družtvo za narod, koji je stvorio Sveto-Jeronimsko družtvo. Os- 
novalo se toliko sportskih i staleških družtava za uzki krug 

posebnih interesa, a obćoj narodnoj ideji ni traga. Pače i za 
ona narodna družtva koja živu, ne pokazuje se pravoga mara. 
Čija god je rieč, pametna je: da nije nikakovo domoljublje 
dobiti za 3 for. 10 knjiga naše »Matice«: a koliko je zanimanje 
za sveto Jeronimsko družtvo; — dodjite u skupštinu i uvjerite 
se. Badava, zanosa, živosti i rada naših preporoditelja i prvih 
njihovih nastavljača — nestalo je, a nestalo je tako, kad ne ima 
vodja i živosti u narodu. Kad bismo osnovali ovakovo družtvo, 
o kojem govorimo, povratili bismo se samo na trag domoljub- 
nih naših otaca, Žalostno bi bilo, kad mi mladji tim tragom, tra- 
gom ljubavi prema narodu, ne bismo našli i naprednijih misli, 
koje traže nove prilike. Naprednija ta misao bilo bi družtvo za 
širenje prosvjete izvan škole. Kako bi se to družtvo uredilo, 
kaki bi mu bio program i način, o tom ćemo još imati vremena 
da razpravljamo, kad budemo čuli © tom mnienje i drugih. 

(»Obzor«, God. 1897. Br. 231.) 


Iz naroda za narod. 

Pored drugih zbornika, što ih odavna u sviet šalje jugosla- 
venska akademija znanosti i umjetnosti — da spomenemo samo 
.»f .’ » * are Pisce hrvatske«, »Starine«, historička i histo- 
ncko-jundička »Monumenta«, pa onda »Riečnik hrvatskoga ili 
srbskoga jezika« - zamislila je akademija prije dvie godine, 
a se podhvati još dvaju zamašnih i znatnih posala i da stane 
pribirati »Gradju za poviest književnosti hrvatske«** i da uzme 

nekoi 1 T, teriial ° naŠem narodnom životu i da ga onda po 
poslužit* a 7K ° S f OVi proucava ' Ovoj drugoj zamisli imao bi 
Te nrv * Zb . 0rmk za narodni život i običaje Slavena«, kojega 
sviet 1 SV6Za ne aVn ° lzažao < a skoro će i drugi da izadje na 

s,o«1? im akademi i in »Zbornik« zanimati ne samo jeziko- 
u ni f0 , k 0r ! StU ’ nego 1 kulturnoga historika u obće, kako će 

TspTeV, ^ 86 2g ° dne gradje 1 P° litičar - 1 - ako se 

__ n ajelu dati onu svestranost, koju bi htjela »Osnova« postići 

i mi aIm ekon °m (n. pr. str. 15 u »Osnovi«), red je, da se 
Vrnemo na taj zamašni podhvat s nekoliko rieči. 

Naš narod — razumievajući ovdje pod »narodom« i kapu- 
taša (gospodina) i čovjeka u opancima (seljaka) — davno je po- 
tisnut s one staze, kojom bi morao po prirodi da koraca. Daka- 
ko, da se to jače razabira na gospodi nego li na seljacima. 
Potisnut je na neprirodnu, jer nenarodnu stazu, nešto silom pri- 
lika, a nešto krivnjom svojih sinova t. zv. gospode. Uči nas 
historija, da je najjači bio naš narod onda, kad se je gospodin sa 
seljakom ćutio jedno; što je takvih momenata u historiji dosta 
malo, to i jest ona naša žalost; gdje niži slojevi ne mogu u 
viših slojeva gledati pobornike svojih želja i ideja, gdje opet 
viši slojevi ne podmladjuju svoju snagu narodnom snagom, ondje 
će težko moći biti govora o prirodnom razvoju naroda. U starih 
Grka ima priča, kako je Antej s Heraklom svaki se čas 
spuštao na zemlju — na grudi svoje majke — da od nje crpe 
snage. Dokle god je od zemlje primao snage, dotle mu nije mo- 
gao Herakle nauditi. Tek kada ga Herakle odkide od zemlje 
i podiže u zrak, bješe inteligencija. I taj se gospodin, naša inte- 
ligencija dobrim dielom otudjila. 

Ono, što je u Grčkoj Antej, to je u našem narodnom životu 
— gospodin svojemu narodu. Na štetu je to i prostoga naroda 
i gospode. Priljubi li se inteligencija svojemu narodu, onda je 
i ona jaka i njezin je narod jak. Najbolje nam primjerom za po- 
tvrdu naših navoda može služiti ilirsko doba. Učena gospoda 
inteligencija, zagrijala se za narod, njegov jezik, običaje itd., 
pa koliko ne koraknu naprvo naša kultura nastojanjem one 
male šačice ljudi, naših velikih ilira! Kako li bismo bili tek 
odmaknuli napried, kako li bismo bili svoji, da se je i čitav na- 
rod onda već mogao zagrijati vatrom, kojom su gorjeli naši 
preporoditelji! 

Ali žalibože riedki su svetci, da se inteligencija od srca 
hvata u narodno kolo. Preradovićeve rieči: »Plemstva nema 
u Slavena«, može Hrvat lako preinačiti na »Plemstva nema 
u Hrvata«. I nema ga. Nema ponajprije staroga plemstva. Ono 
je poubijano to na bojnim poljanama, to u Bečkom Novom 
Mjestu, to kojegdje drugdje. Stare hrvatske plemićke obitelji, 
koje i dan današnji živu, nisu više hrvatske. Ili su sasvim po- 
stale tudje, te osim imena nisu zadržale ništa hrvatskoga ili su 
bar blizu tomu, da postanu tudje, jer nemaju srca za ovaj svoj 
narod, ni ljubavi za svoju rodjenu grudu. 

Nema ni novoga plemstva, nema ga bar narodnoga. O naj- 

novijim plemićima, što ih za zasluge oko sistema sistem stvara, 
ne ćemo ni da govorimo. 

Hrvatsku inteligenciju sačinjavaju oni, koji su potekli iz 
prostoga naroda. Oni i podržavaju veze s narodom. Učitelj, sve- 
ćenik, koji činovnik ili vlastelin, gdjekoji sveučilištni gradjanin, 
to je naša hrvatska inteligencija, na njih se i u prvom redu baš 
na njih obraća akademija tražeći, da ju podpomognu u njezinu 
koliko znamenitom toliko i patriotskom podhvatu. 

S tri gledišta treba ponajprije da uočimo stvar i — recimo 

odmah da ju od srca pozdravimo. Izdajući akademija na sviet 

»Zbornik za narodni život«, ona će potaknuti na novi duševni 
rad mnoge sile u provinciji, koje se od duševnoga rada davno 
odbiše. Selo ili manji gradić ne pruža ti toliko poticaja da ti 
duh intenzivno radi. Svaki suradnik »Zbornika« baš u radu za 
»Zbornik« naći će poticaja, da dogradi i upodpuni nešto na 
svojem intelektu i moralu. U jednu rieč: svi suradnici »Zborni- 
kovi«, ako to nisu bili odprije, postaju duševni radnici. Kapital 
duševnoga rada u Hrvata raste — i to je jedna zasluga akade- 
mije i njezina »Zbornika«. 

Druga će blagotvorna posljedica ovoga rada oko prouča- 
vanja narodnoga života biti, da će oni, koji se njega prime sve 
više zavoljevati narod i njegovu dušu. Francezka rieč »L'appe- 
tit vient en mangeant« prikrojena za ovu priliku znači: što se 
više približuješ narodu i što ga više proučavaš, to ti je miliji. I 
odbjeglicu sina mami očinski dom i odmetniku sinku često bi 
majčina sladka rieč blažila ljutu tugu, kako onda da se s rado- 
šću ne vraća k rodnomu pragu onaj, koga su samo nepovoljne 
prilike, netražene i neželjene, od njega odbile! 

Najglavnija pak tekovina čitavoga rada bit će ovo: Pred 
nama će ležati ogromna gradja, koja će nam jasno, glasno kazi- 
vati, kakov život boravi naš hrvatski narod, kakva mu je duša, 
što ga tišti, što on željkuje itd. Pravi prijatelj i pravi sin svoje- 
ga naroda i dosele je to, ali samo donekle znao. Sad će mu 
biti slika jasnija, podpunija. Na osnovu te gradje moći će i za- 
sliepljenoj svojoj braći i tudjincima dokazati, da naš narod ima 
u sebi sve uvjete, da uzživi samosvojnim životom. Iznositi te 
dokaze, otvarati im srce Hrvata kaputaša i Hrvata seljaka, bit 
će zadaća svakog patriote. 

Kad je Vuk pokazao svietu, kakvo pjesničko blago ima 
Hrvat i Srbin, strani se je sviet stao snebivati. Naše narodno 

blago stadoše izučavati i stranci i vlastiti sinovi. Pjesničtvo 
i pjesnička proza udariše narodnom stazom. Jezik, poslovice, 
običaji narodni i sve se to stalo proučavati i proučavalo se s 
ljubavlju ali ne za dugo. Interes za narodnu poeziju s vremenom 
smalaksao. Nekako s bolju to konstatuje naš zemljak Jagić ocje- 
njujući u svom »Archivu« (XI. 424.) Hermannovu zbirku muha- 
medanskih pjesama. 

Od »Matičinih« izdanja »Hrvatskih narodnih pjesama« mi- 
šljasmo u novijoj našoj književnosti brojiti novu periodu vra- 
ćanja k narodnomu vrutku. Koliko li će »Matičine« pjesme utje- 
cati na to, da nam se pjesnici i pripovjedači podrobnije baviti 
narodnim sujetima, narodnom gradjom, ne možemo više pripo- 
vjedači zahvaćati za svoje svrhe. 

Kao što zbirke raznih sakupljača narodnoga blaga poka- 
zaše, da je naš narod bogat na pjesmama, tako je Kuhačeva 
zbirka »južno-slavenskih narodnih popjevaka« pokazala, da u 
našega naroda ima i muzikalnoga blaga, samo ga valja pokupiti 
te tim od propasti sačuvati i njim se — okoristiti. U jednom 
i drugom pravcu pokazao se nemar Hrvata u pravoj mjeri. 
Četvrtom knjigom zape ovo monumentalno djelo. Kad je prije 
nekoliko godina Slavjanski obilazio sa svojom družbom po 
Evropi, pa kad je došao i medju nas i kad čusmo, kako se liepo 
dadu pjevati narodne popievke, sjetismo se, da i mi imamo 
možda još i ljepših popjevaka od ruskih i da bi bilo vriedno, da 
se dademo na kultiviranje narodne popievke. Pa jesmo li što 
na tom polju učinili? Davalo se nekoliko vokalnih koncerata u 
Zagrebu, u jednom ili dva gradića u provinciji i naš zanos za 
narodnu glazbu jenjao. Regeneracija našega glazbenoga života, 
kojemu se nadasmo poslije pohoda Slavjanskoga, ostade pustom 
željom nekolicine. Tako još i danas velik dio obćinstva ne samo 
da ne mari za prostonarodnu popievku, nego ne mari ni za 
umjetnički dotjeranije narodne tvorevine u narodnom duhu. Da 
svoje kazivanje potvrdimo primjerom! 

Ove se godine davale u hrv. kazalištu dvije izvorne opere: 
Zajčeva »Armida« i Vilharova »Smiljana« (ova je potonja skla- 
dana u narodnom duhu). Da ste samo vidjeli, kako su obćinstvo 
zanimala ta djela! Nisu to doduše remek-djela, ali su djela naših 
ljudi, pa bi se od obćinstva očekivalo, da će se interesirati za 
izvorne komade, ma ih i nepovoljno kritiziralo; očekivalo bi 
se, da će svojim brojnim pohodom sokoliti u radu naše sinove* 

ali to se nije dogodilo. Pokazalo se i opet, da Zagrebčani vole 
tudjemu nego svojemu. 

I običaje narodne izniet će nam »Zbornik«. Važno će to 
biti i za pravnike. Treba poznavati običaje narodne, pa prema 
njima, kao što je to donekle učinio Bogišić za Crnu Goru, gra- 
diti i njima prilagoditi zakone, koji bi trebali da uhvate trajna 
koriena u narodu. Neide svaka čizma na svaku nogu, pa nije 
ni svaki zakon za svaki narod. Da su oci zakona o »Diobi za- 
druga« kod nas više poznavali narodnu dušu, bilo bi se dalo 
mnogo zlo mimoići, i mnogo toga, što nam je starina namrla i 
što je bilo dobro, ne bi trebalo da se izgubi. 

Preporučujući našim ljudima što usrdnije, da se zaintere- 
siraju za zbornik, primjećujemo, da ćemo se do zgode još po- 
vratiti na ovo znatno djelo, što ga je zasnovao naš najviši pro- 
svjetni zavod. 

* U povodu knjige: »Osnova za sabiranje i proučavanje grad je o na- 
rodnom životu«. Napisao dr. A. Radić. (Preštampano iz II. svezka »Zbornika 
za narodni život i običaje južnih Slavena«). 

** Prva knjiga te »Gradje«, koju je uredio dr. M. Šrepel, ugledala je 
svjetlo ovih dana. 

(»Obzor*, God. 1897. Br. 167.) 

Konavoske nazdravice. 

i. 

U III. svezku akademijskoga »Zbornika za narodni život i 
običaje« izašla je na sviet i ova nazdravica, što je u svatovima 
započme sopri-domaćin, nastavi stari-svat, a dovrši kum-vjen- 
čani: 

»Ej, moja mila i draga braćo! Ja čuh od mudrijeh glava, 
sijedih brada: djegod se Bog moli, da se ondje i naodi; djegod 
se više moli, ondje se i više na’odi. Pak ovi naš ban domaćin 
oga moljaše sve od lanjske godine do ove godine, dok mu 
odje i ovi današnji dan veseli. On molio i domolio se Bogu i 
ovi njegov sretni dan dodje. Pak on ovako sopru napravljaše 
1 za nju nas braću postavljaše, da mu blago blagujemo, rujno 
vino pijemo, kako komu za volju bude. Mi blago blagovasmo i 
vmo pi s m° sjedeći, a Bogu se moljasmo klečeći, a spomenut će- 
mo Boga i veliku Slavu Božju stojeći. 

Ej, pomozi Bože, a veseli, Bože, u ovaj dom, da pomaže 
Bog; dom, domaćina, njegove kumove i neprijatelje, koji su 
ovdje i drugovdje na sve bande i četiri strane. Da bi se ovemu 
našemu banu domaćinu kupili brani izabrani: na punu sopru, na 
dobro volju, na pošten glas, a na svietli obraz. Do sad dobro, 
a unaprijeda bolje, sve od ove godine do godine, a od do godine 
vele je rijet do stotine, nego dok je volja' Gospodara Boga, a 
požuda srca našijeh. 

Pa dobri ovi pošteni ban domaćin nove prijatelje prihvaći- 
vao, a stare potvrdjivao, sve u dugu vijeku u mala’nu grijehu! 
A štogod junak činio, Boga se bojo, a svoje duše ne ogriješio! 
(»Amen, da Bog da!« odvrate prisutni). 

Da’ni, Višnji Gospodare Bože, da bi ovome našemu banu 
domaćinu sve dohodilo s krsta na oposlo, kako ide sunce i mje- 
sec. Sunce mu na istok, a Gospodin Bog na pomoć! Da mu nebo 
rosi, a zemlja i svaka muka lijepi rod rodi, čim bi se junak u 
mladosti dičio, a u starosti i dičio i hranio, a vazda Gospodina 
slavio i hvalio! U crkvu hodio, Bogu se molio, lemozine (milo- 
stinja) dijelio, svijeća na oltar namjenivo — sve od svoga truda, 
a božjega dara! 

Dani Višnji Gospodare Bože, ovemu našemu banu doma- 
ćinu za volom dobroga orača, što bi jutrom radio, a večerom 
omrknivo, na vratu sjeme iznosio, a pred sobom bijele volove 
izgonio, pa se Bogu molio i junak na duboke dolove dohodio, 
pa kudgodj junak svojom rukom maho, od one mu jaki Bog 
pomago i naklanjo! Junak rijetko šijo, često mu nicalo! U dnu 
mu se busalo, a u srijedi trstilo, a na vrhu klasalo! Svaki glas 
ko svilen pas. Svaki mu se klas skreto k zemlji, kako andjeli 
Gospodinu Bogu, a mi danas k Tebi, pošteni bane domaćine! 

Da’ni, Višnji Gospodare Bože, ovemu našemu banu doma- 
ćinu na konju dobra ja'idjiju, što bi konja jaho, a sablje pašo, 
veselo od svoga doma na put odlazio, a s puta veselo i zdravo 
dolazio! Putem se Bogu molio, i zdravo medju ovaku braću do- 
hodio! Braća ga, oćela, mjesto mu činila, a čas’ mu nosila! Imo 
ko, a imo i komu, imo za što, a imo i na što, — sve za čas, i za 
poštenu ljubav, — kako no i ’oće, ako Bog da! 

Da’ni, Višnji Gospodare Bože, da bi ovi naš ban domaćin 
pi Q — S ve dok bi sam htio, a kad bi iskraj ovake braće odlazio, 
poštena glasa i svijetla obraza. Zdravo svomu dvoru dolazio, 
a kod dvora svake vojske na'odio, voljne i nevoljne! Voljne u 

dvor uvodio, za ovaku ih sopru posadjivo, da mu blago blaguju, 
rujno vino piju, Boga mole, i o svakom junačkom dobru zbore 
i govore! A junak nevoljnim na vrata iznosio ruka punijeh, a 
srca vesela! Do vrata mu zlovoljno dolazili, a od vrata veselo 
odlazili, putem hodeći Bogu se moleći i ovako zboreći: dobra 
domaćina, dobre domaćice, dobro ti nam udijeli, udijelio im 
Bog sa svih banda i četiri strana, a s nebesa najviše, kako 'no 
i 'oče, ako Bog da! 

Da’ni Višnji Gospodare Bože, ovemu našemu banu domaći- 
nu na ustanak i podranku, na mrkljoj noći, gustoj gori i mut- 
noj vodi, na tijesnu klancu i manitu vrancu! Djegod mu bilo 
strašno strašnovito, da mu bude lako lakovito! Zla ga ni čula, 
ni vidjela, a dobra stizala i prestizala, kako no’i oće, ako Bog 
da! 

Da’ni Višnji Gospodare Bože, ovemu našemu banu doma- 
ćinu tri, četiri dobra! Prvo dobro: goja, mira; drugo dobro: 
kru'a, vina; treće dobro: srebra, zlata — od tebe, Bože, data i 
poslata; a četvrto, što je najbolje: zdravlja i veselja junačkoga, 
kako i 'oće, ako Bog da! 

Da’ni Višnji Gospodare, Bože, da se ovega našega bana 
domaćina držalo svako dobro, kako što se drži: brštan drva i 
kamena, pijesak mora dubokoga, zvijezde neba visokoga, andjeli 
Boga pravednoga, a mi tebe pošteni bane domaćine, kako ’no 
i ’oće, ako Bog da! 

Da'ni, Višnji Gospodare, Bože, ovemu našemu banu doma- 
ćinu, što mu je najljepše na ovom bijelom isvijetu: pamet bistru, 
dušu čistu — na umrli dan, kako mu je bila na svetoj vodi od 
krštenja, — kako bi se junak s pameti vlado, s ljudima razgo- 
varo, i božjoj volji ugadjo, a štogod činio, uvijek se Boga bojo, 
a svoje duše ne ogriješio, kako što i ne će, ako Bog da! 

A ovi današnji dan, Sveta Nedjelja, domaćinu spomena od 
krsnog mu imena i ovog njegovog sretnog veselja, — došlo mu 
na zdravlje, njemu i svakom njegovu kumu i njegovu dobru pri- 
jatelju, koji mu je danas u dom došo, i danas i svaki dan, i ovdje 
i drugovdje, na sve bande i četiri strane, pomozi ga jako, Gospo- 
are Bože! U zdravlju ga zaskakao, a u boljemu provadao{!) od 
ove godine, pa do druge godine, a od do godine vele je rijet do 
na^^h ne ^° v °lj a Gospodara Boga, a požuda srca 

Pak ove današnje svete mise, koje su se pjevale po puku 

i narodu kršćanskom, da se budu pjevati živijem glavama za 
zdravlje, a mrtvijem dušama za spasenje. Tko je na njima bio, 
i tko nije bio, da ni, Bože, sveti i slavni dio, kako i ’oće, ako 
Bog da! 

Ovo junak veselje, koga je počeo gradit, da ga bude sagra- 
dit sa mirom božjim, sa časom dobrim i po jednu i po drugu 
stranu, i po vas stan kumova i prijatelja. Gradio ga junak mnogo 
časno, a činilo mu se vele lasno! 

A ova mlada mladica iz ovoga svoga rodjenoga doma, od koga 
je ostupiti, naumila, stupila mladica s Bogom u veliki dobri čas! 
Da se ovemu domu ne bude vele poznati, nego na svakom ju- 
načkom dobru ostati! A u oni sretni i čestiti dom, u koji ima 
doć, da Bog da da, bude bude doći od koristi, a svemu rodu i 
plemenu od dike i od časti! 

Da Bog da, da ova mlada mladica bude svakom dobra i 
ugodna: prvo gospodaru Bogu svojom molitvom, pak svojijem 
starješinam dobrotom svojom, a svome drugu ugodna i milosna 
do stare starosti! 

Kogod bude ovu vladicu vidjati i u putu sretati, da je svak 
bude dobrijem riječima nadarivati, a pred zbornom crkvom 
za lijepo zdravlje pitati. Da svak bude rijeti, kogod je bude vi- 
djeti: blaženi Bog, koji je stvori, otac i mati, koji je rodi, doma- 
ćin, koji je odgoji, braća, koja je lijepo svjetovaše, na lijepi 
nauk naučiše i na ovi kršćanski put opraviše! Da budu blago- 
sivati put, po kome je došla, pa i onoga s kojijem je došla! S 
njim došla svaka dobra i čestita sreća! 

Da Bog da, da nitko ne reče: nesretna nesretnice, nego 
svak: dobra dobrosretnice, a sa zemanom dobra i čestita do- 
maćice! 

Ej, što ću ja poći vele govoriti, da ne bi ovaku milu i dragu 
braću zagovorio, kako može biti da sam i dosad! Nego ću ja 
zamoliti od mladjega, pak do starijega; starijega kako baba 
moga, a vas mladje, kako braću moju, da mi oprostite, a rdjave 
glase ne pronosite; jer vi znate, da je u mene mlada glava, ko 
zelena trava, ko jedna voćka na vrh jednoga brda, dosta viso- 
vita, a još više tankovita, pa koji god vjetar dokreće, svaki na 
svoju stranu okreće, — tako i mojom glavom i pameti danas. 
Pa vas molim, koja bude zla i pogana, neka ostane pod nogama, 
kako konju čavli i potkove; a koja bude dobra, neka otidje po 

svijetu, kako pčela zukom po cvijetu! Ali ne ću dalje ni govorili, 
nego ću napiti. 

Ovu prvu i najbolju u- ime Boga i velike slave Božje, da 
pomože Bog i velika slava Božja! Slava nam Božja vriježila i 
kriepila, pomagala svakog brata kršćanina, koji se krstom krsti, 
a u crkvu hodi, Boga moli, a za Boga zna! Pomozi ga Bože, i 
velika slava Božja, kako i 'oće, ako Bog da! 

A ovu ćemo drugu za ljubav dugu, u ime Jezusovo, za 
zdravlje domaćinovo i njegova tvrdoga šljemena, a pod njime 
zdravoga sjemena. Sljeme mu tvrdo, vjekovito, a domaćin zdra- 
vo i veselo! Da bi se pod ovijem tvrdijem šljemenom našo go- 
spodar čovjek a gospodja žena, koji bi svaka brana dobra radili: 
krstili, krizmali, vjenčavali, udavali, vinograde radili, kuće gra- 
dili i svaka izvrsna veselja činili. Štogod činili, Boga se bojali, 
a svoje duše neogriješili, kako i ne će, ako Bog da! 

Ovu ćemo treću u ime Trojstva i Jedinstva nerazdieljenoga, 
koji razdieli nebo i zemlju, a sjedini nas braću kršćane. Mrnara 
na moru, ratara na polju, sužnja u sužnjici, starca u starosti, 
nejaka u nejakosti, i svakoga brata kršćanina, koji se krstom 
krsti, Bogu moli, u crkvu ide; pomozi ih, Bože, i sveto Trojstvo, 
kako i oće, ako Bog da! 

Ovu ćemo četvrtu primaknuti, kako se primiču ljeti zelene 
gore a zimi studene vode, u ime tužnih i nevoljnih. Koji je junak 
u nevolji, da bi se tuge i nevolje izbavio, a svakoga dobra do- 
bavio, konja najaho, sablje napaso, a ovake se braće i družine 
nauživo, kako i oće, ako Bog da! 

Pa ćemo ovu petu u ime sopre i obraza. Sopra nam sjajna 
i svijetla, a obrazi zdravo i veselo, što za njome rujno vince piju! 
Zdrav si, bane domaćine, i svi tvoji prijatelji!« 


a sam ja ovu zdravicu prvi put pročitao u prinosu za 

g i° rni * ° »Ž en idbi na Grudi« od učiteljice gospodjice Nike 

rod ^| sam P-vo vjerovao, da ju je smislio i složio »na- 

Buškov^' ^ Sam S1 mo š ao jasno u duhu predočiti onoga Vlaha 

đncnA^^ xf. 1 ^ a ^ eva ^°^ a » koji je tu nazdravicu kazivao u pero 

urrm * ) ^ a ^ ar ^ novo ) : kakav li je inače, kad ovako liepo 

umije govoriti* Mi } ... 

i sin"’ * a J . sam P ravo znao, je li ovu nazdravicu smislio 

° Je an c° v jek, a drugi je nitko ne zna, ili je pak to starina, 

za koju se ne može drugo reći, nego da je narodna, da ju je 
smislio i složio — što no rieč — duh, genij narodni. 

Ne znajući svega toga pošao sam — uz drugi posao — u 
Konavle, da saznam. 

Najnestrpljivije sam čekao, dok ugledam Vlaha. Našli smo 
ga medju svietom, kad je izišao iz crkve. Kad sam ga upitao, 
e da li je on to, što je kazivao nazdravicu, kimne samo glavom 
i nasmieši mi se. Podjosmo u malu sobicu u školskoj zgradi na 
Grudi: bila je premalena za onoliki sviet. Gdje je tko mogao, 
stisnuo se. Ja upitam Vlaha, znade li nazdravicu na pamet. On 
kimne glavom. Kad sam ga umolio neka kazuje ( — a ja sam 
gledao u rukopis — ), nije htio, već neka ja »legam«. I ja stanem 
čitati. Iza nekoliko rieči već se javi Vlaho: »Ferma'! Nije tako!« 
Što je? pomislim. Ja sam čitao: »Ej, moja mila i draga braćo! 
Ja čuh od mudrijeh glava, sijedih brada: dje se Bog moli...« 
Ali ne dadu ni njemu. »Nemoj to, — reče mu jedan do njega — 
u nas ljudi više ne nose brade.« »A ma ništa — brani se mirno 
Vlaho — stara je brada svejedno sijeda«, — i kazuje dalje, no 
i opet mu ne dadu mira. Složili smo se napokon tako, da ću ja 
čitati, a kad kome od njih ne bude pravo, kazat će »ferma«. 
Tako je to smislio glavni prigovorač, Vlaho je pristao, pa i ja. 
I išlo je liepo. Kad sam počeo: »Pak ove današnje svete mise...«, 
čujem sa svih strana »ferma!« Ja prestanem. »Najprije dolazi 
ovaj koljenac: A ovi današnji dan...« Ja brzo pribilježim sa 
strane: koljenac i pitam, što je to. Liepo su mi razložili, da je 
koljenac ono, što mi kažemo, »odsjek«. Rieč je liepa i dobra: 
koljence u gornjoj Posavini na travama žitaricama ono mjesto, 
gdje je kao čvor. Pa kad bi se komu baš htjelo, da poredi ove 
nazdravice s klasom žitnim, ne bi mu to težko bilo. 

Čitah dalje: ». . . . A junak nevoljnim na vrata iznosio ruka 
punijeh!« I opet čujem s više strana: »a srca vesela!« U ruko- 
pisu toga nije bilo. A bez toga ne vriedi ni ono ostalo — govo- 
rahu ništa: što će nam pune ruke, ako se ne daje srca vesela! 
— Vidio sam tu kao i drugdje , — da nazdravice ove nisu 
prazne rieči: što se govori, pa bilo i po sto puta, na to se i misli, 
to se i osjeća. 

Kad sam pročitao: »Slava nam božja vriježila . . .«, upitam, 
što je to: vriježila? Na to se javi domaći župnik i kanonik, gosp. 
dum Jozo Crnica, i reče, da bi moralo biti: vriedila. Ali ne dade 
glavni onaj prigovarač (žalim, što si ne zapisah vriednoga mu 

imena): »Slušali smo staroga Boža Bronzana iz Popovića, pa ne 
možemo drugče. Nijesu ga mladi izventali . . .« 

Ovo je bilo, kako rekoh, na Grudi. Iza toga sam se vratio 
u Čilipe (gdje sam stao, pošavši iz Dubrovnika na Grudu), k 
pravom Hrvatu, od tada svom pobratimu: župniku dum Antunu 
Tvrdiću. Tu sam oživio poslije predjašnjih dana: bio sam barem 
s nazdravicom na čistu. Kako je naš dum Antun krasno srce i 
liepa duša, pravi čovjek i Hrvat korenjak bez trunka tudjinske 
misli, lako se razumije, što se kod večere našao za njegovim 
stolom i onaj starina, što nam je kod slikanja svatova bio sopri- 
domaćin. U liepu razgovoru — kao da smo stari znanci, a danas 
se prvi put vidjesmo — upitam našega sopridomaćina (sve još 
ne vjerujući, da je ova nazdravica obćenito poznata): »Kako ono 
ide napried, fratre, (tako iz šale zovu u kući dum-Antunovoj 
našega starinu): . . . držalo se našega bana domaćina svako do- 
bro . . .?« A on mi odmah nastavi: » . . . kako što se drži bršljan 
drva i kamena, piesak mora dubokoga . . .«, — sve i glasom 
pokazujući, kako misao leti iz dubina morskih u nebeske ve- 
drine. 

Poslije one sjednice narodne akademije na Grudi, poslije 
potvrde sopri-domaćinove — ja više nisam bio u sumnji o ovim 
nazdravicama. 


III. 


. ^ a k° dakle treba sebi pomišljati postupak ovih nazdra- 
vica? 

Danas se obćenito misli, a misle to i stručnjaci, da narodne 
umotvorine: pjesme, pripoviedke, — nastaju na jedan put onako 
° ove, ako ih vidimo. To je mišljenje krivo. Ostavljam sada na 

s rani pjesme i pripoviedke, pa ću se zabaviti samo ovom na- 
zdravicom. 


. ,. arao * se » tko bi mislio, da je ovu nazdravicu netko prvi 
smo ^ V S °^°’ a J e °d njega naučili. Ništa ne smeta, što 

m j a 1.^ 1 0no * Slušali smo staroga Boža Bronzana . . . Nijesu ga 
govorir Ven t a li (smislili) . . .« Jer nismo li čuli i ono: da ne treba 
dakle mlad^'^™ ^ ra< ^ ama ’ kad ve ^ lj u< di ne nose brade? Slušaju 
s udilim* a s t ar ije, ali ih ne slušaju sliepo i bez pameti, već 

šaju slie o° Z ^ r ° m na ^ v °k Kad dodje do toga, te se stari slu- 
P°> tu već imamo epigone, dekadencu; tu se već ne 

stvara, već se živi od stare muke. Ovako nastaje onda, kad se 
život tako promieni, da ga mladi više ne razumiju. Narodna naša 
pjesma, mnogobrojni običaji naši — danas su do toga došli: ne- 
česa je nestalo, što je bilo nuždno za život pjesmi, za držanje 
običaju. Narodna pjesma, narodni običaj, — sve, što zovemo 
narodnim blagom, u čvrstoj je svesi sa životom: u njem se i 
s njim se rađja, s njim se razvija, s njim i propada. 

Tako je i s ovim nazdravicama. Nisu nastale na jedan put. 
Kad se ljudi u veselju sastanu, i duša je vesela, srce živo: goni 
te na rieč, i ti govoriš, kako srce hoće, a duša i pamet kazuje. 
Mladi slušaju i pamte, poslije kod zgode ponavljaju po pamćenju 
i dodaju po srcu i po pameti. I tako to ide dalje, dokle god slu- 
šaoci, t. j. narod, »javno mnienje« drži, da su dodatci i promjene 
bolje. A kad već nema nikoga, tko bi znao bolje: umotvor je 
narodni savršen. I tako će živjeti, dok ne propadne, — kao i sve 
na svietu, što se rodilo. A zašto propadne? Zato, što propadne 
i onp, što ga je rodilo, što mu je život držalo. Kad Konavljani 
n. pr. ne budu više vodili sedam, devet ... da dvadeset i jednoga 
svata, nego dva svjedoka: tko će govoriti nazdravice, kad ne će 
biti ni sopri-domaćina, ni kum- vjenčana, ni staroga vata? Stvar 
je ova tako jasna, da još više tumača ne treba. 

I naše su konavoske nazdravice na vrhuncu savršenstva. 
Pače bih rekao, i ako još snažno živu, da se na njima već vide 
znaci, koji vode k propadanju, a ne k razvoju. Ne pokazuje to 
samo stalni broj koljenaca, pa red tih koljenaca jednoga iza dru- 
goga, — red, u koji se mladji ne usudjuju dirati — : to pokazuje 
djelomice već sliepo nasljedovanje starih i u pojedinim pače rie- 
čima. I ako je rieč vriežiti poznata u onim stranama već iz starih 
spomenika, — u ovoj je nazdravici već kao starina, i to kao 
malo razumljiva starina: »Slušali smo staroga Boža Bronzana . . . 
ne možemo drugče . . .« 

Da; ne možemo drugče! . . . Mnogo je tim rečeno. 

Kad ne možemo drugče, moramo ovako, kako smo od naših 
naučili. A kad pozaboravljamo ovo, što smo od starih naučili, 
onda — kad ne možemo drugče — ne ćemo nikako. I nazdra- 
vice će naše propasti. 

Sreća za ove nazdravice, što ovo: »ne možemo drugče« 
vriedi samo za jednu tek rieč; pače — što je još veća sreća 
možemo još ovu nemoć razumjeti kao poštovanje i čuvanje sta- 
rina. No uza sve to će doći jednom vrieme, kad će za čitavu 

nazdravicu vriediti: ne možemo drugče, kad će čitava nazdra- 
vica biti kao kameni kip, — čvrsta, stalna — i mrtva, kao cere- 
monijska formula. Dogodit će se s njom, što se dogodilo s tolikim 
živim nekada i punim simbolijske poezije obrednim pjesmama, 
molitvama i govorima. 

Tvorevine uma imadu isto tako svoj razvoj, evoluciju, kako 
ga imadu družtveni život i njegove uredbe. Vrste (genre) dušev- 
nih tvorevina — epos, pjesma, drama, — nisu kao neka vječna, 
nadnaravna bića s vječnim i nepromjenljivim svojstvima, već i 
one postaju, razvijaju se, mienjaju se i propadaju. Ovdje, u ova- 
kim životnim prilikama su ovake, — ovdje, u drugim prilikama 
su drugačije, — a možda ih i nema. U životu i za životom niču, 
s njim se razvijaju, s njim i umiru: svagda su vjerna slika čita- 
voga života, u kojem su nikle. 

To vriedi za narodne umotvorine u obće, za svaku narodnu 
književnost, bila ona ustmena, ili pismena. No ja nisam nakanio, 
da o tom razpravljam. Spomenuo sam sve ovo samo za to, što 
oni, koji se bave proučavanjem narodnih umotvorina, ne paze 
na to. Kako je to neopravdano i za samu nauku neuspješno, o 
tom ću još kazati dvie, tri, prije nego što se stanem s ovoga 
stajališta baviti našim nazdravicama. 

IV. 

Ne pitamo sada, zašto su se počele u našem stoljeću sa- 
kupljati t. zv. »narodne umotvorine«, i ako bi nam to u koječem 
razjasnilo, zašto se je u proučavanju narodnih umotvorina pošlo 
ovim, a ne onim putem. Iztaknut ćemo jedino, da su prvi, koji 
A^ 1 l Se P rou čavanjem narodnih umotvorina, bili filozofi. 

a se kaže: filozofi, to je značilo do najnovijega vremena: 
poznavaoci stare klasične književnosti grčke i rimske. 

d ‘ f na ti i ako se tim ne možemo potanko baviti, — 

jo asična filologija postala s vremenom suha nauka, bez 
( j ov a a ^kada i bez duha, — no redovito se nije obzirala 
ProučTv ^ raV ^ život onoga vremena, kojega je spomenike 
klasičn^H f ** savremen ^ ni J e gotovo ni marila. Koliko se je 
naroda bi]° °-^ a * osvr ^ a ^ a na život i uredbe starih klasičnih 
nikako d ° ^ *° ^°* ovo P osve abstraktno, a pogotovo nije 
s vietljuje 0,PUSta ^ a * ^ 80 s ^ avn ih Uh klasičnih naroda raz- 

poredjuje sa životom barbarskim ili modernim: sve 

je to prema klasičnomu životu nizko, neznatno, — jer je po- 
znato, obično. To je, može biti, i smiešno, tomu se možemo i 
podsmjehivati, — ali je činjenica, da je duh klasične filologije 
bio takav. Ta činilo se, da je to upravo najveći ponos klasične 
filologije, što prosta, neškolovana svjetina ne može o njoj imati 
nikakvoga suda. Ta kakova bi to bila učenost, gdje bi svaka 
obična zdrava pamet mogla kazati svoju! Tu bi nestalo nimbusa 
učenosti. Ne, tu ima rieč samo propisno izučena, školovana i 
promovirana glava, koja umije razlikovati klasičnost od barbar- 
štine, koja umije klasičnost cieniti i hoće se njoj — i samo njoj 

— klanjati. 

Nema sumnje: klasičnost i treba cieniti, njoj se i treba kla- 
njati. Ali ne treba zaboravljati, da se ni klasičnost nije rodila 
klasičnom, da je i ona bila u pelenama barbarštine. A to su 
klasični filolozi zaboravljali, a ako i nisu posve zaboravljali, po- 
štivanje je njihovo i klanjanje pred klasičnošću, bilo toliko, da 
ti se činilo, kad su govorili o početcima klasične kulture i umjet- 
nosti, da je i sama barbarština starih naroda bila već — kla- 
sična. Uzmimo za primjer samo Homera. Kolikom se ozbiljnošću 

— da ne kažem: zanosom — tumači i razglaba n. pr. opisivanje 
Homerovo, kako se kolje ovan! Koliko se tumači koji dio odiela! 
Sve su to bile — da ne nabrajam previše — obične, svakidašnje 
stvari, ali, budući da im je Homer posvećivao jednaku pažnju, 
kao i rastanku Hektorovu s Andromahom, — čine se one nečim 
neobičnim, tako da ti se pričinja i samo klanje ovna samo po 
sebi nešto veličajno, klasično. I nije čudo. Ove su sitnice u svezi 
sa svom onom u istinu veličajnom ljepotom i milinom Homerove 
poezije, pa ih i ne možemo od nje dieliti. Tako se je s vremenom 
svaka klasična sitnica počela smatrati kao nešto od običnoga 
života i svieta odieljeno, što je moglo nastati samo u onom div- 
nom klasičnom svietu, u onih divnih nenadkriljenih naroda — 
uzornika, koji su svietu dali svoju kulturu — nedostignutu, ne- 
dostižljivu. 

No i taj se pogled na starinu stao po malo mienjati. Grčka 
i rimska književnost i čitava u obće kultura nije podavila niti 
nije mogla podaviti čitavoga života novih evropskih barbarskih 
naroda: ostali su narodni jezici, narodni običaji, a počela se 
radjati i narodna književnost. U toj su se narodnoj književnosti 
našli mnogi oni isti elementi, koje su do sada držali jedinom 
svojinom klasičnoga svieta; pokazalo se, da ljepota i milina 

nije s toga i liepa i mila, što je klasična, nego stoga, što je — 
čovječja. 

Ovoliko je trebalo u kratko spomenuti, da se uzmogne 
razumjeti i drugi pogled na narodne umotvorine, pogled, koji 
nije biologijski. 

Filolozi niesu mogli na narodne umotvorine gledati s ona- 
kovim zanosom, s onakovom ljubavlju, s kakovom su gledali na 
umotvorine klasične. Tu im je smetala i metoda klasičnih nauka. 
Mi smo barbari morali najprije učiti jezik klasičnih naroda, pa 
se iz te nužde i rodila biologijska nauka. Tu je na prvome mje- 
stu gramatika. Ne ću na široko razlagati, kako su dugo narodne 
umotvorine mrtve ležale pod biologijskim naočalima. Dalje do- 
laze teorije: kako je postala mitologija, kako su postale Home- 
rove pjesme. Dakako: barbarima je bila sve to bajna zagonetka. 
Kako i ne bi? Od Homera je prohujalo trideset stoljeća! Život 
klasičnih naroda, uredbe njihove, mišljenje njihovo, — sve smo 
mi to gledali kao kroz maglu, pa smo si stvarali teorije, da taj 
čudni i nerazumljivi sviet nekako barem shvatimo. I to je bilo 
dobro. Ali je bilo zlo, što smo po istim teorijama htjeli tumačiti 
i naše barbarske, narodne umotvorine, koje su se rodile u po- 
sve drugim prilikama. Zato su narodne umotvorine do danas 
mrtve ležale pod ovom teorijskom maglom. Dosta je pokazati 
na junačke pjesme hrvatske: spomenemo li študije o metru 
(desetercu), pa študije o nekoj cjelini, iz koje bi pojedine pjesme 
(kosovske) imale nastati (opet po teoriji o Homerovim pjes- 
mama), spomenuli smo gotovo sve. 

Tim dakako niesam kazao, da se narodne umotvorine ne 
smiju poredjivati s umotvorinama klasičnim. Dapače! Ali izuča- 
vanje treba početi na osnovu zbiljskoga narodnoga života, u 
ojem su umotvorine nikle; a što se ne može protumačiti iz 
života narodnoga, tu se neka traži tudji utjecaj. A poredjivanje 
vrh m °^ VOr ^ nai ^ la pa i klasičnih naroda, podiže nas na 

ov S k°J e £ a nam je moguće pogledati ne samo na dušu 

tav rt* 1 * 01 ^°5 a naroc la, nego na dušu — da tako kažem — či- 

a čovječanstva, kako se očituje u tvorevinama svojim. 

D V. 

Po a J i ? mOSada na ^ u konavosku nazdravicu! 
suunin' 6 ' at v ćemo najprije, ima li kakvi red u mislima, koje 

bU u n Joj izrečene. 

Nazdravica ima uvod i tri diela. 

Uvod je ovo: »Ej, moja mila i draga braćo! Ja čuh od mu- 
drijeh glava, sijedijeh brada: gjegođ se Bog moli, da se ongje i 
nahodi; gjegod se više moli, ongje se više i nahodL — - Pak ovi 
naš ban domaćin Boga moljaše sve od lanjske godine do ove 
godine, dok mu dodje i ovi današnji dan veseli. On molio i do- 
molio se Bogu i ovi njegov sretni dan dogje. Pak on ovaku sopru 
napravljaše i za nju nas braću postavljaše, da mu blagujemo, 
rujno vino pijemo, kako komu za volju bude. Mi blago blago- 
vasmo i vino pismo sjedeći, a Bogu se moljasmo klečeći, a spo- 
menut ćemo Boga i veliku slavu Božju stojeći- — Ej, pomozi. 
Bože, a veseli, Bože, u ovaj dom da pomože Bog: dom, doma- 
ćina, njegove kumove i prijatelje, koji su ovdje i drugovgje na 
sve bande i četiri strane! Da bi se ovemu našemu banu doma- 
ćinu kupili brani izabrani: na punu sopru, na dobru volju, na 
pošten glas, a na svijetli obraz! Do sad dobro, a unaprijeda 
bolje, sve od ove godine do godine, a od do godine vele je rijet 
do stotine, nego dok je volja Gospodara Boga, a požuda srca 
našijeh. Pa dobri ovi pošteni ban domaćin nove prijatelje pri- 
hvaćivo, a stare potvrgjivo, sve u dugu vijeku, a malahnu gri- 
jehu! A štogod junak činio, Boga se bojao, a duše svoje ne ogri- 
ješio! (Amen, da Bog da!)« 

Što nam je držati do ovoga uvoda? Nije li ovo molitva? Da 
i nema na kraju: »Amen«, vidjelo bi se, da je molitva. 

Prva nam je pomisao, da je ova molitva na početku na- 
zdravice nastala pod utjecajem kršćanstva. I ako sve prilike za 
to govore, da ovakova molitva na početku odgovara posve 
kršćanskom shvatanju života čovječjega: i ako je pače i to istini 
prilično, da se je ovako razvila i učvrstila pod utjecajem kršćan- 
stva, — ipak je u njoj toliko toga, što nije samo kršćansko, nego 
i obćeno čovječje. Pogledajmo malo izbliže. 

»Pak ovi naš ban domaćin Boga moljaše sve od lanjske go^ 
dine do ove godine, dok mu dogje ovi današnji dan veseli«. 
Nema sumnje, ova je molitva najprije složena za zdravicu kod 
godišnje slave, za cielo za slavu krstnoga imena. Što je narav- 
nije, nego da čovjek, koji se je čitavu godinu molio Bogu, da mu 
dogje ovi dan veseli, — jedan u čitavoj godini! — što je, velim, 
naravnije, nego da duhom preleti čitavu tu godinu i pomisli na 
Boga, koji mu je dao doživjeti ovaj dan! Zato ono: mudre i siede 
glave pravo govore: gdje se Bog moli, da se ondje i nahodi. 

Mnogo se prigovara našemu narodu pravoslavne vjere, što 
mnogo troši na slavu krstnoga imena. I doista, bit će ovi pri- 
govori gdjegdje opravdani. No treba svagda držati na umu i to, 
da se mnogi jadnik čitavu godinu Bogu moli, da se jedan put 
u godini uzmogne razveseliti, premda ne treba ni na to zabo- 
raviti: da je narod u krajevima, gdje se čovjek samo jedan put 
na godinu može razveseliti, može se reći, gotovo na barbarskom 
stupnju živovanja, da nije bio sposoban razviti nikakovih druž- 
tvenih uredaba, koje bi mu podavale priliku, da se proveseli. 
K tomu treba i to držati na umu, da je krstno ime — toga ne 
treba ni dokazivati — po postanku svom tudja, u narod unesena 
svečanost. Pita se dakle: što bi taj narod imao, da nema krst- 
noga imena? Tu je zgodno spomenuti i to, što pravoslavni naš 
narod, — kako je poznato — vrlo strogo, gdješto, kažu, upravo 
bezumno posti, — sve u očekivanju, kako će se naužiti, poslie 
posta. Ovo ne samo da je nekulturna pojava, nego je ovo deka- 
denca narodne kulture, kad tudji, uneseni (bilo dobri, ili zli) 
propisi ravnaju pače najnižim instinktima, dok se naprotiv zna, 
da su se u drugim krajevima uz iste vjerske propise sačuvale 
narodne svečanosti s veseljem i gozbama. 

Konavljani su katolici. Ne znam potanko, koliko se u njih 
troši za krstno ime. No koliko sam ih vidio i s njima bio, mogu 


suditi, da je to sviet umjeren, uljudjen, sebi gospodar. Ono: 
»od lanjske godine do ove godine«, i ako pristaje za slavu go- 
dišnju, upravo za krstno ime, danas je samo formula, figura, pa 
ne znači baš »od lanjske godine do ove godine«, već znači: dugo 
vremena, što se je ban domaćin spremao i veselio ovoj slavi. 
Da je to samo figura, dokazuje i to, što se eto upotrebljava u 
svatovskoj nazdravici. No tajiti se ne da, uzeli stvar ovako ili 
onako: Rieči ove jasno kažu, da se taj narod riedko veseli, pa 


se zato i veseli toliko kad dodje koji »dan veseli«. 

A kad su tako riedki veseli dani, nije li psihologijski posve 
razumljivo, da se kod te riedke slave odmah misli na doidućtt 
riedku slavu? Zato i moli: »Do sad dobro, a unaprijeda bolje . . .« 

omu tek dodaje pravu molitvu: »vele je rijet do stotine, nego> 
^°k je volja Gospodara Boga!«, pak: »A štogod junak činio, 
°^ a se bojao, a duše svoje ne ogriešio!« 
sve ^° menu ^ smo ’ ^a J e ovu molitvu najpriličnije dovoditi u 
o- S kršćanskim običajima. No u istinu je ovdje kršćanski 
lca j, ujedno čovječji običaj. Ne diram u pitanje: u koju ćemo 

književnu vrstu (genre) uvrstiti ovu nazdravicu, već samo spo- 
minjem — što možemo naći u svakoj boljoj stilistici: — da su 
se i u starih naroda kadšto počinjali govori, — besjede, po- 
hvale, — molitvom. Tako Demosten počinje svoj govor »0 vi- 
jencu« ovako: »Prije svega, ljudi Atenjani, molim se svim bo- 
zima i božicama . . .« A mladji Plinije počinje svoj panegirik 
Trajanu: »Dobro su i mudro postavili naši stari (maiores), da se, 
kako posao, tako i govor počinje molitvama . . .« Osobito je 
vriedan ovaj drugi primjer, gdje se spominju stari (kao u nazdra- 
vici: mudre glave, siede brade). A dovoljno je poznato, da se i 
danas kršćanske propoviedi počinju molitvom. No ovo je sve 
samo paralela, slično, a nije isto. Molitva se u našoj zdravici ne 
tiče onoga, što će nazdravljač govoriti; već se ta molitva tiče 
čina, dogadjaja. 

Da nemamo dalje u nazdravici protivnoga dokaza, mogli 
bismo pomisliti, da nazdravljač nije sebi ni svjestan, da govori, 
već da nešto čini, što spada k ovoj slavi. 

Što još treba kazati o ovom uvodu i molitvi, kazat će se 
na svome mjestu, kad se protumači čitava nazdravica. 

Iza uvoda i obćenite molitve dolazi posebnih osam moli- 
tava za bana-domaćina, onih osam »koljenaca«, od kojih se 
svaki počinje riečima: »Da* (daj) ni (nama), Višnji Gospodare 
Bože! . . .« 

Ovo je prvi glavni dio nazdravice: tu je sve, što čovjek- 
prijatelj može čovjeku-prijatelju poželjeti. A ima li kaki red u 
željama? Da vidimo! 

Prvo mu želi — izostavimo li ponešto tamnu želju (kojoj 
nisam mogao doznati za pravi smisao): »da bi ovemu našemu 
banu domaćinu sve dohodilo s krsta na oposlo, kako ide sunce 
i mjesec« — : »da mu nebo rosi, a zemlja i svaka muka lijepi rod 
rodi«; drugo mu želi dobra orača i sve dalje, što oraču treba od 
neba i zemlje; treće: dobra jaidiju (jahača); četvrto: da bi pio, 
dok bi sam htio, poštena glasa i svijetla obraza zdravo svome 
dvoru dolazio i u njem častio voljne i nevoljne; peto: da ga 
svuda i svagda mine nesreća: šesto: tri, četiri dobra: goja-mira, 
kruha- vina, srebra-zlata (od Boga data i poslala!) zdravlja i ve- 
selja; sedmo: svako dobro; osmo — što je najljepše na ovom 
bielom svietu — : pamet bistru, dušu čistu. 

Recite, što vas volja, no red mi se čini krasan. Nema mu 
prigovora ni s logične, praktičke, ni s etičke strane. Prve se tri 

- r ti*, materijalnih dobara; četvrta je socijalna (družtvena), 
liornesieeu. da se u «oj tek uzmogne pomisliti na 
■ ■ tak u zdravlju i veselju: sedma želi svemu tomu traj- 

^Tosma držeći se zemlje seže već na nebo: želi pamet bistru, 
»kakobi se junak s pameti vladao, s ljudima razgovarao i božjoj 
volji ugadjao, a svoje duše ne ogriješio«. Ovaj je red jasno prak- 
tičan i etičan, da bi to suvišno bilo potanje razlagati. Diviti se 
samo moraš krepkoći rieči uza svu retoriku. 

Sadržaj je ovih želja posve primjeren životu narodnomu: 
bez neba i zemlje, bez orača i jahača narodu onomu nema 
života. Ove tri, a i daljnje želje kazuju ujedno, u čem stoji sreća 
toga naroda. Iz tih se želja vidi jedna vrlo vriedna pojava, koja 
je za poznavanje duše narodne od velikoga znamenovanja: na- 
rod taj ne pozna samožive sreće, to je jedno, a drugo, — ne 
pozna sreće, koja ne bi težila u nadzemni život. Eno već u prvoj 
želji: sve, što nebo rosi, zemlja i svaka muka rodi, — sve je to 
za to, da se u mladosti dičiš, a tek u starosti dičiš i hraniš, a 
vazda Gospodina hvališ i slaviš. A pred kim ćeš se dičiti, nego 
pred svietom, pred ljudima? Nema ti sreće samu! Pa što je i 
jahač, ako ga braća ne će, ako mu mjesta ne čine, ako mu časti 
ne nose, ako nema tko, ni kome! A što će ti i dvor, ako nije 
pun, ako se u njem ne govori o svakom junačkom dobru, ako od 
vrata veselo ne odlaze hvaleći domaćina i domaćicu! Kud ti 
sreća, ako ne iznosiš nevoljnima »ruke pune — dobro pamtimo! 
— srca vesela«! Kaki bi to bio ban domaćin, kojemu se ne bi 
kupili brani izabrani na punu sopru i na dobru volju sa svih 
četiriju strana svieta! A sve to prodahnjuje vječna misao na 
Višnjega Gospodara Boga. Doista to se može nazvati punoćom 
života i užitka, kakove civilizovani sviet odavna već ne poznaje. 

Drugi se glavni dio nazdravice tiče samoga svečanoga dana. 
ovu je baš svatbenu nazdravicu, što smo je priobćili, za cielo 
ugotrajnim samo običajem unišao spomen o krstnom imenu, 
° u n i u spada samo ono: »Ovo veselje, koga je počeo gradit 
l • j. svatbu), da ga bude sagradit sa mirom božjim, sa časom 
o rim! Gradio ga junak mnogo častno, a činilo mu se vele 
^asno.« Ovo je domaćinu. A mladu ide posebna zdravica, — to 
lest sre dište i težište čitave ove svadbene nazdravice. Ovo je 
amo Za se be remek-djelo retorike i poezije, 
sv ^ a k a k°’ da za uvod poželjeti, da bi »ova mlada mladica od 
°Ža rodjenoga doma stupila s Bogom u veliki dobri čas!« 

Želja je najprije općenita: da se ovemu (rodjenomu) domu ne 
bude vele poznati, a u oni sretni i čestiti dom da bude doći od 
koristi a svemu rodu i plemenu od dike i časti!« A sada tri želje: 
da bude dobra i ugodna prvo gospodaru Bogu, pak svojim starje- 
šinam, »a svome drugu ugodna i milostna do stare starosti«; 
zatim ono krasno kratko crtanje života njezina u novom domu, 
kojemu je vrhunac: »Da svak bude rijeti . . . : Blaženi Bog, koji 
je stvori!... Da budu blagosivati put, po kome je došla...«; 
napokon: »Da Bog da, da nitko ne reče: nesretna nesretnice, 
nego svak: dobra dobrosretnice, a sa zemanom (vremenom) do- 
bra i čestita domaćice!« 

Iza ovoga dolazi u našoj nazdravici za cielo nječija impro- 
vizacija, koja nije sastavni dio zdravice, izuzevši konac. Ova 
je improvizacija osobito vriedna poradi one svoje nedostižne 
prispodobe, kojom nazdravljač izpričaje svoje mnoge rieči. U 
ovoj naime nazdravici nije sve, što se još govori, prema tome, 
kakvi je nazdravljač, — pa se često koješta samelje. Ali ja mi- 
slim, da je malo koji i od učenih govornika-nazdravljača tako 
divno izpričao svoje digresije: »Vi znate, da je u mene mlada 
glava, kao zelena trava, kao jedna voćka na vrh jednoga brda, 
dosta visovita, a još više tankovita, pa koji god vjetar dokreće, 
svaki na svoju stranu okreće, — tako i mojom glavom i pameti 
danas« . . , Dalje što dolazi, već je locus communis (zajedničko 
mjesto) u narodnim umotvorinama onih krajeva: »koja bude 
zla i pogana, neka ostane pod nogama, kako konju čavli i pod- 
kove; a koja bude dobra, neka otidje po svijetu, kako pčela 
zukom po cvijetu!« Nije čudo: narod, kojemu sreća stoji u dru- 
ženju s ljudima, sa svietom, rado govori i dosta govori. Ta sofre 
i nema bez zbora i govora o svakom junačkom dobru. Ali je 
jednako naravno, da takav narod pazi, da strepi nad tim, da se 
o njem ne bi »rdjavi glasi pronosili«, kako je ludo u vjetar i 
pogano govorio. A budući da se to lako desi i starijoj glavi i 
siedoj bradi, a kamo ne bi zelenoj kao trava, svak želi a i obi- 
čaj je, da se rdjavi glasi ne pronose, već da svaka pogana ostane 
pod nogama. Ako je ovo liepo rečeno, još je ljepše u onoj za- 
hvali, što je delinbaša govori domaćinu, kad svatovi odlaze: 
»U mene momci sokolovi, svakijeh riječi govorili, boljijeh i gori- 
jeh; ali ja mislim, da je ova kuća čvrstijem zidom sazidana, a 
tvrdijem krovom pokrivena . . .« Može li se finijom figurom ka- 
zati, kako sve zlo, što se nehotice desilo u družtvu, treba da ne 

prelazi kućnjega praga? Jedva je moguće, da bi iz ovakoga dru- 
žtva koje je prodahnuto ovakim poštovanjem prema nepisa- 
nomu družtvenomu zakoniku, mogao ikada izaći — neka mi se 
oprosti vulgarna tudjica — kakav »trač«. 

Napokon je treći dio nazdravice pet napitnica: »ne ću ni 
đovoriti, nego ću napiti«. Prvu napija u ime Boga i velike slave 
božje, moleći od nje pomoć za svakoga brata kršćanina; drugu: 
za zdravlje domaćinovo i njegova tvrda šljemena; treću: za 
mornara na moru, ratara na polju, sužnja u sužnjici, starca u 
starosti, nejaka u nejakosti«; četvrtu: u ime tužnih i nevoljnih, 
a petu u ime sopre i obraza. 

Red je misli u svim napitnicima ovaj: Sve bez poznavanja 
retoričkih pravila — ali ih zato u pameti i duši noseći, kao i 
oni, po kojima su ta pravila postavljena — vraća se nazdravljač 
onamo: unde orta oratio, — gdje se govor počeo, t. j. k Bogu. 
Poslie toga prvi je domaćin i njegova kuća: »Sljeme mu tvrdo, 
vjekovito, a domaćin zdravo i veselo! Da bi se pod ovijem tvr- 
dijem šljemenom našo gospodar čovjek, a gospodja žena, koji bi 
svaka brana dobra radili: krstili, krizmavali, vjenčavali, uda- 


vali, vinograde radili, kuće gradili i svaka izvrstna veselja činili, 
Boga se bojali . . .« Ali naš čovjek i opet ne može biti sretan, 
ako nije sretan čitav sviet. Ta Bog je razdielio nebo i zemlju, 
a sjedinio braću kršćane. U misli na ovo jedinstvo traži nazdrav- 
ljač mornara na moru, posjećuje sužnja u sužnjici, starca u sta- 
rosti ... A osobito su mu na srcu tužni i nevoljni. Igrajući se 
riečima, da će ovu četvrtu »primaknuti«; »kako se primiču ljeti 
zelene gore, a zimi studene vode« ... Pa i opet želi nevoljniku 
najveću sreću: da bi se ovake braće i družine nauživao! Nema 


našemu čovjeku užitka bez braće i družine! Obujmivši ovako 
miš ju sav sviet brzo se i lako bez ikakvoga uvoda spušta kao 
° rao niz v * s * n a u svoje gniezdo, kao ladja iz bezkrajne pučine 
u ’ * e k sada kao iznenada spušta u svoje najbliže družtvo; 
e je ova zadnja napitnica od jedva tri redka posvećena ovomu 
^ as u, u kojem živu i uživaju: »Sopra (stol) nam sjajna i svietla, 
o ra 2 ; zdravo i veselo, što za njome rujno vince piju!« Ono, 
rie^ em J e sama nazdravica dobila ime, sadržano je u zadnje tri 
C1 N ^ rav s * bane domaćine, i svi tvoji prijatelji!« 
r azlik°’ ° VC ^ e * e na m i estu pitanje: u čem se ovih pet napitnica 
Razlik^ e ° n ^ ° Sam m °btava-želja u prvom dielu nazdravice? 
a je ta velika. Prvi se dio zdravice tiče samo domaćina, a 

u trećem su obćenite ideje, koje čine čovjeka čovjekom; i tu 
dolazi iza molitve na prvom mjestu domaćin, ali u kratko, 
upravo zbijeno: što je u prvom dielu razčlanjeno na osam die- 
lova, to je ovdje samo nanizano bez retorike. Mora se iztaknuti 
i to, da je ovdje nazdravljaču pred očima baš dom, sljeme, pa 
zato i spominje »gospodju ženu« i u prvom redu obiteljske stvari: 
krst itd. Ovu domaću sreću spaja sa srećom čitavoga čovječan- 
stva, a ipak se na koncu vješto navraća na domaćina, pa svr- 
šava onim, čim je početo: banom domaćinom. 

Imamo dakle u nazdravici: uvod s molitvom, pravu obćenitu 
nazdravicu domaćinu s osam želja-molitava, posebnu nazdravicu 
za samu slavu (svečanost), napokon svršetak s pet napitnica. 
I svršetak, je, premda je formalno peteročlan, psihologijski je 
samo tročlan s uvodom: uvod (molitva), domaćin, sviet, sopra 
i domaćin. 

Ne ćemo potanko nabrajati retoričkih ukrasa u ovoj na- 
zdravici: morali bismo je većinu opet prepisivati. Iztičemo samo 
glavnije: »U dnu mu se busalo, a u srijedi trstilo, a na vrhu kla- 
salo! Svaki mu glas ko svilen pas!« A osobito ona: »Svaki mu 
se klas skreto k zemlji, kako angjeli Gospodinu Bogu, a mi danas 
k tebi, pošteni bane domaćine!« Da ne spominjemo onoga gomi- 
lanja: na ustanku i podranku, na mrkloj noći, gustoj gori i mut- 
noj vodi, na tijesnu klancu i manitu vrancu; pa one spomenute 
već divotne prispodobe o mladoj glavi i tankovitoj voćki, — spo- 
menuti ćemo onu prispodobu s veličajnim antitezama i milo 
humorističnim okretom: »Da* ni . . ., da se ovega našega bana 
domaćina držalo svako dobro, kako što se drži: brštan drva i 
kamena, pijesak mora dubokoga, zvijezda neba visokoga, angjeli 
Boga pravednoga, a mi — tebe, pošteni bane domaćine!« Škol- 
ske naše poetike ne bi smjele biti bez ovih primjera što ih je 
stvorio duh našega naroda. 

Preostaje nam jošte, da se u kratko osvrnemo na čitavu 
nazdravicu i na njeke pojedinosti. 

Obično se drži na nešto riedko i čudno, kad se što liepo i 
pametno nadje u narodnim umotvorinama, ili u obćenju s na- 
rodom. 

Ovo je pogrješka, i to pogrješka našega školskoga uzgoja. 
Nas toliko muče u školama, da nas nauče misliti i liepo osjećati, 
pa napokon nam se nekako ne da ni misliti, da bi se što pametno 
i liepo moglo reći ili uraditi — bez škole. Godine i godine stav- 

r 'u nam pred oči pravila i uzore i mi se napokon naučimo 
nekako na to, pa mislimo, da smo bez pravila, bez uzora — 

ništa. , - . . 

Drugi je razlog ovomu mišljenju o narodu i njegovim umo- 
tvorinama u tom, što se doista dešava, da možemo čuti i vidjeti 
primjera bezkrajne gotovo gluposti i grubosti u neškolovana 

svieta, dok ni zadnji školovani čovjek ne može biti tako glup 

i grub. I to nas opet utvrdjuje u misli, da bez škole nema ni 
pameti, ni smisla za ljepotu i nježnost. 

A to nije istina. 

Ja ću samo nešto spomenuti. Opaža se, da moderno vrieme 
ne radja pjesnika. Vječni su izvori poezije — priroda i čovječja 
duša sama po sebi. No priroda je samo onda izvor ljepote, ako 
je živa, oživljena, a tako i duša čovječja. Pogledamo li pak život 
modernoga čovjeka, lako ćemo se uvjeriti, da je za nj priroda 
mrtva. Zašto nam je dosadilo šablonsko cvieće, piev slavulja i 
žuborenje potočića? Zato, jer je i to cvieće, i taj piev, i taj žubor 
samo mrtva imitacija, abstrakcija: duša je prazna. Dat ću samo 
koji primjer. Što je poetično na kakovoj seoskoj kruški? Ništa 


samo po sebi. Ali ako ste pod tom kruškom sproveli svoje dje- 
tinstvo, za vas će, posieku li je, nastati praznina. No modemi 
pjesnici ne sprovode djetinstva pod kruškom, nego medju četiri 
zida. Koliko je poezije u očinskoj kući, pa bila ona najodrpanija 
koliba! A je li moguće, da modemi pjesnik pjeva o očinskoj 
kući? Nije, — kad mi modemi ljudi nemamo roditeljske kuće: 
danas smo u jednoj, sutra u drugoj, a svegda u tudjoj! Nije li nam 
poznata koja poetička stranica o ljubavi medju mladim susje- 
dom i susjedicom od djetinstva? No mi moderni ljudi u grado- 
vima jedva još i znamo, što znači rieč: susjed. Ta mi često i ne 
Poznamo svojih susjeda. Mi tražimo stanove s posebnim ula- 
2lma 1 Starima, da budemo sami, — samo da budemo sami, sami, 
Posve sami u jednom katu na primjer. Ah kako nam je liepo, 
guć Sm ° Sam ^ ^ * e za nas sav životinjski sviet? Je li mo- 
sku^ ^ ^ k°i emu od nas dodje Zeus, pa da mu izpečemo gu- 
monu' rfk av nov i Vergil da izpjeva novu idilu o novom File- 
st t' 1 au k*di? Ta jedva tko od nas ima i psa, pa i s njim ima 
^ ne ^ r ^k a ’ u kojima je vrlo malo poezije, 
vrelo 0l ~ ne ^ om ^ am ^e Pomjera — zato je presahlo 
mjes^o^ 06 ' 2 ^ 6 -^i es t° slavulja slušamo kanarince u krletci, a 
zviezda svietli nam plin i rukotvorna munja. A dok nam 

ovo k srcu priraste, — trebat će još dugo; mi se tomu još ču- 
dimo, nije nam kod toga onako liepo, kao kod staroga ognjišta. 

Ovo sam zato u kratko spomenuo, da pokažem, kako nije 
ništa čudno, nego posve prirodno, što u umotvorinama neško- 
lovana naroda nalazimo toliko toga, što upravo i jest poezija. 
Kako je liepo kazano; »da mu nebo rosi!« ... A za modernoga 
čovjeka nema nebeska rosa drugoga značenja, ako nema pro- 
zaičkoga. »Svaki mu se klas skreto k zemlji, kako andjeli Go- 
spodinu Bogu, a mi danas k tebi, pošteni bane domaćine!« A što 
nama modernim ljudima gradskim znači ova prispodoba? Malo. 
Ta mi riedko i vidimo klasje. 

Ali se ne radi samo o poeziji. U ovim je zdravicama toliko 
toga, iz čega se vidi posebni neki, no jasni nazor o svietu i ži- 
votu. Glavne smo stvari vidjeli, kad smo razglabali zdravicu. 
Osobito sam izticao onu punoću života, koje nema civilizovani 
sviet; život s ljudima. Iztaknuo sam i onu veliku misao, koja 
obuhvaća čitav sviet, osobito tužne i nevoljne; mornara na 
moru, ... i tako redom. Svak da bi se nevolje izbavio, a ovake 
braće i družine nauživao! Ne čini li nam se čudnim ovakav 
polet misli prostoga neškolovana čovjeka? Ali se nemojmo ču- 
diti. Duša je čovječja velika i bez školovanja. Obični školovani 
ljudi ni pomisliti ne mogu, kolika se često dubina misli i osje- 
ćaja krije u neškolovana naroda. Samo su geniji pjesnici znali 
naći u najnižim — po našoj klasifikaciji — slojevima onu vječnu 
iskru čovječtva, koja ga veže s božanstvom. Pored sve centra- 
lizacije družtvenih uredaba život se modernoga čovjeka razpada 
u atome. Može se reći, da je moderni čovjek bez doma, bez 
obitelji, bez susjeda, bez prijatelja A bez svega ovoga nema du- 
bine čuvstva. Uz put samo spominjem, da je upravo ova osam- 
ljenost modernoga čovjeka rodila jedinu znatniju snažnu struju 
u modernoj poeziji: poznati Weltschmerz u raznim oblicima. 

Ova zdravica dokazuje i to, da misao, ako je samo ima, 
sama sebi nadje sgodnu formu: gdje je skladna i liepa misao f 
forma se sama daje. Zato se nemojmo čuditi ni formalnoj strani 
ove nazdravice. 

Još bih imao dvie, tri da kažem o razvoju ove zdravice* 
Za to bi trebalo posebne studije, no nešto ću i ovako spomenuti. 

U ovoj se nazdravici zove domaćin »banom«. Što to znači? 
Evo što znači: 

Ovoj nazdravici pokazuje već oblik, da je stara, stara kao 

formula. O tom sam govorio na početku. Tek se gdješto opažaju 
umetci i improvizacija. 

Posve je naravska stvar, da je za postanak ovakove zdra- 
vice potrebno neko stalno imanje, pače imućtvo. Tu je: tvrdo 
sljeme, vinogradi, konji, volovi, sablja, pače i svilen pas. U prvo 

vr j emc recimo za prvih naseoba, pa za ratova — riedki su 

bili koji bi sve ovo imali. To su mogli imati samo prvaci: voj- 
vode, ili u Hrvata: banovi. Nazdravica nosi na mjestima još sada 
biljeg vojničkoga vremena: domaćinu se želi svaka sreća na 
mahnitu vrancu, u tiesnu klancu, sretan povratak domu. 

Poznata je i posve naravna pojava, da se niži i siromašniji 
slojevi družtva povadjaju za bogatijima i višima. To osobito 
vriedi za svečanost i obrede. Ne mogu potanko o stvari govo- 
riti, samo spominjem to: da se gotovo u svim našim svatbenim 
običajima svatovi zovu: gospoda svatovi, pače pojedinim se sva- 
tovima govori: gospodine. I svietu to nije smiešno. Drugi je pri- 
mjer u nas, što se mlada zove u mnogim krajevima: lađa, t. j. 
vlada, vladika, vladarka. I kod drugih se slovjenskih naroda 
zove mlada u svatovima: kneginjom. 

Ovo nam, mislim, dosta jasno tumači, zašto Konavljani zovu 
kod svečanosti domaćina — banom. To je prosto nasljedovanje 
nekadašnjih običaja u banskim dvorovima. 

Ova je pojava vrlo zanimljiva. Ona je jedan primjer, kako 
se kultura i njezini oblici radjaju i usavršuju u najvišim družtve- 
nim slojevima, pa se od njih sve dalje šire. Gdje su ovi viši dru- 
žtveni slojevi toliko snažni, da se drže svojih običaja, a ne na- 
sljeduju, — jer im ni malo ne imponuju — tudjih, tu se može 
reći, da narod ima svoju kulturu, svoje kulturne oblike. U nas 
danas malo. Što ima još, to se je sačuvalo u narodu. 
nv ° je mišljenje, da je u narodnim običajima sačuvana samo 
Prostota i grubost narodna. Nije. Narod je sačuvao mnogu sta- 
rinu nekadašnjega cvieta svojih prvaka, najviših i najbogatijih 
°jeva, kako su evo Konavljani sačuvali staroga svoga bana — 
arem u nazdravici. 

(»Prosvjeta«, Tečaj VII. Zagreb 1899., str. 159.— 160., 184.— 187., 
379.-382. 411.—414. i 476.-478.). 

Naša mladež. 

Pred nama je tiskani arak s naslovom: »Braćo i drugovi!« 
Čitamo i razabiremo, da je to manifest djaka srednjih škola. 

Dopao nam je ruku taj manifest nješto prije svršetka škol- 
ske godine. Razpitujući doznali smo, da su proglas taj zbilja 
sastavili naši zagrebački srednjoškolci i razposlali ga svojim dru- 
govima, hrvatskim i slovenskim djacima srednjih škola. Doznali 
smo i drugo. Doznali smo medju ostalim i to, da se oni, koji stoje 
bliže školi, stali zanimati za taj proglas samo toliko, koliko su 
se bojali, da bi to mogla biti kakova nepromišljena mladenačka 
urota. No kad se je poslije iztrage moglo telefonom javiti: »Nema 
pogibli«, — svako je zanimanje za manifest prestalo. 

Mi ne precjenjujemo mladeži u životu naroda, ali smo čvrsto 
uvjereni, da zlo rade i po sebe i po narod oni, koji bilo kakav 
pokret mladeži ignoruju. 

O čem se govori u tom proglasu? Govori se o »zajedničkom 
radu«, o »mrtvilu«, o »ideji rada«, o »potrebama naroda«, o 
»dužnostima« prema narodu, o »ljubavi za narod«. A onda ona 
klasifikacija djaka: jedni su, »koji ne će da razmišljaju o tom, 
da li ih što veže s ostalim drugovima« (»aristokrate«); još gori 
su oni, »koji uče samo zato, da »svrše škole«; ima i takovih, 
»kojima je svaki pokret samo predmet njihovih dosjetaka« ; ima 
napokon i takovih, »koji hoće da se pričinjanju izkusnima, zre- 
lima, starcima«, »koji ne će« da »lete«. Najžalostnije je, što i 
uzprkos tomu što ima mladeži, koja shvaća »potrebu rada« ništa 
ne će »da počne«. Tomu je kriva »lienost«, »plahost«, »lumpa- 
nje«, »kukanje«. »A nema gore stvari nego kad mladiću preleti 
dušom ma i tračak mržnje na život. A ima ih dosta, koji tu 
umišljenu bol njeguju samo zato, jer je zanimljivo biti patnik«. 
Nije zaboravljena ni površnost: »Malo se misli, mnogo govori«... 
»Odtudia se radja natezanje o programe i to, što naši djaci hoće 
da budu nečiji pristaše«. * 

No skoro smo zamučali znatnu stvar. »Ali je potrebna ]o& 
jedna veza ... To je obći djački list ... Taj list danas postoji* 
zove se »Nova Nada«. 

Bez obzira na to, što naši srednjoškolci imadu svoj štampani 
list, pa bez obzira na to, što su držali za potrebno, da izdadu 
proglas na svoje drugove, i to ne samo hrvatske (i u Bosni, Dal 

maciji i Istri), već i slovenske: misli su, koje se evo čuju iz usta 
naše mladeži, neobična pojava. 

Uzmimo na oko samo dvoje: proglas govori o radu i o djač- 
kim manama. To dozivlju u pamet djaci sami sebi. A mi se pi- 
tamo: gdje je škola? Zar nije poznata činjenica, da djak o sva- 
čem govori više, nego o onom, što mu se u školi utuvljuje? Zar 
nije poznato, da nitko, pa ni djak, ne govori s tolikim oduševlje- 
njem i žarom o onom, što je od drugoga i po više puta čuo? 
Je li vjerojatno, da će djaci stavljati u proglas misli, za koje 
mogu biti uvjereni, da ih se njihovi drugovi mogu ad nauseam 
naslušati od svojih učitelja? Je li vjerojatno, da će djaci pro- 
glasom morati upozorivati sami sebe na svoje mane, ako ih 
škola na to upozoruje? Je li vjerojatno, da će se mladež tek 
proglasom sama opominjati, na to, da ne polazi škole samo zato, 
»da svrši školu«, već da je škola priprava za rad tako, da taj 
»rad bude zbilja od koristi narodu«: je li to sve vjerojatno, ako 
su mladeži pune uši toga u školi? 

Nije vjerojatno. Ovaj proglas mladeži, u kojem se vidi briga 
mladeži same za svoju naobrazbu i pripravu za rad; u kojem 
mladež strepi nad budućnošću onih svojih drugova, koji već 
sada pokazuju, kaki će biti u životu, — ovaj proglas pokazuje, 
da ovoj brizi i strepnji nema u našim školama ni traga. Iz pojave 
ovoga proglasa — a da i nemamo drugih znakova i dokaza, — 
mi smjelo tvrdimo, da nema u našim srednjim školama od nje- 
koliko godina samo učitelja, koji bi se otvoreno i iz duše usudio 
govoriti mladeži jezikom, koji ona razumije. Nema od njekoliko 
godina ovamo učitelja, koji bi se usudio otvoreno kazati mla- 
deži: da će oni djački »aristokrate« biti u životu kozmopolite i 


renegati, da će skrštenih ruku stajati i biti zadovoljni, što ni- 
]esu nizka masa; da će oni, koji uče samo zato, »da svrše škole«, 
biti kruhoborci, da će svoje dužnosti izpunjati samo zato, jer 


lm fr^ba za bolji položaj:, da će se oni, koji se sada nabacuju 
dosjetkama i živu samo za svoju zabavu, da će se ti kasnije uči- 
niti robovima novca i protivnicima vlastitoga naroda; da će sa- 
asnji »starci« medju mladeži biti natražnjaci: da će sadanje 
ienčine kasnije postati robovi tudje misli i tudje volje. — A sve 
J e ovo i još više toga kazano u proglasu naših srednjoškolaca. 
Ovo nije samo jezik mladeži, ovo je jezik ideala, poštenja, 
° ra ’ — evo je jezik rodoljublja. Bolno se doima čovjeka, 
Je eto mladež razbija svoju glavu ne samo brigom o sebi, o 

svojoj naobrazbi, o svojoj — ne kruhoborskoj, već poštenoj bu- 
dućnosti, — već i o budućnosti naroda i domovine, gdje govori 
jezikom gotovih ljudi. U našim je školama taj jezik zamuknuo. 

Često se čuju tužbe na mladež: sve se tuži, da mladež ne 
sluša, osobito mladež viših razreda. Koliko je neprilika s njom. 
Koliko uzaludnih opomena: rieči, ukori, prietnje učitelja i zbo- 
rova ne koriste! Kako to? Stvar je razumljiva: srce i duša naših 
učitelja kao da je daleko od srca i duše mladeži. Sve, što uče 
i govore, ne ide im pravo iz srca i iz duše, već je mrtva šablona, 
komanda. Izmakne li se komu slobodnija rieč iz duše, rieč po- 
štenja i dobra, popraćena je poplavom izvinjavanja, bojazni, iz- 
prike i mladeži se — omrzne: mladež ćuti i vidi, da nema pred 
sobom slobodnih ljudi, otvorenih prijatelja, već silom službenike 
tudje misli i tudje volje, koji strepe za svoju eksistenciju. 

Dosta se govori i piše, da škola mora i odgajati. Pod odgo- 
jem mnogi misle vječno moralizovanje, a u nas u najnovije 
vrieme misle, da moralno odgajaju, kad mladeži brane, da motri 
oko sebe i o tom misli. Misle pače, da se odgoj može ravnati i 
oprostom od plaćanja školarine. No sve to nije odgoj. Tko hoće 
da odgaja mladež, neka ju nauči razumievati po malo svezu 
izmedju života i škole. No za to treba ljudi, koji se ne boje zbilji 
života pogledati u lice. 

Drugi će nam reći, da našim učiteljima srednjih škola či- 
nimo krivo. Mi držimo, da će nam oni, kojima zbilja možda 
činimo krivo, rada oprostiti, a za druge ne marimo. 

Nego ovomu nenaravnomu pojavu medju našom mladeži nije 
kriva samo škola; kriv je čitav naš nenaravni javni život, osobito 
politički. Gledajte: mladež izdaje proglas, organizuje se, sprema 
se na rad, jer se — veli — ne radi, ili se radi bez organizacije, 
bez spreme. Što to znači? Ništa drugo nego to, da svega toga, 

0 čem naša mladež tu — recimo — natuca, u našem javnom 
životu nema. Uz proglase starijih, uz njihovu organizaciju, spre- 
mu i uz njihov rad — sve bi to u mladeži bilo smiešno, a u mla- 
deži ne bi bilo volje za imitaciju, koja bi bila nalik djetinjoj 
igri. Zato ovdje ne vriedi ona, da mladi tek cvrkuću po pje- 
vanju starih, — onako, kako piše djački ovaj proglas, ne piše 
se u nas nigdje. Mladež u našem javnom životu vidi malo brige 

1 volje za sve ono, što u svom proglasu spominje. 

Po svem se ovom vidi, da ovaj pokret mladeži, na koji se 
po mnienju mnogih i mnogih naših ljudi nije vriedno ni osvrtati, 

nije prirodan. Pače ni onda, kad bi smo ga doveli u svezu 

s pokretom zrelije mladeži, sada skoro gotovih ljudi oko pre- 
djašnje »Hrvatske Misli« i »Novoga Doba« u Pragu, — a da ta 
sveza svakako postoji, — ni onda ne bismo mogli nazvati nor- 
malnim prilike, iz kojih je nikao. Ta i pokret je zrelije mladeži 
pokazao, kako se mladež ćuti osamljenom. Više ne ćemo kazati. 
Samo da slika bude podpunija, podsjećamo na nekolicinu za- 
stupnika mladje književne generacije, koji su uz našu književnu 
desorganizaciju počeli pomišljati, da su svemu narasli preko 
glave. Sad se gdjetko čudi: odkuda najedanput ta mlada knji- 
ževnička opozicija? A gdje smo bili prije, kad su se prvi plodovi 
njihovi počeli pojavljivati u knjizi? 

Svi ovi pojavi u našoj mladeži dokazuju, da se našoj mla- 
deži ni u školi, ni u javnom životu ne posvećuje ona briga, koju 
mladež svagda i svagdje zaslužuje. Onda nije čudo, što se našao 
dnevnik od političke stranke, koji broji svoje pristaše medju 
gimnazijalcima! To je prirodno: kao što će ovce bez pastira iz- 
jesti vuci, tako će mladež prepuštena sama sebi nasjesti spe- 
kulantima. No vidjeli smo, da mladež sama protiv toga pro- 
testuje. 


Nikomu ne bismo ugodili, kad bismo pošli tražiti dublje 
uzroke svemu ovomu, što smo dosada kazali: nitko rado ne 
sluša rekriminacija. No toliko možemo kazati, da je sadašnji 
sistem svu gotovo i koliko stariju generaciju doveo do kruho- 
borstva i nehaja, da ne kažemo više. Mladež još koju drugi 
hrane, hoće nešto. Ako je stekla dosta moralne snage, ne će i 
n,0 i kruhom začepiti usta, jer je danas prvo pitanje za našu 
inteligenciju: pitanje o kruhu. Može li takova inteligencija voditi 
narod u borbi za napredak domovine, — to je opet novo pitanje, 
znakova u nastojanju zrele naše mladeži, da će ona ovo 
i an]e riešiti. Ako siromašni naš seljački narod, i ono, što mu 
t° ^ 1VO * u * srcu bliže, može živjeti bez sistema, pače proti 
trebah mo< ^ će i mlada naša narodna inteligencija: ona 
To ,a ,a ^ S naroc ^ om identifikuje u svem, osim u neznanju. 

J e njezina ideja, u tom jamstvo njezina uspjeha. 


(>Obzor€, God. 1898. Broj 172.) 

Novi odgoj. 

Dreyfusova parnica nije jedina stvar, koja danas obuzimlje 
francezke duhove i krivo bi mislio, tko bi držao, da se sav fran- 
cezki duh u njoj izcrpljuje. U Francezkoj ima tko — hvala Bogu 
-- i galamiti, a ima tko i misliti i o ozbiljnim stvarima: fran- 
cezki se duh i inteligencija ne će tako brzo izcrpsti. 

Jedno od ozbiljnih pitanja francezke budućnosti jest pitanje 

0 odgoju mladeži, koje je sada poslije djela Edmonda Demolinsa: 
»L’Education nouvelle« na dnevnom redu. G. je Demolins pobu- 
dio obću pažnju već svojim djelom: »Au quoi tient la superio- 
rite des Anglosaxons« (Po čemu su Anglosaksonci viši), nedavno 
je držao i brojno posjećenu konferencu o školama, — pa i tu 
se vidi njegovo udivljenje pred Englezima. On je sam nakanio 
osnovati školu po englezkom uzoru — Ecole de Roches — koja 
će se otvoriti 7. listopada 1899. i za koju se pokazuje u Fran- 
cezkoj neobično veliko zanimanje. Tim povodom je Englezkinja, 
gospodja Hugh Bell u stručnom izdanju, što ga izdaje g. Demo- 
lins, napisala člančić o englezkim školama. Budući da je »novoj 
školi« uzor englezka public school, dobro će biti, da se i u nas 
štogod sazna o tim englezkim školama. 

Imućniji ljudi odgajaju u Englezkoj svoju djecu najprije 
doma, a za tim ju šalju u privatne pripravne zavode, gdje su 
djeca od devete ili desete do četrnaeste godine. 

U Englezkoj ima mnogo ovakih pripravnih privatnih za- 
voda, u kojima stoji godišnja obskrba za diete 2500 — 5000 fra- 
naka (1200 — 2400 for.). Uredjene su od prilike sve jednako, do 
neznatnih razlika, u kojima svaki ravnatelj može pokazati po- 
sebne svoje ideje o odgoju. Dakako, da se u svima uči od prilike 
isto, jer se svaki ravnatelj trsi, da što više njegovih učenika 
dobije poslije položena izpita za public shool — stipendij. 

Što će se našemu svietu činiti možda najčudnijim, — svi 
su ovi zavodi na selu. Sve je što pomnije uredjeno i u svem 
poskrbljeno za moralnu i fizičku higijenu. Uredjenje je udobno, 
gdje što razkošno: prostrane dvorane s liepim pokućtvom, zrač- 
ne velike spavaonice za tek njekoliko dječaka, od kojih je jedan 
odgovoran za sav red. Ako je ravnatelj oženjen, gospodja se 
njegova bavi učenicima, ravna stolom kod jela, dvori bolestne 

1 t. d. Osim nje ima tu starija žena, matron, kojoj je na brizi 

dielo i druge svakidašnje potrebe. Ako ravnatelj nije oženjen 
ima kućnu gospodju — lady housekeeper, gospodaricu — i uz 
nju matronu. Djeca dakako imadu svoje sprave za footbal i 
cricket (englezke igre), kod kojih mora svako diete sudjelovati. 
Profesori stanuju ili pod istim krovom, ili u blizini, a sudjeluju 
i kod svih igara, a ne samo kod učenja: kod plivanja, veslanja, 
footballa, cricketa, gimnastike, — pa su i primljeni za profesore 
jednako poradi svojih atletičkih sposobnosti, koliko i poradi 
svoga znanja. Ovdje vlada gotovo svagda isti duh povjerljivosti, 
kao i u public schools. Osobito je nepoznato denuncijanstvo, 
tužakanje: nastoji se, da se djeci uciepi poštena lojalnost i dru- 
žinski duh. Ovi zavodi nisu stara institucija, no razvijaju se 
uz njeke iznimke — upravo divno. 

U trinaestoj ili četrnaestoj godini izlaze dječaci iz priprav- 
noga zavoda u public school. Ovo je tako važna epoha u dje- 
čačkom životu, pa ni Englezi ne propuštaju prilike, da dadu 
svojim »zlatnim nadama« novih opomena. Naša Englezkinja 
pripovieda po izvrstnoj jednoj knjizi, kako je njeki Tom Brown 
dugo smišljao takovu propovied za svoga sina, a napokon mu 
rekao samo ovo: »Ajdemo, sinko. Govori uviek istinu i ne trpi 
uza se nikad ništa takova, za što ne bi htio da dozna tvoja 
majka ili tvoje sestre«, I to je bilo dosta. 

U pripravnoj školi učio je učenik računstvo, latinski, sveto 
pismo, pa zemljopis, gramatiku, rimsku poviest i potanku po- 
viest svoje domovine; počeo je učiti grčki, francezki, a zna nje- 
sto i algebre, pa glasbe i crtanja: to je — izuzevši dvie zadnje 
stvari — što mu treba za izpit, hoće li da priedje u public shool. 
Prema uspjehu izpita dodje ili u treći razred (third form), ili u 
četvrti (fourth form). Dalji su viši razredi: remove (prielazni 
lazred), fifth form (peti razred), first hundred {prva stotina) i 
najviši sixth form (šesti raz.). Riedki, i to najslabiji dolaze u 
treći razred, a stipendisti dolaze odmah u peti. U šestom je 
razredu samo dvadeset učenika. Poslije devetnaeste godine ne 
SI nije učenik ni u kojem slučaju ostati u zavodu. 

tipendista (collegers) ima (u zavodu Eton, koji gdja Bell 
set> SU ^) ^ es ^ ese *’ a os falih oko 970. Stipendisti stanuju u po- 

no * z Žradi. college, pod nadzorom jednoga profesora. Ostali 

v j °PP^ a ns (gradjani) — su razdieljeni po profesorskim stano- 
So ^’. * a k° da je public school Eton niz malih internata. Profe- 
ta 56, a 26 ih je, koji su ujedno gospodari ovakvoga stana- 

internata. Svaki profesor ravna kojim razredom ili dielom ra- 
zreda, a šestim razredom ravna sam glavni ravnatelj head ma- 
ster. Povrh toga svaki je kućegazda - profesor ujedno korepeti- 
tor svojih djaka, on s njima radi zadaće za razrednika (fcrm- 
mastera), no djak bira po volji korepetitora, kao i stanodavca, 
pa stanodavac ne mora biti i korepetitor. Kod njekih se profe- 
sora treba prijaviti za mjesto više godina unapried. 

Tako je mladić čitavo vrieme, što ga probavi u public 
school, u uzkom i prijateljskom dodiru s jednim profesorom, a 
to omogućuje neprekidni uticaj. 

Jedan je u ovim školama čudni ostatak iz starih vremena, 
kad je život u njima bio mnogo teži: svaki učenik, koji dodje u 
Eton u niži razred od petoga, »dodieljen je na službu« jednomu 
od učenika šestoga razreda ili kojemu od desetorice prvih uče- 
nika »prve stotine«, — on je njegov fag. Pače svaki »višeškolac« 
ima pravo na službu svakog »nižeškolca«. Ovaj običaj, koji 
zajamčuje više ili manje intiman odnošaj medju nekim »većima« 
i »manjima«, nije bez koristi ni pogledom na to, što svaki »mali« 
ima pravo na posebnu zaštitu svoga fag-mastera, 

U svakom stanu internatu jedan je učenik »kućni kapetan« 
(captain of the house). Tu se vidi, od kake je gradje gradjen 
koji mladić. Jer, ako je istina, da zapoviedati znade samo onaj, 
koji znade slušati, — nije istina da svatko, tko znade slušati, 
znade i zapoviedati, 

Tuženje je i ovdje omraženo. Ako koji veći vidi kaki nered 
kod mladjih, učinit će najbolje, da sam učini red, kako zna, a 
tek kad ne može, zove u pomoć kućegazdu-profesora. Kazne su 
riedke. Kaznio je sam direktor šibama pred jednim šestoškolcem 
i dvojicom malih. 

Vrieme je razdieljeno ovako: od 7 sati (ili zimi od 7.30) je 
jedan sat škola onda ručak: u 9.25 služba božja; od 10.30 — 11.15 
slobodno vrieme; od 11.15 do podne škola; od podne do 2 h 
slobodno; u 2 objed; od 2 do 2.45 slobodno; od 2.45 do 3.30 
škola; 3.30 do 5 slobodno; od 5 — 6 škola; u 6 čaj u 9 večera, 
9.30 zajednička molitva, u 10.30 svietlo se mora ugasiti. U uto- 
rak, četvrtak i subotu nema po podne škole, a jedan put na 
tjedan ima učenik poslije čaja jedan sat korepeticiju s profeso- 
rom. U slobodno vrieme radi učenik, što hoće. Učenja pod nad- 
zorom (t. zv. študija) nema. 

Svaki učenik ima svoju sobicu, u kojoj nije baš osobito slo- 

bojan* nije običaj kucati na vrata prije ulaza u sobicu, ni klju- 

ČCm Sam^djaci pišu, izdavaju i uredjuju svoje službeno glasilo: 
Eton chronicle — puno najzanimljivijh stvari. ; 

Djaci imadu formalno svoje ministarstvo, koje sami biraju. 

__ Tako imadu: captain of the school (glava svih djaka, tj. je- 
dan od one desetorice Stipendista šestoga razreda; u šestom je 
razredu svih samo 20), captain of the boats (ravnatelj veslanja; 
imadu deset ladjica), keepers of the field (ravnatelj igara), pre- 
sident of the literary society (predsjednik književničkoga dru- 

žtva) i t. d. i t, d. . , 

Ako koji od ovih častnika postane poslije ministar, odgo- 
vornost mu se njegova ne će činiti teža, slava mu se njegova 
ne će činiti sjajnijom nego što je bila nekoć njegova odgovor- 
nost i slava, kad je bio na pr. ravnatelj veslanja. 

Ova je služba osobito sjajna, a sadašnji je ravnatelj još po- 
većao oduševljenje za veslanje: on sam vježba učenike na ladji 
»Oxford«, koja se svake godine bori na Temsi sa Cambridgeom. 
Strancu bi se možda čudno činilo, kad bi vidio odličnoga ovoga 
profesora, jednu od družtvenih sila Englezke, kako pješice ili na 
konju prati svojim povicima i opazkama svoje čamce na Temsi. 
Treba iztaknuti, da se tu ne radi o tom, da se stariji čovjek 
prilagodi mišljenju mladjih: nipošto! 

Djaci to dobro znadu, da je pobjeda njihova upravo tako 
važna za direktora, kao i za zadnjega mališa. 

0 drugim zanimljivim stvarima u ovoj školi — drugi put. 

(»Obzor«, God . 1899. Br. 92.) 

Tko nas se ne sjeća djačkih družtava, osobito književničkih! 
Zacielo ih se svatko sjeća, a sjećajući ih se pomišlja odmah i na 
°ue hektografirane arke, što su se potajno dielili prije dolazka 
profesorova, — ako nisu prije već »razparčani« u stanu kojega 
kolege, ili na kojem drugom potajnom mjestu. Dobro nam je 
svima u pameti i to, da je »glavni urednik« obično dobivao — 
ru gi red, a ako ga i nije dobio, čitavu mu se godinu prijetilo, 
f ža dobiti. Družtva su se djačka u nas zabranjivala, zabra- 
^Pvalo Se izdavanje djačkog lista, djaci su bili neprestano pre- 
davani, zatvarani, a sjednice su se profesorskog zbora gotovo, 

uviek strašno zatezale razpravom: Kako da se na put stane toj 
>. rak- rani«. Napokon su se gdješto uvjerili, da toj rani nema 
lieka, — pa su djačko družtvo dopustili, ali pod nadzorom. I čim 
je takovo družtvo bilo dopušteno, čim su se počele držati sve- 
čane sjednice u prisutnosti ravnateljstva i profesora, — svega 
je predjašnjega zanosa i oduševljenja nestalo: prva je sjednica 
bila još kako tako posjećena, mladi su literati drhtali čitajući 
svoje pjesme i razprave upravo tako, kako su drhtali i u škol- 
skoj klupi — i prošla ih je volja pjevati i u obće »sačinjavati«. 

Djaci englezke škole Eton — o kojoj smo govorili prošli 
tjedan — imadu svoje književničko-parlamentarno družtvo već 
od godine 1811 . Da je više parlamentarno nego književničko, 
vidjet ćemo odmah. To družtvo — Eton Society — ima vec hi- 
storijsko znamenovanje: mnogi englezki govornik, koji je poslije 
stekao slavu u parlamentu, počeo je u Eton-Society. 

Kaki je duh u tom družtvu i u opće u englezkom školstvu, 
vidjet će se iz ovih pitanja, o kojima se razpravljalo na družtve- 
nim sjednicama, — a izabrali smo ih na brzu ruku. 0 svakom 
se pitanju poslije razprave glasuje. 

Evo, o čem razpravljaju englezki srednjoškolci: »Smiju li 
muzeji i galerije slika biti otvorene po nedeljama?« — »Da«, 

»Sudjeluje li se u naše vrieme u Englezkoj dosta kod atletič- 
kih vježba?« — »Da«. 

»Daje li se radničkim slojevima dosta prilike, da se pro- 
sviete?« — »Da«. 

»Je li civilizacija promašila svoju cielj?« — »Nije«. 

»Smije li se policiji dopustiti, da se služi nabojnim oružjem 
(puškom, revolverom)?« — »Da«. 

»Treba li smrtnu kazan ukinuti?« — »Ne«. 

»Je li sažizanje mrtvih tjelesa zgodnije od sahranjivanja?« 

— »Jest« (s jednim glasom većine). 

»Je li prkos (štrajkovanje) rudarskih radnika opravdan?« 

— »Nije«. 

Dodajmo još, da profesori mogu doći na sjednicu i miješati 
se u razpravu samo onda, ako su posebice pozvati. 

No, što velite? Kako vam se svidjaju golobradci, koji raz~ 
pravljaju na pr. o pitanju: Smije li policija pucati na svjetinu? 

— Golobradci, koji — chose etrange! — odgovaraju na to pi- 
tanje: Smije! Po tom, pa po odgovoru na pitanje o radničkom 
prkosu, — ovi golobradci kao da su uza svu liberalnost odgoja 

— strašni konservativci, u mnogom kao da se krije već sada 
budući tory. 

Stvar je ova psihologijski jasna, — no u nas ju je težko 
sebi i pomisliti. Ima istinita rieč: pritisnuto jače — sve to jače 
skače — i u njoj nam je tumač konservativizmu englezkih sred- 
njoškolaca. Ne dajte čovjeku — osobito mladu čovjeku, koji se 
tek duševno radja za sviet — ne dajte mu ništa na volju (ni iste 
igre po njegovoj volji!), ne dajte mu ni pomisliti, da bi on sam 
mogao što dobro smisliti i učiniti, — vi ste ga ozlovoljili protiv 
svega, pa i protiv najboljega, jer on u toj duševnoj dispoziciji i 
ne misli na stvar po sebi (kad mu toga ne dopuštate), već misli 
na vaš sud i nauk, — a taj mu je davno omrznuo. Zato će u po- 
taji obarati — često iz samoga prkosa — sve, što vi gradite, pa 
gradili i najbolje; ogorčili ste ga za sav viek, i samo će se jakoj 
moralnoj snazi moći zahvaliti, ako se i jedan od ovakih gojenaca 
razložno pomiri s vašim dobrim uredbama; redovito pak imat 
ćete od ovakih gojenaca ili protivnike a tout prix, ili robove 
a tout prix. 

No u našim je prilikama ovakovo djačko razpravljanje ne- 
moguće, i da se dopusti, bilo bi smiešno. Ove se razprave tiču 
većim dielom dnevnih pitanja družtvenih, — u koja se kod nas 
ne dira s mnogo i s mnogo uzroka. Ja sve mislim, da se sutra 


sastane ovakova naša djačka skupština, na dnevnom bi redu 
bilo . . , Ali ne ću doreći. Znate i sami, da bi na dnevnom redu 
bila sićušna koja naša mizerija, kojih su pune naše novine. 

Da, naše novine, naši dnevnici, jer u nas nema drugih iz- 
danja, koja bi se bavila oko dnevnih pitanja. Englezki srednjo- 
školci imadu na tjedan 15 3/4 sati školu (naši imadu 25 — 27), 
imadu dakle kada čitati novine, — jer o tom nema sumnje 
da ih smiju čitati: kako bi inače mogli razpravljati o radničkom 
prkosu i o postupku policije! Pače ja držim, da su samo svi 
Profesori, kaki je bio naš pok. Š., — jedini, koji je želio, da 
Jaci čitaju novine, pače se rugao djaku, saznavši, da ne čita 
novina: nije se mogao načuditi njegovoj neradoznalosti, ali je 
zato razumio njegovu tupost. A bio je dobar profesor. No naši 
sr e njoškolci jedva što gube ne čitajući naših novina, pa je 
P° • S. sudio valjda po onoj: inter duo mala . . . 

Sto se nauča u englezkim public schools? 


z ke, ob 


Nauča 


se: sveto pismo, latinski i grčki jezik, povjest Engle- 


C1 pojmovi zemljopisa, matematika, francezki, i njemački 

(mjesto grčkoga). Ovo su, kako mi kažemo, obligatni nauci. 
Neobligatni su nauci (extra studies): u »prvoj stotini« njeka vrst 
retorike; za tim: kemija, fizika, prirodopis, elektricitet, glazba 
i crtanje. Glazba se osobito njeguje: imadu orkestar i pjevačko 
družtvo (članovi su profesori i djaci); često se daju glazbene 
večeri, koncert i t. d. 

Kako se vidi, naučna osnova nije ni najmanje utilitarna: 
ako djak ne kani biti profesor, klasični mu studij ne će donieti 
kruha. Djak iz Etona izadje, a da mnogo toga ne zna. No dobro 
je odgovorio na to jedan od najvatrenijih branilaca klasičnih 
studija u Cambridgeu: »Nema ništa, što bi bilo sramota ne znati, 
kad izadješ iz koje public school — no sramota je, ako izašavši 
iz nje, ne možeš mnogo stvari naučiti brzo i dobro«. 

Izlazeći iz Etona jedan je dio učenika sjajno prošao klasične 
nauke, a asimilovao, što se je naučio i to mu je koristilo; drugi 
će, većina, izaći znajući toliko dobro, koliko loše, latinski, zna- 
jući nješto zemljopisa, matematike, povjesti, francezkoga; bit 
će ih, koji će izaći ne znajući ništa od onoga, što bi morali na* 
učiti u sedam godina, koji će slabo razumjeti kakvu aluziju na 
umjetnost ili književnost, — no i oni će biti obrazovani i ne 
znajući ono što su s mukom morali ovih sedam godina čitati i 
učiti. Gledajući na ono, što čovjek nauči iz knjiga — učenici su 
Etona kao i ostali sviet: bit će ih, koji se ne će sjetiti, kad čuju 
koje historijsko ime, da su ga kad čuli: drugi će se sjetiti, no 
bez sveze: trećima će ovo ime dozvati u pamet čitav niz živih 
ideja: ovi posljednji — nisu u većini. Ali u zanijemi za sve to 
svi će izaći iz škole znajući, što znače rieči pravda, neustraši- 
vost, poštenje: oni su naučili govoriti istinu, odsudjivati denun- 
cijaciju, vladati sobom i drugima, a nada sve: preuzimati i nositi 
odgovornost. Bačeni poslije u život — bilo kamo — oni će i 
dalje braniti uredbe svoje domovine s istim žarom, kako su 
branili uredbe svoje škole. Oni će se znati — većina — svuda 
protiviti neustrašivo, odlučno i pošteno. To vam je englezki 
— schoolboy — djak posebno biće: na po diete, na po čovjek. 
Koliko mu ne dostaje intelektualnoga znanja, — to je ipak 
nješto, ako ima pravo Otac Didon: »Odgoj — to je umieće 
emancipovati ljude«. 

Emancipovati, oslobadjati ljude . . . Da, otac Didon ima 
pravo. On zna, da čovjeka — bez obzira na sve drugo — da 
čovjeka i materija i materijalna sila, osobito u današnjem 

družtvu, čini robom, da se milijuni i radjaju već u tom robstvu... 

A ako je igdje potrebno, da odgoj oslobadja ljude, potrebno 
je to u Hrvatskoj. Jedno ću samo spomenuti. Velik dio naše 
djece dolazi u srednje škole sa sela i u obće iz nižih staleža: 
sirotinja, potištena, strašljiva, naučna u »gospodinu« gledati 
samo svoga gospodara. Tu je i težko uvesti englezki sistem: 
Zar bi sin kojega savjetnika htio biti »fag« kojemu prostomu 
»mužanu«? Zar bi išlo, da šestoškolac »mužan« učini po svojoj 
glavi red s gospodskim deriščetom kojim? Ne, to je u nas još 
daleko, već i stoga, što smo sirotinja. Upravo bi stoga naši 
odgojitelji mogli i morali nastojati, da djeci nizkih staleša olak- 
šaju robsku potištenost, da im budu prijatelji, da im se diete 
sirotinja usudi jednom otvoreno pogledati u lice, kao čovjek 
čovjeku, — da oslobadjaju potišteno i siromašno roblje. Aukto- 
ritet je dobra stvar, ali vriedi samo onda, kad mu se slobodno 
pokorava, kad je auktoritet ujedno i ideal. Inače je nasilje i 
odgaja roblje, u najboljem slučaju buntovnike. 

Još nam preostaje da kažemo koju o tom: što g. Demolins 
misli pod »novim odgojem« i čim ga opravdava. 

(»Obzor*, God. 1899. Broj 102.) 


Pučka predavanja. 

God. 1895 izdala je županijska oblast bjelovarska okruž- 
nicu » u kojoj preporučuje, da se svake nedjelje i blagdana drže 
u školi poučni sastanci za dječake i djevojke, koje su svršile 
škole, a mogli bi na njih doći i odrasli ljudi. Bjelovarski učitelj 
S- Klobučar napisao je pod gornjim naslovom njekoliko preda- 
vanja za odrasle — »uz vruću« — veli — »želju«, da pokoriste 
učitelju »kao predavaču«, a osobito bi želio g. učitelj, da ova 
predavanja dodju i narodu u ruke. 

0 t. zv. pučkim predavanjima ima u drugim književnostima 
C1 tava književnost i teoretska i praktična. 

. žalost je — ili na sreću, ne znam, kako bih rekao — 

istina, da se pučka predavanja razvijaju i napreduju živo samo 
|Uidje, gdje su predavači ujedno nosioci bilo koje snažne idete. 

usiji se na pr. za tu stvar strašno bore liberalci (»narod- 

niki«), a u najnovije vrijeme »tolstojevci«. A to je posve na- 
ravno. Širenje je pučke prosvjete svoje vrsti apostolstvo, a apo- 
stola nema bez oduševljenja, kako opet oduševljenja nema bez 
ideje. Zato je posve razumljivo, da svaki birokratski pokret u 
tom smislu mora ostati prilično jalov, jer su birokratstvo i apo- 
stolstvo dvie stvari, i to takove, koje nikako ne idu zajedno. 
A ako je tako, birokrati bi najbolju službu učinili ovoj stvari, 
kad joj ne bi pravili zaprjeka onda, kad ju pokreću »apostoli«. 
Dakako, da imade i lažnih apostola, pa to i jest velika nevolja, 
koja i birokrate sili, da na čas stanu misliti o »pravom« apo- 
stolatu. 

Ovakav birokratski biljeg nosi i ova knjižica. »Vriedni« 
župnik i »čestiti« učitelj razmišljaju i dogovaraju se, kako će 
»pomoći« svomu narodu. Ovu je dvojicu »boljelo« mrtvilo i 
nazadovanje sela Glogovca. 

Ne mislim ja, da naši župnici nisu vriedni, a učitelji čestiti. 
Ali ovdje to posebno zvuči. A osobito se posebni taj zvuk 
osjeća, kad o ovoj dvojici kaže, da su »pravi« narodni prijatelji. 
Pa i to nije dosta: »Glogovčani pozdraviše svoje miljenike . . .« 

Ne, ovo nije način. A čitava je knjižica tako pisana, tako 
— recimo najblaže — naivno, premda je to ona neiskrena na- 
ivnost, što ju tako često nalazimo u naših pisaca za narod. Pa 
kako je to šablonsko, bez osjećaja i originalne misli! I g. pisac 
misli, da će to djelovati! 

Ali g. piscu nije zamjere. On je dao, što su mu drugi dali, 
a dao je i prema prilikama, u kojima smo. Nije ova knjižica 
zadnja medju onima, kojima pučki naši pisci »obdaruju« — 
kažu — narod. Pred Božić je jedan upravo poplavio škole i 
seljake tako lošom knjižicom, da je nisi mogao čitati. 

A što je tomu krivo? To, što se drži, da je sramota pisati 
za seljake, pa se sve prepušta pučkim učiteljima. Oni dakako 
daju, što imaju. A krivo je i to, što se na tu pučku književnost 
ne pazi, što je prepuštena sama sebi. Ovo * jesi razlog, što sam 
se osvrnuo na ovu knjižicu. 

Rekao sam, da je neiskreno naivna. Kako ne ću, kad uči- 
telja-predavača (i župnika) »boli« mrtvilo (strašno šablonska 
rieč, pa za selo!) i nazadovanje, kad se u knjizi govori na sve 
moguće načine: kako ovi pravi prijatelji ljube narod, a knjiga 
se sama odaje, da to nije iskreno, da je to njekakova službena 
kakova li revnost, kojoj bi se htjelo dati čuvstva i srca, a nije 

ga odkuda uzeti, — kad ga nema. Otvorite n. pr. str. 12. Tu 
župnik (za pravo učitelj) ovako govori seljacima: »Vidite, dragi 
m oji, kako ste neuki!« A zašto su »dragi« naši seljačići tako 
strašno neuki? Što se priča, da je kuga žena takova i takova. 

Kad bi ovo pričanje i bio znak neukosti, ovo nije pedagožki 
postupak: učiti tobože njekoga i ovako mu dovikivati: vidiš, 
tako si neuk, da ne kažem, glup! Ta to neka sam učenik spozna, 
a nemoj ga sramotiti, a zvati ga uz to »dragi«. Nego se čini, da 
naši pučki pisci i nemaju druge teme osim nesretnih »predra- 
suda i praznovjerja«, čini ti se, da misle, kako su oni učeni, 
kad ne vjeruju, da kuga ima kozje noge i još štogod. 

A tu se čini narodu krivo. Istina je, narod svuda priča ovo 
i ono, — ali to je za djecu i babe. Ni stoti ozbiljan čovjek — 
seljak ne misli o narodnoj kugi onako, kako se priča. Ta ne- 
mojmo naroda držati tako glupim. A ako tvorevine narodne 
fantazije zaslužuju ovakove poruge, zašto u školama učimo 
djecu i veće gluposti iz grčke mitologije. Zašto se ondje divimo 
fantaziji, a ovdje joj se rugamo? Pa da je u tom pričanju Bog 
zna kakova nesreća! 

Bilo bi jednom vrieme, da se bace te prosvjetljujuće prodike 
o praznovjerju. Ta danas već, hvala Bogu, nije nikakova mu- 
drost biti toliko prosvietljen, da ne vjeruješ u kugu, moru, pače 
u Boga. To ide redom. Ne varajmo se: tko ruši vraga, ruši i 
Boga, pa ostaje gola materija. Ne bojmo se; »prosvjeta« će uči- 
niti svoje i prije, nego bismo trebali. Nije u tom pogibli, što 
narod pravo ne pozna nevidljivih bića, već bi mu trebali otvoriti 
°ci, da bolje upozna one, koje može rukom opipati ... I na ove 


upozoruje g. pisac. Tu se najbolje vide plodovi »prosvjete«. G. 
Pisac nagovara seljake, neka šalju djecu u školu, pa im tumači, 
koliko se tim mogu šteti ukloniti. 


Ovo je vrlo zanimljiva stranica. Tko ne zna pisati, razlaže 
učitelj — »svaka ga rdja može prevariti i oštetiti«. »Ni za 
oporuku svoju ne može biti siguran, da ne će biti krivotvorena«. 
p Ve »rdje«, ovi krivotvoritelji oporuka — bit će da su pismeni. 

a žle kakvim se bave zanatom! G. učitelj nije za cielo ni mislio 
na to, kakova sve vrela otvara pismenost. Ne bi škodilo, da je 
^ ° manje — što no kaže tudja rieč — »iz škole frfljao« i 
ava ° tajne pismenih ljudi. Osobito bi mu oni krivotvoritelji 
0 P°ruka bili zahvalniji. 

e Šo ostavimo šalu. G. je učitelj vrlo slabo razložio korist 

pismenosti i čitanja knjiga. Ono, da knjiga »uči sve, što je liepo 
i krasno, plemenito i uzvišeno«, pa kako bi se seljaci »usavršili, 
srce si oplemenili« i t. d. i t. d., — to su fraze, koje ne znače 
ništa. Da je otvorio Kurelca, pa pretiskao njegov govor o nauku, 
— to bi barem govorilo k srcu. U nas se u obće malo pita: što 
zapravo hoćemo da postignemo pučkom prosvjetom. Ne znam, 
vodi li tko računa o tom, koliko narod čita one knjige, što se 
za njega pišu. Što ja znam, jedino će »život svetaca« naći gdje- 
kojega usrdna čitaoca; svega ostaloga za narod kao da nema. 
Mogao bih spomenuti vrlo zanimljivih stvari o tom, što narod 
drži do pripoviesti, što se za njega pišu. A gospodarske knjige f 
A prirodni zakonik i elektricitet? . . . 

To se za pravo ne tiče ove knjižice. No i tu se preporučuje 
seljacima, da si nabave »kad što po koju knjižicu«. A koju? Pa 
kako je to rečeno: kad što koju«? 

Da, svašta se piše za narod i o narodnoj prosvjeti, ali se 
taj posao ne uzimlje ozbiljno, nego samo onako: za narod je 
sve dobro. A glavno je, što je riedko komu jasno, zašto za pravo 
vapimo toliko za tom prosvjetom. Ta valja da nitko ne će 
ozbiljno uzeti, što g. učitelj u zaključku kaže za svoj Glogovac: 
da su marom i uztrajnim radom one trojice (župnika, učitelja i 
vlastelina) »čestitih pregalaca« — za desetak godina čak i kuće 
ponajviše na novo sagradjene udobne« . . . i t. d., nastao pravi 
raj. Ta to je prenaivno. 

(»Obzor*, God. 1899. Broj 154.) 

Ajde, da čujemo neke »savjete i upute«, što ih se u ovoj 
knjižici daju našim seljacima: 

»Treba . , . stan suh, svjetao, da bude u sobi vazda čista 
zraka, a u njoj svaki kutić uredan«. Baba vračara ne treba, 
nego ukućani treba da potraže liječnika. Toplina u bolestniko- 
voj sobi treba da bude 12, najviše 18 stupnjeva Reumira. Bo- 
lestnik treba da je sam u svojoj sobi. 

Ovo je pusto naklapanje. Zar su za to dosta savjeti g. uči- 
telja, da stan bude takav i takav, da u svakoj kući bude toplo- 
mjer, pače da bolestnik imade svoju sobu? Gdje je odrastao 
taj g. učitelj? Zar on misli, da seljak ima tri, četiri sobe? A 
znade li g. učitelj, što to znači »potražiti liečnika«? Evo, ja ću 
mu kazati. Znači upreći svoja kola, ako ih imaš, otići po lieč- 

nika, dovezti ga i platiti mu (daljina je 14 kilom.) pet for., od- 
vezti ga natrag, čekati ga na putu, dok obavi druge vizite i tako 
izgubiti pet forinti, čitavo prije podne za se i za blago, — i to 
je za jednu vizitu. Ovako je u realnosti (i primjer je ovaj istinit). 
I mi ne prestajemo proklinjati vračare, zvati liečnike. To bi još 
imalo smisla, kad bi sve to bilo jeftinije. Ali dok se liečnici u 
obće ne dadu na selo, dok ne će ni da stanuju u sjedištu obćine, 
za koju su kompetirali, nego u obližnjem gradu (primjer je i opet 
istinit) — dotle su svi savjeti i upute uzaludne. 

Ne znam, na osnovu čega je g. učitelj mogao napisati »da 
je od naših ratara, koji su propali, dvie trećine s nemara pro- 
palo«. Ovako grdnu objedu treba ipak obrazložiti malo potanje. 
Vrlo je u ostalom komotno davati drugom savjete, da »pljune 
u šake«. No to nije samo komotno, to je i u interesu samih 
savjetnika: jer ne budu li seljaci »pljuvali u šake«, naopako. 
Zato bi, budući da su u takovim savjetima gospoda, koja ne 
»pljuju u šake«, malo ipak interesovana, — bilo ipak malo deli- 
katnije, da se toliko ne svjetuje, jer u pristojnih sjednicah ne- 
maju pravo glasa oni, koji su interesovani. 

G. učitelj drži naše seljake strašno naivnima i sentimen- 
talnima: priča im, da su dva kosca došla do suda, što se nisu 
mogli složiti, komu pjeva kosović. Ovo je jedna i za djecu, ali 
u ozbiljnoj knjizi, koja ide za tim, da narod odvrati od prav- 
daštva, ovo je samo smiešno. 

I ovo ;e, najmanje rečeno, nespretno: »Kad bi naš narod 
znao umjereno uživati vino i rakiju, rado bih mu priuštio«, 
1 t. d.« »A molim vas, g. učitelju, tko vam je dao ovu vlast pri- 
ustivanja«, — mogao bi koji šaljčina — seljak upitati g. učitelja. 

v° je ipak malo previše veledušja: priuštio bih, rado bih pače 
pnuštio »da se kadkad okriepi, osobito u tešku radu«. »Ne 
1 i bilo mnogo naravnije, da ja vama, g. učitelju, ja, koji sam 
Se . vincem mučio, da ja i vama kadkada priuštim?« Ja 

1 f da ki bilo naravnije, — pa i bilo je tako, i rado je seljak 
P ništio svakomu, dok je imao. A sad je spao na to, da mu od 
ra ve njegove muke — tek »priuštuju«. Nije ovo način. 
n . a p° Postio g. učitelju gdjekoju nespretnu naiv- 

ftarašt* * ° V ° mU ^ m ° gU priuštiti ’ kad kaže ’ đa J* e niladji naš 
odkad^’ >>SUrov ’ zločest i nevaljan«. Istina je, mnogo je gore, 
ku lturu 6 nes ^ a ^° za druga Mladež ide po gradovima, pa tu vidi 
U u koju ga toliko mamimo, o kojoj mu toliko pripo- 

vieđamo. Izostavljam prenaivno pričanje o njekom djedu Marku, 
koji je — iz knjiga naučio, kako se uzgajaju djeca. Ovo pričanje 

— da su naši seoski djedovi učili uzgoj iz knjiga — ovo ne znam, 
kako da okrstim. Jedva se može vjerovati, da ovakvu nezgrap- 
nost može napisati naš pučki učitelj. 

Uzgoj, kako ga našim seljacima preporučuje gosp. učitelj, 
to je tek nješto. »Zato ne dozvolite djeci, da spavaju na jako 
toplim perinama«. A za koga je ovo napisano? Seoska djeca i 

— pretople perine! Ta koliko je seoske djece, koja spavaju na 
pretoplim perinama? Je li naš g. učitelj ikada zašao u koju 
seosku kuću i pogledao, gdje i kako djeca spavaju? 

»Napokon ih treba priučati . . da snieg i kišu, zimu i vru- 
ćinu, vjetar i nepogodu jednako znaju podnositi«. Na ovo treba 
seosku djecu tek priučavati? A je li g. učitelj vidio ikada, kako 
mala već djeca, istom su — što no rieč — žabi do uha, stoje uz 
blago na kiši i vjetru? Je li vidio . . . 

Ali što ću pitati, kad vidim, da piše o gospodskoj djeci, pre- 
pisuje koješta, što je za seljaka bezsmislica. Kako je g. učitelj 
sve gradske poroke prenio na selo, najbolje se vidi iz savjeta: 
»Ne dajte djeci u ruke novce . . .« Kao da čiča Mata diže sva- 
koga prvoga stotinu osamdeset i pet for. 33 novč. a. vr., pa 
odmah ovaj sitniš od 33 nov. turi u šaku svome Jurici. 

Izostavljam gole rieči, koje seljaku ništa ne znače. »Hoću da 
budeš muž tvrda, čista i svietla značaja kao kamen dragi ... i 
slične . . . Ostavimo mi samo seljaka u njegovu starom poštenju 
(to je barem hrvatski), a »značaj« neka bude nama, koji smo ga 
u školi naučili. Ta i nama prazni taj »značaj« malo znači, a što će 
s njim tek seljak. 

Više sam se nadao od vlastelina g. učitelja i njegova nauka 
o gospodarstvu. No to su iste stvari: tu se samo svjetuje: kako 
kuća treba da ima: spavaonicu, popodjenu daskama, pa pro- 
strano i krasno ovo i ono — da je milina samo čitati. Ne da mi 
se o tom ni govoriti. Ta seljak nije živina. Kad ima čim, on sam 
zna, da je ljepše — ljepše, bolje — bolje, urednije — urednije. 
Ali to ne ide u glavu našim pučkim piscima. 

Govori g. učitelj i o onoj staroj, o uzkim slogovima. Oh! 
uzki ti slogovi! Kako se samo usudjuju ljudi pisati o stvari, o 
kojoj nemaju pojma! Zna li g. učitelj u obće, što je to slog? 
Zna li, da uz svaki slog ima i jarak? Može li pomisliti, da iz 


63 


sloga teče voda u jarak? Ako sve to zna, ili si barem može 
pomisliti, onda će znati i to, da će s uzkoga sloga voda prije 
izciediti u jarak nego iz širokoga, pa ne će Posavcu i Podravcu 
dodijavati tom »starom pjesmom«. No što se u obće g. učitelji 
pačaju u ove stvari? »Čim si maknuo žito s polja, odmah ori. 
Strnište se ore što pliće« i t. d. i t. d. Zar g. učitelj zbilja misli, 
da je u tom pametniji od onih, koji svojim zubima kruh jedu’. 

Našlo bi se i drugoga posla za g. učitelje, mjesto ove učene 
dangube. 

Vrhunac je ove mudrosti — seljačka pisama. »Seljak će si 
sašiti tri knjige. Prva će biti novčani dnevnik . . .« to je već 
previše. O druge dvie ne ću ni da govorim. 

Ja se na ovu knjižicu ne bih bio ni osvrnuo, da ovakove 
pojave nisu u nas običajne, a nitko na njih ne pazi. Svi rado 
kažemo prigodice koju o »podizanju« i »prosvjetljivanju« na- 
roda, to osokoluje svakojake ljude — koji često vrlo dobro 
misle — i tako nastaju ovakove knjižice. Viče se na narod, da 
je konservativan. A je Ii moguće, da se razuman seljak stane 
ravnati po ovoj n. pr. knjižici? Ta u njegovoj bi glavi nastala 
silna konfuzija. Bog nas oslobodio toga, da bi naš seljak ikada 
pristao uz fraze, kakove su u ovoj knjizi! Otada mi više ne ćemo 
imati seljaka, nego elemenat, s kojim nitko ne će moći ništa ni 
početi, ni svršiti, pa da ovakove svoje kolege, koji ovako ne- 
zgodno »šire prosvjetu«, u svojim stručnim izdanjima upute na 
pravu stazu. Krivo bismo učinili učiteljstvu našemu, kad bismo 
Po ovakim pojavama sudili o njegovoj sposobnosti, za širenje 
prosvjete u narodu. No malo manje oduševljenja za tek koje- 

a ovu »prosvjetu« ne bi škodilo. Ako ikomu, a to treba seljaku 
solidne prosvjete. 

{»Obzor«, God. 1899. Broj 160.) 


Roblje. 

iz n Ta i k ° Se Z ° Ve pripoviest nepoznatoga autora, preštampana 
ne^ r ° /° d ! Šn ! ež >>0bzora «- Nije to »psihološka studija«, kako 
ie iipL ° erm ? 1S . C1 rad ° SV0,e beletrističke radnje krste (premda 
Poviect n,em£ * čki starip P isac d °bro negdje primietio, da se pri- 
’ novela ili roman u obće ne da ni pomisliti, ako nije 


64 


pisac uspio da psiholožki dosljedno ocrta lica, koja u njegovoj 
radnji dolaze). »Roblje« je pripoviest skroz tendenciozna, pro- 
žeta u svakom redku plemenitom patriotskom tendencijom: ali 
pored toga izradba je umjetnička, poetična i uhvatna — kao 
umjetnina nije pripoviest u cielosti ništa poradi tendencioznosti 
trpjela. Ovo je svakako neosporiv dokaz autorove pripovjeda- 
lačke nadarenosti. Zna se, da pripoviesti s tendencioznim na- 
mjerama stoje jedva koji korak daleko od t. zv. poučnih pri- 
poviedaka; u ovima najčešće zamisli autor i radnju i pointu 
prema svojoj simpatiji ili antipatiji k predmetu, o kom pri* 
povieda, prema tome »izumi« lica i radnja bude s malim iznim- 
kama drvena, bez života i zanimljivosti. Mali i srednji talenti 
obradjuju najradje takove sujete. Ogledamo li »Roblje« s te 
strane, vidimo, da nam pisac ni na jednoj stranici gotovo ne da 
izaći iz nesnosljive, robske atmosfere, koja nas je pritisnula; to 
je očevidno bila njegova nakana, mi ćutimo, kako nas čvrstom 
rukom drži tako dugo u tom zraku, dok nam se u duši mjesto 
mrtve resignacije (ujak protagoniste) ne javi snažno energija, 
te u osjećanju gušenja moramo da vičemo: Slobode, zraka, 
svjetla! . . . Takav dojam može da izvede samo prava umjetnina. 

Tko malo iz bližega motri naš život od ovo posljednjih 
desetak, petnaest godina, jamačno je opazio, da se u mnogim i 
to višim krugovima hrvatskih ljudi prikazuje svako rodoljubno 
zagrijavanje smiešnim. Ima danas već obrazovanih i bez sumnje 
darovitih Hrvata, koji pače o sebi toga niti ne taje. Zanos se 
pogušio, vjera u se, u pravednost i ideje, koje su nam nekada 
davale najjaču odpornu snagu, klonula je — i mi smo prisiljeni 
u oči toga sve više rastućega narodnjega indiferentizma da se 
sa strahom češće upitamo: Kamo to vodi? . . . Bog zna, imam li 
pravo, no čini se, da je umjetnost, a u prvom redu poezija po- 
zvana, da nas odhrva toj ledenoj ruci, koja nam se obavila oko 
srca. 

Promotrite s bližega prijatelja glavnoga junaka pripoviesti 
»Roblje«, Dinka — i Vladimirova ujaka, staroga magjarona, pak 
će vam biti to postepeno zagrezanje u narodni indiferentizam 
tako jasno, da morate priznati, da ga gledate svaki dan, da ga 
svaki dan doživljujete na svim gotovo hrvatskim pozicijama. 
A kako je tek majstorski prikazan glavni junak, taj zanosni 
Vladimir, s kojim trpite na prvim stranicama, gdje Vam ga je 

autor pred oči doveo i mirno, bez najmanje afektacije orisao, 
kako u srcu stare hrvatske Krapine, na posvećenom hrvatskom 
tlu ćuti, da je tudjinac! Ni dvie »psiholožke« rieči nije potrošio 
autor, da baci svjetlo u Vladimirovu dušu u tom času: a i mi 
gledamo i slušamo s Vladimirom, što se oko njega zbiva i govori 
i refleks u Vladimirovoj duši kao što i u duši čitatelja ne može 
da bude drugi, nego gorčina. I taj Vladimir, na kojega promiš- 
ljeno bacaju mreže magjarske ljepotice i magjarski ugledni viši 
činovnici, kojima je u vlasti njegovo promaknuće, taj Vladimir, 
koji ne s kakovim heroizmom, već s uvjerenjem poštenoga čo- 
vjeka odoljeva tim zamamljivim zamkama, taj Vladimir, koji 
bježi iz atmosfere, što se poput crnih oblačina sve jače sbija 
nad njegovu domovinu — i on napokon osamljen, napušten od 
djevojke, koju idealno ljubi, a koja zanos njegove duše ne može 
da razumije — i on pada . . . Srce vas boli od samilosti nad 
padom toga krasnoga čovjeka, koji i sam usuprot sve energije 
svoje duše mora da zaroni u mrtvo more indiferentizma. Taj je 
pad prikazao autor majstorski, konac, na kom lako klone snaga 
mnogoga noveliste, izdiže se snagom, ljepotom i poezijom do 
uhvatne scene, koja ostavlja jaki dojam u našoj duši. 

Žalibože mnogo je, previše je mladih Hrvata, današnjeg 
doba, koji će živom umjetničkom realistikom naći ocrtan prelom 
vlastite duše u posljednjim stranicama »Robija«. — Pripoviedač, 
koji ovako piše, mora da ima pored čuvstva i umjetničkoga na- 
dahnuća i vrlo oštar pogled, kojim je motrio i motreći pro- 
učavao naš javni život u posljednjim godinama. Prizori su na- 
pisani razporedom, koji odgovara umjetničkoj cjelosti, a iz- 
neseni svi do jednoga jasnom realistikom, koja uvjerava. Kod 
dialoga, kao da je autor namještao autograf i upravljao njime po 
svom umjetničkom osjećanju, da hvata samo one rieči i raz- 
govore, koji su nuždni, te mu slika, što ju je naumio iznieti, bude 
vjerna, ne prenatrpana i ubjedljjiva. U stvaranju te slike ne 
štedi autor ni one, koji su mu po samoj tendenciji pripoviesti 
bliži i miliji Eno Daničina oca, opozicionalca, koj drži, da je 
sve učinio, ako napiše koji članak u opozicionalne novine; a 
gnjezdo mu, vlastita obitelj, čami u hladnoj sjeni nepatriotizma, 
i on ni ne misli na to, da tu, na svom domaćem ognjištu, naj- 
prije razpiri svetu vatru patriotizma. Tko nas ne pozna takvih 
obitelji? . . . 

Piscu, koji je ljubav i bol svoje patriotične duše u ono malo 

stranica (77) onakvim mirom umio prikazati, zatajivši potpuno 
ne samo svoje ime, nego i dušu, ostavljajući čitatelju vlastiti sud 
o onome, što on tek u umjetničkom obliku iznaša — takvom 
piscu nije do slave, već do istine i do toga, da postavi liek, koji 
peče, na rane našega narodnoga života. Meni se čini, da bi 
mladi Hrvati, a osobito mladi naši sveučilištari, morali popitati 
na svakoj zabavi krasotice, što razbudjuju nježne porive njihove 
mladosti: Gospodjice, jeste li Čitali »Roblje«? ... A tko bude u 
»Robiju« htio tražiti »maniriranje«, preko kojeg se smije prieći 
s posmjehom modernoga Čovjeka, taj neka upita prije sebe: 
shvaćam li ja dobro doba, u kojem živimo? ... Pa neka sadje 
sa svoje visine i još jednom posegne za »Robljem« i ono će 
mu otvoriti oči. — Našim se mladjim pjesnicima stalo kaditi, 
što ne pjevaju patriotske pjesme. Naša narodna sviest još niije 
ni probudjena; koliko se lutaka, kao što je Danica, odgaja danas 
u hrv, obiteljima! Mi ne možemo svojim narodnim životom da 
načinimo skok i priedjemo u tabor kosmopolita prije, nego 
preživimo redoviti razvitak, kako su ga i drugi narodi pro- 
živjeti. A pjesniku koji ne ćuti pobude, da dade u svojim djelima 
oduška patriotskom osjećanju ili ne pozna naprosto toga osje- 
ćanja ili se dade zavadjati laskavom kritikom onoga, kojemu 
su patriotska čuvstva nepoznata i posmieha vriedna olina, 
tome se vesele naši protivnici. 

(»Obzor«, God. 1900. Broj 4.) 


Protivnik hrvatstva. 

Naša braća Cesi uživaju simpatije svega slavenskoga svieta, koji se 
s njima ponosi, radujući se njihovu napredovanju na kulturnom i industri- 
jalnom polju, a diveći se ustrajnosti i heroizmu mukotrpne njihove borbe 
za narodna prava. Ali neka posebna simpatija i ljubav veže nas Hrvate sa 
Cesima. Onamo od vremena našega preporoda osjeća se Hrvat u Češkoj, 
a Ceh u Hrvatskoj kao u svojoj rodnoj kući Kod utemeljenja i razvijanja 
naših prosvjetnih zavoda, kada se je osjetio nedostatak domaćih sila, prva 
nam je misao bila, da potražimo medju braćom Česima i profesora i stru- 
čnjaka i umjetnika, znajući, da će oni za hrvatsku stvar revnovati onim 
istim žarom kao za svoju. I nama i braći Cesima je uviek bila jasna istina, 
da su uspjesi i neuspjesi svakoga slavenskoga ogranka u zajedničkoj mo- 
narkiji ujedno uspjesi i neuspjesi slavenske stvari u monarkiji. Mi smo 
uviek naglašavali potrebu slavenske solidarnosti, te smo se naročito češkim 

uspjesima na narodno kulturnom i političkom polju uviek radovali kao 
svojim rodjenim uspjesima, znajući, da je na njima, da prvi probiju led, 
te utru put boljim danima slavenstva u monarkiji. To nam se je uviek i 
priznavale, te su češki rodoljubi stajali uviek u prijateljskoj svezi sa rodo- 
ljubnim vodjama hrvatskoga naroda sve tamo od g. 1835. do danas. 

Naš mecena, veliki djakovački biskup, ljubljen je i visoko poštovan od 
braće Čeha a naši rodoljubni prvaci uviek nastoje o tom, da se održi bratski • 

saobraćaj medju našim hrvatskim i češkim narodno-kulturnim pregaocima i 
da se medjusobno podupiremo u našim narodno-kulturnim nastojanjima. 

U toj harmoniji bratstva medju Hrvatima i Česima dugo se nije mogao 
primietiti niti jedan glasak disonancije, a to kao da nije dalo mirovati 
protivnicima hrvatstva, koji nose na ustima med a na srcu jed, te su oni 
uznastojali naći makar koga medju češkim publi cistama, da ga predobiju 
proti hrvatstvu. Na liepak im je nasio češki spisatelj i publicista Josip 
Holeček, koji znalice ili neznalice vidi malo dobra na hrvatstvu, te je ne- 
umoran u nastojanju, da prikaže Hrvate i hrvatstvo češkomu i slavenskom 
svietu u što je moguće tamnijoj slici, kao izdajnike slavenske misli, kao 
tlačitelje Srba u Hrvatskoj, ukrašenih svima kriepostima i prednostima nad 
Hrvatima i u našem medjusobnom sporu čistih i nevinih kao biela janjad. 

Ovu notu opetuje Holeček u stotine raznih varianta, ona je postala 
za njega marotom, patološkom pojavom, koja mu ne da, da progleda i da 
uvidi, da je na krivom putu. Jedno vrieme kultivirao je on bakcile svoje 
antipatije protiv hrvatstva u stupcima mladočeskoga organa, »Narodni Listy«, 
pak je došlo do toga, te je kod nas ovladalo takvo ogorčenje proti tim napa- 
dajima na hrvatstvo u tom listu, da smo se čisto pobojali za tradicionalne 
simpatije Hrvata sa Česima. Doskora je medjutim postalo jasno, da je 
Holeček malo ne osamljen sa svojim nazorima o bratstvu, te da je podjela 
njegovih simpatija i antipatija medju hrvatstvom i srbstvom naroda, preko 
koje se prelazi sa sažaljenjem. Kada su ovoga ljeta češki turisti došli u 
Zagreb te tu bili dočekani kako samo braća i prijatelji braću i prijatelje 
dočekuju, razjasnila se je ta Hol ečeki, jada, te se je uvidilo, da ju ne treba 
previsoko taksirati. 

Kasnije je došlo do prijateljskih objašnjenja i na slavenskom novinar- 
skom kongresu u Krakovu i od to doba je Holečeku valjda postalo jasno, 
da »Narodni Listy« nisu više voljni ustupati svoje stupce za kultivaciju 
bakcila njegove antipatije protiv hrvatstva. Sada je on pokupio svoje članke 
u posebnu knjigu, te nam je ovo dana dopala ruku njegova knjiga »Na 
Černu Horu a Černa Hora koncem veku«. Tu je on sakupio svoje simpatije 
i antipatije u hrvatsko-srbskom sporu u nizu članaka, što su preštampani iz 
mladočeskoga organa, pa je sastavio sliku s takovom podjelom svjetla i 
teine, te je srbstvo na svim stranama prikazano kao superiorno a hrvatstvo 
kao inferiorno u svakom pogledu. Pomni čitalac te knjige probavivši kon- 
fuziju umovanja Holečekova, steći će dakako uvjerenje, da je knjiga pisana 
na osnovi apriornih krivih pređpostavaka, te da nije moguće, da bude u isti 
eas istinito i jedno i drugo protuslovje, što ga je pisac u toj knjizi jedno 
do drugoga naslago. Bio bi predug posao, da se spustimo u konstatovanje tih 
Protuslovnosti, spomenut ćemo samo nekoje. 

Pisac iztiče, da su glavni pokretači narodno-kulturnih nastojanja kod 
Hrvata rimokatolički svećenici: on ne može tajiti, da ima i uspjeha tih 
narodno-kulturnih nastojanja. Pa ipak je vječni refrain pojedinih sastavaka 
u njegovoj knjizi, da je svemu zlu, zastoju i degeneraciji u Hrvatskoj i 
Dalmaciji, koja se prividja oku H-olečekovu krivo jedino katoličko svećenstvo. 

Na 52. strani svoje knjige veli doslovce: Sudećj. po današnjem stanju 
hrvatskoga naroda, ne vidimo u njemu ništa utješljiva. Glavnom ulogom 
Hrvata smatram da bi imalo biti, da slome vladu katoličkoga-klerikalizma 
nad sobom i da se izmire sa Srbima«. Mislimo, da se nije težko domisliti, 
od kuda Holečeku to mišljenje, od kuda mu te simpatije i antipatije. Pisac 
ih nije trebao prenašati na polje, gdje nema mjesta za takove simpatije i 
antipatije. Kako 'je Holeček sa svojim simpatijama i antipatijama usamljena 
pojava medju Cesima, vidi se najbolje po tom. što se u Češkoj obćemto 
biskup Strossmayer smatra najveličajnijom pojavom u hrvatskom narodu, 
kojom se ponosi sav slavenski sviet. 

Okrivljavanje katoličkog hrvatskog svećenstva radi tobožnjeg zastoja i 
degeneracije hrvatskoga naroda na narodno-političkom i narodno-kulturnom 
polju dakle je specialitet nastranog Holečekova umovanja, s kojim on stoji 
u opreci sa češkim svojim suplemenicima. Holeček dakako mudro izbjegava 
spomen biskupa Strossmayera, da se ne primieti absurdnost njegova mišljenja 
o degenerativnom utjecaju hrvatskoga katoličkoga svećenstva na hrvatski 
narod, u kojem se je rodio biskup Strossmayer, taj predstavnik uzora kato- 
ličkog svećenstva u narodnom životu. 

Posebice spominje Holeček naš list kao posebnu svoju antipatiju ne 
toliko radi onoga, što se u našem listu piše, već više radi onoga, što se u 
njem prešućuje. Mi priznajemo, da se nismo nikada zagrijavali za umovanje 
Holečkovo te da nismo nikada bili voljni ozbiljno uzimati njegove marote: 
nije li mu to pravo mi mu ne možemo pomoći. Kako nam ne bi bio smiešan 
čovjek, koji je tako naivan, te je nasio nekom šaljivdžiji, koji mu je pri- 
šaptnuo, da je koalicija izmislila da je romancier Kumičić pokrstio negdje 
mačka? Taj mačak nas zaista podsjeća na neku vrst bolestnika, kojima po 
mozgu zavijaju miševi i mačke, te psihiatri moraju svoje vrsti eskamotažom 
te umišljene mačke i miševe iz glave im vaditi. 

Pa onda ne vidi li Holeček barem u tom protuslovje, da u isti čas 
uzimlje u obranu korifeje »čistih« proti koaliciji, dok opet obasiplje svim 
mogućim grdnjama pokojnoga utemeljitelja stranke prava, kao uzročnika 
svega zla u Hrvatskoj, naziva j-uć ga posprdno hrvatskim Mommsenom, a 
sigurno mu nije nepoznato, da se čisti proglasuju jedinim nasljednicima 
pokojnoga utemeljitelja stranke prava? 

Kada je on tako obnevidio za savremene prilike, kako li mu je tek 
mutan pogled na poviest hrvatske političke i kulturne davnine. Tko da 
ozbiljno uzme njegove tvrdnje o vječnoj odvisnosti hrvatstva i Hrvata, koji 
da su čak morali od Srba uzeti jezik za svoju književnost? Ali ako mu se 
i mogu te ignorancije donekle izpričati time, da ih je crpao iz mutnih vrela 
hrvatstvu protivničke proveniencije, upravo je nehonetno, što on okrivljuje 
hrvatsko katoličko svećenstvo radi Sjeničaka i što prepisuje iz najprljavijih 
vrela osvade o ponašanju koalicije i katoličkoga svećenstva za posljednjih 
saborskih izbora u Hrvatskoj. 

Ali najgadnije je ovo mjesto u Holečekovoj knjizi, gdje s nekom cini- 
čkom malicioznošću govori o tobožnjoj fizičkoj degeneraciji Hrvata u Dal- 
maciji, o množini »rachitičnih lubanja«, što ih je njegovo oko vidjelo na 
jednoj procesiji u Splitu. Ne mislimo, da bi Holeček igdje na svietu mogao 
računati na patent i dekoraciju za svoj pronalazak rahitičnih lubanja u 
Dalmaciji: ali bilo bi dobro, da konzultira kojega psihiatra, nisu li te prikaze 
njegove fantazije znakom kakove patoložke dekompozicije u funkcionisanju > 

organa, kojemu se ovakove čudne slike prividjaju. 

Nu pustimo pabirčenje po Holečekovoj knjizi. Nadamo se, da je on u 
njoj izlio sve preobilje svoje žuči na hrvatstvo, pak da će poslije neuspjeha 
svoga pokušaja uviditi, da bi se dalo naći daleko zahvalnijeg i pametnijeg 
posla, nego li se baviti prometom simpatija za jedan slavenski ogranak na 
račun drugoga. 

(»Obzor«, God. 1900. Br. 10.) 


Još o gosp. Holečeku. 

Žalostni spor izmedju Hrvata i Srba ne pratim već dulje 
vremena i naumice izbjegavam čitanje listova, koji ne iznašaju 
u svojim stupcima ništa s tolikom nasladom, koliko — oni sa 
srbske strane — kad mogu obružiti i napasti Hrvate, i ovi 
hrvatski, kad ulove opet priliku, da mogu izkaliti svoj gnjev 
proti Srbima. — Za mene ne obstoji razlika izmedju Hrvata i 
Srba, za me je spor, što medju tim dvjema plemenima jednoga 
naroda vlada, stvar, koja dolazi iz vana, iz tabora onih, koji 
mrze jednako Hrvate i Srbe, koji znadu, da bi njihovom gospod- 
stvu i sili odzvonilo onaj čas, čim bi si osvješćeni Hrvati i Srbi 
iskrenim osjećajem bratstva pružili na uzajamnu podporu ruku. 
Bez te sviesti ne može ni Hrvatima ni Srbima pomoći nitko, pa 
ni gosp. Holeček, o kojem po načinu njegovoga pisanja moram 
sumnjati, da je i sam u službi onih, koji djavolskim mjehom raz- 
piruju vatru našega razdora. Hrvatima i Srbima može pomoći 
samo naobrazbom i razboritim razmišljanjem probudjena sviest, 
bistar pogled u našu historiju i podpuno prokuhana logična 
misao: »da su do dva brata bili dvie lude.« Tko pogoduje hrvat- 
skoj misli na štetu srbstva ili srbstvu na štetu hrvatstva, jednako 
je vrag naše sloge, u kojoj nam je spas jednima i drugima. — Ja 
sam za se mnogo puta promišljavao, ne zavadjam li ipak sama 
sebe prirodjenim egoizmom, kad sudim, da se sa srbske strane 
nanaša Hrvatima veća nepravica, nego sa strane hrvatske 

Srbima. Ali ima činjenica, koja me utvrdjuje, da smo mi Hrvati 
kud i kamo tolerantniji, susretljiviji i pomirljiviji od naše pravo- 
slavne braće. Gosp. je Holeček putovao po slavenskom jugu, pa 
se jamačno mogao i sam uvjeriti, da su žalibože Srbi i oni u 
kraljevini i oni u »Trojednici« (koju oni uporno ne će da krste 
njezinim pravim historijskim imenom) — da su Srbi davali i 
davaju ruku i Talijanu i Niemcu i Magjaru i svakomu, samo 
kad je proti Hrvatima; neka takav primjer dokažu Srbi kod 
Hrvata! Istina, čuje se kod nas za pravoslavne rieč »vlah«. To 
je preostalo u prostijem narodu i u tom se očituje najviše 
opreka vjerska, a narodna mržnja nikada. 

Istina je nadalje, da je pokojni Starčević negirao Srbe i 
kojekako ih krstio; no kad je ta žuč provalila iz Starćevićeve 
duše? Onda, kad je bio izazvan srbskim geslom: Srbi svi i 

svuda, U ovom posrbljivanju hrvatskoga imena, turanju hrvat- 
skih narodnih pjesama i svega, što je hrvatsko, samo pod srb- 
skim imenom u tudji sviet — tome se ima poglavito zahvaliti, 
što drugi narodi, pa i sami Česi drže srbstvo kulturom i brojem 
daleko jače od hrvatstva. A mi Hrvati — što smo mi u tom po- 
gledu radili? Naše školske svjedočbe zovu naš materinski jezik' 
»hrvatski ili srbski« — a neka se ogledaju svjedočbe srbskih 
škola, ima li tamo mjesta hrvatskom imenu? Dakle: što je 
hrvatsko, to je i srbsko, a što je srbsko, to je samo srbsko. — 
Za volju sloge — u kojoj su Hrvati gledali uviek više, idealnije 
ciljeve, a i spas narodnosti jednih i drugih — za volju sloge zvali 
smo se mi Hrvati Ilircima, Jugo-slavenima i Hrvalo-Srbima i 
šilja.li pod tim imenima u sviet naše književne plodove. Srbi 
(i to neznatan broj) pristajali bi kod kuće uz tu slogu, ali u 
vanjskom svietu govorili su samo o srbskoj knjizi, srbskoj umjet- 
nosti i srbskom narodu. Naš najviši kulturni zavod zove se i 
danas »jugoslavenski«; Srbi takvoga imena nemaju, znak, da 
nemaju ni onog pronicavog pogleda u svoj i u naš narodni život, 
koji je bio uzrok, da plodu svoje rodjene kulture dademo ovo 
obćenitije ime. Naše salonsko bratsko susretanje braća su Srbi 
u svojoj nježnosti zvali (i zovu) slaboćom, priznanjem vlastite 
nemoći, koja nas na njih upućuje itd. Dašto, da mi osjećamo 
osamljeni svoju slaboću, od koje puno stradamo, a tegnuli bi 
stradati u budućnosti još i više; ali jesu li oni jači? — Ozbiljni 
hrvatski listovi i pisci prate s ljubavlju i sa čuvstvom srbsku 
politiku, literaturu i i umjetnost; Srbi se na nas gotovo ni ne 

osvrću, negiraju nas i turaju radove hrvatskih literata i umjet- 
nika pod srbskim imenom u strani sviet. Hrvatske školske, bele- 
trističke i naučne knjige obradjuju jednakom mjerom i ljubavlju 
srbsku poviest, kulturni narodni život srbski kao i svoj hrvatski; 
srbske knjige iz kraljevine, kao i one, što kod nas izlaze, jedva 
znadu za hrvatsko ime. Mi znamo, tko nas svadja, a braća Srbi 
ne znadu. Oni ne vide, odakle dolazi njihov šovinizam i koja mu 
je svrha; inače ne bi živjeli u utvaranju, da Hrvata nema, da je 
to samo šala Kranjaca (Kajkavaca), da se srbske zemlje šire 
sve do mora itd. itd. — Tako i gosp. Holeček uči i Čehe, da 
Hrvati nijesu ni imali svoga književnoga jezika, dokle ga nijesu 
od Srba uzeli. Nije li drzovitost i neoprostiv grijeh čovjeka, 
koji ulazi u javnost, sudi autoritativno i druge nauča o Hrvatima, 
za koje nema dovoljno stručne spreme, kojih ne pozna ili ih 
hotimice krivo iznosi? Jedno ili drugo: Sto zaslužuje takvi 
publicista? 

»Narodni Listy« otvarali su takodjer stupce svoga lista g. 
Holečeku. Nije dosta, ako su možda izgubili volju, da na štetu 
svoga ugleda i tolikih zasluga za svetu slavensku stvar štam- 
paju i nadalje članke čovjeka, o čijim čistim namjerama moraju 
da sumnjaju ne samo Hrvati nego i čestiti Srbi. Oni bi nam se 
morali bolje odužiti. Morali bi donieti u prievodu cielu studiju 
»Jagić prema hrvatstvu i srbstvu«, neka se jedanput i s hrvatske 
strane čuje kod Čeha kompetentan sud o ludoj izmišljotini, da 
su Hrvati uzeli književni jezik od Srba, gdje je bivalo baš 
obratno. »Narodni Listy« bi dobro učinili, da iza famoznih 
Holečekovih članaka donesu kadkada prikaz o knjižicama, kao 
što je n. pr. brošura žalostnoga onoga Srbina o našim slavnim 
narodnim mučenicima Zrinjskim i Frankopanu i o ođzlvu Kumi- 
čićevom na taj sramotni spis: neka se u Češkoj vidi, o što se 
oslanja Hrvat, a o što Srbin, kad jedan prema drugome do- 
kazuje svoja narodna, politička i historična prava. »Narodni 
Listy« hi morali u obće početi izpravljati krivi pojam, što su 
ga i oni i drugi listovi i knjige češke o hrvatskom i srbskom 
pitanju u svoj narod razširili. Mi u tom pitanju prolazimo kod 
Čeha i danas rdjavo: tamo se s malim iznimkama vjeruje 
srbskom šovinizmu, da je starohrvatska literatura u Dalmaciji 
srbska; da je Mažuranić ukrao crnogorskom vladici »Čengjić 
Agu«; da je Vlaho Bukovac ovejani Srbin: tamo ne znaju, da je 
srbska drzovitost u tom pogledu išla tako daleko, pak pre- 

štampavala Šenoine romane ćirilicom, pod srbskim imenom 
izpuštajući iz njih rieči, koje sjećaju na hrvatstvo i zamjenjujući 
ih srbskim imenom. 

Koliko bi toga mogao čovjek izbrojiti! A mi mučimo, mi 
Hrvati podnosimo mirno i to, kad Srbi pred slavenskim svietom, 
do čijeg nam suda mora biti stalo, igraju ulogu jaganjca, a na 
Hrvate, te žučljive katolike, pokazuju prstom kao na vuka, koji 
proždire pravoslavlje i srbsku narodnost. 

Evo vam u Češkoj i inače krasno uredjivane revije »Slo- 
vansky prechled« gdje u prosinačkom svezku god. 1899 (II. god. 
3 sv.) neki Argus izvješćuje o srbskoj literaturi i medju mladje, 
darovitije srbske pisce, koji su medju srbskom čitalačkom pu- 
blikom u zadnje doba osobito zanimanje pobudili, broji — Ivu 
Cippica. Kad se to ne bi iznašalo sa zlom namjerom, sa na- 
mjerom, da se srbski glas i ime širi na račun hrvatskoga imena, 
mi ne bi protiv toga imali ništa.' Da jedno ime poradi šovinizma 
iztiskuje drugo, takve se žrtve ni u koje ime ne smiju ni od 
koga zahtievati. 

Zna li sve to i gosp. Holeček? Sumnjamo, da ne zna, pošto 
bi inače bio ovamo putovao, da nas prouči? Ako zna, pa ipak 
onakvim perom proti Hrvatima služi, onda znamo, tko ga je na 
slav. jug slao. — Ja ne znam, kakvi ugled g. Holeček u svojoj 
domovini uživa; sudeći po tom, što je suradnik tako uglednoga 
lista, kao što su »Narodni Listy« bit će, da je uvažen publicista. 
Baš poradi toga bilo bi vriedno, da mu tkogod s naših strana u 
češkim novinama svjetlom neoborivih činjenica i nauke u dušu 
posvieti; možda bi time zadužio i braću Čehe. 

(»Obzor«, God. 1900 Broj 11.) 


Knjiga života. 

Razum, koji teži da upozna svijet pojava u njihovu savezu, 
zapliće se redovno u vječiti lanac uzroka i posljedica. Proma- 
tramo li pako stvari neovisno, o našoj volji i svijet ideja, u ko- 
jemu pojedini objekt shvaćamo u njegovom vječitom značenju 
i kao zasebni subjekt posmatramo očima vječnog duha. Po- 



brkamo li ideje, raskinut ćemo lanac uzroka i posljedica i za- 
mijeniti značenja stvari i pojava. 

Tako je napose sa umjetnosti, koja u takovu slučaju podje 
stranputicom te sad je sa prave staze. To se zbiva osobito, ako 
umjetnost lišimo važne značajke, koju veliki Tolstoj nazivlje 
»iskrenošću«. Umjetnost mora nada sve da bude iskrena, da 
bude pravi odraz naših osjećaja. Napose to vrijedi za knji- 
ževnost, koja mora da provrije iz duha svoga doba i — što je 
vrlo važno iz duha svoga naroda. Hugo, Mickiewicz i Pu- 
škin svjetska su imena prvoga ranga, pa ako u njihovu geniju 
imade išta sličnosti, to je samo okolnost, da su sva trojica pro- 
dičili svoj narod. Naš Stanko Vraz imao je za lozinku »iz na- 
roda za narod«. 

Takova treba da bude književnost kao odraz karaktera 
narodnjega; obrati li se ona u kozmopolitizam, lišit ćemo je 
najljepšeg uresa — narodnog karaktera, a kako smo maleni, 
ne ćemo moći napried, već ćemo se rasplinuti »u naroda silnoj 
smjesi«. 

Uzevši u ruke gornje najnovije djelo naših mladih pisaca i 
znajući, da oni pripadaju »modernoj« struji, pobojao sam se 
za njih, nisu li sašli sa prave staze. Zato moram unaprijed da 
konstatujem osobito moje zadovoljstvo, da je moj strah bio 
samo donekle opravdan, kako ću to niže razložiti. 

Da označim svoje stanovište, moram istaknuti, da ni ja ni- 
sam protivnik »modernome«; ja samo pod tim razumijevam 
svaki napredak bilo u kojem području znanosti i umjetnosti, 
dočim odbijam stanovite zablude, u koje su drugdje, a i kod 
nas pojedini »moderni« zagrezli. 

Ni »knjiga života«, što preda mnom leži, nije bez zabluda; 
ako je u tome »tragika« našeg naraštaja — onda bi Ivanov, 
koji je napisao predgovor, imao pravo. 

Da je tome tako, uvjerit će se svatko, tko knjigu usčita; 
napose pako opazit će znatnu razliku izmed jednog i drugog 
pisca. 

To je već ustanovio i Ivanov, sravnivši Nikolića prvom 
sutonu, a Tucića — noći. Zato je moje skromno mnijenje, da 
oni nisu zastali pred istim ponorom. 

Kako se u knjizi redaju jedan za drugim, tako se u duši 
čitaoca stvara slika svakog pojedinca i kad si pročitao samo 

jednu stvarcu Nikolićevu ili Tucićevu, znati ćeš kasnije, a da 
ne pročitaš pod naslovom imena, čije je što. 

Nikolić je pjesnik, pun najnježnije intuicije, koji nastoji, 
da bude što intimniji sa čitateljem. Čitalac mora da s njime 
snatri pod večer u suton, da gleda divotu prirode, večeri i 
cvijeta, mora da priklanja uho njegovoj melankoličnoj muziki 
i da simpatizuje sa velikim, vlažnim očima. Zato i njegove 
crtice u »knjizi života« nijesu nego pjesme u prozi, slatke pjes- 
sme, koje u polumraku i tišini ljetne ili zimske večeri doma- 
mljuju mile sjene noći; u tim pjesmama muzika je Mussetovih 
»stihova« iz kojih govori bol zapuštene duše«. Nikolić djeluje 
silom razumljivog i shvatljivog impresionizma; njegova je riječ 
topla i sućutna, stih mu teče poput gorskog potočića, sada pun 
plamen te strasti, a sada pun sjete, boli i tugaljivosti — neo- 
doljiv u svakom slučaju. 

On ljubi duboko i silno, za ljubavlju izgiba, jer ljubi bez — 
nade. Zato smatra ljubav iluzijom, kako će ju jednom smatrati 
i Vjeručka, .kojoj je samo htio da zasladi mladost, dočim je 
znao, da ne može biti njegova. Uzklik: Zašto smo tako silni i 
tako biedni? — karakteriše njegovu ljubav. 

Takav je u Chopinovoj »Nocturne«, isti se kaže »Iz nje- 
gove bilježnice«, u »Vjeručki« i »Na badnjak«. 

U »Nostalgiji« napose vidimo Nikolića sa zrelim nazorima 
o svijetu i družtvu; vidimo ga u svoj plemenštini duše i srca, 
kakov mora pjesnik da bude. Pročitajte samo pasus: » . . . naše 
će društvo ubiti ova zasićenost parfima i delikatesa, gdje se ne 
drži ni do česa, niti do vjere niti do nevjere, gdje su ideali fan- 
tomi i gdje se vjeruje samo u meso. Mi smo bolesni; nama 
treba svježeg zraka sa sela, nepatvorenog hljeba ravno iz vo- 
denog seljačkog mlina i napitka sa skinutog grozda — treba 
nam i pjesme, proste seljačke pjesme, makar u jednoj mono- 
tonoj melodiji i molitve iskrena, jednostavna srca — samo da 
se lišimo kužnog zadaha gradova, da ugušimo u sebi naginjanje 
k rasulu svomu i svojega društva . . .« Dakle: dolje sa blazi- 
ranosti i nadutosti! 

Osobito što se tiče čistoće braka i života, jednako je pre- 
krasno liepo izveo u »Nostalgiji«; čovjek mora da sačuvstvuje 
s onim činovnikom, koji osamljen čezne za domom, za svojom 
ženom i djecom. »Nostalgija« je zato zlatni list u »Knjizi ži- 
vota«; pravi ures i biser njezin. 


Jedino u svom »Finale« zavezao se Nikolić u krajeve, u 
kojim obično ne nastava njegova mašta. Tu je očito htio da 
bude »moderan«, a to nije za njega polje; njemu dolikuje če- 
znuće dalekih idejala . . . 

»Finale« sam hotice na posljetku spomenu, da od Niko- 
lića priedjem na Tucića. Kako »Finale« čini disonancu prema 
ostalim sastavcima Nikolića, tako Tucić sa svojim sastavcima 
čini disonancu u »Knjizi života«. Kako rekoh, Ivanov ga srav- 
nio noći; on se sam prikazuje »u tmini«, iz koje ne može dalje. 
On traži zvijezde, ali ih ne može naći; on hotice ide kroz grmlje 
i šikarje, u kojemu je dosta trnja; zato je i nehotice nejasan i 
maglovit, pa mu i zvijezde trepere — bez sjaja. 

Tucić osjeća u svojoj duši često nemoć i pustoš; ova je 
uzrokom, da mu se bieli liljani prikrivaju sivom paučinom i da 
venu; odatle plač i suze, a konac je bieda. U »Čovjekovoj tra- 
gediji« pokazuje skrajni cinizam, a da ne spominjem »Diso- 
nance«, gdje u »Pjesmi« sa nekim zadovoljstvom promatra, kad 
su njezin lies spuštali u grob, a na to kod kuće zaigra na harfi 
pjesmu veselu, radosnu i spokojnu. Jednako u zagrljaju »Ni- 
nonine« smrti pozdravlja — život! 

U njegovu je srcu mrtvo i prazno, kao da su se iz njega za 
uvijek odijelili svi osjećaji; zato ne plače niti osjeća boli — a 
ona mrtva leži. Takav mu je i stil, mrtav i hladan — gdjegdje 
i surov. 

Nasuprot Nikoliću (Nostalgija) Tucić je za slobodnu lju- 
bav, jer u ljubavi nema obzira niti se poznaje prijateljstvo. 
»Gospodin suprug može biti posvema miran, medju nama ne 
može doći do konflikta . . . Ono, što ja od njegove žene tražim, 
on je već odavno izgubio: ljubav... samo ljubav...« A ipak 
se ona ukazuje kao vampir i njegov junak postaje žrtvom nje- 
zinom (Bezimena sonata). 

Možda bi upravo u tom bila tragika našeg naraštaja, što 
imademo »dječake bez mladosti, a starce bez života« . . . 

U očigled svega toga u toj pustoši stoji osamljena crtica 
»Sa sela«. Kao dramski pisac tu je Tucić pokazao, gdje mu je 
polje. Ona jednostavna i vjerna, a ujedno bizarna izradba mora 
te zadovoljiti. Lijepa karakteristika, zgodne situacije, jezik i 
stil — - sve je to vješto dotjerano, te čitatelja nemalo frapira. To 
je umjetnost, kojoj se klanjam. 

(»Obzor*, God. 1900 ; Broj 22.) 

Dr. Velimir Deželić: Pjesme. 

Bez reklame i buke ugledale su svjetlo pjesme jednoga od 
naših čednijih pjesnika — dra. Velimira Deželića. Plodove svoje 
vile nije zaodjeo svilom i kadifom, već ih je zadahnuo čistom 
dušom i zagrijao srcem punim nježnosti i plemenitosti. I ako 
se čitatelju ukazuje skroman, ipak će svatko u njegovim pje- 
smama vidjeti biranih misli i — što je glavno, solidne inteli- 
gencije, bez blaziranosti i nadutosti. 

Deželićevom poezijom provejava toplo srce za svakoga: za 
svoga bližnjega, ženu, djecu, rod, domovinu i čovječanstvo. 
Kako veli sam u pjesmi: »Nisam . . .« on nije pjesnik »Welt- 
schmerza« . — svjetskih boli, ali mrzi, kad u lancima, »plešu 
cikčuć robski ljudi«; zato je on glas onoga, što vapija u pustinji: 
»Dolje lance biednom robu, 

Hljeba, hljeba sirotinji!« 

Deželić za to jednako iskrenim srcem obuzimlje cio sve- 
mir; njegovo je srce sunce, koje nosiju sebi, i kojim se zagrijava 
jednako za sitnog crva i zelentravku, kao što za sve ljude, po- 
čevši od biednoga seljaka, — do cara mira. Nije stoga mo- 
guće njegove pjesme karakterizovati jednom rieči, niti pobliže 
označiti onu stranu, koja pretežnim dielom podrhtava njego- 
vom dušom: ta to je nemoguće, dok pjesnik traži i nalazi po- 
budu u čitavu svijetu, u prirodi i životu. 

U pjesmi na pr.: »Put do sreće« susretani o Deželića kao 
neke vrsti pesimistu, koji u smrti nalazi jedinu, zdravu i stalnu 
sreću. »Zdravo srećo! . . . Svi za tobom hrle« — kliče pjesnik 
na pogledu njezine sile i — ljepote. 

U »Očevoj suzi« i »Majci« vidimo pjesnika ponosna u svo- 
jim djetinjim čuvstvima, što no mu nalažu vječitu ljubav i po- 
štovanje prama svojim roditeljima, kojima ima da zahvali za 
sve, što ima danas. Ova crta karakteriše ljude čista, nepo- 
kvarena srca. Za to je divna ona prispodoba u pjesmi »Majka«, 
gdje mu se sitnom pričinja pučina i dubina morska, kad se uz 
nju gleda — jedna suza materina! 

Uporedo s tom ljubavi plamti u pjesnikovu srcu i ljubav 
prama ženi i djeci. U borbi ovoga života i u svjetskoj mržnji 
tražiti ćeš često utješljivu koju rieč, a naći je nigdje ne možeš 
no u srcu žene (»Srce žene«). Ne trebaš uz nju suha zlata niti 

čete dvorjanika, već ljubavi u domu — to ti je sreće hram 
(»Pjesma ženi«). 

Za svoju djecu sve bi žrtvovao, da ne saznadu, što je očaj 
i glad; ljubav božja kao i ljubav medjusobna neka ih vazda u 
životu prati, a daleko im od prava divlja mržnja (»Djeci«). 

Kao erotički pjesnik ne zaostaje Deželić ni najmanje za 
savremenim našim pjesnicima, a u koliko mu melodije zanose 
na narodnu, moramo ga tim većma pohvaliti, upućujući pri tom 
neprestano naše literate na riznicu duševnog blaga, što se krije 
u narodnim našim pjesmama. Samo valja pročitati neke pje- 
sme na pr.: »Padaj«, »Bježi...«, »Sakrila mi srce«, ciklus »Na 
selu«, »Odlazak« i druge, pa ćeš umah vidjeti pravu žicu pje- 
sničku, žicu — hrvatsku. Ona jednostavnost i prostodušnost, 
rek bi naivnost, spojena s liepom pointom, mora da te dirne. 

U drugim njegovim lirskim pjesmama, u koliko nije po- 
dražavao narodnoj poeziji, vidi se nešto utjecaja Preradovi- 
ćeva, Šenoina, Harambašićeva, a i Heineova. Tako u pjesmama 
»Ostavljena« trpka je, Heine-ova pointa. U ciklusu »In memo- 
riam«, »Proljetne melodije« provejava kao proljetno povjetarce 
laka poezija; stihovi teku kao čisto gorsko vrelo. 

Vesela je i vedra poezija u pjesmama »Pozdrav proljeću«, 
»U samoći«, »Ljubim svjetlo«, »Na povratku«, »Dodji'!«, »Prvi 
cjelov«, »Moja draga«, »Sunce«, »Pogled«, »Tvoji cjelovi«, itd. 
Napose je prekrasna pjesma, puna toploga čuvstva »O upri 
u me!« 

O upri u me modre oči svoje, 

Ko zlatno sunce neka sievnu milo . . . 

Ko mliečna magla neka prošlost gine, 

Zaboravit ću, što je nekoć bilo . . . 

Misaone i duboke su pjesme: »Dixit Dominus«, »Bol«, »Vi- 
zija«, »Svud jednake«, »Onaj pauk«, »Lipa«, »Inspiracija«, »U 
tihoj noći«, »Život«, »Nada«, i mnoge druge. 

Krasno je izvedena ideja u »Topu«, koji bi proklinjao, ali 
sjetivši se domaje, koju je top često krat štitio od dušmana, ne 
će da do kraja prokune tu pogubnu avet, samo želi: 

Razbojištem krvavim i strašnim 
Nek ti tane nikad već ne svira: 

Vješta ruka slavnog umjetnika 
Nek te slije u trofeje mira! 

Doista grandiozna misao, jednaka kao i u »Rimskom vrču«, 
iz kojega napija budućnosti, boljemu svijetu, ljudskoj slozi i 
smrti zadnjega krvavog rata; jednako kao himna »Caru mira«, 
koji je potaknuo pitanje razoružanja — on, samodržac sviju 
Rusa, koje kao i ostale Slavene svijet glupo još uvijek smatra 
barbarima. Razumljiv je zato pjesnikov poklik u pjesmi »Ru- 
gajte se«: Braćo ljudi, ljubite se medjusobno! 

Tendencijozna je pjesma na »Markovu trgu« u spomen 
Matije Gubca, kao i »Seljak«, kojemu imademo da zahvalimo 
sve, a za njega se nitko ne brine, da mu ublaži svakidanju 
bijedu. 

Patriotskom misli prožete su pjesme »Lipa«, »Preradović«, 
»Bosanski doseljenik«, »Na povratku«, »Vječno proljeće«, »Na- 
pred«, ubrojivši ovamo i alegoričku sliku »Stara ploča«. 

Napose iztičem himnu »Hrvaticam«, koje imadu krasnu 
zadaću, da čuvaju ljubav ognjišta kućnog. S toga pravom veli: 

Dok je žena, koje djecu goje, 

Dok je žena, koje vojna ljube, 

Dok je žena, koje rod svoj dižu, 

Ne će propast domovina liepa! 

Ako jošte spomenem lijepi poziv u pjesmi »Vili znanja«: 
Ti puk si puku daleki zbližila, Ti pole svieta žicom si spojila, 

0 složi tako, kćerko Boga, Nesložne sinove roda moga! — onda 
sam prikazao glavne i snažnije crte u poeziji Deželićevoj, pa 
možemo biti ponosni na ovu zbirku njegovih najiskrenijih izljeva 

1 najtanjih osjećaja. Zato ove pjesme hrvatskoj čitaćoj publici, 
napose omladini najtoplije preporučam. 

( »Obzor «, God. 1900. Broj 33.) 


Gjuro Arnold: Izabrane pjesme. 

Izdanje »Matice Hrvatske« za god. 1899. 

Hvale vriedno bijaše nastojanje »Matice Hrvatske«, te u 
nizu izdanja hrvatskih pjesnika donosi hrvatskome svietu i pje- 
sme jednoga od najčuvstvenijih naših pjevača — Gjure Arnolda. 
Bilo je doista vrieme, da nas »Matica« upozna s bogatom riz- 


79 


nicom Arnoldove duše i iskrama plemenitog njegova srca, koje 
dosele bijahu raztepene većim dielom po svim tečajima »Vien- 
ca«, čiji je Arnold jedan od najstarijih i najstalnijih suradnika. 

Tko ne pozna idejalnu pojavu Gjure Arnolda?! Tko ne 
pozna toga aristokrata umom i srcem, čovjeka zlatna poštenja 
i alem-značaja?! Ne znaš, je li čedniji kao čovjek ili kao pje- 
snik; bez cimbala i talambasa išao je da dodje s njime bilo u 
kakav doticaj. Za to ga se rado i svesrdice spominju prijatelji, 
a njegovi djaci ne mogu u sviet ponieti ljepši amanet, nego što 
je zadovoljstvo i ponos, da im je negda profesorom bio Gjuro 
Arnold! 

Već se u predgovoru čedno prikazuje čitateljima, da ne 
pjeva, da ugodi svietu, niti pjeva da nakupi zlata; nego pjeva, 
da ublaži sjetu, sa prostote ljudi što ga hvata. Ne mari s toga, 
da li ga tko sluša te mu povladjuje; pjesma je potreba njegove 
duše, ter mu pomaže snositi zemaljsku biedu. 

Zato njegovim pjesmama većim dielom provejava sjeta, 
priegor i samilost, dočim kada tko dirne u njegovu domaju, 
znade planuti poput munje; gnjev mu je kao plameni mač, 
kojim bez milosrdja udara na podle i nizke duše. 

Svoju pjesmu karakteriše sam pjesnik: 

Vidjeh munju nebom sjeći — 

Sve uz bljesak 
Vidjeh žarku suzu teći — 

A u piesak. 

Munja svrši iznenada, 
suza blago — : 

Moja pjesmo, biraj sada, 

Što ti drago. 

(Mojoj pjesmi, str. 111.) 

I njegova pjesma bira: sada munju, a sad blagu suzu. Mu- 
nju imade za izdajice i sebične ljude, a suzu imade, da ublaži 
boli svoga srca i ostalih supatnika. Medju bolove njegova srca 
spadaju dragi i mili, ne izuzevši naš hrvatski narod i krasnu 
našu domovinu. Njegove slike iz domaćeg, obiteljskog života, te 
spomenlistci milim njegovim pokojnicima, živo te sjećaju Hu- 
govih »Feuilles d’automne« ili »Comtemplations«, jer to su sve 
tople suze čiste poezije. Kao rodoljubni pjesnik iskreno osjeća 

sa narodom svojim; duboko ga se doimlje njegova sudbina, a 
najljuća je rana, što mu dušu peče: »da slobode još ni ovdje 
nema«. Za to daje u plemenitu zanosu za domovinom oduška 
svojim željama: 

Samo skoro, da bi časak šino, 

Gdje bih slavno mogo umriet za te! 

(Glas iz neba, str. 82). 

— jer — kako je strogo logičan u svim svojim izvodima — »Za 
dom tek živi, koj umro za nj!« (Damjan Juda, str. 198). 

Ovo su poglavite strune, koje odjekuju poezijom njegove 
duše, poezijom, što no izvire iz srca pjesnikova doba. 

Arnold je pretežiti lirik i to refleksivan, koji umije uz 
liepu, gdjekad i grandioznu dikciju, te bogati ritam obraditi i 
jednostavnu ideju, zakititi je krasnim slikama i prispodobama 
te obtočiti mirisom i sladkoćom hrvatske rieči i jezika. 

»Izabrane pjesme« podielio je Arnold u dva diela: u prvom 
su dielu čisto lirske, a u drugom epsko lirske pjesme, pod ko- 
jima razumievam balade, romance te povjestice. Pjesme su 
poredane po godinama — 1873. do danas, prema čemu se uka- 
zuje, napose prvi dio, kao najvjernija autobiografija pjesnikova. 

U prvoj svojoj pjemi »Pri povratku« pozdravlja crkvicu i 
groblje, u kome počiva njegova ljubav iz djetinjih ljeta. Toj su 
uspomeni namienjene i pjesme »Nekoć i sada« i »U jesen bilo 
kasnu . . .« 

U sonetu »Vienac smilja«, očituje se plemenitost njegova 
srca; on pozna samo ljubav, pa ne mrzi ni drage, kad ga od- 
nemari, već joj ostaje vjeran kao nekoć: 

On još ti, djevo, kao nekoć vjeran, 

On još te poput tiha štuje roba. 

On istim žarom za tebe još gori! 

Pjesme: »Zadnja nada«, »Mani me se«, »Na brvi«, »Oslie- 
pih dušo. . .«, »Zviezdama« i druge. Napose u pjesmi »Na brvi« 
krasno je izvedena prispodoba izmed tieka potočića i tieka 
pjesnikove krvi, koji da je tiek blizu svojoj svrsi; dok je ne- 
koć bio buran, nije smio ni mislit na drugu stranu, ali sada 
teče mirno i bije poput trošne stare ure: 

Još čas — i kao velo će se sleći 
Duboki mrak po obzoru mi svuda; 

A ja ću mirno preko brvi prieći, — 

A1 samo, pjesmo, nemoj pitat: kuda?! 

Pjesmom »Na rastanku« oprašta se sa domom i polazi u 
strane krajeve, te odanle svojim drugovima i svom rodu šalje 
»Glase iz tudjine«. Kako je samo pun sinovlje nježnosti i dra- 
žesti onaj pozdrav, što ga po »Lasti« šalje tamo, »gdje živi do- 
bri, slatki narod moj!« Sa posebnom pjesmom sjetio se iz da- 
ljine potresa god. 1880. koji nam je oštetio dosta sela i gra- 
dova; on hita vrućom željom k otačbini, koja je sudbini već 
dosta dala žrtava, pa bi najvolio i sam pod razvaline, jer 

»Sa domovinom mrtav biti volim — 

No živ bez doma, a u svietu tudjem.« 

(Strahote jao . . .) 

Isti je motiv i u pjesmi »Domovini«. 

U tudjini sjeća se mnogo svoga naroda i Slavenstva; na- 
pose u Gottingenu i Berlinu, opominjući se, da je tu nekada 
bila postojbina Slavena, koje su potopili bogati Germani. (U 
družtvu, Na Sprevi, S okna, Pod lipama.) 

Nasuprot tome djelovao je na pjesnika posve drukče Pa- 
riš, gdjeno se utišao »puka smjela bies . . . i on uživa slobodu si 
mirno« (Champs-Elysees, Place de la Concorde, Versailles, 14. 
srpnja 1882., Francezkoj na rastanku). U pjesmi »14. srpnja 
1882.« raztužen, zureći u barjak svoga roda, pita: 

. . . Kad će, slatki rode, 

U tvojih uzah osvanut zlatni dan? 

Po dolih, gorah jeknut pjev slobode: 

»Allons enfants!?« 

Iz tudjine vije mu se bolni uzdah na potresnu viest o smrti 
svoga pobratima Rikarda Jorgovanića i nezaboravljenoga nam 
Augusta Šenoe. 

Od neodoljive je sućuti pjesma »Pri odru žene« kao i slie- 
deće (Kud zirnem samo . . ., Sjever nji . , Badnjak mi svano . . ., 
Nebo je crno . . ,, Osliepih, dušo . . ., Sunce grli zemlju, itd.). 
Pjesnik tuži do očaja i čitajući te pjesme kao i one, što ih 
pjeva pokojnoj kćerki »Zdenki«, ne možeš a da ne zapaneš i 

sam u elegični ton; rek bi da proklinje udes, što mu je razorio 
obiteljsku sreću. Ganutljiva je ona prispodoba, gdje sebe pri- 
kazuje kao »živi znak propela« posred groblja, što sakriva 
njegovo najmilije. 

Ali ni u takim časovima tuge i očaja ne zaboravlja svoga 
roda, već u pjesmi »Proljetno se sunce diže . . .« poput ranjena 
lava pita: 

. . . kad će granut 
Ono sunce, koje snima 
Stoljetne i težke negve 
Potlačenim narodima? 

»Na očevu grobu« jedina mu je misao, kako će s njime 
živjeti u carstvu duša i ondje moliti Boga za sreću svoga naroda. 

Nježna je pjesma »Molitva«, u kojoj blagosivlje sve i pra- 
šta svima, koji su kalom zablatili zviezde njegova neba i koji 
su mu jalom otrovali gorku koru hljeba . . . Iskreno je i čisto 
njegovo prijateljstvo prama »Mrtvomu prijatelju«, koji mu bi- 
jaše desno krilo, a sada je slomljeno, odkada ga nema. 

U sonetima »Nadi« i »Sreći« razvija svoje umne, upravo 
filozofske nazore. 

Kako je u pjesnika nehinjene ljubavi za cio sviet, ma da 
u njemu imade toliko zlobe i jala, svjetuje isto tako svojoj 
kćerki, neka moleći ne moli samo za se i za svoga oca, već 
»za taj cieli bolni sviet« (Mignoni). 

»Zimske pjeme« nježne su mu kao snježne pahuljice . . . 

Divna je upravo alegorička slika »Plašt i kruna«, u ko- 
joj prikazuje neujedinjenu Hrvatsku i njezinu čežnju za ujedi- 
njenjem; i nadalje akoprem »Noć je crna*, govori suviše jasno 
o dičnoj sablji i mjedenu konjiku na trgu: 

I u mrka, mjedna eno 
Konjanika buljim s gnjeva: 

Ne bi li ga kako kreno, 

Kad već sablja čudno sieva! 

Svome žarkom rodoljublju dao je pjesnik nadalje izraza u 
pjesmi »Noćnom nebu«, »Osamljenom križu«, »Glas iz neba«, 
»Matiji Mrazoviću« i »Na veliki petak«, kadno se pjesnik 
stalno pita: 

»Ah kad će, majko, svanut uskrs tvoj?« 

Idejalan kako je u svakom pogledu, mrzi egoizam, jer to 
je »Aždaja« za ljudstvo i za narod. A pošto je sebeljublje izvor 
mnogih zala, koje je pogasilo sve ideale, pjesnik mrzi sve, koji 
se robski klanjaju kumirima, te se gone za čašću, slavom i 
zlatom (Fin de siecle). Za to baca pjesnik prokletstvo na sve, 
kojima je »robska duša ohladnjela za rodjenu grudu« i žele, da 
za njima srne savkoliki narod u blatno kumirstvo: još ih opo- 
minje, da se osvieste, jer gasne zviezda, a 

U borbi skrajnoj riedki bit će za vas, 

I samo — dok im tele sja se zlatno . . . 

A onda svi .će reć: Prokletstvo na vas! 

Jednako u »Apres nous le deluge« Arnold je mač i pla- 
men i šiba po svakomu, koji samo teži za svojim egoističkim 
ciljevima. 

U pjesmi »Vi zovnete me . . .«, koja nas svojom odlučnošću, 
jedrinom i dikcijom podsjeća na Šenoin »Oj budi svoj!«, poka- 
zuje se Arnold kao snažna individualnost. U refrainu: Ja ću 
svojom stazom! — utisnut je biljeg u svjetskom kolu nepokva- 
rene duše i izbrušena alem-srca — kako divno veli: 

Vi zovnete me zahman, da pristupim 
I budem vašeg bučnog slavlja česnik; 

Ne znate V da sam one tuge pjesnik, 

Što skriviste je vi izdajstvom glupim? 

Pa kako da vam onda budem mazom, 

Kad prezirem vas? — ja ću svojom stazom! 

Kad bi u čuvstvima svojim Arnold slio sve svoje pjesme u 
jednu, ta bi pjesma bila kratka: dao sam rodu sve, što sam 
imao, pa sam mu zato bio drag. Eto zato: 

Moja pjesma je kratka, 

Ja mogu mirno mriet. 

(Moja je pjesma kratka.) 

U ciklusu »Zdenki« vidi se ranjeno srce ucviljena da ga 
prizivlje slatkim glasom »Tato, tato!« Dolaze mu na um i ne- 
dužne njezine šale, kao ona, kad je znala zaklopiti svoje oči i 
reći: »Umrla sam«; sad bi htio, da mu grozna zbilja bude barem 
na čas šalom. Te su pjesmice biser tuge -i boli, što ih piše pero 
po slomljenu srcu očevu. 

U drugom dielu dolaze krasne romance i balade (Djevojka 
i mjesec, Ročište, Pjevačeva ljubav, Majčina pjesma, Vitez, 
Knjeginja, Paša, Na straži i druge), od kojih nas neke barem 
po dikciji sjećaju na Mickiewicza i našeg Markovića (na pr. 
Hadum, Vjetar šumori, Njiše se čempres), 

Liepa je legenda, izpjevana po narodnoj priči: »Kata Lovi- 
ćeva«, koja se priča nalazi u ljetopisima manastira u Kostaj- 
nici. Pripovieda se zgoda, kako je Kata Lovićeva, ljubeći nekog 
turskog vodju, zasnovala s istim zavjeru, te je ovaj sa vojskom, 
u vrieme, kad se služila misa i sav narod bio u crkvi, navalio 
u hram i dao sjeći po kršćanima. U to se ali otvori ponor, u 
koji izgine crkva, uslied česa ostade u narodu priča, da m 
onom mjestu pod brdom uviek nešto zvoni. 

Jednako je po narodnoj priči ispjevan »Prsten«. Liepa je 
tuđe pastirova prispodoba, koja podsjeća na Heine-ovu »Konig 
ist der Hirtenknabe« . . 

čuvstvo mi je brdo, 

Podanici odani — zlatnih ovca krdo . . . 

U povjestnici »Radak, vojvoda bosanski« motiv je posve 
historički: pohlepa vojvode Radaka za krunom bosanskom i 
predaja grada Bobovca Turcima u ruke. Radak umire smrću, 
kakovu zavriedi izdajica; sam Mehmed dade mu odrubiti glavu, 
jer kad nije vjeran svome kralju, ne će biti poslušan ni caru 
Mehmedu. Na koncu pjesme dolazi krasna aluzija na Bosnu: 

I tebi, Bosno, bolji sviću dani: 

Na materinskoj prosvjeti se griješ. 

Za sestrama se žurnim krokom viješ; 

A ideala — davno pokopanih — 

Osmieva ti se dušom jasna slika: 

Očuvo Bog te samo izdajnika! 

Krasno je opjevana ljubav Jelisave Frankopanke k suprugu 
joj Niki Frankopanu, koji je zarobljen od Turaka u bitci na 
krbavskom polju, gdje je poginuo cviet plemstva hrvatskog. 

Napose se iztiče »Damjan Juda, knez Dubrovački«, u ko- 
jega je prelio svu strast plemenitog rodoljublja; od osobita je 
dojma tragična “smrt starca Damjana, što su mu je skrivili do- 

maći odrodi i spletkari, koji nisu znali cieniti svoje slobode, već 
su se dragovoljno nametali Mletčanima. 

Energični tip Damjana Jude vrlo je vješto prikazan: 

Milota ga je vidjet! mermer-čelo 
Dubokih misli visoki su dvori . . . 

Zaista prekrasna pjesnička slika! Pa onda ona filozofska 
umna sentenca: »U radu niče sreće klas«, i zatim »Za dom tek 
živi, koj je umro za nj!« Može li se sa ljubav k domovini. 
U Horačevoj »dulce et decorum est pro patria mori« samo je 
polovica toga kazano. 

Za izdajice pozna pjesnik samo jednu kazan: da se sami 
objese; to je njihov naravski svršetak. Tako je prikazao »Izda- 
jicu« i »Judu«; napose divno je prikazan »Juda«, koji u sva- 
kom šušnju čuje zvek srebra. I koliko je zadovoljeno čuvstvu 
čitatelja na pogled Judina trupla u riečima: »To Sina Božjeg 
izdajnik je Juda!«, u toliko te kao iz sna trgne konac pjesme, 
koji bi imao biti opomena ljudima, kako Juda nije umro, već 
se njegov zloduh jošte svietom vije i slabiše na izdajstvo puti. 
Gdjegod »narod tudje nosi igo krivinom djece, željne blaga, ča- 
sti . . .«, tu se stalno krije Judin duh, pa je zato opravdan glas, 
što ga pjesnik stavlja u usta dobrom geniju: »Očuvaj, Bože, 
dom od strašna gosta!« 

I u »Irudu« daje slobodna maha svojim mislima. Kako ono 
u »Domovini« uči, što se sve krije pod tim slatkim imenom i 
puti sina, da podje u životu stazom djedova, tako u »Irudu« 
očekuje ponad grobna humka, da zamnije pjesma poznijeg na- 
raštaja: 

»Čujte, oli! . . . sreća nam se roji, 

Mi smo opet u svom domu svoji!« 

Uz ljubav k pjesmi Arnoldovoj i poštu vili njegovoj, Bože 
daj, izpunila se jednom ta iskrena želja svih dobrih Hrvata! 

(»Obzor*, God. 1900., Br. 57.) 

Pučka knjiga. 

Pisati za narod nije lako. — Valja poznavati potanko nje- 
govu dušu, njegove potrebe i njegov jezik do najvećih tančina, 
a kod pisanja valja uhvatiti pravi način, kako bi se narod naveo 
na ono, što mu je spasonosno i koristno. Velim naročito način, 
jer narod ne trpi razmetljiva pisca, koji mu se nameće za uči- 
telja. K narodu valja prisupiti s ljubavlju, s njime govoriti kao 
s bratom, učiti ga, a pri tom se prikazivati, kao da nemaš nakane 
učiti. 

Posao je težak, i zato riedko uspiju podpuno knjige, koje se 
pišu za narod. Nije to samo kod nas, nego i kod drugih naroda. 
I drugi si narodi razbijaju glavu pitanjem, kako valja pisati za 
narod. Za nas je to pitanje dakako još važnije nego drugdje, 
jer velika većina Hrvata žive po selima. 

Sretne je ruke bio pop Joso u svojoj nedavno izdanoj knji- 
žici: Iz krajiškoga posiela. Već odavna piše on u koledaru »Da- 
nici« svoja krajiška posiela, a sad je evo izdao knjižicu, koja 
doista ima veliku vriednost. 

Ovom je knjižicom pop Joso bjelodano dokazao, da poznaje 
kraj i narod, medju kojim živi. U gornjoj krajini, gdje pop Joso 
živi, stanuje živ, bistar, darovit ali siromašan narod. Pop Joso 
se sljubio s tamošnjim narodom, on se nije odielio od naroda, 
nego je samo prvak medju njim. »Iz krajiškoga posiela« nije niz 
beletrističkih sastavaka, nego je to umno i \ ješto spojeno pripo- 
viedanje s poukom, kojoj je svrha podići narod. Ta krajiška 
posiela su »rane i melem« tamošnjega naroda. Prava narodna 
duhovitost slavi na nekim mjestima prave tr hunte. Knjižica je 
pisana za narod, ali ju može čitati i inteligentan čovjek s pravim 
užitkom. Medju riedkim uspjelim knjigama ove vrsti pop Josina 
knjiga ima trajnu vriednost. Mislimo zato, da ne će biti s gorega, 
ako nešto obširnije prikažemo sadržaj te doista koriš tne knjige. 

Odmah prvo posielo iznosi težki narodni porok. Kuća Mar- 
tinova bila je do nedavno puna svega, u zimi nikad nije pomanj- 
kalo hrane. No neke godine već o korizmi morao je posuditi 
hrane. Nitko se nije mogao domisliti, što je tomu razlog. Hranu 
mu posudjivao kum Pilja. Kad je žetva prispjela i prvi se vršaji 
ovrli, spremio Martin žito, usuo u vreće, koliko je posudio u 
kuma i još k tomu nadodao dva vagana i povezao žito kumu 

Pilji, da mu vrati žito i da mu se zahvali na ljubavi. Kum Pilja 
dočekao radostno prijatelja, pogostio ga, a poslije jela pripo- 
vjedi mu, da je sve ono žito prodala njemu Martinova snaha 
Jaga za male novce. Mučao je, nije nikomu htio ništa reći, jer 
se bojao nemira u Martinovoj kući, a i zato, što nije htio da 
Martinova muka dospije do drugih ruku, odkuda je ne bi nigda 
stigao. »Ne ćeš mi zamjeriti — nastavio Pilja — što sam ti 
odkrio ovu neugodnu istinu. Ti ćeš liepim načinom znati svoju 
djecu svjetovati i red u svojoj kući opet uvesti, a da se mržnja, 
zavist i nesklad u tvojoj obitelji ne porodi«. — »Do neba ti hvala 
dragi kume — uzdahnu jedva Martin ljubavi ti izkupiti ne mogu. 

— Ti znaš, što je kumovska i kršćanska ljubav, — o kamo nam 
je danas nestalo poštenjaka! Odkad je takovih nestalo, sve je 
stranputicom okrenulo, svaka se zloća vidi i čuje«. 

U drugom posielu upravo je majstorski prikazano kamo 
vodi, ako se nadje samo jedno čeljade, koje razsiplje. Još nije 
bila žetva svršena, a kod Martina se ima kositi strnokos. Po 
pšenici je djetelina posijana i tako već uzrasla, da se jedva 
vidjele pšenične strmuljike i bujna to bijaše krma, obilni odkosi 

— bila rnilota gledati. Sieno se osušilo i valjalo ga djeti. Podinu 
okružiše i potlačiše. Već je stog ponarasao, a Luka pozove svoga 
brata Martina, ne bi li htio djeti, jer je on u tom vještak, umije 
liepo namještati i stog završiti. Ovaj put uzadje Martin na 
sieno, a sa svih strana mužko mu i žensko dodavalo i on svemu 
odoljevao, kao da se pomladio, kao da mu trideset godina. Kad 
je stog ponarasao i brzo će doći završetku, tada počne Martin 
bacati svaki metaj i rušiti ga natrag. 

Začudila se družina, što je starcu najednom. A1 on nepre- 
stano baca, bilo ih je dosta oko stoga — no ne mogoše starcu 
siena nadavati. Nema izgleda, da će se stog ikada završiti. Kad 
je družini dosadilo starcu dodavati, upita Martinov sin otca, što 
on kani i kada će se stog završiti. »Samo vi žurno dodjite — stog 
ću ja dovršiti — al bolje, bolje mi dobacujte!« Čeljad uzela ba- 
cati i dodavati na stog starcu, ali nije ga, tko bi starcu nadavao. 

— »Sada prestanite, kad mi evo ne možete toliki vi, a meni slabu 
starcu siena nadavati, skidajte me dolje, da vas uputim, kako 
ćete stog završiti«. Stao starac usred družine, koja je sva od 
posla znojna. »Vidjeli ste na svoje oči — * rekne Martin — kako 
ne mogosmo dovršiti stoga; sa svih ste mi strana dobacivali, eto 
Lako ste se uznojili — ali badava, niste mogli nadavati — eto 

toliko vas je oko siena, svi ste dodavali, ja sam vam jedini rušio, 
što ste mi metali, i niste mi mogli odoljeti. Tako vam je i u 
jednoj kući, gdje sva družina snaša i radi ko mrav, ako se nadje 
samo jedno čeljade, koje raznaša, koje razsiplje koje ruši go- 
spodarstvo ... tuj vam napredka nema . . . Ove godine našlo se 
rdjavo čeljade u našoj družini, koje mi učini sramotu u kući, te 
sam morao tudji prag prelaziti, da se do novoga kruha prehra- 
nim. Ne ću vam kazati čeljadeta, koje je uradilo, a ni vi, da 
mi ne pogadjate, da ne bude u našoj kući besjeda da sviet ne 
sazna za našu sramotu. Unapried znam, da toga biti ne će . . . 
u napredak svi samo da snašamo u kuću, a nitko da ne raznaša 

— jer ako samo jedno razvaljuje, ma svi mi slogom kupili i stog 
sadievali — nikada siena ne savršismo«. Ovo je doista savršen 
način mudra upućivanja. Ovake se stvari pišu za narod, ovakovo 
štivo zlatom se mjeri! 

»Treća večer« udara protiv vjere u coprije i gatarije. Jerko 
i Petrina stanuju u istom selu, susjedi su; uviek su se liepo pazili, 
i oni i njihova djeca. — Od jednom napopao Petrina Jerka 
prava zdrava, da mu je on sa ženom Jagodom učinio — te mu 
se goveda smeću. U jedan tren prevrnula se kršćanska ljubav 
u zlobu, prokleta laž poremetila slogu, svoji se zamrzili, na 
pobratimstvo zaboravili — i za jedan red nije bilo djeteta u 
selu, koje nije govorilo o vještici Jagodi i njezinoj kući gotovo 
zlo, što se dogodilo u družini u kući, u susjedstvu i u svem selu 

— a tko je svemu tomu zlu kriv? Gatar iz Mutnika. Četvrte ve- 
čeri pripovieda se na posielu, kako je gatar donio kumu Pilji 
vreću vune na prodaju. Pilji je nudi jeftino, jer jeftino je došla 
u vreću pa neka jeftino izlazi. A naći će se opet bena, pa će 
svome Radi napuniti vreću. K župniku opet došao seljak i zamo- 
lio ga, da bi mu dao zapis, jer da mu je krava bolestna. Župnik 
se nećka, ali kad se nije mogao riešiti seljaka, napiše na komadić 
papira: Krava budi zdrava, ako ne ćeš, ti krepaj. Poslije neko- 
liko dana donio seljak janjca za plaću, što mu je kravu izliečio 
zapisom. Župnik sve razložio seljaku, seljak se uvjerio, te nije 
više vjerovao u zapise. 

Pete večeri zametnuo se razgovor u posielu o nespretnosti 
kod gašenja zapaljena siena, a onda se udara na narodnu sra- 
motu Like i gornje krajine, na zlo, koje je uništilo toliko ljudi 
u tim krajevima na palež. Na šestom posielu pripovieda Marko 
Mesić zbilja liepo složenu pripoviedku o božjoj pravednosti. 




Sedme večeri započeo se razgovor medju narodom time, što se 

je ovaj silno razmnožao. On ne kani poći iz kraja, u kojem je 

proveo svoju mladost; već se je priučio toj vrleti, koja mu je 

mila, makar ga u svoj dan mnogo nakinila i namučila, ali mlad j i 

neka idu u sviet; ostat će svieta u zavičaju, koliko je bilo prije 

pedeset godina, a ostalo nek se nastani u šukun-djedovini (u > 

Bosni i Hercegovini). U sliedećem posielu poveo se razgovor o 

prelu i o njegovim zlim posljedicama. Otac otišao u sviet na 

rad. Sin i kći odlaze svaku večer svojoj tetki na prelo. A do 

tetke treba »gaziti i pregaziti tri klanca, dok će doprieti do 

razvaline starinske kule Jankovića, a ugledati Krčmaricu kulu, 

da se spuste polagano u prodolicu Bužinice«. Ovakovi opisi pu- 

teva sjećaju te na opise puteva u narodnim pjesmama. Krasno 

u kratko nastavlja pop Joso: »Spomenici su to slavnih vremena, 

o kojih samo pjesma u narodu priča doživljaje junaka, koji 

očajnički braniše svoje ognjište — al danas nitko ni ne pita u 

zemlji: gdje je kula Krčmarića Luke . . .« Na povratku uhvati 

ih zimska bura i smrznu se. Ružica umre, a brat njen ostane 

kljast na obje noge. 

Pop Joso upliće u svoju pripoviedku i jednu vrlo uspjelu 
tužaljku, a na koncu hvata prigodu, da narod pouči, kako se 
valja vladati kod zaraznih bolesti. U devetom i desetom posielu 
iznose se vrline, kojima se stiče imetak. Pisac brani stare od 
prigovora, da su i oni plitko orali. Spominje poslovicu: Plitko ori, 
riedko sij, povuci branu, pa u Bosnu na hranu. Hajd! Jedanaeste, 
dvanaeste i trinaeste večeri razpravlja se ponovno o dobru go- 
spodarstvu, govori se vrlo spretno o regeneraciji vinograda, 
samo je pripoviedka, kako je pop Luka dobio ime pop, mogla 
sasvim lako izostati. Uz put spominje pop Joso, kako su Muha- 
medanci »ona naša imućnija braća i potomci staroga plemstva, 
koji ne mogoše ostaviti krutom Azijatu svoga mala, svoga imetka, 
stečevine svojih pradjedova — ne mogoše — primiše Islam, te 
ne ugasiše blagoslovljene vatre na ognjištu svojih otaca sve 
do danas«. 

Nadovezujući na to razpreda se razgovor, kako je jedno 
vjera, a drugo narodnost. — U četrnaestoj večeri iznosi nam pisac 
upravo umjetničkim načinom u pripoviedanju legendu, što ju je 
Luka čuo u narodu o sv. Antunu. T se svetac prikazuje kao za- 
štitnik slabih i potlačenih, kao odvažni junak, koji se ne boji 
odbrusiti istinu u brk svomu silniku, koji sve tlači i pred kojim 

sve ili strepi ili metaniše. Muževni prikor sv. Antuna potresao 
je tako silnikom, da mu se isti nije usudio ništa učiniti, već je 
rekao svojim ulizicama doglavnicima: »Sjaj božanski iz lica 
ovoga patra tako me je svladao, e sam mislio smjesta sunovratiti 
se u pakao«. 

Bez mnogo hvale: Knjižica je vriedna da se za njom po- 
segne, a pop Joso neka ne propusti, da nama inteligenciji i na- 
rodu, za ovih dugih zimskih večeri prikrati vrieme novim svež- 
čićem »Krajiških posiela«. 

(»Obzor«, God. 190 1. Broj 4.) 


Ima li u Marulića isto moderno? 

* 

Bilo je vrijeme, kad sam držao, da je Marulić jednom, — 
ali cijelom jednom nogom još u srednjem vijeku. Nije tomu 
razlog u tom, što od Marulića imamo »Juditu« i »Suzanu« — 
»biblijske« epe, jer je toga bilo u njegovo doba dosta, pa i po- 
slije, u punom jeku renesanse i humanizma, u doba, kad se je 
rodilo, ili barem počelo rad jati sve, što smo navikli nazivati 
»modernim«. I bez obzira na to, što ne jedan »biblijski« takav 
ep treba da zahvali svoje postanje sličnim motivima, kakvim ga 
imadu da zahvale »Sforciade« i »Borgiade« u talijanskoj knji- 
ževnosti, ne treba smetnuti s uma, da istinski i iskreno pobožni 
humaniste ni jesu nipošto rijetkost. 

Ni »Judita« dakle, ni »Suzana« ne bi za tu stvar mogle 
nikako služiti za dokaz, da u Marulića nema još nješto. Ali eno 
vam u toga našega prvaka »Govorenja od uše osujene«, eno vam, 
što »Glava mrtvaška govori«. Motivi su to čisto sredovječni. Tra- 
gični — često tragikomični — misticizam ovih motiva dobro pri- 
staje sv. Bernardu, — no taj se je rodio baš negdje onda, kad 
je izumrla loza hrvatskih naših kraljeva. A tomu je već davno, 
to je bilo davno prije Marulića . . . Koliko razumijemo jednoga 
humanistu, kao što je Marulić, kad ga vidimo zabavljena »Stu- 
mačenjem Kata« toliko nam je upravo čudo: kako bi se koji 
humanista mogao sniziti do ovakovih anonimnih i barbarskom 
ponajviše latinštinom pisanih plodova iz »najtamnijih« vi jekova 
kršćanske i evropske kulture! Svu tragiku, svu djetinju naivnost 
i barbarsku komičnost spekulativnih naprezanja »tamnih« ovih 


91 


stoljeća (IX. — XI.) — to je sve sabrao Dante u velikoj svojoj 
komediji. Ali kako velike ove komedije ne bi bilo bez svih onih 
komedijica — bez »Hoždenija Marijina po mukah« ili »Ognjene 
Marije u paklu«, bez tolikih »mrtvačkih glava« bez »govorenja« 
tolikih »osujenih duša« i t. d. i t. d., — tako su one poslije 
Dantea postale suvišne i nemoguće. To je tako naravski, kako 
je naravski i to, što se med ju tolikim pjesnicima — megaloma- 
nima ipak nije našao ni jedan, koji bi pjevao o padu Iliona — 
poslije Homera. 

Općeniti dakle razlozi govore proti tomu, da zabavu ili za- 
nimanje oko ovih motiva pripišemo Maruliću. Izdavači Maruli- 
ćevih djela našli su njekih vanjskih dokaza, po kojima su mogli 
ime Marulićevo spojiti s ovim motivima. Ali bez obzira na to, 
što je Marulić baveći se ovim motivima mogao imati pred očima 
često pedagogijsku cijelj, na ime: da ove plodove samostanske 
mistike u hrvatskom ruhu povrati prvoj njihovoj namjeni t. j. 
neka se njima u duhovnom promatranju služi i zabavlja njegova 
sestra — duvna, treba držati na umu i to, da ovi motivi ne samo 
ne sadržavaju nikakve Marulićeve invencije, nego u njima nema 
traga nikakvoj gotovo obradbi. Što je izdavač Marulićevih djela 
samo slutio, to se danas stalno znade, na ime: da su u ovim 
motivima riječ po riječ prosto skrpane različne redakcije davno 
prije Marulića poznatih motiva. I to bi mogao biti najjači razlog 
proti svakomu vanjskom znaku, koji ime Marulićevo spaja s 
ovim motivima, jer je teško i pomišljati, da bi se književnik 
tolike obrazovanosti, kao što je bio Marulić, bavio prostim 
krpežom. 

Mislio bi tkogod, da mi je baš mnogo do toga, da Marulića 
po što po to izvučem iz srednjega vijeka, pa da ga uzmognem, 
porediti s najizrazitijim ličnostima vremena renesanse. Nipošto! 
U Maruliću ne treba tražiti izrazite ličnosti kojega talijanskoga 
tirana, kondotijera, pape, ili umjetnika na peru, kistu, ili dlijetu, 
kakvih je bilo u njegovo doba. Ne treba u njem tražiti ni jed- 
noga od »mnogostranih« ili pače »svestranih« i ako se je bavio 
starinarstvom, a životopisac bilježi, da je slikao, kao Apele i t. d. 
Ne zavisi sve u toj stvari od dobe, u kojoj je tko živio, nego i od 
koječega drugoga, u prvom redu dakako i od talenta. Ali što je 
cbičnomu talentu, k tomu Hrvatu, moglo dati ono doba, toga u 
Marulića imade. Bit će dosta, spomenem li njekoje glavne stvari. 

I ako se do individualizma, što se od vremena renesance 

opaža u čitavoj evropskoj kulturi, a osobito u književnosti, ne 
mora baš toliko držati, koliko do njega drže njeki kulturni i 
književni povjesničari, koji izmedju sredovječnoga i renesans- 
noga pogleda na svijet prosto ne vide mosta, ipak se taj indivi- 
dualizam i njegove posljedice ne mogu zanijekati. 

Jedna od poglavitih posljedica toga individualizma — to je 
i tendencija u književnosti, koja modernu književnost u mnogom 
pogledu i čini modemom. Homer nije moderni pjesnik i zato u 
njega nitko i ne traži i ne nalazi tendencije. Zato se je valja da 
i rasplinula ličnost Homerova, tako da bi to mogao biti on, a 
mogao bi i ne biti. Ovakova se neprilika nikako ne može desiti 
književniku, u kojega ima tendencije; taj je tendencijom spasio 
svoju ličnost, njega ne će dijeliti, kao »Homera«, on je indi- 
viduum. 

I u našega Marulića ima tendencije pa bi se po tom čovjek 
mogao poveseliti, da mu je spasena ličnost, da ga ne će tako 
lako pobrkati, kako ono naša mladež tako lako pobrkava i za- 
mjenjuje sve naše stare pjesnike. Ta svi su, misli se, pjevali 
»Pjesni razlike« — na isti način! 

Ali bi se prenaglio, tko bi toliko očekivao od Marulićeve 
tendencije. Jest, ima u njega tendencije, ali je on u svojoj toj 
tendenciji još upravo homerski naivan. Što ćete više, kad sam 
kaže, da ima tendenciju! U svojoj »Spo vidi koludric« od sedam 
smrtnih grihov« — kojoj se barem početka ne bi zastidio nijedan 
moderni pjesnik — medju tolikim opaticama s lijepim onim 
hrvatskim imenima ispovijeda se i sam pjesnik, zacijelo naivnije 
i iskrenije od »gospe Goje i gospe Stanke« i s »Jelenkom gospe 
Anke« evo ovako upravo klasički: 

»Ornazah ti medom kraje 
Ovej čaše, — da ti je slaje.« 

Ne, nije ovo moderno, to je istina. Nije moderno već zato, 
što je ovako iskreno. Ali je ovo književna tendencija u povojima, 
pa barem tu možemo očekivati koliko toliko iskrenosti . . . Ali 
sam sadržaj ove ispovijesti pokazuje i suviše jasno, da smo na 
pragu novoga doba. Ne mislim na doba po godinama, koje nam 
prosto kazuju podaci o rodjenju i smrti Marulićevoj. Mislim novi 
duh i nove potrebe i u onom čitalačkom svijetu, kojemu je Ma- 
rulić namjenjivao svoj književnički rad. — Ako je Marulić mo- 
rao medom omazivati kraje onoj čaši, u koju je natočio svoju 

propovijed o sedam glavnih grijeha, — nema nikakve sumnje, 
da je tim htio koliko toliko zasladiti — ne možda gorčinu, ili 
kiselinu, nego prosto čitavu neukusnost ovakve književne hrane. 
Književnost je tražila svoje i nije se dala više uprezati u tudja 
kola — bez kakve takve nagrade. Marulić je tu nagradu dao, on 
ju je htio i umio dati. 

Ne znam, bi li bilo zgodno tražiti tendenciju i u drugim 
Marulićevim djelima, premda na pr. »Suzana« daje dosta prilike 
za to. (»Popi se zovihu, kim obima dvima — mnoga lita bihu, a 
malo razuma« i t. d., pa »Pjahu vino čilo, meso safranjeno — • 
jedihu pritiho i još papranjeno« i t. d. i t. d.) Svakako se može 
reći ovoliko: I ako »biblijski« epi Marulićevi ni jesu prosta kon- 
vencija i kalup za posve druge misli i namjere — kao što je 
malo kasnije tomu služila »pastirska« poezija — ipak nam spo- 
menuta naivna ispovijed njegova daje pravo, da u njima tražimo 
i nješto drugo osim onoga, na što nas upućuje naslov. Posebice 
s obzirom na gorčinu, koja se tu opaža protiv pokvarenosti u 
hijerarhiji, treba držati na umu, da smo u oči reformacije, pa 
nije čudo, što medju reformatorima nalazimo i Jurja Dalmatina, 
koji je prema tomu jedva mogao obresti što više, nego što su 
vidjeli i sami pobožni humaniste. 

Ali je ovdje dosta, da sam to spomenuo. Više nas zanima 
druga lijepa mladica, što je nikla iz individualizma Marulićeva. 
A to je ona — i opet dosta naivna — želja za slavom pjesnič- 
kom, koja se je rodila baš u ovo vrijeme, pa se s njom malo ne 
do danas susrećemo u modernoj književnosti. Čista objektivnost 
dobroga dijela starovjeke književnosti doima se hladno, kao kad 
stojiš pred nijemom mramornom statuom. Kad naprotiv uščitaš 
na pr. u našega Marulića: »Sad citara moja, obrni glas k onoj« 
ili još ljepše, kad ono svojoj pjesmi govori: »Plavca moja nova« 
— njekako ti bude toplije, srce ti njekako uzdršće: ćutiš, kako 
u blizini bije živo i toplo jedno čovječje srce. Tek ovako živo 
i toplo srce može poćutjeti vezu s čitavim pokoljenjima i uzvi- 
nuvši se u misli nad prolaznost zemskoga vijeka smjelo usklik- 
nuli nad svojim djelom: 

... u komu slava će bit, dokol 

svitu zemaljskomu počne gorit okol ... 

I klasična starina ima primjera, gdje se pjesnik podaje nadi, 
da »ne će čitav umrijeti«, pa bismo po tom i poslije ovoga mogli 

ostati hladni prema Maruliću, da u njega nema još nješto, i to 
doista moderno. 

Samo na čas pomislio je naš Marulić na kosmopolitsku 
slavu (»dokol svitu zemaljskomu počne gorit oko«), kojom su 
se dičili talijanski pjesnici još prije njega, a i u njegovo vri- 
jeme, Talijanski su pjesnici razumno mogli misliti samo na 
slavu u rimskom svijetu, t. j. u onom svijetu, koji je uzgojen u 
tradicijama rimske povjesti i književnosti. Ali to je njima i bio 
čitav svijet, za drugi svijet nijesu oni znali, ni htjeli znati. Hrvat 
Marulić nije htio slave u tom svijetu, on se je zacijelo u njekoj 
divinaciji bojao, da će prije ili poslije doći veliki »divorce des 
deux mondes« do raskola izmedju rimskoga i slovjenskoga svi- 
jeta. Zato se ne nada stalno slavi u tom čitavom svijetu, nego 
barem 

» dotol, dokla zemlja ova 

bude na karte folj slovinska čtit slova«. 

I to prije 400 godina! 

Drugdje sam već napisao, da je renesansa na hrvatskom 
zemljištu ujedno i u prvom redu narodni preporod, u kojem se 
je protiv uskrsloga grčko-rimskoga svijeta stvorila zamisao po- 
sebnoga slovinskoga svijeta, s posebnim, svojim idealima. Medju 
stvoritelje i poklonike toga svijeta spada evo i naš prvak u knji- 
ževnosti, Marulić. Da »slovinstvo« i »slovinski« nije prosti naziv 
jezika, ili naroda kakvoga, to najbolje dokazuje Marulić, koji 
Vrlo dobro znade, da je Hrvat i da je njegov jezik hrvatski. Ali 
kad se pita za kulturu i ideale njezine, kad se radi o vezama sa 
svijetom, tu je hrvatstvo prema ostalomu — u misli, u tradici- 
jama i u kulturi ujedinjenomu svijetu — preneznatno, tu je ono 
samo grana idealnoga svijeta slovinskoga. I da u Marulića do 
ovoga svjedočanstva: da se je on u ono doba kao Hrvat osjećao 
duhovnim sinom slovjenstva, — da sve ostalo ništa ne vrijedi i 
da je »zastarjelo«, — ovo svjedočanstvo nije zastarjelo, ono će 
biti moderno, dok nas bude Hrvata, dok bude Slovjena. 

(»Vienac 2 abavi i pouci«, Tečaj XXXIII. God. 1901. Strana 833 — 836. ) 

Hrvatska misao priznata od Slavenstva. 

Još pred malo mjeseci morali smo si u više navrata iskreno 
priznati, da smo posvema osamljeni. Ta nas je osamljenost bila 
ponukala, da počesmo izpitivati svoju narodnu savjest i da sami 
protiv sebe iznesosmo mnoge i mnoge težke obtužbe. Ne marimo 
sad te obtužbe ponavljati, tim manje, što iz svoje osami jenosti 
izadjosmo prije, nego se tomu nadahu i najdalekovidniji naši 
političari. 

Stojimo pod odviše neposrednim dojmom svih onih dogo- 
djaja, koji promieniše nazore o Hrvatskoj u monarkiji, te svra- 
tiše pozornost svega, osobito slavenskog svieta na hrvatski na- 
rod. Zato još i ne možemo jednim pogledom omjeriti svih po- 
sljedica, kojima je urodilo posljednje vrieme u Hrvatskoj. Ali 
jedno već sada možemo istaknuti: čitavo evropsko novinstvo 
bavilo se kroz puna dva mjeseca hrvatskim prilikama i to re- 
dovno tako simpatično, a često i tako temeljito, da možemo biti 
ne samo zadovoljni, nego i ponosni na one simpatije i na sud 

0 nama. 

Riečki »Novi List«, zadarski »Narodni List«, još i ovih 
dana u tri maha donesoše oveće priloge izpunjene samim no- 
vinskim glasovima zapadnoevropske štampe o Hrvatskoj. Tu 
nema glasova slavenske štampe, koji bi, da se skupe u jedno, 
iznosili omašnu knjigu. 

Ali nije najvažnije, što su ruski, češki i poljski listovi u 
zadnje vrijeme toliko pisali o Hrvatima. Kod toga je glavno 
dvoje: prvo, što su gotovo svi članci o nama originalni, te po- 
kazuju, da u ruskoj, češkoj i poljskoj inteligenciji ima već liepi 
broj ljudi, koji hrvatski kulturni i politički život pozorno prate 

1 dobro poznadu. Drugo, još važnije od toga jest, što je sva 
slavenska štampa jednodušno priznala opravdanost hrvatske 
narodne i državne misli. Naročito treba iztaknuti, da je u tom 
°vaj put prednjačila štampa — ruska. 

Upozorismo već nekoliko puta na obšime i temeljite članke 
petrogradskih »Vjedomosti«, petrogradskoga »Novoga Vre- 
mena« i moskovskoga »Ruskoga Lista«. I sad je pred nama čitav 
niz ruskih članaka, dopisa i viesti, u kojima se sad vjerno i do 
potankosti govori o posljednjih dvadeset godina (banovanje 
S r ofa Khuena), sad opet financijalni odnošaji medju Hrvatskom 

i Ugarskom, sad neiskrenost magjarskih liberalaca i drugih 
magjarskih stranaka kad se radi o ustavnosti za Hrvatsku, sad 
najnovije neprilike, grofa Khuena, koje ga stižu kao menesis 
— i — itd-, itd. Ne možemo dakle, da i u izvadku priobćimo 
sve članke, dopise i viesti, pa ćemo samo to iztaknuti, da je u 
svima jedna misao, jedan duh i jedno veliko priznanje, misao 
slavenske uzajamnosti, priznanje stoljetnih naših političkih i 
kulturnih napora i stečevina u obće, a preporodnih naših ideja 
i uspjeha napose. 

Petrogradsko »Novo Vreme« od 8. srpnja ove godine meće 
Hrvatsku na prvo mjesto u svom »vanjskom izvješću«, pozdrav- 
lja izmirenje Hrvata i Srba, osvrće se potanko na naše najno- 
vije uspjehe u Dalmaciji u pitanju staroslavenske službe božje 
i piše na koncu ovako: »To je važan korak (uspjeh dalmatinske 
deputacije u Rimu). Borba za slavensko bogoslužje vodi se 
medju katoličkim Slavenima već mnogo vjekova, kao što već 
više stoljeća traje borba za glagoljicu. Jedna slavenska steče- 
vina u tom pravcu vriedi mnogo i mnogo vojničkih pobjeda, ona 
je korak k velikomu oslobodjenju od tudjinske kulture, korak 
k sveslavenskomu kulturnomu jedinstvu. Posvema je razum- 
ljivo, da su Niemcima i Mag jarima vrlo neprijatni ti novi sla- 
venski uspjesi, i da ovi u svom gnjevu nastoje još više pomno- 
žati oštre mjere proti Hrvatima, ali Hrvati ne će klonuti duhom, 
nego će i nadalje nastaviti borbu za narodnu slobodu i samo- 
stalnost, znajući dobro, da su simpatije na njihovoj strani«. 

I tako se napokon ispunja zavjetna misao naših preporodi- 
telja: Hrvatska i Hrvati ulaze častno u veliku slavensku obitelj, 
donoseći joj ne samo tisućgodišnju svoju vjeru u pobjedu de- 
mokratskih načela, nego i dosta svoga izkustva, kako se slaven- 
stvo imade okoristiti evropskim znanjem, pa i evropskom slo- 
bodom, a da se ne zarazi barbarstvom nekih većih i manjih 
evropskih naroda: i zato će sad hrvatska misao brzo postajati 
činom i hrvatske težnje zbiljom, jer braća, koja su nas uviek 
ljubila, danas nas i poštuju i ponose se nama. I zato u hrvat- 
skom narodu ne smije više biti ni pojedinca, a kamo li čitave 
stranke, koja bi Hrvatskoj i Hrvatima igdje drugdje prije tra- 
žila oslona nego u narodnom bratimstvu s ostalim Slavenima. 
Ta već je i sam jedan magjaron, kakov je grof Stjepan Erd6dy, 
ljetos javno u saboru uzkliknuo, da nije samo stari Hrvat, nego 
i — Slaven! 

U težkim danima Slavenstvo nas je jednodušno primalo 
za svoje, — budimo i ostanimo — njegovi! 

(»Obzor«, God. 1903. Br. 158.) 


»Agramerica« protiv »Matici Hrvatskoj«. 

»Agr. Ztg.« ima jučer uvodni članak pod nadpisom »Matica 
Hrvatska«. Kad smo ga pročitali, ne znamo, po koji put smo 
se upitali: Kako je još moguće, da takav list izlazi u Zagrebu? 
Tu se vidi takova mržnja na sve, što je hrvatsko, takova ne- 
obuzdana zloradost i izvrtanje činjenica, da se čovjek na sve 
to tek onda smiri i rukom mahne, kad pomisli, da to piše nje- 
mačko-židovski list, koji našom krivnjom već preko tri četvrti 
stoljeća jednako piše proti svemu, što je hrvatsko. Što redak- 
cija prepušta odgovornost za članak samomu piscu, dokazuje 
samo »junačtvo« i redakcije, koja se tako skriva, i pisca, koji 
nema smjelosti, da se podpiše. 

Ali sama redakcija toga jadnoga glasila skupa sa svojim 
piscem i njegovim još jadnijim člankom o »Matici« ne bi zaslu- 
žili, da se na to osvrnemo, kad ne bi na žalost bilo i u nas što 
tudjinaca, što domaćih nesvjestnika, koji se već preko tri četvrti 
stoljeća hrane ovakovom hranom. Nješto radi tih nesvjestnika, 
a poglavito poradi našega svieta osvrnut ćemo se na to pisanje: 
neka naši ljudi znadu, s kakvim »prijateljem« imamo posla. 

Prvo, što treba iztaknuti, i što nas jedino veseli i tješi, jest 
to, što je cieli taj članak tako loš i sa stajališta samoga pisca, 
da bi čovjek pomislio: pisao ga je u znoju lica svoga kaki no- 
vinarski šegrt. Nas to veseli! Kad njemačko tudjinsko glasilo, 
proti jednoj našoj eminentnoj prosvjetnoj instituciji izlazi u 
boj s ovakovim oružjem, — to je već dobar znak. 

»Agrameričin« pisac počinje skorašnjom glavnom skupšti- 
nom »Matičinom«, govorom novoga predsjednika pa kaže, da 
taj govor uzkrisuje ideje, za koje je »Agrameričin« pisac mislio, 
da su odavna pokopane. O, to mi znademo! Mi znademo, da Ama 
grobara, koji i nemaju drugoga posla, nego da pokopaju — 
ideje. 

Drago nam je samo, što evo priznaju, da im je taj posao 
uzaludan! Misle, da su pokopali i ideju, — a ona opet ustaje, 
i to ne baš na najveću radost vječnih grobara! Tu smo barem, 
je li, složni? Ali na stanovitim ljudima leži valjda prokletstvo: 
da će do vieka obavljati taj Sizifcv posao, — odkada su ono 
uzalud pokopali čovjeka, koji je donio ideju, pa su mislili, da 
su pokopali samu Ideju! 

Ali ovo samo uz put. 

U predsjednikovu govoru vidi »Agrameričin« pisac: »ideju 
prosvjetno svladane reakcije«. A znate li, čim to dokazuje? 
Dosadašnjim publikacijama »Matičinim«! Nijedne misli, nijedne 
riječi iz govora predsjednikova i ne spominje, a kamo li, da bi 
njome dokazivao svoju tvrdnju! I to je logika i — lojalnost! 

Ali mi to ne razumijemo, jer za ljude, koji pišu ovakve 
članke o prosvjetnom družtvu, — za njih je govor Arnoldov 
orah. Neka ga lojalno priobće svojim čitaocima, pa neka se late 
posla. Nas nije strah. Da su mogli naći i riečcu samo u potvrdu 
svoje tvrdnje, kako bi ga bili čitava smrvili! 

Ali ne boje se oni uskrsnuća reakcionarnih ideja u hrvat- 
skom narodu. Naprotiv — oni bi se tomu veselili. Oni se boje 
napredne misli, koja je u govoru naglašena; boje se one osnove 
o prosvjećenju množtva narodnoga, one rieči o iztrgnuću naše 
braće ispod tudjinske tributamosti. Za te su ideje oni mislili, 
da su pokopane, pa sad biesne, što su se i opet prevarili! — 
Ili zar je i to reakcionarstvo? Odgovorite! Odgovorite, — ili 
zaniečite, da je to sve kazano u besjedi novoga predsjednika, i. 
to tako kazano, da je svatko morao vjerovati, da će se to i 
uraditi — uzprkos ovakim »prijateljima« kakvih hrvatska pro- 
svjeta ima u redakciji »Agramer Zeitunga«. 

A što se tiče dosadašnjega rada »Matice Hrvatske«, samo 
jedna »Agr. Ztg« može prigovarati onako licemjerski, kako mu 
prigovara. Mi znamo vrlo dobro, čega je nedostajalo »Matici 
Hrvatskoj«, i »Agr. Ztg.« ne može nas u tom ni za jotu poučiti. 
Ali mi znamo i to, da je sistem »Agrameričinih« prijatelja kao 
mora ležao na prsima »Matičinim«. Hoće li »Agramerica« do- 
kaza? Zar ne vidi, da se u nas ne smiju micati ni pojedinci, a 
kamo li družtva i institucije? I onda se »Agramerica« tuži, što 
nitko u »Matičinim« edicijama nije razvio »svoga posebnoga 
filozofijskoga nazora o svietu u samostalnom sistemu«! A molit 
ćemo liepo zašto se mi ne bismo imali pravo potužiti na »Ma- 

tiču«, što nitko u njezinim edicijama nije razvio, recimo, samo- 
stalnoga i nezavisnoga (i to barem od redakcije »Agr. Ztg.« ne- 
zavisnoga) nazora o sadašnjosti i budućnosti hrvatskoga naroda, 
na pr. u smislu radikalne hrvatske opozicije? Ili zar jedni nazori 
imadu biti samostalni, a drugi pače ne smiju? 

Ali naravski od »kulturkampfa«, pa od teorije o descenden- 
ciji — od toga ne će nikoga u redakciji »Agr. Ztg.« zaboljeti 
glava, i zato nazori o tome imadu biti slobodni i samostalni: a 
što bi išlo za svestranom slobodom naroda, — tu su prijatelji 
»Agrameričini« odmah na djelu. Što je sve »Matica« imala da 
uradi na polju narodne sviesti, to mi dobro znamo i — osjećamo; 
a što je zbilja učinila, učinila je usprkos sistemu, što ga »Agr. 
Ztg.« brani. 

Mi otvoreno i skreno kažemo, da ne želimo »Matice« vidjeti 
u dnevnoj političkoj borbi. Koliko bi joj to bilo na štetu, to se 
je moglo naslutiti ovih dana. Ovo bi morali držati na umu oni, 
koji se eto možda i nehotice nalaze u jednom kolu s »Agrameri- 
com«. Kako će ona sve u ime »slobode i nezavisnih nazora« 
udariti na »Maticu«, kad »Matica« stane raditi u smislu novoga 
programa, t. j. u smislu organizacije prosvjetnih institucija u 
najširim slojevima čitavoga hrvatskoga naroda, — to ćemo tek 
doživjeti. Ali tu sve Hrvate moraju naši stoljetni neprijatelji i 
njihovi pomagači naći bezuvjetno složne. Za to i napisasmo ove 
retke, — ali znamo, da nisu zadnji u obrani »Matice« protiv 
»Agrameričinih« patrona, kojim je jedini posao pokapanje ideja. 
Grobari ! 

(»Obzor«, God. 1902. Br. 162.) 


Prva sveslavenska izložba u Petrogradu. 

Utvrdjeno je dakle, da će se u kolovozu, rujnu, listopadu 
i studenom g. 1904. sav slavenski sviet prvi put naći u sjevernoj 
ruskoj priestolnici, da sebi i tudjini pokaže sav svoj gospodarski 
i umjetnički napredak. Ne velimo: da pokaže svoju originalnost, 
jer to nam nitko ne poriče. Ali zato nam se svakom zgodom 
poriče sposobnost i uztrajnost za jaku i svestranu gospodarsku 
organizaciju i za umjetničko stvaranje trajne, svjetske vried- 
nosti. 

No bilo je u posljednje doba više velikih zgoda, u kojima 
su »ženski« slavenski narodi svojim kulturnim i gospodarskim 
uspjesima upravo prenerazili »mužke« svoje takmace. Dosta 
je, da se sjetimo baš presudnoga upliva književnosti ruske i 
poljske na svu neslavensku Evropu i na Ameriku, pak zatim 
već dugogodišnjega slavlja poljske i češke umjetnosti i glasbe, 
ni ne spominjući vanredinih gospodarsko-kulturnih uspjeha ruskih 
u središnjoj Aziji i u jugoistočnoj Sibiriji. 

Nije se ni na to zaboravilo, da se Slavenstvo na posljednjoj 
svjetskoj parižkoj izložbi baš sjajno iztaklo uza sve to, što 
Hrvatsku strpaše u zakutak Ugarske, a Češku porazbacaše po 
odjelu Austrije. A kad istom uvažimo, koliki organizacioni 
talenat i neočekivani napredak vidjamo na svim manjim češkim 
i poljskim izložbama a da kažemo pravo i na izložbama hrvat- 
skim; kad prosudimo, što to znači za Rusiju da se ipak konačno 
utvrdila na dalekom iztoku, a za Srbiju i Bugarsku, da se sve 
više slažu u pitanjima evropskoga iztoka, — priznat ćemo, da 
je sretna namisao otvoriti baš u ovo doba sveslavensko kul- 
turno i gospodarsko poprište. 

Izprva je na čelu cieloj stvari stajalo samo slavensko 
petrogradsko dobrotvorno družtvo sa svojim predsjednikom 
generalom Ignjatjevom. 

Ignjatjev je ponajprije predložio caru, da se izložba priredi 
već u proljeće god. 1903. na proslavu 25 godišnjice velikoga 
ruskoga rata za oslobodjenje. Bugara. Car je na to pristao i u 
istinu prve viesti javiše, da će »sveslavenska« izložba biti već 
budućega proljeća. Velimo »sveslavenska«, jer izriekom se 
spominjahu samo nezavisne slavenske države, Rusija, Srbija, 
Bugarska i Crna Gora, dok se ostali Slaveni ni ne spominjahu. 
Osim toga kompetentni i praktični ljudi izjaviše, da pol godine 
nije naprosto dosta, da se priredi iole uspjela slavenska izložba. 
I sad se slavenskomu dobrotvornom družtvu pridružilo ne samo 
petrogradsko trgovačko družtvo, nego i samo rusko ministar- 
stvo financija, osobito pomoćnik ministra Vittea, jedan od naj- 
boljih ruskih narodnih gospodara i financiera, g. Kovalevskij. 
Da i povod izložbe bude u istinu sveslavenski, izabrana je god. 
1904, kao 200-godišnjica osnutka Petrograda, dakle proslava 
najvažnijega dogadjaja u novijoj sveslavenskoj povijesti. Umjesto 
proslave velikoga i plemenitoga rata za oslobodjenje, imade se 
eto proslaviti najsmionije i najveće kulturno djelo Petra Veli- 


koga, po kom je iz finskih baruština nikao grad, koji bijaše 
najprije ruskim oknom i koji odavna postade već 'ruskim vra- 
tima, u zapadnu Evropu. Takav zamašni narodno-kulturni i 
narodno-gospodarski dogadjaj može se dakako dostojno pro- 
slaviti samo podpunom sveslavenskom kulturno-gospodarskom 
izložbom. I zato petrogradski izložbeni odbor poče odmah 
ozbiljno viećati o tom, kako bi se za to veliko djelo zaintere- 
sovali svi slavenski narodi. 

Na prvi mah činilo se, da će biti dosta, ako se svim sla- 
venskim gospodarskim i kulturnim družtvima pošalje službeni 
poziv i potanja osnova ciele izložbe. No u isti čas pojavi se 
mnijenje, da se punim pozivima ne će dosta postići. Začuo se 
dapače glas, da su nezavisni Slaveni opet bilo previše k Rusiji 
nepovjerljivi, bilo plahi, a da bi pismeni poziv na njih djelovao. 
I tako bijaše odlučeno, da najprije podje jedan pouzdanik odbora 
u sva slavenska kulturna i gospodarska središta, pa da razvidi 
i na svoje se oči uvjeri, na koje slavenske organizacije može 
petrogradski izložbeni odbor pouzdano računati. Taj važni 
posao bi povjeren mladomu knjiže vnku Vasiliju Nikolajeviću 
Korabljevu. Korabljev se već živo zanima za slavenske narode 
od rane mladosti, kao sveučilišni djak bio je na naučnom puto- 
vanju u Bugarskoj i Srbiji, g. 1896., a poslije ga je slala sad 
akademija, sad sveučilište u slavenske zemlje, te danas Korabljev 
razumije i donekle govori sve slavenske jezike, pa i hrvatski. 
Mladi pouzdanik pošao je najprije u Poznanj, odtuda u Krakov 
i u Lavov, a onda u Sofiju i u Beograd. Na svom putu svuda je 
nailazio na vanredno susretanje i na ozbiljno razumievanje velike 
stvari, koju je zastupao. Jedino u Zagrebu činilo se iz početka, 
da ne će baš nikako uspjeti. Upućen u vladu, posjetio je ponovno 
šefa našeg gospodarskoga odjela, gdje je dobio ovaj odgovor: 
Vlada doduše ne može nikako sudjelovati, jer izložba nije slu- 
žbena, ali nema nikakvoga razloga, da iole smeta, da bilo 
pojedinci, bilo pojedina družtva kod izložbe sudjeluju, dapače 
ima mnogo razloga, da se tomu sudjelovanju veseli, dok ostane 
na kulturnom i gospodarskom terenu. Nakon toga odgovora g. 
Korabljev mogao je posvema mirno posjetiti nekoje glavnije 
predstavnike našega kulturnoga i gospodarskoga rada. Tako je 
bio kod predsjednika akademije i Matice, ne bi li te dvie naše 
jake organizacije zajednički poduzele hrvatsku etnografsku 
izložbu; dalje kod predsjednika družtva umjetnosti: kod pred- 

sjeđnika i tajnika trg. obrt. komore; u družtvu hrv. umjetnika; 
kod gospodarskoga družtva i kod predsjednika stolarske udruge. 

Od sviju ponio je ruski izložbeni izaslanik čvrstu nadu, da 
će Hrvatska i Hrvati biti na sveslavenskoj izložbi baš dostojno 
zastupani. Poslije posjeta kod gosp, Grahora, ta je nada, postala 
uvjerenje. Zaslužni i ugledni predsjednik trgovačko-obrtničke 
komore svojim kratkim, odlučnim i jezgrovitim odgovorom 
mladom je Rusu u pravom smislu imponovao, te se ovaj sav 
zanesen s njime oprostio. 

G. Grahor kazao je naime: Možete biti sigurni, da od 
prvoga časa, kad saznasmo, da se sprema sveslavenska izložba, 
postoji kod nas ne namjera, ne želja, nego tvrda odluka, da 
Hrvatska kod te izložbe sudjeluje ozbiljno, častno i dostojno. 
To traži od nas naš gospodarski interes, a i naša narodna sviest. 
Na nas se dakle možete sasvim osloniti. 

* 

G, Korabljev prosliedio je već svoj put u Ljubljanu, od 
kuda će u Prag i u Budišin. Za desetak dana bit će u Petrogradu 
i onda će petrogradski izložbeni odbor početi razašiljati slu- 
žbene nacrte. Za izložbu je odredjeno jedno od najkrasnijih 
mjesta, naime »Tavričejskij dvorac« i Tavričeskij sad (perivoj). 
Svi izložbeni predmeti plaćat će od ruske granice vanredno 
sniženu cienu, a za mjesto na izložbi ne će plaćati ništa. Osim 
izgleda, da će ih kupiti privatnici, valja računati i s tim, da će 
mnogi predmeti biti kupljeni za sveslavenski umjetničko-obrtno- 
etnografski muzej, komu će se tom prilikom temelj udariti. 

Izlagat će se predmeti velike industrije, kućnoga obrta, 
gospodarskoga obrta, pak predmeti etnografski i umjetnine. 

G. Korabljev izrazio se ponovno, da će sudeći po svemu 
poljski i hrvatski umjetnički odio biti najpodpuniji. Već sada 
se stvaraju odbori, koji će izložbene goste dočekivati i smieštati, 
a što je još važnije: od 1. (13.) rujna o. g. počet će u Petrogradu 
izlaziti mjesečnik »Slavjanskija Izvjestija«, koji ima da bude za 
Ruse ono, što je za Čehe već četiri godine »Slavenski Pregled« 
(»Slovansky Prehled«). Urednikom mu je već sada izabran gosp. 
Korabljev koji na svom putu okuplja saradnike iz svih slaven- 
skih zemalja. Svi saradnici do sada koli u Rusiji, toli izvan 
Rusije govore ili razumiju gotovo sve slavenske jezike. 

Svi su zadahnuti tom osnovnom mišlju, da se u slavenskoj 
zajednici imade jednako slobodno razvijati individualnost sva- 
koga slavenskoga naroda. Ta će misao podati obilježje i prvoj 
sveslavenskoj umjetničko-obrtnoj izložbi. To je zapravo čitav 
prevrat u ruskoj inteligenciji, koja prestaje biti jednostrano 
slaveno-filska, da bude od sada samo ruska i — slavenska. 

(»Obzor«, God. 1902. Broj 188. 


Post festum. 

(Osvrt na netom minule svečanosti.) 

Bit će tomu, mislim, četiri godine, što je pravni čko družtvo slavilo svoju 
25-godišnjicu. Dogodjaji u Bošnjacima bijahu još svima u živoj uspomeni. 
Još življe se svatko sjećaše, kako od 30 narodnih opozicionalnih zastupnika 
šestorici uništiše izbor — radi opozicionalnih nasilja, radi nedopuštene agi- 
tacije svećenstva. Uza sve to nad je se tajnik družtva dr. Silović i ostali 
njegovi prijatelji kod te proslave za jednim stolom, za kojim se redahu 
»zdravice bez razlike stranaka«, medju njima i zdravica uzornomu i neod- 
visnomu hrvatskomu sudstvu. 

Bijaše tada na okupu, ne varam li se, više od stotinu pravničkih hrvat- 
skih autoriteta većih i manjih. Tudjinca nijednoga, a većinom djeca seljačkih 
roditelja. Ipak kod cijele te proslave ne ču se ozbiljna rieč o hrvatskom i o 
slavenskom javnom i privatnom pravu, a užasnih privatopravnih prilika 
hrvatskoga seljačtva nitko se ni ne sjeti. Čemu da se bratimstvo medju 
odvjetnicima, »personifikacijom slobode« i medju javnim tužiteljima, per- 
sonifikacijom autoriteta, pomućuje crnom slikom neuređjenih imovinskih i 
obiteljskih naših seljačkih odnošaja, ili čemu da se šampanjac ogorčuje 
neumjestnim primjetbama o ozbiljnim pojavama u javnom pravu hrvatske 
kraljevine. Čista znanost, osobito pravnička, treba da je daleko od svake 
politike . . . 

Prodjoše dvie godine. I u Zagrebu se priredila malo veća proslava: 
400 godišnjica hrvatske književnosti. 

400-godišnjica »slobodne« i narodno hrvatske književnosti slavila se i 
opet pod geslom: »bez razlike stranaka« i tako .službeno, da su se nad tom 
pojavom zabrinuli i mnogo stariji ljudi, a mladji, ako i okasno, izdaše o 
tom i brošuricu, potaknuti izbornim neuspjehom opozicije, koja je i sama 
naginjala, da u sličnim pojavama vidi pravi razlog naše narodne nemoći. 
No brzo zaboravismo i nenadane prošlogodišnje jesenske izbore, a još brže 
tnalu knjižicu napredne omladine 

I u to najedared sav Zagreb se okitio zastavama. I počesmo pisati i 
govoriti: eto nam prave i velike narodne slave, koja će malo osvježiti barem 
naš kulturni život, a tim neizravno i naš život politički. I počesmo se živo 
zanimati — za svečanostne pripreme u Zapadnom perivoju. U to nam dopane 

ruku prigodna brošurica »Kola«. Poslie razporeda čitamo proslov: »Hrvatska 
pjesma«; zaustavimo se kod stihova: »Sva Hrvatska je sad u pjesmi složna 
i samo jedna, velika i svoja, to stvori pjesma čudotvorka možna, bez tezkih 
muka i bez ljuta boja. 

Kod posljednjega stiha se zamislimo, ali videći čudan naslov »Hrvati i 
Tatari«, prosliedimo dalje. Prazan sadržaj i puste fraze počnu nam dodijavati. 
Na koncu saznajemo iz himne, da nam je pjesma i ponos i mač i spas. 
Ajdemo da vidimo! 

I živo sudjelujemo kod čitave svečanosti. Sve nam se još kako tako 
svidja, dapače smo na mahove i oduševljeni, premda nas boli, što zagre- 
bačko obćinstvo tako hladno motri povorku na polazku u crkvu. No u to 
nas najedanput nešto bočne. Javno pred tisućom zastupnika slobodne pjesme 
i pred nekoliko tisuća sviestnoga gradjanstva, tajnik pjevačkog saveza slavi 
jednoga dostojanstvenika, koga Madžari drže, a mi Hrvati poznamo kao 
stup madžarske državne misli i slavi ga zato, jer je »Kolu« darovao srebreni 
vienac i 200 kruna. A Hrvata iz Herceg-Bosne, koji u tolikom broju dodjoše 
na slavu i od kojih je svaki razmjerno kud i kamo više žrtvovao za put na 
tu proslavu, nitko nije posebice javno spomenuo, a nekmo li pozdravio. 

Lovori slavitelja tudjinca, »dviju domovina« ne dadoše spavati svečarevu 
podpredsjedniku, te na banketu taj ravno ustade, da nazdravi banu i visokoj 
vladi. Nazdravljao se i slavio odsutni načelnik, a odsutnoga pokrovitelja 
svečarova i graditelja narodne prosvjete nitko se nije ni sjetio . . . 

Zato je ovaj put progovorio ponos hrv. pjesme. Mač njezin još je 
odlučnije mahao, kad se osobito u kasnu noć dugo Zapadnim perivojem 
orilo: Okriepi ga jaki Bože! Kako nam takav ponos i takav mač zajamcuje 
narodni spas, uvjeriše nas nekolika domaća družtva, svojim pjevanjem, koje 
je očito odavalo umornost poslie ratoborne noći . . . 

U istinu je dobro, da kod takve slave i nisu sudjelovala dva tri seljačka 
pjevačka družtva, jer za seljački naš sviet sve bi to bilo nerazumljivo, jer 
bi se samo sablaznio nad takvim kulturnim radom . . . 

* * 

* 

Ali već čujem prigovor sa svih strana: Ti si nezadovoljan, što se čitava 
ova proslava kretala u pravom svom okviru, što nigdje nije udarila u 
demonstrativno opozicionalne žice, što je u kratko ostala kulturnom proslavom 
hrvatske pjesme, a nije se pretvorila u bučnu manifestaciju hrvatske politike. 

No tu bi se prigovarači ljuti posjekli. Da se pravo razumijemo, prieći 
ću od mrtve svečane povorke, od službenog banketa i od zabave u Maksi- 
miru i u Zapadnom perivoju na glavnu točku svečanostnoga programa, na 
pjevanje osamnaest družtava u kazalištu u subotu na drugi dan proslave. 

Bez sumnje nije moglo biti ljepše i sretnije namisli, nego ta, da poslije 
opere, koju netom izgubismo, i koja na koncu konca davaše užitak jedino 
nekim zagrebčanima, čujemo čitav niz pokrajinskih pjevačkih družtava, koja 
izvan Zagreba nadomještaju ne samo operu nego i sve druge kulturne orga- 
nizacije, što ih je Zagreb samo uokvirio, a da ih nije još svim srcem 
prigrlio. 

I zato smo upravo željno posegnuli za prigodnom brošurom, koju je 

izdalo »Kolo«, da vidimo, koja će družtva pred nas stupiti na zagrebačku 
pozornicu. Razočarali smo se doduše ne našavši u toj prigodnoj knjižici baš 
nikakvih podataka o postanku i razvoju hrvatskih pjevačkih družtava, koja 
su primjerice u Mitrovicd, Zemunu, Vukovaru, Osieku i t. d. jedina ognjišta 
hrvatske sviesti, te bi njihova poviest bila dragocjeni prinos za poznavanje 
savremene »kulturne historije« naše. Ipak s oduševljenjem pohrlimo u 
kazalište. Ne nadamo se bog zna kakvomu umjetničkomu užitku ali očekujemo 
za stalno, da ćemo se razblažiti sad umiljatom i sjetnom narodnom popiev- 
kom, sad zanosnom i jednom ilirskom davorijom, sad nježnom i miločujnom 
lirskom umjetnom pjesmom. 

No slušajući redom i sisačku »Danicu« i karlovačku »Zoru« i vukovarski 
»Dunav« i osječko »Glazbeno družtvo« s »Lipom«, sve ne možemo vjerovati 
svomu sluhu. Nigdje ni traga narodnoj popievci, kao da je već odavna 
izumrla. Nijedne ilirske davorije, u obće umjetno-narodne pjesme ni za liek, 
kao da hrvatska pjesma nema ni velike svoje tradicije ni slavne svoje 
ilirske epopeje, ni sve to jačega obćega narodnoga obilježja. Pred nama su 
sad slabiji, sad jači zborovi, medju kojima nekoji kao »Ljubljana« i »Slavec«, 
»Sloboda« i »Sloga«, »Lipa« i »Zora« pokazuju veliku, mjestimice i vanrednu 
tehničku vještinu, ali što to hasni, kad svi kao za okladu izvijaju pred nama 
posebne svoje himne, sve pune ratoborne krike i bučnoga rodoljublja, koje 
već na koncu umara i pjevače i slušatelje, osobito zato, što skladbe nemaju 
gotovo nikakove umjetničke vriednosti i jer su širemu obćinstvu, naprosto 
nepoznate. 

Osim svega toga osjećamo još i vidimo, da to nije umjetničko pjevanje, 
nego produkcija, i to produkcija kao ono na vojničkim vježbalištima, kad 
čete na zapovjed po stoti i tisući put prave, — dakako mehanički — uobiča- 
jene kretnje. I da ne dodje virovitički »Rodoljub« sa svojom himnom pje- 
sničke vriednosti po stihovima a na polak narodnom po glazbi; pak mitro- 
vačka »Nada« s pjesmom sličnoga karaktera, pak napokon varaždinski 
»Vienac« s priprostom, ali ganutljivom himnom barjaku crveno-bielo-plavom; 
da, velju, tih triju zborova ne bijaše, pak da nas nije i osvježila i zadivila 
savršena pjevačka tehnika »Slobode« s majstorskim pianissimo i fortissimo 
po uzoru Slavjanskoga (a rekao bih i s basom Slavjanskoga!) ja kriv, ako bih 
bio do konca u kazalištu izdržao. Eto, kamo nas je dovelo to, što izvmusmo 
svoje uloge: u pjesmi hoćemo da budemo ratoborni, da gonimo Turke i 
Tatare, pa u času zanosa i samoga Arpada, ali u prozi, a još više u svaki- 
današnjem životu gradimo se na svu silu mirna janjad, kojoj je najpreča 
briga, da vuku ne uzmuti vode . . . 


Netom minule svečanosti ne ozlovoljuju dakle zato, što se ne pretvoriše 
u političku manifestaciju, nego zato, što je sav golemi trud a i velik trošak 
upotrebljen na izvanjsko uređjenje upravo sjajno i službeni aranžman dok 
se za samu pjevačku proslavu, za umjetnički izbor programa dosta malo 
radilo, i što je kraj svega toga sva pjevačka družtva obuzela težnja, da u 
Zagrebu pokažu pjesmom svoje rodoljublje, umjesto, da njom pokažu svoje 
glazbeno i umjetničko shvaćanje. 

Ako ne ćemo, da kod 50-godišnjice »Kola« doživimo ponovni neuspjeh, 
priznajmo si najprije, da naša pjevačka družtva stradaju od toga, što silom 
hoće da iztiču samo u pjesmi svoj patriotizam. Ta shvatimo već jednom, 
da ni najbučnija rodoljubna pjesma na j savršenijega zbora ne vriedi ni toliko, 
koliko skromni rodoljubni čin i najneznatnijega pojedinca. Shvatimo, da ovo 
nije samo slabost, nego razsulo, ako ozbiljno počnemo vjerovati, da će uje- 
dinjenu i slobodnu Hrvatsku stvoriti »čudotvorka pjesma bez težkih muka i 
bez ljuta boja«. 

Jest, i pjesma stvara čudesa, pa i čudesa politička, ali sam 0 takva 
pjesma, koja je savršen, pravi i podpuni izraz pjevačeve duše. Jer je samo 
u takovoj pjesmi moralna istina, a po tom, umjetnička ljepota i narodni 
odgoj. Dokaz neobičan uspjeh »Hlahola«. A kad oni ili one, što vazda nje- 
mački zbore, a hrvatski zapjevaju; kad ti isti ili te iste, što u svakidašnjem 
životu rieč hrvatski plaho šapcu, najednom u zboru za tu Hrvatsku grme, 
kad su samostalni ljudi, koji se slobode ne sjete ni svakih pet godina, 
spremni svaki dan za nju umrieti — u pjesmi, onda je to moralna neistina, 
iz čega mjesto umjetnosti nastaje šablona. 

Skupimo dakle sve u jedno, jer sve ovo medjusobno se veže i prepliće. 
Primimo se čvrsto narodne pjesme, a koliko osjećamo potrebu tehnički 
savršenijih kompozicija, pjevajmo dotjerane umjetničke skladbe već priznatih 
skladatelja. Narodna pjesma približit će nam puk, savršena umjetna pjesma 
otudjenu inteligenciju. Pregnimo već jedanput, da u svaku pjesmu ne unosimo 
politike, ako nam je u istinu stalo da sva naša politika vječno ne svršava 

— plačem. A pregnimo i za tim, da već jednom prestanemo na jednoj strani 
ulizavati se vlasti, a na drugoj protiv nje grmjeti u stihovima, a osobito, 
kad su i ti stihovi napereni proti robstvu tatarskom i turskom. 

Kad je već očito, da nismo djeca herojskoga doba a još očitije, da nas 
nitko ne će tako skoro pozvati, da za Hrvatsku život svoj damo i krv svoju 
prolievamo, dajmo joj ili bolje dajmo sebi samima iskren osjećaj i od vre- 
mena do vremena kaki taki muževan čin. Podajmo se u pjesmi svom dušom 
ljepoti i ljubavi, a slobode i prava sjećajmo se, kad govorimo, pišemo, i 

— glasujemo! 

Da se razumijemo. U pet .stupaca našega osvrta »Post festum« na nedavno 
minule pjevačke svečanosti nije »Hrvatska« našla vriednim, da se na ičem 
drugom zaustavi, nego na citatu četiriju stihova »Hrvatske pjesme« g. 
Harambašića i na ovom obćenitom uskliku »Shvatimo, da ovo nije samo 
slabost, nego rasulo, ako ozbiljno počnemo vjerovati, da će ujedinjenje i 
slobodnu Hrvatsku stvoriti »čudotvorna pjesma bez težkih muka i bez ljuta 
boja«. 

U tim redcima vidi »Hrvatska« »bezočnu« porugu, dapače i »perfidiju« 
i izrično dodaje, da se je samo taj dio feuilletona tiče. 

Premda to odlučno tvrdi, ne mogu tomu vjerovati, jer u tom feuilletonu 
iznesen je cieli niz tako nemilih pojava, počevši od dvadesetpetgodišnjice 
. pravničkoga družtva, da se nad tim mora zaustaviti svako opozicijonalno 
glasilo. 

Tu presubjektivnu tvrdnju mogao je dakle napisati samo sam autor 
»Hrvatske pjesme«, i to za to, jer je po svoj prilici pročitao samo one redke, 



gdje se spominje njegova pjesma, jer nije moguće, da hrvatski pjesnik, a 
k tomu narodni opozicionalni zastupnik smatra onaj apel porugom i perfidi- 
jom na svoj patriotički proslov, ako osim inkriminiranih redaka pročita 
samo one izreke prije i poslije njih: »Ta shvatimo već jednom, da ni naj- 
bučnija rodoljubna pjesma najsavršenijega zbora ne vriedi ni toliko, koliko 
skromni rodoljubni čin i najneznatnijega pojedinca... Jest, i pjesma stvara 
čudesa, pa i čudesa politička, ali samo takva pjesma, koja je savršen, pravi 
i podp.uni izraz pjevačeve duše, jer je samo u takvoj pjesmi moralna istina, 
a po tom umjetnička ljepota i narodni odgoj. Dokaz neobičan uspjeh 
»Hlahola«. 

Neka dakle g. Harambašić mirno pročita cieli feuilleton, pa ako i 
poslije toga bude mogao napisati, da ga zanima samo »poruga« za njegov 
proslov, dokazat će im opetovano, da je u uredničtvu »Hrvatske« i u saboru 
samo pjesnik, al bez ljubavi za moralnu istinu i bez shvaćanja za jedinstvo 
opozicije, o kom piše kao o kakvom diplomatskom savezu, dok je to jedin- 
stvo odlučna narodna volja i neumoljiva narodna potreba. 

(»Obzor«, God. 1902. Broj 194.) 


Rodoljublje i strančarstvo. 

Kroz godine malo ne dan na dan iznosimo pred lice »Narodnih 
Novina« razne nagodbene povrede, koje diraju upravo u državnu indi- 
vidualnost kraljevine Hrvatske, tako, te je naš list ne samo kronika nego i 
dosta točan popis tih nagodbenih povreda. Je li odbijanje povreda narodnih 
prava djelo rodoljubno ili strančarsko? Sav će izvan »Narod. Novina« po- 
stojeći sviet kazati, da je odbijanje tih povreda djelo rodoljubno: I premda 
malo ne uviek izazivljemo »Nar. Novine«, da se o tom očituju, one niti 
piskaju niti zubima škripaju. Sada su odma progovorile. A što se je tako 
važno zbilo, da se je službenom listu razvezao jezik? Zar je opet tkogod 
dirnuo u najsvetija pa i u uzakonjena prava domovine Hrvatske? Zar se 
je tkogod dignuo na sam državni bitak Kraljevine Hrvatske? Da jest, »Nar. 
Novine«, opet bi šutile po svom običaju: ali se je zbilo nešto drugo, što 
ni za koga ne ima tolike važnosti — osim »Nar. Novina« i njezinih prija- 
telja. U »Obzoru« se naime pisalo o netom minuloj proslavi »Kola«, pa su 
se iztaknuli nekoji prizori, kakovi prije 20 godina nisu bili mogući, a niti 
ih je bilo. To je raz vezalo usta službenom listu, jer smo time dirnuli u 
poštovanu stranku, kojoj su »Nar. Novine« usta i jezik. Da se njima ne 
rekne, kažu one nama, da smo zato strančari. Nije nas strah, da će službeni 
list ma koga osvjedočiti, pa ni zadnjega obćinskoga lugara ili pudara, ako 
ovi u obće hoće da ih čitaju. 

Kad se u »Kolu« nazdravlja banu i vis. vladi, a ne Strossmayeru, 
pokrovitelju, dobročincu »Kola«, i najvećem dobrotvoru naroda na polju 
prosvjete, i to prigodom prosvjetne slave, onda to neka slobodno zovu »Nar. 

Novine« činom rodoljubnim, a ne strančarskim, ali si neka ujedno i potraže 
onoga, tko će im to vjerovati. Na njihov sofistički upit: ako rodoljubno 
znači još i danas ono isto, što i opozicional.no, zašto plačemo, što se danas 
nije dogodilo ono isto, što i prije 20 godina? -upućujemo ih, neka si odgovor 
potraže od današnjih nekih slavitelja i nazđravitelja, koji se prije 20 godina 
ne bi bili mogli pojaviti, pri čemu mi od svoje strane dodajemo samo to, 
da smo mi na priznanje naše tvrdnje kroz »Nar. Novine« računali upravo 
onako, ko što se s njima računa u pitanju obrane narodnih prava. 


(»Obzor«, God. 1902. Broj 194.) 


Srbi i Hrvati. 

Uvaženi srbski list »Srbski knjiž. glasnik« donio je pod ovim naslo- 
vom uz rezervu članak o Hrvatima i Srbima. Perfidija, kojom je prožet 

ovaj članak, mržnja, koja izbija iz svakog redka na sve, što je hrvatsko, 
jasno pokazuje, kakvo je raspoloženje u nekim srbskim krugovima još i 

sada, kad se činilo, da je bratoubilački rat znatno popustio od svoje žestine 

i dobio civilizovanije, modernije, forme. Danas ćemo samo izmeti neka mje- 
sta iz te »znanstvene studije«. - Hrvati nisu ni za vrieme samostalnosti, 
ni iza »ujedinjenja s Magjarskom« imali razvijene nacionalne sviesti ni 
shvaćanja zajednice interesa svih Hrvata. Malo dalje opet spominje pisac 
»dok se nije za velike francuzke revolucije pojavila narodnosna ideja. . . . 
God 1102. pripovieda pisac, spojili su se hrvatski velikaši s magjarskima. 
Masu naroda tukao je u glavu feudalizam. Dok je različnost vjere izmedju 
kmetova i gospodara bila kod Srba pokretač ustanaka, kod Hrvata ta činje- 
nica nije igrala nikakve uloge, jer su bili iste vjere. Hrvatski popovi poma- 
gali su pako narod učiniti još nesposobnijim za političku akciju i tako je 
došlo do stanja, koje i danas traje, da masa naroda ne učestvuje nikako 
u političkoj borbi i da hrvatske težnje predstavljaju jedino nekolike klike, 
koje služe svačijim interesima, samo ne hrvatskim, i koje su uspjele, da 
ih obično svak identifikuje sa hrvatskim narodom«. 

Kakvu je ulogu igrao »narod«, puk, široke mase u 12. i sliedećim vje- 
kovima, koliko je i tako sudjelovao u političkim borbama, znat ce svatko, 
tko je pročitao i jednu povjest. Ali kad pisac toga članka spominje i da- 
našnje stanje, onda bi još bolje učinio, da je šutio. Tko danas izključuje 
široke narodne mase hrvatskog i srbskog imena od utjecaja u političkoj 
borbi? Tko ne će da ovu nakanu od izbornog reda preudesi prema moder- 
nom duhu i potrebama vremena? Današnja magjaronska vlada, koju svi 
Srbi u kraljevini Hrvatskoj i Slavoniji bez razlike podupiru i glavna su 
joj podpora i pomoć. Uz »nekoliko činovnika u Hrvatskoj i Slavoniji«, koji 
ni po piščevu mnienju ne mogu sačinjavati t. zv. »narodnu stranku«, pristaju 
svi Srbi, pa kako sam pisac spominje, da u nas »razne klike služe svačijim 
interesima., to Srbi, koji su s poznatom klikom srasli te je i podpomazu, 
nisu ništa drugo nego ljestve, po kojima se u našu narodnu sferu uzpmju 

tuđjini. U ostalom, »narodnu svest i shvaćanje svoje zadaće« razumiju Srbi 
ne samo u nas, nego i drugdje. U Hrvatskoj su magjaroni, promicatelji dakle 
tudje, magjarske državne misli, u Dalmaciji pomažu galvanizirati tudjinsku 
misao talijansku. Zatim pisac razvija svoje nazore o nama ovako: »Hrvati 
niti imaju posebnog jezika, ni zajedničke običaje, ni čistog jedinstva života, 
ni što je glavno, sviesti o medjusobnoj pripadnosti, s toga ne mogu biti 
posebna narodnost. Tko je proputovao kroz krajeve, koji spadaju u okvir 
hrvatskog državnog prava, taj se o tome mogao potpuno uvjeriti. Jedan 
seljak iz okolice Zagreba ne samo da ne zna da ima ljudi, koji se nazivaju 
Hrvatima, u Dalmaciji, Slavoniji, Itsri, pa čak i u Bosni, nego ne zna ni za 
se, da pripada izvjestnoj hrvatskoj narodnosti. I to je centar Pijemonta. 
Priznajemo, da je u drugim krajevima nešto bolje. Ostali krajevi i davaju 
hrvatstvu ono malo odpome snage, što je pokazuju u borbi s tudjincima, 
jer oni stoje više pod uticajem srbske kulture. Što više postaju Hrvatima 
(klerikalcima) to manje pokazuju odpome snage«. 

Hrvat je dakle identičan pojam s klerikalcima! Tko nije klerikalac, 
nije Hrvat! I to nama predbacuju Srbi. Oni Srbi, koji su sa svoga vjerskog 
fanatizma poznati na daleko i široko, koji vjerske istine i ne upotrebi ju ju 
u drugo, do li u svrhe najbjesnijega nacijonalnog šovinizma, a htjeli bi taj 
svoj u pravom smislu riječi »srbsko-pravoslavni klerikalizam« prikriti izti- 
canjem nekakvog »slobodoumlja«, prema kome je u nas svaki i najzasukaniji 
»rimski klerikalac« napredan čovjek! I ti »Slobodoumnjaci« bez razlike 
stranaka podržavaju i traže konfesionalnu školu, pa još imadu obraza pred- 
bacivati nama Hrvatima, koji smo svoje školstvo godine 1874. postavili na 
nove osnove radi »klerikalizma«! Naravski da zato ni ne trebaju još posebne 
kakve »klerikalno-konzervat.« stranke! Zazorno im je što hrvatsko svećen- 
stvo tako živo radi na kulturnom i političkom polju. 

Ali što je kod Srba zasluga, to je kod Hrvata zločin. U istom broju, u 
kojem »Srbobran« preštampao gornji članak, nalazi se i dopis iz Varaždina 
»sa mrtve straže Srpstva«(!), u kom se kaže, kako se samo »zauzimanjem« 
tamošnjeg paroka i »njegovim nastojanjem kod vis. kr. zem. vlade osigurao 
je proširenje naše svete matere crkve«, — pa kako se »pravoslavni Srbi« 
samo »zauzimanjem paroka« drže na okupu! Gle, pravoslavni Srbi koji 
hrvatskim popovima predbacuju, što sudjeluju u narodnom životu, »na 
mrtvoj straži Srpstva« u Varaždinu, ne mogu da se bez popa održe na okupu! 

Pošto je na daleko i široko podvrgao kritici sav naš život, — a da ima 
u nas vrlo crnih strana, nismo ni mi tajili ni prikrivali — kaže pisac: 
»Hrvati dakle nisu i ne mogu biti posebna narodnost, ali su na putu da 
postanu — srpska narodnost«! 

Odmah zatim govori pisac o »pretapanju«, pa onda napokon kaže, da 
su »Srbi i Hrvati u današnjom izdanju — dve političke stranke«, jedna 
(Srbi) zastupa liberalizam, a druga — to su naravski Hrvati — ultramon- 
tanski kozmopolitizam!« »U borbi tih stranaka ne može biti govora o »slogi«, 
jer su načela njihova iz osnova protivna, i jer su Hrvati tudjinska avangarda, 
a Srbi predstavnici principa »Balkan balkanskim narodima«: Provedeno na 
srpski znači ovo posljednje geslo: Balkan — Srbima! (Vidi njihove sukobe 
s Bugarima.) 

»Ta se borba mora voditi do istrage naše ili vaše. Jedna stranka mora 
nodleći Da će to biti Hrvati, garantuje vam njihova manu ma geograf sk 

ss; « *, T ^ 

SrSSpioShSSva. Mi" se ».*»», da d. a. » -«*» 
ier da veli pisac medju hrvatskom inteligencijom ima dosta »svesne m 
ligencije« koja uvidja, da jedino srpska narodna misao znači ekonomsku^ 
političku i kulturnu nezavisnost i spas od germanske najezde«. Pn tom 
-e na mladu — 

r;^”n;rodni izrodi, a ne »svesni ljudi«. Oni drže da se prava 
hrvatska Prava srbska narodna misao ne izključuju. nego samo propadam 
alT ako su P onl pogodili pravu hrvatsku misao, to, »nazori« pisca clank 
Srb Hrvati« pokazuju, da on za pravu i zdravu srbsku misao ne zna 

, n io aore ne će da zna. Plemenito je od pisca, što on realistima želi 

^nSo^Tadu, (a Pisac naivno misli i živo želi, da bi to bio rad oko pro- 
pasti hrvatskog naroda) najbolji uspjeh! 

Prenieli smo tek neke stavke iz toga članka, sto ga je r o ran« 
nio iz »Srpskoga književnoga glasnika«. Da, prenio ga je, ali ^ ^°™ enU ° 

opazku, kojom je uredničtvo »Srpskog književnog ^^a« poprati 3 

članak, izjavivši, da se s nazorima pisca o odnosima Hrvata i Srba ne 
i ne uzima za njih odgovornost. 

Perfidija je i ništa drugo, kad »Srbobran« preštampava taj elana M 

. i ero -ip »S K G.« popratio, te taKO u nab 

ni np soominje opazke, kojom ga je o. . . . .. 

bratoubilački boj, a u tudjinsku korist uvlači i list iz 

izričito ogradjuje protiv toga. - Drago nam je, sto je »Srbobran« očito U 

vio, za čim ide, i uz koje nazore, pristaje. I »Srb. knpz. glasni « va 

će sad uvidjeti kakvi su to Srbi u nas i kakov je nas položaj ovdje. 

(»Obzor«, God. 1902. Broj 194.) 


Hrvatski javni život u god. 1907. 

Bilo bi dobro, koristilo i liepo, kad bismo znali ovdje liepo 
razložiti, kako je cieli nas hrvatski narod proživio prošlu 1907. 
godinu: koliko je radio, koliko mu je urodilo, kako se veselio, 
a ,i tugovao, što je dobio što izgubio . . . Doći ce po ma o i o 
na red, koliko budemo znali, a za sada ćemo se samo letimice 
osvrnuti na ono, što se svakoga nas najviše tiče, ako svakoga 
jednako i ne zanima, t. j. na javni hrvatski život. 

Lanjska nova godina 1907. bila je zbilja u javnom životu 
nova. Hrvatski sabor, to prvo mjesto, gdje se vidi javni nas 

život, imao je poslie punih 40 godina novo lice, jer su u njem 
vodili prvu rieč ljudi, za koje nije moglo biti sumnje, da su ba- 
rem — Hrvati . . . Od 1865. bili smo naime mi Hrvati tako hude 
sreće, da su u našem javnom životu vodili prvu rieč ljudi, za 
koje se nije moglo reći ni to, da su Hrvati. Glasoviti borci iz / 

glasovitih šestdesetih godina bijahu nas sve po malo, brzo jedan 
za drugim, ostavili; nema Starčevića, nema Mrazovića, nema 
Račkoga, nema Strosmajera . . . Nije čudo, što su se i njihovi 
drugovi i nasljedovači, koliko ih je još ostalo, gotovo svi do 
jednoga povukli u kut — i naš javni život, naše javno mišljenje 
udarilo drugim putem, jer su do rieči došli drugi ljudi, od kojih 
nijednomu ne bi bilo žao, kad bi mu se baš i u lice reklo: Dru- 
gačiji su bili oni u šestdesetim godinama . . , 

Najvažnija promjena, koja se je dogodila u mišljenju naših 
vod ja, u banskoj Hrvatskoj, i u Dalmaciji, bilo je to, što su 
javno pred svietom i narodom očitovali, da nama Hrvatima treba 
sloge i bratimstva s Magjarima. To je proglašeno u tako zva- 
noj »riečkoj rezoluciji« (3. listopada 1905). Promjena je bila 
nagla i nenadana, uzroci joj do danas u javnosti nisu poznati, 
a razlozi su za nju poglavito ovo: prvo — zajednička pogibelj 
od Njemstva i drugo — nužda, da se bilo kako skinu s vlasti 
u Hrvatskoj oni ljudi, koji su u njoj preko 20 godina upravo 
pašovali, Protivnici ove »rezolucije« znali su doduše u žestini 
borbe spominjati i druge osobne i nizke razloge ovoj promjeni, 
no na to se, mislimo, nije vriedno obazirati, dok je očito, da su 
uz promjenu pristali i nesebični rodoljubi. 

Baš ovim nesebičnim i u narodu (koliko se za javni život 
zanima) poznatim rodoljubima ima se zahvaliti, što je i narod 
uz naglu ovu promjenu kako tako, no ponajviše preko srca 
pristao. 

No sloga i bratstvo — niije dugo potrajalo. U »zajednič- 
kom« saboru u Pešti, gdje gospodare sami Magjari, iznesla je 
»zajednička« (zapravo magjarska) vlada osnovu zakona, po 
kojoj bi medju inim na hrvatskim željeznicama bio službeni 
! ezik magjarski i po zakonu, kako je sada samo po nasilju. 

Što je Magjare i njihovu vladu sklonulo, da iza tako kratkoga 
vremena odustane od sloge i bratstva, koje su bili oduševljeno 
dočekali ii pozdravili, — ni to se do danas ne zna. Najlakše se 
je domišljati, da su si htjeli Hrvate skinuti s vrata, pošto već 
nisu trebali njihove pomoći u borbi proti »Beču«, proti kojemu 

su njeki naši ljudi sve u velikom oduševljenju za magjarsko brat- 
stvo htjeli »« puškom« ravno iz hrvatskoga sabora 

Kako bilo — sloga se s Magjarima raztepla, a naši se dele- 
gati opiru u Pešti magjarskomu zakonu. Govore hrvatski, kako 
fm zakon daje pravo, a Magjare to ljudi još više. No hrvatski 
je odbor bio uzaludan: pomoću saborske doskočice kobni onaj 
željeznički zakon bi prihvaćen, a delegati u Zagrebu s av n ° 
dočekani — mnogo slavnije, nego braća iz Dalmacije, kad su 
u Zagreb donijeli magjarsko bratstvo u riečkoj rezoluciji. I u se 
je vidjelo, što je narodu po srcu. A što je delegatima prijatelj- 
sko novinstvo svu slavu pisalo u račun njima, — to doduše 
nije bilo ni istinito ni pravo, - ali novinstvu na žalost kao 
da već i nije zadaća, da piše istinu i da se bori za pravo . . . 

Opet promjena: Vodje i novinstvo u jedan glas proti 
Magjarima! — Jadan naš narod doista uz ovakve vodje i no- 
vine! Jadan i nas glas pred svietom. »Ti su Hrvati kao djeca«. 

»Narodna« (a doista je i bila u koječem) — narodna je vlada 
dakako morala odstupiti već u lipnju, pa je tako i drugi Peja- 
čević, od kojih nijedan nije ni Hrvat (Pejacsevich!) častno osta- 
vio bansku stolicu, jer smo mi Hrvati od starine s malim za- 
dovoljni. To nam ne valja ... „ , 

Magjar predložio za bana čovjeka, koji zacielo nije nikada 

ni sanjao, da bi mogao biti hrvatski ban: ta bio je pod Khuenom 
državni odvjetnik (Rakodczay). Predsjednik sabora (Medakovic) 
feazove hrvatski sabor, da se delegati suoče s tim magjarskim 
poslanikom. No kralj je sabor odgodio. Nisu se u Beču prepla- 
šili one puške, ali nisu ni zaboravili, da je bila napeta 

Delegati se vratiše u »zajednički« sabor, samo da »zajed- 
ničkoj« vladi prave neprilika. Trebalo je do konca godine da 
sabor prihvati nagodbu s Austrijom, na deset godina Hrvati se 
opiru opet, govore hrvatski, Magjari se ljute, a svjetske novine 
sve to više pišu o Hrvatima: piše se o »hrvatskom pitanju«, na 
koje se bilo već i u samoj carevini zaboravilo. Sve je to opet 
zasluga »rezolucionaša« — piše njima prijateljsko novinstvo. 
Neka. A mi hvalimo Bogu, što duševno i tjelesno stradanje to- 
likih ljudi kroz tolike godine tamo od sedamdesetih godina nije 
ostalo bez ploda. Dokazalo se i opet, da prava i poštena muka 
ne propada. Sa zadovoljstvom u duši gledamo, kako su njekoji 
pošteni borci dočekali i ovaj čas, da se barem za nas pita i 
da baš njih pitaju. No duša nam se smućuje gledajući druge, 


koji su za vrieme progona i stradanja dvoredi tudjinca došli do 
moćnoga položaja, časti, i lagodnoga života, a sad se turaju 
medju, pače i nad nesumnjive rodoljube, a još im želudac nije 
prokuhao izdajstvom ugrabljenih mastnih zalogaja . . . 

Magjanskih prijatelja u Hrvatskoj više nema. Istina, do 12. 
prosinca bilo je preko 20 zastupnika »narodne« stranke, koja 
je preko 20 godina odobravala magjarsku politiku u Hrvatskoj. 
No to su bili ujedno članovi magj. »liberalne« stranke, koju su 
u Ugarskoj srušili s vlasti košutovci, pa je naravski, da su isti 
košutovci odbacili i hrvatski dio liberalne stranke. Nije se dakle 
moglo ni misliti, da bi košutovska vlada pozvala u pomoć ove 
ljude. Radje je pozvala vodju Starčevićeve stranke (Jos. Fran- 
ka), koji se je odazvao, ali se na štetu ne zna, što je izposlovala. 

Približavao se konac godine, vlada nema proračuna za god, 
1908., treba sazvati sabor, pred koji mora stupiti i Rakodczay. 
I stupio je, ali ne mogavši ni usta otvoriti, pretvori se časom 
u kraljeva namjestnika i razpusti sabor (12. prosinca). 

Sad je Košutovska vlada počela računati sa starim prija- 
teljima magjarstva, sa starim »unionistima«, ne bi li pristali uz 
Rakodczaya. Pod konac godine (28. pros.) sastala se ta već 
razpuštena »stranka« da vieća, kako bi spasivši Rakodczaya 
spasila — sebe! 

(»Slovo«. 0 životu, znanosti i umjetnosti. God. 1. Br. 2.) 

Novi motivi nastojanju za kulturno jedinstvo 
južnih Slavena. 

(Osvrt na govor g. Lj. Babića-Gjalskoga u skupštini D. H. K.) 

I. 

Misao o jedinstvu južnih Slavena nije starija od sto go- 
dina. Narodna misao u hrvatskih pjesnika u Dalmaciji i Du- 
brovniku, koliko nije bila samo hrvatska, bila je slavenska, 
»slovinska«, a nije bila južno-slavenska. Kačić je doista nješto 
bliži jugoslavenskoj misli, ali samo toliko, koliko je u svojem 
Razgovoru opjevao zbiljske dogadjaje i udes, koji je svim južnim 
Slavenima bio zajednički; inače je i on »panslavista«, i to vrlo 

nejasna pogleda na slavenstvo: njegov Aleksandar Veliki 

ostavlja oporuku svim Slavenima, medju koje Kačić broji na 
pr. i Vandale, da ne govorimo o »Moskovima« i t. d. A kad je 
slavenstvo tako nejasno bilo u Kačića, nije čudo, što je u starije 
vrijeme bilo i nejasnije, pa je posve naravski, da se za nejasnu 
misao nije moglo roditi nikakvo znatnije nastojanje. Zato se je 
Gundulie morao zadovoljiti time, da svojoj slavenskoj misli 
dade oduška u jednom epu, u kojem mu je bilo glavno, da svoju 
poeziju, po ukusu svojega vremena, odjene u idilsko, roman- 
tičko i viteško ruho svojega i poljskoga slovinskoga naroda; 
a Križanić je, hoteći da nješto uradi u slavenskom smislu, go- 
lemu svoju energiju i obrazovanost morao dati u besplodnu 
službu jednoj svjetskoj organizaciji: kongregaciji de propa- 
ganda fide. 

Stvoritelji jasne i konkretne jugoslavenske misli to su 
bili »ilirci«. Kad je misao bila jasna, odredjena, bilo je moguće 
i nastojanje, rad za tu misao. I »ilirci« se primiše posla: pri- 
krojiše pismo, odabraše književni jezik ... i stvoriše ono, od 
čega mi živimo i danas. 

Vuk Karadžić i Ante Starčević ne spadaju u ilirsko kolo, 
niti irnadu isto zajedničko sa stvoriteljima jugoslavenske misli; 
naprotiv je i Vukovo (premda početak njegova rada pada u 
doba prije »ilirizma«) i Starčevićevo djelovanje i nastojanje 
reakcija protiv »ilirske« jugoslavenske misli. 

Vukova »Srbi svi i svuda« tumači se posve krivo. Ne mi- 
slim tu na ono tumačenje, koje hoće, da »Srbi svi i svuda« znači 
toliko, koliko i »svi Srbi, gdjegod ih ima« (a ne, da su Srbi svi 
[ljudi?!] i da ih lima svuda), već hoću da upozorim na to, da 
Vuk nije ni najmanje mario ni za jedan dio našega naroda na 
jugu, koji ne govori pravim »srpskim« (po Vuku) jezikom. Je- 
dino je dopustio to, da medju Srbe ubroji i one dijelove na- 
roda, koji ponješto drugačije izgovaraju srpsko »e«: »ikavce« i 
»ijekavce«. Pa i za ovu sitnu različicu trebalo je, čini se, Vuku 
dosta vremena, dok ju je prebrodio. No da bi Vuk »kajkavce« 
i »čakavce«, pa druge »kranjce« brojio medju Srbije, — toga 

nema. 

Ante Starčević mnogo je u tom liberalniji, jedno stoga, 
što je on| ipak »ilirski« gojenac, a drugo stoga, što u hrvatskoj 
državi ima naroda svih naših dijalekata, pa je posve naravski, 
da su to sve Hrvati. Ne rekoh: »politički« Hrvati, jer ljudi 

Starčevićevih nazora za drugo malo i pitaju. Kako je Starčević 
došao po tom do toga, da »nema Srba«, to ovamo ne spada; 
no kazati, da je do toga došao u »plemenitoj spoznaji, da smo 
jedno i isto«, — to zvuči gotovo kao laka ironija . . . 

»Plemenitu spoznaju«, da su južni Slaveni jedno isto, — 
to vidimo do danas jedino u stvoritelja jugoslavenske misli, u 
hrvatskih »iliraca«. Ta je spoznaja bila plemenita, jer je bila 
cista kao rosa, a iskrena kao djetinje veselje; ta je spoznaja 
bila takva elementarna pojava nacionalizma — možda jedina 
u Evropi — koja ne pita ni za historiju, ni za državu, ni za ime, 
ni za vjeru, ni za dijalekat, ni za pismo ... Ta je spoznaja na- 
stala pod neodoljivim osjećajem ljepote i milja svega onoga, što 
zovemo narodnom dušom, a nije vezano ni o historiju, ni o 
državu, ni o ime, ni o vjeru, ni o dijalekat, ni o pismo ... U ono 
vrijeme opće romantike, te najdivnije poezije, bilo je to na- 
ravski. No ta je spoznaja nastala i pod neodoljivim osjećajem 
stoljetne i teške narodne bijede, pod osjećajem milosrdja, brat- 
stva i dužnosti prema tomu bratstvu. U jednu riječ: ilirska spo- 
znaja narodnoga jedinstva bila je etična i poetična, bila je go- 
tovo vjerska, — i zato je bila onako elementarna, onako za- 
nosna, onako — plodna. Za to je ona hrvatski ponos, hrvatsko 
narodno evangjelje i danas, a i bit će, dok djedovi budu imali 
dostojnih unuka. 

II. 

Stvorac »Osvita«, g. Lj. Babić-Gjalski, s pravom se je, a i 
s ponosom brojio, a zacijelo se i danas broji medju dostojne 
unuke velikih onih djedova. Medju vršnjacima bio je od vidje- 
nijih gotovo jedini, koji je dugo uz prkos protivnoj struji mislio 
i djelovao »ilirski«. Tomu, rekao bih, ima najviše da se zahvali 
lijepi njegov i zasluženi glas u narodu, u narodnoj inteligenciji, 
koja je uza sve naše faze i metamorfoze ipak još do nedavna 
hila — neka kaže, tko što hoće — začarana pojavom i mislima 
narodnih preporoditelja. 

No to je, vidi se već očito bilo. Danas već i pjesnik 
»Osvita« govori zboru književnika o jugoslavenskom jedinstvu 
ovako; 

»Tim ćemo svakako postići, da našim knjigama bude kon- 
zumno područje potrostručeno . . .« I kao da nije dosta jasno 

rekao, naglasuje: »Nisu dakle pjesničke fantazije, koje nam na- 
miču dužnost, da u tom smjeru ujedinjenja radimo, već skroz 
realni uzroci i realni izgledi . . ,« 

Ima dakle, ili je bilo u tom smjeru i »pjesničkih fantazija«, 
pa pjesnik Gjalski eksorcizira te pjesničke i nesavremene fan- 
tazije, te opravdavajući se valjda proglasuje: Nisu, nisu to pje- 
sničke fantazije! 

To je prvi novi motiv u nastojanju oko kulturnoga jedinstva 
južnih Slavena. 

Drugi je motiv ovo: »Prema današnjemu razmahu čovje- 
čanstva samo velike su skupine, koje mogu nešto postići i uči- 
niti . . . Nije dakle sumnje, da je gotovo nemoguće literarno 
opstojati u onim uskim granicama, u kojima se nalaze naše 
četiri jugoslavenske književnosti . . .« 

Ne treba ni razlagati, ni dokazivati, da je nastojanje oko 
jugoslavenskoga kulturnoga jedinstva — barem po ovom go- 
voru _ postavilo sebi nove ciljeve, a i motivi su mu po tom 
novi: realni, materijalni, materijalistički, i to i u teoriji, i u 
praksi. 

Nije mi nakana, da pobijam teoriju o žderanju malih riba, 
jer ako ide na to, onda je i »četrnaest« jugoslavenskih milijuna 
ništa prema tri i četiri puta četrnaest susjednih milijuna, pa je 
tu svako nastojanje i ujedinjivanje uzaludan posao. Nije mi ni 
do toga, da čitaocu zornije predočim n. pr. Gundulića, kojega g. 
Babić spominje u toj stvari kao svoga predšasnika kako 

»svojim divnim stihom uzdiže slavu toj spoznaji o potro- 

stručenom konzumnom području . . . Nije mi napokon ni do toga, 
da napinjem fantaziju, ne bih li stvorio sliku kojega ilirca, 
kako s ordenom Sv. Save III. stepena na grudima homagijalno 
izgovarajući ime »prvovjenčanog kralja nove Srbije, Njeg. Ve- 
ličanstva Petra I. oduševljava svoje drugove za jugoslavensko 
jedinstvo, jer znam da su se oni svi, a i njihovi nasljednici u 
tom nastojanju do jučer klanjali samo i jedino veličanstvu do 
ekstaze ljubljenoga naroda i do boštva podignutoga njegova 
genija, pa da bi takova slika iz ilirskoga doba bila laž. 

Hoću da kažem samo ovo; Uzmite misli o jugoslavenskom 
kulturnom jedinstvu poeziju i etične ideale, uzeli ste joj sve. 
Postavite ju na materijalističke principe, postavili ste ju na 
temelj, na kojem je slaba, pače nemoćna, jer se na tom te- 

melju mogu mnogo prije i mnogo lakše postići, kud i kamo 
obilniji »realni izgledi« — i bez jugoslavenskoga jedinstva. 

* 

Krivo bi činio g. Babiću-Gjalskomu, tko bi samo njega 
krivio radi toga, što on s uglednoga jednoga mjesta, kao po- 
štovani i proslavljeni književnik, svijetle i visoke ideale naših 
djedova, uvadja u račune o rasprodanim eksemplarima knjiga. 
On je zapao u takvu struju, koja na književnost gleda u prvom 
redu s industrijalnoga gledišta. No ovo je gledište bez svake 
sumnje krivo. Mi svi znamo za ono: »kako se teško živi«, kako 
nam je uzalud »fantazirati«, kako treba da budemo »realni« 
itd., ali znamo i to, da se s ovakim pogledima može najma- 
nje učiniti u književnosti i u kulturnom nastojanju u opće. Nitko 
ne će oboriti činjenice, da književnost stvaraju, drže i dižu 
idealisti. Mi možemo žaliti, što trgovci-spekulanti eksploatiraju 
ideje onih istih ljudi, koje inače vrlo često nazivlju »norcima« 
i sličnim pogrdnim i sažalnim imenima, ali konkurencije im 
u tom ne mogu praviti književnici. 

U ostalom se već danas vidi, može li »ideja« o konzumnom 
području ikoliko unaprijediti zavjetnu misao naših djedova: ona 
ju samo profanira. 

Jednako je g, Babić-Gjalski podlegao i onoj struji, koja 
voli lošu talijansku kopiju od originalne starine hrvatskoga 
ilirizma. Više se o tom ovdje ne može kazati. Stalno je, da će 
se velika većina Hrvata od ovakvoga separatističkoga, a po 
tom lažnoga jedinstva vazda odvraćati. 

(»Glas Matice Hrvatske «, God. 1. 1906. Br. 3. i 4. str. 23.-24.) 


Podravina. 

Kulturno-socijalna slika. 

Govorimo i pišemo o siromašnom Zagorju, o pokvarenoj 
Slavoniji, (Srijem), a Posavina i Podravina nisu ni u kojem 
Pogledu »zanimljive«. Previše smo pod dojmom velikih svjet- 
skih pojava, pauperizma nemorala, pa, tom mjerom mjerimo. 
Kako bilo, Posavina i P odravina nisu u našoj javnosti ni u našoj 
svijesti postale ničim tipične, one su nam indiferentne. Naj- 

više možda što će se čuti za Posavca, bit će to, da ie lijen, a 
Podravac — Podravac je u novije vrijeme došao na glas kao 
gospodar, osobito konjogojac i marvogojac. Tomu marljivomu 
Podravcu osobito se vesele i osobito ga hvale om, koji su na 
narod vični gledati samo sa stajališta, državnoga fiskabzma, pa 
veselo taru ruke, kad vide, da u kojem kraju gospodarstvo tako 
napreduje, da će porezna snaga naroda svakako porasti. 

Ali pogledamo li na Podravinu s drugoga stajališta, te upi- 
tamo li, kako taj narod živi, da li misli i što misli, ima li u opće 
kakih znakova pravoga napretka, - ugledat ćemo Podravinu 
u drugom svjetlu, ako već ne ćemo da govorimo o tami. 

Kraj, što ga obično zovemo Podravinom, proteže se od V a- 
raždina do Virovitice a zaprema oko 400 tisuća jutara zemlje 
i broji do 200.000 stanovnika. To su kotari: varaždinski, djelo- 
mice novo marofski (općina Varaždinske Toplice), ludbreški, 
koprivnički i gjurgjevački. To je kraj velikih naših sela tu je 
Gjurgjevac sa 8000 stan., Virje (preko 8.000), Molve (preko 

5.000) , Pitomača (4.640), Novigrad (oko 4.000), Hlebine (preko 

3.000) , Ferdinandovac (oko 2.000), Peteranec (2.370), Gjeleko- 
vec (1.900), Sigetec, Gola, Šemovec, Ždala — i nedavno pro- 
slavljeno Drnje (1.300), koje je prvo od hrvatskih sela podiglo 
spomenik svomu pokojnom učitelju. Kraj je taj naseljen vise 
nego Zagorje, jer na dušu ne dolazi ni dva jutra zemljišta. Ne- 
koja su sela davno već postala pretijesna, pa su ljudi ostajali 
na »konacima«, kod svinja, blaga, te tamo i ostali. I tako su 
nastala i nova naselja: Virovski Konaci (blizu 3.000 duša), Gjur- 
gjevački Konaci (1.500), Molvanski Konaci (1.600), • Hlebmski, 

Ferdinamdovski, Sesvetski Konaci. 

Poljsko je gospodarstvo u cijeloj Podravini tako intenzivno, 
da ral nosi 200 do 240 K, pa se podravski poljodjelci ne mogu 
načuditi lošemu gospodarstvu naših posavskih Dolnjaka, a kn- 
tizuju i gospodarstvo na vlastelinstvima. A gojenje — teških ko- 
nja i čistokrvnih (u novije vrijeme simentalskih) goveda već je 
spomenuto. U kućama nije rijetko naći uredjaj i red kao u 
gradskim i obrtničkim stanovima, a često i urednije. 

Razlika izmedju naroda u ovom kraju i u ostalim krajevima 
domovine upravo je porazna na prvi pogled: sve je mrko i tiho, 
počevši od odijela, pa do ćudi i misli. Bijeloj i crvenoj nošnji 
i na ženama više ni traga, a na muškarcima ostadoše još bijele 
gaće (u njekim krajevima široke, kao i prijeko kod Magjara). 

Kolu i pjesmi jedva ima traga, a u nekim selima nema tomu 
baš ni traga. Muškarci do odijela ne drže baš ništa. Nekoji 
briju i brkove (u gornjoj Podravini) a neki nose (pa i u svetak) 
plave pregače. Mnogi košulju oblače naopako, t. j. košulja 
imade puceta na ledjima, tako da je sprijeda sasvim zatvorena, 
te obrijano lice dobiva tim abeovski izgled. Živi se od dana 
u dan, pogotovo automatički, bez velike doduše brige, ali i 
bez radosti. Nigdje znaka kakovoj želji ili težnji za čim boljim, 
ljepšim! pače ni na žene se radi toga ne tuži nitko, pa ni naše 
zabrinuto novinstvo, koje toliko viče na slavonske dukate ispod 
vrata: luksus i moda ne će Podravine upropastiti. 

U kratko: u Podravini imamo tip seljačkoga naroda, koji 
je proživio prve neprilike patrijarhalnoga života, sretno naime 
preturio diobu zadruga (u Podravini ih davno nema) i uredio 
svoje imovinske prilike na individualnom temelju, prisvojio si 
neke stečevine civilizacije (odijelo je većinom kupovno, kava 
se, dakako sa šećerom, pije svuda) i osigurao njeku udobnost, — 
a onda stao i dalje se ne miče. Što će dalje biti, ako ovako 
ostane? 

Na ovo je teško odgovoriti, jer ovakih primjera u Evropi 
zacijelo nema; velikih sela, koja bi ostala prava sela, kao što 
je na pr. Virje i Gjurgjevac, toga u Evropi nema. Tu je prije 
svega učinila svoje industrija, i to ne samo time, što su ovakva 
velika sela (ako ih je uopće gdje bilo), dosta brzo gubila svoje 
stanovničtvo, koje je odlazilo u susjedne industrijalne gradove, 
nego i time, što se je u ovakim većim mjestima razvila za malo 
industrija, te je selo postalo gradićem i gradom. Kod nas toga 
nije bilo. Gdje baš nije naglo djelovala industrija, tu je nešto 
polaganije djelovao razvoj obrta, promet i prosvjeta, a ovo ni- 
jedno nije kod nas moglo djelovati. Domaći je obrt, koliko ga 
je i bilo, utukla tudja industrija; o prometu nije bilo ni govora, 
jer je najveći dio Podravine bio do nedavna bez željeznice. Pro- 
svjeta napokon kako je danas kod nas, slabo je pristupna lju- 
dima poljodjelskoga zanimanja s mnogo razloga. 

I tako smo mi Hrvati, radi posebnih naših prilika stvorili 
poseban jedan kulturni tip, tip stagnirajućega velikoga sela. 
U kulturnoj povijesti to je doduše, koliko se može ovako na 
prvi mah reći, nešto posebno, neki unikum u Evropi, ali nije 
unicum u općoj povijesti ljudstva. Kitaj i njegova kultura — 

ako možemo ove male prilike porediti s velikima — nastao 
je od prilike isto tako, a možda bi se našlo i drugih primjera. 

Kako bilo, ovaj je tip za nas ujedno i jedan problem. Što 
će biti od ovoga naroda, posebice od ovih velikih sela? Ne 
pita se samo, što će biti, kad ne bude (a već i nema) mjesta na 
»konacima« (premda se Podravci slabo množe), nego se pita 
na pr. i to: Koliko narodu daje javnih radnika Podravina, a 
koliko siromašno Zagorje i »pokvarena« Slavonija? Statistika 
u tom pogledu bila bi zacijelo vrlo zanimljiva. 

Nad tim problemom ne treba samo razmišljati, nego se od- 
mah primiti posla; Podravina, posebice veća sela: Virje, Gjur- 
gjevac, Pitomaca, Molve i t. d. mora što prije dobiti više struč- 
nih i barem jednu, makar nižu srednju školu i dvije, tri tvornice. 

(»Obzor«, God. 1913. Broj 271.) 


Organizacija naše gospodarstvene službe. 

Od gorućih domaćih pitanja najbliže je rješenju pitanje o 
organizaciji gospodarstvene službe ili gospodarstvene uprave 
pošto je već i na odlučujućim mjestima izjavljeno, da će se pri- 
stupiti ustrojenju IV. odjela kod kr. hrv.-slav.-dalm. vlade. 

No otuda, što je ta stvar, kako se barem čini, najbliže 
rješenju, jošte ne slijedi, da je to pitanje ujedno i najzrelije za 
rješenje. Da ne spominjemo principijelnoga pitanja (koje bi, 
barem kad je govor o uredjenju gospodarstvene službe, valjda 
imalo otpasti): Hoće li novi odio naše vlade imati policajnu, 
pravnu, ili kulturnu zadaću, te kako će daleko ići vlast novoga 
toga odjela gledom na odredbe, koje duboko zadiru u imovinska 
prava pojedinca (na pr. prisilno nabavljanje ili uskraćivanje 
rasplodnih životinja), — nije jošte ni od prilike samo poznato, 
koji će poslovi i koje grane gospodarstva biti predane brizi i 
nadzoru toga novoga odjela. 

Premda su i ova pitanja vrlo važna ne samo za političara, 
nego još i više za same interesente gospodare i ratare, obrtnike? 
trgovce, novčare, — dva su poglavito pitanja, od riješenja kojih 
interesirani krugovi očekuju uspjeh ili neuspjeh u čitavoj ovoj 
stvari. 

Prvo je pitanje: »Hoće li se ustrojiti za gospodarstvo (ili 
»privredu«, kako kaže jedan zvanični akt), samo središnja, od 
ostala tri odjela nezavisna oblast, dok bi srednji i niži organi 
te nove oblasti bili — kao i do sada — podredjeni političkim 
oblastima, — ili će srednji i niži organi gospodarstvene uprave 
biti posebno organizovani? 

Danas su, kako je poznato, kod županijskih i kotarskih 
oblasti namješteni gospodarski i drugi stručnjaci: šumari, vete- 
rinari, liječnici, inžiniri, koji su, dakako, sasvim podredjeni 
predstojniku dotične oblasti, pa se u takvom odnošaju jedva 
dade i misliti na kakovo samostalno djelovanje ovih stručnih 
organa. Ostane li kod ovoga, pa pridodju li jošte k dosadašnjim 
stručnim organima novi, na pr, za ratarstvo, za stočarstvo, za 
obrt, ne može se, i to s pravom, od toga očekivati nikakva 
korist, nikakav napredak. Novi će stručnjaci kao i dosadašnji 
provadjati i dalje dovoljno poznati sistem komisije i stvar će 
time biti od prilike gotova . . . 

Drugačije bi stvar izgledala, kad bi se i srednje i niže go- 
spodarstvene oblasti organizovale za sebe, bez uredovne sveze 
s političkim oblastima. No na to je kod nas, čini se, težko i 
pomisliti. »Tko je to vidio, da pravnički laik potpisuje akte?« 
— pitaju njeki sasvim ozbiljno, pa makar taj »laik« bio i diplo- 
mirani apsolvent visoke škole za kulturu tla. I još dodaju, da 
bi ovakvi »laici« napravili čuda i pokore, jer ne poznaju zakona 
ni birokratske prakse. Zato — zaključuju — šef oblasti mora 
biti jurista. 

Ne upuštajući se u pojedinosti za potkrepu ovoga nazora 
ili proti njemu, dosta je uz put primijetiti, da »giksera« ima dosta 
i kod izučenih pravnika. 

Drugo je važno pitanje: Hoće li se novi gospodarstveni odio 
kod naše vlade držati dosadašnje prakse,, te sve one, duboko 
u cijeli narodni život i u imovinu pojedinca zadiruće naredbe, 
izdavati sasvim policajno-birokratski, ili će nastojati, da se 
malo po malo stvore reprezentativna tijela interesenata i za 
poljodjelstvo, kako su stvorena za trgovinu, obrt? Hoće li se 
osnovati poljodjelske komore? Misli li se na to, da poljodjelske 
komore za poljodjelstvo nisu dovoljne, kako su možda dovoljne 
trgovačko-obrtničke komore za trgovinu i obrt? A na to treba 
misliti ne samo s toga, što je poljodjelski stalež rasijan i po 

najzabitnijim selima. Trebalo bi dakle osim poljodjelskih komora 
osnovati i niže uredbe. 

No pri tom treba vazda držati na umu, da je golema pače 
bitna razlika izmedju zadaće poljodjelskih i trgovačko-obrtni- 
čkih komora. Ta je razlika tolika i takova, kolika je i kakova 
je razlika izmedju producenta i prometnika, pa kako je trgo- 
vačkoj komori glavna briga, da promet bude što veći, tako će 
i poljodjelskoj komori biti glavna briga, da produkcija bude 
što veća, da joj bude što manje zapreka. 

U svezi s ovim autonomnim gospodarstvenim institucijama, 
a s obzirom na što veću gospodarsku slobodu, ističe se jedna 
zanimljiva paralela. Onima se naime, koji, zagovaraju što veću 
gospodarsku slobodu proti zahvatima birokratije, prigovara, da 
država ne može nijedne grane uprave sasvim prepustiti auto- 
nomnim institucijama. I to je istina. Samo se zaboravlja jedno, 
i to ovo: Koliko je trebalo, dok je država pristala na odijeljenje 
sudstva od uprave i na nezavisnost sudaca! Pa do čega je 
napokon došlo? 

Došlo je do toga, da i u državama, gdje nezavisnost sudaca 
nije zajamčena, imademo središnju vladu, pravosudni njezin 
odio, koji sa samom materijom sudovanja nema ama baš nika- 
kvoga posla. Ona postavlja sudce, nadzire njihovo formalno 
djelovanje, ali kako sud sudi, u to se ona ne paća, nego su za 
to viši, opet nezavisni sudovi. Pa zašto ne bi slično moglo biti 
i sa središnjom vladom za gospodarstvo? Ne bi li se i novi 
gospodarstveni odio mogao ograničiti na formalni nadzor go- 
spodarstvenoga djelovanja za to postavljenih stručnih organa 
i uz bok mu stojećih autonomnih institucija, kad je to barem 
tako naravski, kao i to, da se vlada ne miješa u sudovanje? Ili 
zar je stari, medju paragrafima i aktima osijedjeli, inače izvrsni 
pravnik, sjedeći na čelu gospodarstvenoga odjela, zbilja kompe- 
tentniji, izreći odluku, recimo, za sječu koje šume, nego oni, 
kojih često i život visi o toj sječi? 

Dakako, ovako sude »laici« . . . 


(»Obzor«, God, 1913. Broj 2S0.) 


123 


Agrarizam u Hrvatskoj i drugdje. 

Ovih se dana činilo, da ćemo i mi dobiti agrarnu stranku. 
Ta nas stvar — kao jedan od mnogih pokušaja za rješenje 
političke naše krize — ne bi nimalo zanimala, a spomenuli smo 
ju s toga, što se za zagovaranje agrarizma drugdje ne osnivaju 
posebne stranke, nego se postojeće stranke, kad za to dodje 
čas postavljaju na agrarno stajalište. Tako je ovih dana poznati 
prvak engleskih liberalaca, Lloyd George progovorio javno o 
agrarnoj reformi u Engleskoj — tako, kako se to malo čuje i 
od najortodoksnijih agraraca. Evo nekoliko data, što ih je iznio 
u svojem govoru: 

Domaćega žita troši se u Engleskoj 12 po sto (dvanaest po 
sto!), iz engleskih kolonija dolazi ga 42 po sto, iz tudjine 38 
po sto. Od domaćega žita mogla bi dakle Engleska živjeti jedva 
mjesec i pol! To nije ni čudo, jer od 36 milijuna (bez Irske i 
Škotske) ima samo jedan milijun i 130 tisuća poljodjelaca, dakle 
nešto oko 3 po sto (tri po sto!) U Belgiji, koja odmah iza Engle- 
ske ima najmanje poljodjelaca, ima još ipak 21 po sto poljo- 
djelskoga pučanstva (Njemačka 35 po sto, Francuska 42 po sto, 
Austrija 60 po sto). 

A kako je tek s posjedom zemlje u Engleskoj! Polovicu 
kulturnoga zemljišta posjeduje u Engleskoj 4000 (četiri tisuće) 
osoba! Čitavi su kotari vlasničtvo jedne osobe, pa i u grado- 
vima, gdje ovakav vlasnik zemljišta može, dakako u svrhu spe- 
kulacije, po 20 i 30 godina zaustaviti razvoj čitavoga dijela 
grada. Čitava su imanja pretvorena u parkove i gajeve za 
fazane, ili u lovišta. Poljodjelcu, pošto ne može doći do zemlje 
ni za skupe novce, ne preostaje drugo, nego da se iseli. A ako 
se zemlja i prodaje, prodaje se tako skupo, da ta prodaja — 
reče Lloyd George — nije drugo, nego »kapitalizacija abususa«, 
kojim je jedna klasa ljudi došla do neograničenoga gospodstva 
nad zemljištem. 

Razumije se, da engleski liberalac nije nabrajao ovih činje- 
nica u svrhu, da svoje slušaoce predobije za land-lordove, vla- 
snike zemljišta, i za njihovu konservativnu stranku. Izbora 
nema, bit će tek za dvije godine, ali pokret u Ulsteru — boje 
se neki — mogao bi vladu svaki čas srušiti. Treba dakle, to 
je istina, i ovaj govor prosudjivati u prvom redu s političke i 
socijalne strane, ali tim on zato ne prestaje biti zanimljiv. 

Što znači, pitao bi čovjek, agrarna agitacija u zemlji, gdje 
ima tek tri posto poljodjelaca? Kakovomu se tu agitator može 
nadati uspjehu? Tu nema ni govora o tom, da mu je stalo do 
onih, koji već jesu poljodjelci (jer ih je neznatno malo), nego 
očevidno do onih, koji bi htjeli da budu poljodjelci, ili barem 
da dodju do zemlje, koja im treba bilo u koju svrhu, jer napokon 
je i industrija još uvijek na zemlji. 

No nama se je težko zamisliti i u prilike, koje vladaju u 
zemlji sa tri postotka poljodjelaca. Držimo li na umu, da kod 
nas, u Hrvatskoj i Slavoniji, postotak poljodjelaca izanaša 86 
(osamdeset šest), u Dalmaciji i Bosni zacijelo i više, mi bismo 
lako došli na misao da u nas agrarnoga pitanja i ne može biti, 
jer poljodjelci imadu — dosta zemlje. Radničkoga pitanja nema 
u nas, jer radnika — nemamo. Po tom doista nije čudo, što u 
najboljem slučaju imademo činovničko barem pitanje, na pr. 
povišenje učiteljskih plaća, pak pitanja politička, od kojih se 
ni jedno ni drugo ne miče nikako naprijed. 

Hoćemo li pravo, agrarnoga pitanja u nas doista nema. 
Ono, što u nas jest, ili što neki drže agrarnim pitanjem, sasvim 
je nešto drugo. Ono, o čem je govorio Lloyd George, ono je 
doista agrarno pitanje. To ne treba potanje ni razlagati. Gdje 
je polovica zemljišta vlasničtvo četiri tisuće — od 36 milijuna — 
ljudi, to je i više nego agrarno pitanje, to je prosto pitanje života 
na Zemlji, dok na njoj čovjek živi. 

U nas je agrarno pitanje opstojalo za vriieme tlake (kmet- 
stva), no ta je stvar, gledamo li na druge zemlje, prilično šrećno 
riješena: naši su poljodjelci došli do zemlje, te u tom pogledu 
stojimo kud i kamo bolje, nego Ugarska. Kod nas naime, ako 
imamo pri ruci pouzdane podatke, ima tek 6°/o (šest) poljo 
djelaca bez zemlje, dok je Ugarska, koliko znamo u tom blizu 
Engleskoj. U Engleskoj naime i ono malo poljodjelaca, što ih 
ima, rade na tudjoj zemlji, a tek oko 25°/o na svojo], a 
slično je i u Ugarskoj, gdje preko 60% poljodjelaca radi na 
tudjoj, vlastelinskoj ili crkvenoj zemlji. Kod nas je naprotiv 
oko 6/7 (šest sedmina) zemlje vlasničtvo poljodjelaca. Agrarno 
pitanje opstoji kod nas tek u nekim krajevima, na pr. u Zagorju 
i u susjedstvu velikih vlastelinstava i državnih šuma. Izvan uže 
Hrvatske može se govoriti o neuredjenim agrarnim odnošajima 
još u Dalmaciji, gdje su poljodjelci još uvijek svoje vrsti zakup- 

nici, i u Bosni i Hercegovini, gdje postoji još kmetstvo, i to 
svoje vrsti. 

Uostalom agrarno pitanje u ovom smislu — u smislu ne- 
stašice zemlje i s tim spojenoga iseljivanja i nestajanja poljo- 
djelaca, zatim neuredjene ili tegotne zemljišne prilike poljo- 
djelaca — to nije agrarno pitanje u modernom smislu riječi. 
Moderni agrarizam je sasvim nešto drugo, naime u prvom redu 
borba za zaštitu poljodjelskih interesa sa strane države, pogla- 
vito gledom na zaštitnu carinu i velike regulacijone i melijo- 
racione investicije. 

A ono, što kod nas neki drže agrarizmom, to je nešto 
sasvim drugo, kako je rečeno: to je više socijalno pitanje, koje 
bi imalo odgovoriti na doista važna pitanja, kao što su na pr.: 
Koje mjesto zaprema i ima zapremati poljodjelski stalež kao 
pretežan i apsolutno najbrojniji u političkom i uopće javnom 
životu, čini li država dovoljno za taj stalež, je li dobro i nužno 
što se za jednostavne životne prilike toga poljodjelskoga staleža 
stvorio i stvara toliki sa zapada preneseni birokratski aparat, 
i t. d. 

Dakako, da su i ovo važna pitanja, ali s agrarizmom jedva 
imadu i koliko posla. 

(»Obzor«, God. 1913. Broj 284.) 


Francuzi o svojim seljacima. 

Po staroj našoj dosjetci francuski su seljaci tako obrazo- 
vani, da svi govore francuski. No u očima svojih obrazovanih 
zemljaka ne stoje francuski seljaci ni malo nad ovom našom 
dosjetkom. Razabire se to dovoljno iz feuilletona, što ga je ovih 
dana donio pariški »Temps« o tome, kako francuski seljak pu- 
tuje. Čitajući to naš će se čovjek — ako je išto vjerovati fran- 
cuskom feljtonisti sasvim zadovoljiti i s prirodnom bistrinom 
naših seljaka a jednako će biti zadovoljan i sa širenjem civili- 
zacije i njezinih raznih novotarija u našim selima. Francuski 
naime feljtonista priča, da francuski seljaci putuju samo iz ta- 
štine i to redovno u Pariz, ili na more, samo da uzmognu ka- 
zati, da su bili tamo i da im to može biti. To u ostalom nije 
specijalno seljačka bolest, dapače naši je seljaci, hvala Bogu, 

još i ne poznaju. Zanimljivije je svakako znati, da francuski se- 
ljaci pod Bogom ništa ne razumiju niti se za što u gradu za- 
nimaju. Prirodne krasote ostavljaju ih sasvim indiferentnima. Na 
slikama ne vide dapače ništa osim okvira, ako je zlatni! To 
bi bilo slično onomu, što priča jedan naš slikar, koji je negdje 
na Kordunu u krčmi, u dokolici naslikao portret svoje krčma- 
rice a kad ju je upitao pokazavši joj sliku, je li ju pogodio, ona 
mu odgovorila: »Oprostite, gospodine, ja ne znam čitati!« Da- 
kako! Oko joj nije bilo naučno, da gleda crte čovječjega lika 
u malom. Ali francuski feljtonista tvrdi to za francuske seljake 
općenito. Jednako ne raspoznavaju i ne vide ništa na spome- 
nicima, dok je poznato, da je jedan posavski naš seljak, mo- 
treći dugo spomenik sv. Jurja uzdahnuo i rekao, da onaj tko 
je toga konja napravio, zaslužuje, da ga država do smrti hrani! 
(Prava grčka ideja, oživotvorena negda u prytaneju!). 

A kako su ti francuski seljaci, Bože, prosti, glupi! Jedan je 
došavši željeznicom u Pariš, stajao na pločniku i sve čekao, dok 
prodju sva kola i automobili, da uzmogne i on prijeći preko ulice 
na drugu stranu, a kad je vidio, da kola i automobili idu bez 
prestanka, a njega prolaznici guraju, okrene se na kolodvor i 
prvim vlakom vrati u svoje selo. JednaJ žena nije ništa znala o 
Parizu, nego da je vidjela Eifelov toranj i »brint« (la-byrinth), 
u koji je išla i po dva puta na dan. Ali sve je to ništa prema 
onoj, jednoga francuskoga feljtoniste doista »nedostojnoj« 
anegdoti, koju on u ostalom sasvim ozbiljno priča: Francuski 
seljak luta po Parizu sa svojom ženom tražeći po napisima, ne 
bi li našao kakvo neobično jelo. Napokon je našao, sjeo i za- 
tražio »Anglisse spokan za dvojicu«. — »Što?« pita poslužitelj 
i puca od smijeha. — »Kad vam kažem anglisse spokan za dvo- 
jicu«. Stvar se nastavila na policiji, a svršila na sudu, jer je 
došlo i do tučnjave. »Anglisse spokan« imale bi biti engleske 
riječi »english spoken« (govori se engleski), koje su na uličnom 
napisu dodane ispod cijena za objed itd. Kod nas je sličan »vic« 
poznat valjda već stotine godina. Naši se njeki gluplji seljaci 
tražili tobože za jelo »repete«, pošto su pojeli kupus, a drugi su 
na riječ »repete«, dobivali pečenku, drugi su zahtjevali »cuš- 
pajs« misleći da je to bogzna što, a kad tamo dobiše opet kupus. 
No mi bismo htjeli vidjeti hrvatskoga feljtonistu, koji bi se s 
ovim »vicevima« usudio pred naše čitaoce. Mi smo barem u tom 
pred Francuzima. Kako se vidi, i pred Nijemcima. U našim hu- 

morističkim listovima i lakrdijama seljak nipošto nije ono. što 
u Nijemaca: vječni cilj najglupljih i najneotesanijih »viceva«. 

Jedno je u ovoj stvari karakteristično. I naš stari i ovaj 
za Francuze »novi« vic šiba seljačku taštinu, njegovu čežnju 
za nečim gospodskim. I to je doista smiješna strana, kad vi- 
dimo, u seljaka svih naroda. No što ćemo, kad bi bez te taštine, 
bez te težnje seljaci ostali još dalje od gradskoga svijeta! 

( » Obzor «, God. 1913. Broj 288.) 


Anti-Homerule. 

Dogodjaji na Balkanu tako su zaokupili evropsko novin- 
stvo, da se malo bavi neobičnim dosta na prvi pogled dogodja- 
jima u Irskoj, gdje jedna stranka otvoreno sprema oružni otpor 
proti jednom zakonu: Sir Edward Carson, inače advokat, javno 
kupi vojsku, svrstava ju u redove i drži nad njom smotru. Uz to 
drži skupštine, u kojima jasno i glasno kaže, da će se ta vojska 
oprijeti provedenju »domaćega prava«, homerule billa za Irsku. 
Javno se poziva na sabiranje ratnoga fonda, javno se potpisuju 
svote prinosa. Vlada sve to do sada mirno gleda. Njekoji su se 
ministri, kako se čulo, cijeloj toj »komediji« narugali. Drugi su 
doduše povjerljivo, negdje kazali, da će u pokrajini Ulster "gdje 
je sjedište tih svoje vrste ustaša, izvaditi željezničke tračnice 
i brzojavne žice, pa neka onda ratuje — ta industrijalna po- 
krajina bez željeznica i brzojava. Sir Edward Carson jedva 
je dočekao tu prijetnju i priopćio na jednoj od mnogobrojnih 
skupština. 

Vladino mirno držanje tumači se ponajviše time, što vlada 
osobito mirni i strpljivi Asquith — ne će da pane u stupicu, 
koju su njoj protivnici postavili i koji jedva čekaju da vlada 
počini ili da odredi kakvo nasilje, pa bilo to i proti oružanim 
ustašama. No vlada se ipak ganula. Najbolji prijatelj i učenik 
Asquithov, prvi lord admiraliteta, mladi Sir Winson Churchill, 
pružio je ovih dana ruku i ponudio joj kompromis. Po tom kom- 
promisu, kako se čuje, imala bi se englesko-protestantska ma- 
njina, koja je najbrojnija u Ulsteru, zaštititi pred novim irskim 
saborom, što će ga Irska po homerule-billu dobiti, osobito od 

porezne reforme, a imalo bi dobiti zaštitu i protestantstvo. I 
tako bi Ulster dobio svoje vrsti homerule u Irskoj. 

Homerule i anti-homerule — unutarnja je stvar Velike Bri- 
tanije, pa joj se zacijelo i radi toga ne posvećuje veća pažnja, 
jer, svršio se otpor protiv homerulu kako mu drago, na poli- 
tički položaj u Evropi ne će to ni malo djelovati. Nije doduše 
sasvim sigurno, je li ovo mnijenje osnovano — jer jedan ka- 
tolički parlamenat više u Evropi, premda nije tako važan, kao 
nekada katolički Stuarti na engleskom prijestolju, ipak ne bi 
bila neznatna stvar, — no antihomerulski pokret ipak nije i bez 
općega značenja za Evropu. Ne treba doduše vjerovati, što pišu 
»orangemenske« — englesko-protestantske — opozicionalne 
novine, da su homerule-bill sastavili jezuiti i da ga je potvrdio 
sam papa (čemu se nedavno narugalo i pravoslavno rusko 
»Novoe Vremja«), ali da je u tom pokretu dobar dio stare sto- 
ljetne mržnje izmedju katolicizma i protestantizma, o tom nema 
sumnje. 

Glavni je cilj pokretu, rekao bi čovjek, da sruši sadašnju 
liberalnu vladu, ili da joj barem napravi grdnih neprilika. I o 
tom nema sumnje. Ali se pita osobito kad se radi o praktičnim 
i politički zrelim Englezima: Koju svrhu ima rešenje vlade? 
U čem je razlika izmedju liberalaca i konservativaca i nacio- 
nalista? Jesu li zbilja konservativci — protestanti! — proti to- 
leranciji i pravednosti prema katolicima? Čega se boje od ho- 
merul-billa? Je li im zbilja samo do jedinstva Velike Britanije? 
Usprkos svim razlozima, što bi ih u ovoj stvari mogla podati 
dnevna politika i momentane opreke stranaka, kojima u poli- 
tičkoj borbi dobro dolazi svako sredstvo, ipak na ova pitanja 
može dati odgovor samo povijest Velike Britanije. I kao što 
se je ove godine na Balkanu, na krajnjem evropskom istoku 
ispravila višestoljetna, historijska krivica, tako se isto takva, 
ako ne gora krivica rješava sada na krajnjem zapadu evrop- 
skom. Reforma kuće lordova, njezino sve to manje značenje i 
homerule — to su karike u jednom lancu. 

Treba li tu historijsku krivicu otkrivati? Ne bi bilo na 
štetu, tim manje što je i evropsko obrazovano društvo vrlo slabo 
u to upućeno. Evropa se je tamo od Napoleona I. pa do Na- 
poleona III., do godina sedamdesetih, bila — pod vodstvom 
Francuske i Engleske — naučila gledati krivicu samo u — Ru- 
siji i žaliti doista bijedne, ali zato ipak bezbroj puta od obiju 



Napoleona prevarene Poljake. Poslije (je Engleska, kao što 
prije Francuskoj, pomagala Rusiji tražiti jedinu historijsku kri- 
vicu u — Turskoj. 

Zato nije čudo, da uopće pristupa, osobito školska knji- 
ževnost, ne zna gotovo ništa o historijskoj krivici u Velikoj 
Britaniji. Ali govorite s kojim Škotom, pa ćete se uvjeriti, da 
stoljeća i stoljeća mogu proći, a da ne izbrišu krivice počinjene 
kojemu narodu, pa makar toga naroda već po jeziku nestalo, 
kako je u istinu gotovo nestalo Kelta u Škotskoj i Irskoj. 

Ova je historijska krivica koliko-toliko ispravljena home- 
rull-billom, što ga je donja kuća Velike Britanije već dva puta 
prihvatila, a gornja dva puta zabacila. Zabaci li ga gornja kuća 
i treći put, postat će homerule-bill svejedno zakonom. »Zako- 
nom bez auktoriteta« — tješe se ulsterski ustaše, jer ne će biti 
prihvaćen u gornjoj kući. I zato misle, da je proti takovomu 
»zakonu bez auktoriteta« dopušten i oružani otpor. No »oran- 
gement« bi se mogli sjetiti, da je historijsku ovu krivicu već 
pred stotinu godina spoznao jedan lord, i to nitko manji nego 
Byron, takodjer protestant, i uzeo i Irce i katolike u zaštitu. 

I njegovo je ime — i radi toga — prošlo svijetom, zacijelo s dru- 
gom slavom, nego što će proći ime sir Edward Carsona. 

(» Obzor «, God. 1913. Broj 290.) 


Poljski problem i Englezi. 

Poljsko pitanje nije samo stvar (Poljaka, pa ni samo domaće 
pitanje rusko-poljsko-prusko^-poljsko i austro-poljsko, nego polj- 
sko nacionalno pitanje ujedno je i medjunarodni problem na- 
prosto s razloga, što će to pitanje (pitanje narodnog ujedinjenja 
poljskog) konačno riješiti medjunarodni faktori isto tako kao 
i jugoslavensko. Dakako, da je stoga za Poljake važno, kako 
njihovo pitanje prosudjuju veliki narodi osobito Francuzi i 
Englezi, a zanimljivo je to pitanje i za nas ne samo sa općeg 
slavenskog gledišta, nego i poradi sličnosti naše sudbine. 

Donosimo s toga pogled na to pitanje iz posljednjeg sveska 
engleske revije »The Russian Review«, koja je nedavno osno- 
vana za upoznavanje Engleza sa Rusijom i njenim životom. To 

je organ posebne škole, koju je utemeljio i sad ju vodi profesor 
ruske povijesti na liverpolskom sveučilištu Berhard Pares, a 
ima biti kao drug i pomagač znanstvenog seminara s predava- 
njima i konferencama. Sustavni studij savremene Rusije na- 
ravno je — radi važnosti stvari — doveo do toga, da se, kako 
u seminaru tako i u njegovom revialnom organu sve češće po- 
čelo doticati i poljskoga problema, i da medju suradnicima i 
mformatorima o tom pitanju nalazimo takodjer čitav niz i znan- 
stvenih poljskih imena (Dmowskoga, Žukowskoga, Radziszev/- 
skoga, Gralewskoga itd.). 

Višeput šalje taj institut i posebne svoje izaslanike u polj- 
ske zemlje, da se na licu mjesta uvjere o stanju stvari i da na 
izvoru pokupe nužne podatke. Jedan od takvih delegata bio 
je u posljednje vrijeme publicista A. Brusce Bosvel, koji je 
dulje vremena boravio u Varšavi. K ovogodišnjem žalobnomu 
jubileju poljskoga ustanka priredjena je u organu englezke škole 
serija informativnih članaka od kojih su odštampane stvari 
Bol. Sluckoga o »Poljacima u Pruskoj« i Bron. Chlebowskoga o 
»Savremenoj poljskoj literaturi« (1864. — 1905.). 

Redakcija je tomu ciklusu englezki pisanih članaka dala 
uvod, u kojem čitamo medju ostalim i ovo: Danas ne bi imalo 
naprosto nikakve realne svrhe htjeti sadašnje poljsko pitanje 


nekako mimoići ili dapače sasvim zamučati. U Evropi eksistira 
narod od dvadeset milijuna, koji već i radi svoje brojnosti mora 
duboko zanimati sve velike evropske države. To je narod polj- 
ski. Taj narod ima historičku prošlost kao samostalna država 
kroz nekoliko stoljeća i izveo je velika djela z a Evropu i kršćan- 
stvo. A i poslije diobe stvorio je njegov lijepi jezik zaista zna- 
menitu vlastitu literaturu. Napadaji, napereni proti njegovoj 

eksistenciji, zemlji i jeziku, samo ojačaše njegovu eksistenciju 
i razvoj. 

U najgorim časovima razmjerno brzi porast domaćih go- 
spodarskih sila, dao mu je takav realan temelj za daljnji samo- 
stalni razvoj, kakvoga nije imao ni u doba najšire državne ne- 
ovisnosti. Rusija pak ne može po našem mnijenju igrati u Evropi 
odlučnije uloge, dok se medju njom i Poljacima ne najdje kakav 
modus vivendi i dok Poljska ne postane predstražom istočno 
slavenskog svijeta. Obzirom na sve bliži odlučni sukob german- 
skog sa slavenskim svijetom i na sadašnju probudjenu slaven- 
sku energiju na Balkanu poljsko pitanje dobiva sve veću aktu- 

elnost i sve dalekosežnije značenje. I danas ima dosta razloga, 
da Francuska i Engleska zajednički izrade nacrt riješenja rusko- 
poljskog problema.« 

Poljaci pravo čine, da za svoje nacijonalno pitanje inte- 
resiraju faktore, koji će kod riješavanja njegovog igrati veliku 
ulogu. U tom bismo trebali i mi Hrvati slijediti Poljake — ne 
zaboravivši dakako pri tom prosvjećivati i osvješćivati puk. 

(»Obzor«, God. 1913. Broj 291.) 


Naše pučke škole. 

Jedna od najznamenitijih i najzamašnijih uredaba novoga 
vremena — obvezna pučka škola — u nas ne funkcionira! Iza 
dugotrajnoga jauka, kamo ćemo sa 500 ili 600 učiteljica, koje ne- 
maju mjesta, eto nas najedamput pred činjenicom, da nemamo 
učitelja, te se već preko trideset škola moralo zatvoriti! Da se 
obuka kako-tako uzmogne nastaviti, vlada je oglasila, da pr im a 
za učiteljsku službu i nekvalificirane osobe. Kojim je »uspje- 
hom« to urodilo, nije nam poznato, ali bogzna što ne može se 
otuda očekivati, pa će se naših 47.4 postotka odraslih nepisme- 
nih po svoj prilici i povećati i mi ostati medju najnepismenijim 
narodima. 

Glavnim uzrokom ovoj žalostnoj i sramotnoj pojavi — 
ovomu nazadovanju pučke škole — smatra čitava javnost slabe 
učiteljske plaće. I nema krivo. To je dovoljno javnosti razloženo, 

P , a e odjekom možda i dodijalo slušati tužbe, da su i uznički 
strazan bolje plaćeni od učitelja. 

Vlada je, kako je poznato, bila predložila saboru zakonsku 
osnovu o uredjenju dotično povišenju beriva pučkih učitelja, ali 
j'.. 88 ’, 0r - 5 i!J / ° Sn ° VU ot kkHri°i i to stoga, što je ta osnova odre- 

a . .°,” ame ^ °Pćinama, od kojega su nameta stanoviti 
porezovnici bili izuzeti. 

ečajem saborske rasprave o toj osnovi izneseno je mišlje- 

domaređ S T predk) £’ da se učiteljima plaće povise na teret 
str aTla -u 3 r f avno ^ a (zemaljskoga) proračuna. No političke i 

slw P 6 bile SU takoVe ’ da se ovo > osnovi nije ni u 
ni u javnosti povela rasprava. A ipak čini se, naša pučka 

škola ne će stati na svoje noge, dok za nju budu morale nami- 
cati sredstva općine, a to s jednostavnoga razloga, što mnoge 
općine ne mogu bez nesnosnih tereta -- nameta — do tih sred- 
stava doći. Ima općina, u kojima namet iznaša i 250 (dvijesta- 
pedeset!) i to dobrim dijelom radi škole. No koliki je namet 
tek onda, kad se škola gradi! Uspjeh, dotično neuspjeh pučke 
škole nakon dvadesetpetgodišnjeg djelovanja školskoga zakona 
od g. 1888. očevidno dokazuje, da našoj pučkoj školi treba 
postaviti druge temelje. 

Što u glavnom odredjuje školski zakon o podizanju i uzdr- 
žavanju pučkih škola? Evo: 

»Svaka općina dužna je o svom trošku podizati i uzdržavati 
pučke škole. (§ 22.) U svakom mjestu, gdje ima barem 40 djece 
obvezane školu polaziti, mora se osnovati pučka škola. (§ 23.) 
Mjesto, koje ... ne može napose uzdržavati škole, mora se 
združiti s drugim mjestima . . . (§ 24). Gdje u političkoj općini 
valja da bude više škola, ima opć. zastupstvo odrediti teritorij 
i mjesto za pojedine škole. Ovaj teritorij sačinjava školsku 
općinu, (§ 26). Županijska oblast . . . vodi, dotično odredjuje 
doprinozbene rasprave o zasnivanju novih škola . . . Upravni 
odbor županije bdije, da djeca . . . polaze školu, da se učiteljima 
plaće dotično namiruju, da se pučke škole, gdje su još potrebne, 
osnuju«. (§ 191, 1 d. 2 a, b, d). 

Glavna dakle briga oko podizanja i umnožavanja pučkih 
škola predana je županijskoj oblasti i županijskom upravnom 
odboru (dakako o zadnjoj instanciji vladi) a trošak ima nositi 
općina, dotično »školska općina«. Taj se trošak (uz darove i 
zaklade, u koje teku i globe za nemarni polazak škole) ima u 
gradjanskom dijelu domovine podmirivati poglavito dohodkom 
od potrošarine, a koliko ona ne dotječe, opć. nametom, a u 
krajiškom dijelu podmiruju se beriva pučkih učitelja 20°/o-tnim 
zemaljskim nametom. 

Kako se vidi, inicijativa za podizanje škola onemogućena 
je i onima, kojih se najviše tiče u svakom pogledu, t. j. opći- 
nama, a i onima, koji bi bili ne samo najviše zvani, da se za po- 
dizanje škola brinu, nego imadu i sredstva u rukama, a to je 
vlada. I tako može danas općina, koja je dužna školu graditi i 
učitelja plaćati samo putem dugotrajnoga postupka (kolika su 
tu potrebna izvješća i izkazi!) preko županijskoga upravnoga 
odbora i žup. oblasti doći do škole, a vlada ne može nikako 

neposredno uticati na podizanje škola, ali na postojećim već 
školama, zatim u stvaranju njegovih beriva i namještenja ima 
gotovo neograničenu vlast. 

Uz ovakve prilike doista je čudo, da smo s pučkom školom 
i ondje, gdje jesmo. Prosudimo samo: 

Školu ima graditi i učitelja plaćati općina. Uz velike ostale 
javne terete i uz sve to veću zaduženost naroda, a onda i uz 
ovdje ondje slabo razumijevanje važnosti škole — sasvim je 
naravski, da se općine ne jagme za osnivanjem novih škola. 
Ako narod gdje traži školu, traži ju ponajviše s toga, što djeca 
moraju predaleko u školu, ali ipak moraju, pa kad već moraju, 
neka im bude bliže. Redovno pak odredjuje osnivanje nove 
škole i gradnju školske zgrade županija, dakako na trošak 
općine. Uz spomenute prilike — terete, zaduženost itd., — nije 
čudo, da poslije ovakove odredbe županije, upravo vrve depu- 
tacije k vladi, da pripomogne gradnji škole, ili neka se škola 
ne gradi! U posljednje vrijeme, ako smo dobro obaviješteni, 
vlada je doista dala za gradnju škola znatnih pripomoći. 

No kako bi stvar drugačije izgledala, kad bi vlada po za- 
konu bila dužna doprinašati odredjeni dio za gradnju škole i 
za plaćanje učitelja! Koliko bi manje bilo zlovolje na školu i 
na učitelje, koliko manje prilike za izvjesne agitacije, kao što 
su na pr. one, što se čuju na ovrhama radi dužnoga školskoga 
nameta; »Što ću ti ja, to ti je radi učitelja, kojemu je povišena 
plaća!« 

Krivo bi bilo misliti, da spomenute poteškoće nastaju samo 
radi toga, što je naš seljački narod tobože protivan školi. Bilo 
je, istina, i toga, a možda ima još i gdje i gdje, ali koliko je nama 
poznato,, seljački je naš narod u glavnom već na čistu, što se 
tiče koristi ne samo čitanja i pisanja, nego školovanja u opće. 

ilo je glasova, to nam je dobro poznato, da su djeca, od kada 
idu u školu, gora, raspuštenija, neposlušnija i t. d,, pa da je 
tomu kriva škola i učitelj. To je mišljenje nastalo otuda, što je 
psihologijska činjenica, da djeca (a i ljudi u opće), kad ih bude 
više na okupu, postaju življa, dobivaju priliku za kojekakve 
jetinje tepčarije. Seoski svijet koji nema ni pojma o tom, što 
se sve oprašta na pr. sveučilišnoj mladeži, sudio je te pojave 
s o s °g a života strogo, po starovjerskim običajima, a to su 
n ie oji pretašti učitelji i učiteljice zamjerili narodu, mjesto da 
su bolje pripazili za disciplinu. 

Nije dakle nužno, da se teret podizanja i uzdržavanja pučke 
škole skine — barem djelomice — s općina radi toga, što je 
seoski narod protivan školi, nego radi toga, što za to govore 
drugi razlozi, o kojima u slijedećem članku. 

(»Obzor«, God. 1913. Broj 292.) 


Tajna narodnoga jedinstva. 

Rašireni jedan engleski tjednik donosi povodom nedavno 
izašle knjige Johna Buchana o glasovitom škotskom generalu 
Monterose kratko, ali zanimljivo razmatranje sa još zanimlji- 
vijim tvrdnjama iz pera poznatoga pisca G. K. Chestertona. 
General James Graham Monterose ponudio se najprije kralju 
Karlu I., ali kad je bio odbijen, pristane uz konvent. No videći, 
da škotski pokret postaje antiroyalističan, pristane opet uz 
kralja, bude imenovan generalom, vojevaše sjajno za kralja, ali 
se na zapovijed zarobljenoga kralja predade i sam pobježe na 
kopno. Kad je konvent kralja Karla I. dao smaknuti (30. siječ, 
1649.), dohrli Monterose njegovu sinu Karlu II. u pomoć, ali 
bude potučen, uhvaćen i obješen (21. svib. 1650.). »Davno bilo, 
sad se spominjalo« rekla bi naša narodna pjesma, ali Englezi 
ne misle tako, jer njihova povjest nije njima mrtvo slovo. Glavni 
faktori te po vješti djeluju i danas, kako se vidi u Ulsteru. No 
puštajuć na stranu daljnje zanimljive pojedinosti evo, što po- 
vodom gradjanskih ratovo u Engleskoj piše spomenuti G. K. 
Chesterton. 

Ljudi, koji imaju domovinu, uvijek se svadjaju sa svojim 
domorodcima. Niste li iskusili već ovo s kojim Ircem: Razgova- 
rate se s njim i stanete hvaliti kojega Irca, ali za čas se uvjerite, 
da niste izabrali pravoga: Irci toga, kojega vi hvalite, ne vole, 
ili govorite s Rusom: sve je dobro, dok ne spomenete Tolstoja, 
s Belgijancem, — sve je dobro, dok ne spomenete Maeterlincka, 
s Norvežanima, dok ne spomenete Ibsena . . . 

Pa ipak razlog za taj paradoks leži na dlanu. Kad čujete, 
da koji patriota hvali svoju domovinu u svem, možete biti si- 
gurni, da je stranac. Kozmopolitski financier iz Levanta obično 
govori: »Mi Englezi ne odobravamo ove revolucionarne razredne 
borbe . . .« 

Bilo paradoksno ili ne bilo, temeljna je činjenica praktičke 
politike: jedini dokaz jedinstva i narodnosti kojega naroda jest 
činjenica, da ima ozbiljne unutarnje svadje . . . Tako od prilike 
Mister Chesterton. 

»Blaženi mi — isvadljivi Slaveni i Hrvati« — uskliknuli' će 
tkogod od nas, zaboravljajući, da si je i Englez ostavio vratašca 
za uzmak. Svadja treba da bude ozbiljna, »serious . . .« 

No »paradoks« mistera Chestertona svakako je vrijedan 
pažnje. Nesumnjivo je, da su stranci i parasiti u kojem narodu 
indiferentni, te da s visoka tobože gledaju na »lude« borbe do- 
morodaca, kojima od tih borba medjutim srce krvari. A nesum- 
njivo je i to, da je toliko slavljena i obljubljena »jednodušnost« 
redovno dokaz, da nitko ništa i ne razumije i ne će . . . 

(»Obzor«, God. 1913. Broj 294.) 


Društvo za narodno zdravlje. 

Bilo je vrijeme, da se osnuje. 

Istina je, govori se, a i osjeća, da imamo previše raznih 
društava, pa se nekoji tuže, da im dodijaše razne članarine, a 
da sva ta društva ipak ništa ne rade i ne uradiše, da ta društva 
samo vegetiraju itd. Sve je ovo sasvim naravski u narodu, gdje 
postoji velika razlika u obrazovanosti manjine i većine naroda. 
Okruženi barem sa Zapada znatno naprednijim narodima, pola- 
zeći djelomice i strane više škole, a imajući i poslovnih i drugih 
veza sa naprednijim susjedima, dobivaju razvijeniji i agilniji 
pojedinci Hrvati volju, da raznim idejama naprednijega života 
prokrče put i u svojoj okolini. Ali to su većinom pojedinci, koji 
tek s mukom treba da ostale upute i predobiju i za samo razu- 
mijevanje namišljenoga djelovanja, a na djelotvornu pomoć 
rijetko mogu računati, pa se zadovoljavaju samo novčanom po- 
moću. A kako nas je malo, a uz to većinom jedva sastavljamo 
kraj s krajem, novčana su sredstva neznatna, pa je osnovano 
društvo osudjeno, da vegetira, i to tim više, što uz ovakve pri- 
like članovi tih raznih naših društava drže, da su svoju dužnost 
učinili već time, što su platili onu malu članarinu. 

Ovo je mišljenje dakako sasvim krivo. Istina je, za svako 


136 

skoro djelovanje treba sredstava, novaca, ali javno djelovanje 
modernoga društva nipošto nije isto, što i dioničarsko društvo, 
kojemu treba u prvom redu namaknuti glavnicu. Za javno dje- 
lovanje treba moderno društvo prije svega javnih djelovatelja, 
pa i agitatora t. j. treba ljudi, koji će u izvjesnom smjeru, za 
koji je društvo osnovano, raditi. 

Ako za ikoje, a to vrijedi ovo za netom osnovano »Hrvat- 
sko društvo za narodno zdravlje«. 

Kako zlo stojimo pogledom na čuvanje zdravlja, to se naj- 
bolje vidi po poznatoj činjenici, da je kod nas (kao što u Srbiji 
i u Rusiji) pomor djece kud i kamo veći, nego u njekojih drugih 
naroda, pa nam je radi toga pomora uzaludan kud i kamo veći 
postotak porodjaja: pučanstvo se slabo množi usprkos velikomu 
broju porodjaja. A držimo li na umu, da je broj porodjaja sve 
to manji i u Engleskoj, dapače i u Njemačkoj, moramo biti 
spremni, da će to s vremenom — koje brzo k nama ide — i 
k nama doći. A biti će velika razlika izmedju nas i na pr. Fran- 
ceza, padne li u nas znatnije broj porodjaja, i to prosto s toga, 
što se u nas radi imovinskih i zdravstvenih prilika ne će ujedno 
i postotak pomora umanjiti. Držimo li na umu i iseljivanje, koje 
nas je samo u posljednjem desetgodištu stajalo oko 120.000 
ljudi, onda nije teško crno gatati. 

Kad je u nas govor o narodnom zdravlju, u prvom redu 
treba pitati, kakvo nam je zdravlje na selu, jer u gradovima 
živi u nas upravo neznatni dio naroda. I baš ponajviše radi 
naših sela bilo je nužno, da se osnuje ovakvo društvo.* To je 
istinski i otvoreno razložio i izvjestitelj na osnovnoj skupštini. 
Sasvim je nešto drugo, reče izvjestitelj, dodje li u selo kakav 
politički organ, da provede kakvu odredbu vladine naredbe, ili 
pak dodje član društva za narodno zdravlje. Prvi će se pozivati 
na auktoritet vlasti, a napokon se posluži i silom, dok će drugi 
apelirati na razbor i uvidjavnost, na korist za pojedinca i za 
općenitost. 

I doista, nema valjda grane uprave, u kojoj bi izmedju na- 
roda i oblastnih odredaba vladala veća opreka, nego što vlada 
upravo u stvarima, koje se tiču zdravstva. Zašto je to, to je na 
dlanu. Tko na pr. ne zna, kako se i čime se šire zarazne bolesti, 
taj će naravski sve odredbe proti širenju držati pukom bespo- 
slicom. 

Pokretači novoga društva, vrijedni naši liječnici, bez sumnje 
dobro znadu kako se široko polje muke i rada otvara novom 
društvu. I to se razabire iz ono malo riječi izvjestitelja na osnov- 
noj skupštini, kad je rekao, da će i oni — liječnici — ipak jed- 
nom morati medju narod, da ga živom, povjerljivom i prijatelj- 
skom riječju upućuju, kako si ima čuvati zdravlje. Nema sumnje, 
da naši liječnici ne misle ono »ipak jednom« odgoditi na bogzna 
kada, već da na to treba pričekati samo dotle, dok se društvo 
u Zagrebu uredi. Same knjižice i novinski članci — osobito uz 
velik broj nepismenih — malo će pomoći. 

Podružnice, koje se u pravilima samo kao uz put spominju, 
imale bi biti glavni i najdjelotvorniji pomagači društva za na- 
rodno zdravlje. Samo putem podružnica moći će vodje društva 
doznavati realne potrebe narodnoga zdravlja širom domovine. 
Bila bi šteta, ako osnivači to već sada ne uvidjaju te osnivanje 
podružnica pomišljaju tek kao nešto sporedno. Nauka je o 
zdravlju dakako, kao i svaka druga nauka, opća, internacio- 
nalna, ali da se pravo primijeni, treba dobro i točno poznavati 
prilike, u kojima živu oni, za čije se zdravlje brinemo. 

Novo će društvo svakako korisno djelovati i na zdrav, 
naše zakonodavstvo, upravu i uredjenje bolnica. Tu, po sudu 
laika i liječnika, ima dosta toga, što bi trebalo da bude bolje. 
Kako je danas uredjena zdravstvena služba, seljaku je, koliko 
je nama poznato, u najviše slučajeva prosto nemoguće zvati 
liječnika, ako je nešto udaljeniji od liječnikova sjedišta, a da bi 
ga mogao i više puta pozvati k istomu bolesniku, o tom nema 
redovno ni govora. Pa nije li tu gotova ironija govoriti o narod- 
nom zdravlju? Domaći državni proračun doprinaša preko 
800.000 K za bolničke opskrbne troškove, a koliko doprinašaju 
općine, a da ne znaju, za koga! U neposrednoj blizini Zagreba, 
u općini veliko-goričkoj, trahom hara već decenije, a ovako, 
kako se sada liječi, nikad ga ne će nestati, i tako dalje. 

Od društva, što je eto osnovano nastojanjem jednoga od 
najobrazovanijih, najpozitivnijih i najsamostalnijih staleža, liječ- 
ničkoga, mogu se s pravom očekivati i tomu svemu primjereni 
uspjesi, pa nema, ne bi barem smjelo biti, sumnje na tom, da 
će u čitavom narodu biti radosno pozdravljen te naići na sve- 
opći, najspremniji odziv. 

(»Obzor«, God. 1913. Broj 300.) 

»Narod« i »nacionalisti«. 

Engleski konservativci »tories« zovu se danas »nacionali- 
sti«. Vodja njihov, M)r. Bonar Law, o kojem se u posljednje vri- 
jeme — radi dogadjaja u (Ulsteru — mnogo govori, obrazložio je 
neki dan taj naziv izrekom lorda Beaconsfielda (Disraeli): »Kon- 
zervativna stranka bila je narodna stranka, ili ništa«. Na gozbi, 
na kojoj je pala ta zanimljiva izjava, bio je nazočan i mnogo 
sada spominjani Sir Edward Carson, pa je i on pristao uz ovaj 
nazor. 

Stvar je doista zanimljiva i za nas na kontinentu, pače još 
više, jer na kontinentu kao da Disraelieve riječi glase: Narodna 
— nacionalistička — stranka ili konservativna, ili nije ništa. 
A pred stotinu, pred 50 još godina — »narodna« stranka bila je 
ujedno ne samo napredna, nego gdješto — revolucionarna! Pa 
kako se dogodila ta silna promjena? Kako je moguće, da isti 
skup pojmova i nazora znači jednom naprijed, drugi put natrag? 
Ili ove riječi — narod, narodni — ne znače više ništa, nego su 
samo gesla? Ta i riječi »tory« i »whig« (liberalac) ne znače same 
po sebi ništa. (Za prvu se uopće ne zna što znači, a nazivali su 
njome najprije katoličke razbojničke čete, koje su branile Irsku 
protiv Cromwelove vojske; »whig« ili »whiggam« je povik 
škotskih kočijaša. Obadvije su riječi dobile političko-stranačko 
značenje već u 17 stoljeću, te je »tory« — množina »tories« — 
značila pristaše dvora, a »whig« opozicionalca, liberalca). 

Ne, »narod«, »narodni«, »nacionalisti« — nisu* onakove 
riječi, kao što su »tory« i »whig«. »Narod« i »narodni« još 
uvijek nešto znače i to je značenje još uvijek u svezi s prvim 
značenjem, — ali se je značenje riječi »narod« promijenilo. 
I otuda ona čudna pojava, da je »narodna« stranka, nekada 
napredna, liberalna i radikalna, danas konservativna, pače 
reaktivna, pače reakcionarna. Da naziv »national«, »nationalist« 
nije na pr. kod Engleza samo historijski (kako je to bilo kod 
nas jedno vrijeme dok je opstojala »narodna stranka«), očito 
je već po tom, što engleski konservativci sada poprimaju taj 
naziv za svoju stranku, a to je dokaz, da za njih naziv »narodni« 
ima aktuelni značaj, i to takav, koji obuhvata i konservativnost, 
kako je nekada obuhvatio radikalnost, dakle sasvim protivni 
smjer. Zato tumač čudne ove pojave leži jedino u promijenjenom 

značenju riječi »narod«, a taj tumač baca ujedno svjetlo na 
velik period političkoga i socijalnoga razvoja evropskih naroda. 
Stvar nije nimalo zakučasta, nego sasvim jasna. Nacionalizam 
je pobjedio i došao do općeg priznanja, gdje gdje i do političke 
vlasti. Sasvim je dakle naravski, da se je svatko utjecao pod 
njegovo okrilje pa otuda sve »narodno«, »narodno«, »narodno« 

— do narodnih nošnja u kojem rimskom hodočašću, čak s triko- 
lorom. Ali je još ostalo dosta »naroda« — radnika industrijalnih 
i poljodjelskih — koji nije ni po blagostanju, ni po političkim 
pravima osjetio pobjede »narodnoga« načela, pa se našlo ljudi, 
koji su to i za ovaj dio naroda tražili, te ovaj »siromašni« i 
»bespravni« narod proglasivali prosto »narodom«. Ali su i oni, 
koji već uživaju plodove pobjede nacionalizma, — i oni su 
»narod«. I eto nam dva naroda, zapravo samo dva socijalna 
sloja naroda, ali eto nam i različnoga značenja riječi »narod«, 
dapače i opreke izmedju oba sloja naroda. Sad je naravski 
trebalo odrediti, koje je pravi narod. Jednima je pravi narod 
samo onaj »siromašni« i »bespravni« narod, drugima je pravi 
narod onaj, koji je — stvorio i uzdržao državu, njezinu slavu 
i veličinu. Konservativcima je, dakako, ovo drugo pravi narod: 
narod, koji je svojom politikom — ujedinjenjem Škotske Irske 

— stvorio Veliku Britaniju i silno kolonijalno carstvo, tako da 
je veliko-britanski Empire narodni ponos, jedinstvo Carstva prvi 
uvjet narodne veličine, — ne dadu cijepati Carstva, ne dopuštaju 
sabora u Dublinu. 

Kolika je opreka izmedju jednoga i drugoga shvaćanja 
naroda više će nego ikakvo tumačenje razjasniti ove riječi 
spomenutoga Mra Bonara Lawa o ministru mornarice Lloyd 
Georgeu: »Gdje demokratija u potpunom smislu riječi ima pot- 
punu vlast, postaje ona neizbježno polje za demagoga, i kad 
dodje Čas i prilika, možete biti sigurni muž će se naći. Liberalna 
je stranka usrećena — ili usrećuje — jednim od najvećih dema- 
goga, što je ikada eksistirao u kojoj zemlji. To je Mr. Lloyd 
George. On ima glumački temperamenat u najvišem stupnju . . . 
Kao što pravi glumac, kad glumi Macbetha, zbilja čustvuje kao 
Macbeth, tako i on . . . Poslije najrječitije tirade protiv rasko- 
šnoga života, luksusa, pred »malim siromašnim bratom«, on se, 
pošto je skupština gotova, zacijelo lišava, malih udobnosti, na 
koje je svatko od nas naučan . . .« 

No, kad su već ministri demagozi, pa kad se i njima, mi- 

nistrima, — javno! — prigovara, što se ne lišavaju »malih udob- 
nosti« (the little comforts) na koje smo, nota bene, »svi mi 
naučni«, onda je to dokaz, da male stvari ostaju male svuda, 
pa i u Velikoj Britaniji. 

(»Obzor«, God. 1913. Broj 301.) 


Zidanje Skadra — ritualno umorstvo ! 

Cijela je ruska štampa u plamenu, a i svjetska tinja — radi 
umorstva dječaka Juščinskoga u Kijevu. Ruske novine bez 
razlike donose dopise i brzojave nevjerojatne duljine, a pole- 
mike o tom, je li u opće moguće »ritualno umorstvo« — koje 
bi imalo biti uzrokom umorstvu Juščinskoga — kipe nepojmlji- 
vom upravo žestinom i mržnjom. Svjetske novine ovih naroda 
donašaju takodjer brzojave od dva tri stupca! 

Stvar je razumljiva, ali nas neposredno ne zanima. Uopće 
teško je pravo razumjeti, kako je pred kijevski sud moglo doći 
pitanje o »ritualnom umorstvu« i što bi se utvrdjenjem ili zaba- 
čenjem mogućnosti ritualnoga umorstva u konkretnom slučaju 
imalo postići. Ta da je ritualnih umorstava bilo, valjda u svih 
naroda, znadu i djeca, koja su čula za žrtvu Abrahamovu, a 
zna i sav obrazovani svijet, koji je što čuo o trojanskom ratu 
i o tom, kako je Agamemnon imao žrtvovati rodjenu kćerku 
Ifigeniju, prije nego što je brodovlje krenulo, jer su i klasični 
i moderni pjesnici (Evripid, Račine, Goethe) obradili taj dogadjaj 
u potresnim tragedijama. Pa i naša Ifigenija, naša Gojkovica 
mlada, ovjekovječena je već barem u Meštrovićevu kamenu. 

Naša Ifigenija? Da, Naša narodna pjesma poznata pod 
naslovom »Zidanje Skadra«, u jezgri je najizrazitije »ritualno 
umorstvo«. Pjesma, jedna od najdivnijih, divnija od Hasanaginice r 
a punoćom i dubinom osjećaja, živošću i istinitošću izražaja 
jedno od prvih djela svjetskih književnosti, u glavnom glasi 
(većinom u izvornoj reprodukciji stihova): 

Grad gradila tri brata rodjena, grad gradili tri godine dana, 
ne mogoše temelj podignuti: što majstori za dan ga sagrade, 
to sve vila za noć obaljuje. Kad nastala godina četvrta, tada 
viče sa planine vila: »Ne muči se . . . ne mo s gradu temelj 
dići, dok ne nadješ Stoju i Stojana (a oboje brata i sestricu), 
da zazidješ kuli u temelja.« Najstariji brat, gospodar gradnje, 

doziva slugu i šalje ga po svijetu, da traži takovo dvoje, Stoju 
i Stojana, a oboje brata i sestru, al ne nadje Stoje i Stojana. 
Stanu opet graditi, al bi, kao što i prije: oni grade, vila oba- 
ljuje i opet dozivlje iz planine: »Ne mos’š gradu temelj 

podignuti, a kamo li sagraditi grada, no eto ste tri brata rodjena, 
u svakoga ima vjerna ljuba: čija sjutra na Bojanu dodje i donese 
majstorima ručak, zidjite je kuli u temelja, tako će se temelj 
održati« . . . Najstariji brat zove sad ostalu dvojicu i kaza im, 
što kaže vila, »i tu božju vjeru zadadoše, da nijedan ljubi ne 
dokaže, — ali oba starija brata vjeru pogaziše, te svaki svojoj 
ljubi kaza: »Nemoj sjutra na Bojanu doći niti donijeti ručak 
majstorima, jer ćeš svoju izgubit glavu, zidat ćete kuli u teme- 
lja«: Mladi Gojko vjeru ne pogazi. . . Vrijeme dodje da se nosi 
ručak, a red je bio na najstarijoj, no kako je bila obaviještena, 
izgovara se: da ju je nešto zaboljela glava; tako i druga, koja 
šalje mladu Gojko vicu, koja joj odgovara: »Ja sam rada tebe 
poslušati, no mi ludo čedo nekupato, a bijelo platno neisprato«. 
— »Ja ću tvoje izaprati platno, a jetrva čedo okupati«. Nema 
šta će Gojkovica mlada, već ponese majstorima ručak. Kad je 
bila na mjestu, ugleda ju Gojko, junaku se srce ražalilo, žao 
mu je ljube, žao mu je čeda, pa od lica suze prosipaše, a ona 
ga pita, što mu je. »Imao sam od zlata jabuku, pa mi danas 
pade u Bojanu . . . »Moli Boga ti za tvoje zdravlje, a salit ćeš 
i bolju jabuku.« Tad junaku grdje žao bilo, pa na stranu odvratio 
glavu. Sad dodjoše oba djevera, uzeše je za bijele ruke, pove- 
doše, u grad da ugrade. Al se smije tanana nevjesta, ona misli, 
da je šale radi . . . Oboriše drvlje i kamenje, uzidaše gore do 
koljena, još se smije tanana nevjesta, još se nada, da je šale 
radi. Uzidaše gore do pojasa, onda vidje, šta je jadnu nadje, 
pa zamoli dva mila djevera 

»Ne dajte me, ako Boga znate, 
uzidati mladu i zelenu . . .« 

To se moli, al joj ne pomaže. Tad se prodje srama i zazora, 
pa moli svoga gospodara: 

»Ne daj mene, dobri gospodaru, 

»Da me mladu u grad uzidaju, 

»No ti prati mojoj staroj majci, 

»Moja majka ima dosta blaga, 

»Nek ti kupi roba ii* robinju, 

»Te zidajte kuli u temelja. 

Ni to no pomaže. Tad se moli majstoru, da joj ostavi u zidu 
prozor na dojkama i očima, da vidi, kad joj budu čedo donosili 
i odnosili. »I tako je u grad ugradiše, pa donese čedo u kolijevci, 
te ga doji za nedjelju dana, po nedelji izgubila glasa, al djetetu 
ondje ide hrana — dojiše ga za godinu dana. 

Po jezgri je ovo ritualno umorstvo u potpunoj formi. I malo 
je, što Vuk u bilješci ispod ove pjesme piše, da narod naš i 
sad pripovijeda, da se nikakva velika gradjevina ne može nači- 
niti, dok se u nju kakvo čeljade ne uzida, kad je poznato, da 
je još pred kojih tridesetak godina strah i trepet vladao u cijeloj 
sisačkoj okolici, kad se u Galdovu gradio most preko Save. A 
poznato je ovo uvjerenje i u Rusiji. Tako baš ovih dana piše 
ruski dnevnik »Rossija« (br. 2430 od 29. listopada), da »u sta- 
rom nižegorodskom Kremlju ima kula, koja se zove »Koromi- 
slova«. Po pričanju bila je kod gradnje te tvrdje uzidana živa 
žena, koja je išla s obramenicom (što se po ruski zove »koro- 
mislo«) po vodu«. 

Po tom bi se moglo suditi, da je ovo vjerovanje bilo, i to 
dugo, još u kršćansko vrijeme rašireno po cijeloj istočnoj Evropi, 
i da se prema njemu i radilo: žrtvovali ljudi bogovima, vilama 
— za uspjeh velike kakve gradnje. A kako je bilo u zapadnoj 
Evropi, zacijelo je i to istraženo, no manje pristupno obrazo- 
vanom svijetu, što je šteta. No da je i u zapadnoj Evropi vladalo 
ovo vjerovanje i da se valjda i ljudi, a svakako životinje uzi- 
davale u gradjevine, vide njeki dokaz u uzidanim osobito u 
crkve — životinjama od kamena. Te su životinje — obična razne 
nemani — danas dakako samo ukras gradjevine. 

Tražiti izvor ovomu vjerovanju, ne bi za sada vodilo 
k cilju. Tumačenje grčke i opće mitologije postalo je napokon 
tako fantastično (uz to, dakako, i poetično, kao u našega Nodila), 
da nikoga osobito ne privlači. No našemu se je vijeku sve to 
teže primiriti s mišlju, da je izvor ovomu vjerovanju u duši, 
psihi divnih ljudi, t. j. u neposrednom osjećanju neke dužnosti 
prema višemu biću ili bićima, dakle u osjećanju dužnosti odri- 
canja, žrtve, — premda strah pred nepoznatim (a toga je vazda 
bilo mnogo) tumači mnogo. Novijim istraživa očima pošlo je 
naprotiv za rukom gdjekoje t. zv. »preživjelosti« protumačiti ne 
samo bez pomoći kakvoga skoro metafizičkoga sistema, nego 
i bez racionalizma, t. j. zadovoljujućega psihologijskoga razloga, 
već prosto pomoću realnoga, praktičnoga života. Zato ne bi 

bilo čudo, da gledajući, kako se danas kod gradnje — osobito 
betona — upotrebljavaju razni modeli i podporni stupovi, koji 

drže gradjevinu, dok »sazrije«, t. j. dok se beton stvrdne, 

dođjemo na misao, da su živa bića kod primitivnih gradnja 
imala zbilja držati gradjevinu, dok se spojilo i učvrstilo, što se 
imalo učvrstiti. A da je mnogi kod toga i zaglavio, jer ga nisu 
znali ili ni mogli osloboditi, lako je pomisliti. S vremenom je 
ovakvo »stajanje« (»Stojan i Stojana«) mjesto stupa postalo 
samo ceremonija. Ali što mi danas još znademo, kako se je i 
u historijsko, a kamo li u predhistorijsko vrijeme gradilo? Da 
je mnogo radnika unesrećeno i pri samoj gradnji — što se uza 
sva današnja dizala i uza sav oprez dogadja — to je sasvim 
naravski, pa su i ove žrtve — doista žrtve — mogle dati po- 
voda mišljenju, da gradjevina, ako nije pravo napredovala, i 
ne će napredovati, dok tko ne bude zasut, uzidan . . . 

Ali tvorcu divne naše Ifigenije, naše »mlade i zelene« 
Gojkovice, — narodu našemu, — daleko su sve ove tmurne i 
tamne misli. Vila, što iz planine viče i doziva hajd, još nješto 
djeluje na fantaziju i kao da daje naslutiti, nešto drugo, barem 
nekaki teški usud, — ali inače sva težina, sva milina, sva 
ljepota leži u bujnoj punoći života i u ono nedosežnoj apo- 
teozi vječne, vijekom mile i potresne majčine ljubavi. Pa i ako 
se naš narod na čas možda — sagnuo pod utjecajem bogzna 
akve tradicije, te se sprijateljio s mišlju, da žrtvuje jedno 
»mlado i zeleno« ljudsko biće, nije se htio, nije se mogao sagnuti 
ni pomiriti s mišlju, da sasvim žrtvuje majku. Surovih »trista 
majstora« ne mari za očajne molbe mlade žene, ali sluša i ispunja 
vo ju majci. Ova majka spasava ne samo svoje čedo, nego je 
°na — kad je već žrtva — žrtva za sve majke: nije u ludo i 
i., i u UZ1 na, jer »i danas ondje ide hrana, zarad čuda i zarad 

št * a> , ne * ma m ^l e ka «, — za koje bi dala život, kao 

sto je dala i Gojkovica. 

naSorf murna ^ tanina tudja tradicija dobila je u misli i fantaziji 
i tend^ndju ^ SaSvim ^ ru Š u » svijetlu, sjajnu i životvomu odoru 


(»Obzor«, God. 1913. Broj 305.) 

Zločin i porota. 

Pred petrogradskim sudbenim stolom bio je dne 28. listo- 
pada o. g. ovaj dogadjaj: 

U listopadu prošle godine doplovio je iz Jamaike u Rigu 
brod »Vanas«, koji se po lučnim propisima imade podvrći liječ- 
ničko-zdravstvenoj pregledbi. Jedan od liječnika slučajno se za- 
gleda u komoricu na krmi i okameni se od užasa: U komorici 
se na golim daskama valjao gol crnac, okovan u lance. Ležao 
je, ruku svezanih naopako, tako da nije mogao ni maknuti. 
Kroz prozor duvao je na nj hladan, oštar vjetar, a na tijelo mu 
padao u krpama mokri snieg. Ispitujući, doznaje liječnik, da je 
nesretnik u tom položaju već pet dana. Suha kruha i vode da- 
vali su mu toliko, da se uzdrži na životu. Kad su crnca — zove 
se Josip Swol, smjestili u bolnicu, ni tamo se nije više dana mo- 
gao maknuti ni govoriti. Istraga je iznijela, da je na brodu bilo 
šest mornara crnaca, koje su »šturmani«, Dalstrem i Dalblom 
(tako glase ta finska prezimena u ruskoj transkripciji), i kape- 
tan Nordwist, najgroznije mučili: morili ih gladom, tukli do 
polumrtva i svaki im čas prijetili nožem i revolverskom kugljom. 
Jedan crnac, Uvaš, ne mogući tih muka izdržati, skoči u more 
i nadje u valovima smrt, koju je i tražio. Za njim je htio i ovaj 
nesretnik, Josip Swol, ali ga spasiše, a za kaznu sapeše i za- 
tvoriše u komoricu na krmi, gdje ga je našao liječnik. 

Ruski dnevnik »Rosija« od 30. listopada, piše povodom ove 
rasprave koješta o »logici« i dosljednosti u činima u životu«, o 
čuvenoj teoriji napretka (progresa), osobito o atavizmu, pa 
medju ostalim veli na koncu (premda sve zločince ne drži ata- 
vistima i degeneratima): »Zakon atavizma možda je najstrašniji 
od svih, budući da nijedno doba nije osigurano od tragičnoga 
povratka u najmračnije epohe prošlosti.« Čini se dakle, da ipak, 
na koncu konca, nalazi uzrok zločinima u atavizmu, t. j. u či- 
njenici, da se čovjek radja sa svojstvima davnih predja. Po 
teoriji naime evolucije prolazi životinjski zarodak (embryo) sve 
predjašnje faze razvoja, pa ako se na kojoj predjašnjoj (nižoj) 
fazi i uzdrži, poprimi time svojstva predjašnjih, a ne neposred- 
nih predja, te tako ostane degeneriran. 

No najnovija dugotrajna i pomna znanstvena istraživanja, 
nedavno objelodanjena u Parizu, konstatovaše, da zločinci ni- 

pošto ne pokazuju kakvih znakova degeneracije. Ali to samo 
uz put. Zanimljivije je, što se u spomenutim novinama tvrdi, da 
su spomenuti »šturmani« i kapetan, koji su onako zlostavljali 
crnce, »prosto ljudi, koji nisu dorasli do ideje, da je i crnokožac 
takodjer čovjek«, po čemu bi se činilo, da zločinci stradavaju 
nedostatkom logičnoga mišljenja. Logična formula proti zlostav- 
ljanju crnaca glasila bi: Čovjek čovjeka ne smije zlostavljati: 
crnac je čovjek, — dakle čovjek ne smije zlostavljati ni crnca«. 

Ali da zločin nema posla s logikom i njezinim pojmovima, 
kazao je jasno već pred 2000 skoro godina Ovidij, kad je ono 
metnuo u usta Medeji: »Vidim i odobravam, što je bolje, a idem 
za gorim« (Video meliora etc.). 

Kakve ovo mišljenje ima posljedice za moral (grijeh) i kri- 
minalistiku, o tom su napisane biblioteke — sve bez velikog 
ploda, a sve se svodi napokon na pitanje: Što je zločin? Može 
li se uopće zločin točno obilježiti (definirati)? Je li i čim je 
opravdano označivati kao zločin pojedine čine samo zato, što se 
logično dadu uvrstiti pod pojam zločina, kako je označen u kojoj 
definiciji (»zakonu«)? 

Stvar je napokon došla do toga, da je pariški »Temps« 
otvorio o tom posebnu rubriku, koja se još nastavlja i u kojoj 
se priopćuju mnijenja pravnika i drugih mislilaca o pitanju: Ima 
li se porota pridržati, modificirati ili ukinuti? Poznato je naime, 
da porote često zaniječu krivnju kod očitih zločina. Radi se po- 
glavito o tom, ima li se poroti dati vlast, da odmjeri i kaznu, 
a ne samo (kako je do sada), da izreče ili zaniječe krivnju. 
Medju mnogim zanimljivim mnijenjima i izjavama vrijedno je 
zabilježiti mnijenje Leona Bluma, činovnika (maitre des reque- 
tes) u državnom vijeću: »Ni porota, ni jedan sudac ne postupa 
u ime kakvoga morala ili koje vjere (religije); on ustanovljuje 
u ime društva. Njegova zadaća nije da sankcijonira neke poj- 
move dobra ili zla i da kaže: Ovo se dade ispričati, ovo je krivo. 

jeg° va j e zadaća, da brani neki društveni red«. Iz toga bi sli- 
kazn^ * & ^ rU ^ VO (P or °t a ) ima izricati krivnju i odmjerivati 
k , nU 1 *°’ °k ran i> valjda, onaj društveni red, koji društvo 

niran ne £dje (u zakonu pred 100 godina) defi- 

a 1 kl značilo (zgražaju se neki pravnici) prepustiti 
su je anarhiji i (toga ne kažu) oduzeti »kvalificiranim« 
tj^ 1Clma ° na ^ n ™k us » kojim se već stoljeća obavijaju, — kao 
može biti za prosudjivanje socijalnih pojava kvalificiran 

kakvom diplomom... Za to je gotovo sigurno, da će se i u 
Francuskoj još dugo izricati osude po »pojmovima«, kako su se 
izricale u doba, kad su po vrlo strogim pojmovima spaljivali 

VjeŠtiCC • ' • (»Obzor«, God. 1913. Broj 307.) 


»Andjeli čuvari«. 

Marcel Prevost opet je obdario franceski jezik novim izra- 
zom, koji će poći od usta do usta, prijeći u stupce novina i stra- 
nice knjiga, te još bogzna kako dugo kao osuda počivati na 
čitavoj jednoj vrsti čeljadi. Sirote guvernante! Njih ce od sada 
sve nazivati »andjelima čuvarima« jer to su one! 

Četiri su, što ih je ocrtao u svom romanu pod tih naslovom, 
a što su ga gg. J. Jose-Frappa i Dupuy-Mazoel dramatizovali i 
ovih dana iznijeli na daske. Jedna je Engleskinja Fanny, druga 
je Njemica Magda, treća je Talianka Sandra, četvrta Luksen- 
buržanka Rozalija, Engleskinja odgoja svoju Bertu tako, da ju 
odvraća od društva, uči prezirati ljude, odgovara od udaje, a 
skoro će ju naučiti piti žganicu odvući ju za sobom na rivijeru, 
gdje će živjeti kao sebična, beskorisna sumnjiva djevojka. Berta 
je izgubljena . . . Magda je bog zna kako došla u službu k držav- 
nom tajniku u ratnom ministarstvu, ljubavnik joj je špijun u 
službi Njemačke, a gleda za njom i sam gospodar, 'te joj i napo- 
kon i izda važne spise. Za zahvalu mu kvari kćer upnlicujuci 
joj sastanke s poslaničkim atašejem . . . Talijanka bila bi sasvim 
dobra, da nije zavrtjela glavom si u svoje gospodje tako dale o, 
da je uzme za ženu . . . Rozalija, početnica, naivna, lakovjerna, 
kršna seljanka, začara pobožnoga šljivara tako, da ju je na sa- 
blazan kršćanstvu oteo i s njom pobjegao ... To je ta kadrila . . 
Osim nedužne Rozalije — sve one mrze Francusku i Francuze. 
Francuska je — tako barem čitaju u svojim novinama: u ber- 
linskoj »Post«, »Daily News« i »Massinu« - Francuska je na 
rubu propasti: umanjivanje pučanstva, petnaestgodisnji ubojice, 
neposlušnost u vojsci. Seljaci ostavljaju neobradjenu zemlju, 
inteligencija ne misli na drugo nego na apsint i žene ... A Fran- 
cuskinje! One se ne peru . . . Jedna je počela s kolegom svoga 
sina, druga je pobjegla s ljubavnikom svoje majke . . . Jedan je 

starac razbaštinio obitelj za volju sluškinji, i tako dalje . . . Sve 
su to ustanovile na intimnoj zabavi, što su je u otsuću svojih 
gospodara izvan grada priredile i gdje se pušilo, pilo i srkalo, 
a Fanny, pijana, rasplela dugu, plavu kosu slatkoj Rozaliji u 
njekom perverznom užitku ... Ta Fanny uopće zlo prolazi, gore 
nego Magda. Pošto je naime svoju Bertu razdvojila sa zaručni- 
kom, razdvoji ju i s roditeljima odgovorivši ju, da svojim dijelom 
imetka priteče u pomoć u trgovini propalomu ocu. »Tim ćete 
možda učiniti veliku uslugu svomu ocu, ako mu uskratite novac, 
što bi ga on i onako bacio u ždrijelo svojih dugova. Poslije će 
on kod Vas naći utočište«. Berta je poslušala . . . 

Gorko je sve ovo. Možda je preuveličano. »Da djevojka 
od osamnaest, dvadeset godina, djevojka neke naobrazbe i od- 
goja ostavi domovinu, da služi kruh, to nije normalno . . . Če- 
stita obitelj odlučit će se na to u krajnjoj nuždi. Tih će biti jedna 
od deset. U ostalih devet slučajeva otjerat će kćer iz kuće do- 
maće neprilike (otac se po drugi put oženi, mati podje stranpu- 
ticom . . .) Ili kakva lična, obična galantna dogodovština ... A 
došavši u tudjinu sve će to zatajiti, lagati, a tko ima volje ispi- 
tivati ... I imena su i svjedodžbe lažne« . . . 

Moral; »Matere, odgajajte i učite svoje kćeri same. Dosta 
im je francuski jezik, najljepši na svijetu! Pazite osobito, da 
sačuvate autoritet pred djecom, ne dajte, da vam djecu otmu«... 

Francuska je kritika, što znademo, raspravila do sada samo 
pitanje o učenju stranih jezika (o čem smo takodjer izvijestili). 
No glavno pitanje o samim »Andjelima čuvarima« nije još 
taknuto. To je razumljivo. Trebalo bi pretresti i preokrenuti sav 
dosadašnji život francuskih matera . . . dama. 

(»Obzor«, God. 1913. Broj 312.) 

Naši narodni svatovi. 

(Kulturno-socijologijska studija.) 

»Došla jesen, došla Mala Gospa, udat ću se...« Tako se 
počinje jedna od tisuća kupletnih kitica našega, što razglaše- 
n °ga, što slavljenoga, no još uvijek potpuno neshvaćenoga kola. 

Maloj Gospi 15. rujna, još se ne vode svatovi, ali se već 
čine sve nužne priprave: prosci, zapojci . . . Glavni su težački 

ooliski poslovi gotovi, ljetina, osobito u krajevima, gdje se si.,e 
žit<T (pšenica) , spremljena, a do početka adventa, kad se sva- 
tovi po crkvenim propisima ne vode, ima l jos oja ^ 
seca, - dosta malo vremena, kad tri nedjelje treba da prote _ 
od formalnoga upisa kod župnika pa do vjenčanja, ve a ■ 

P5 snenoga) skoro je tu, a do onda imadu svatov! biti gotov . 

Naša knjiga, koliko se bavila narodnim našun svatovima, 
bavila se njrnia ili s žledišt. romantičnoga *vl,ej i i 
o »dubokom, značenju »lijepih., »simboličkih« Ud. toliko sin 
lienih - i policajno i moralno kudjenih »narodmh ob.ca.a., ili 
sa suhoga gledišta (»Morskoga. Prvo je stajalište u to iko krivo. 
:SS je roman, ički pogled na svije, i irvot 
oraksi je ovo gledište ostalo sasvim neplodno. Za znanstve 
studi narodnoga života ne vrijedi ovo romantično gledište ni- 
šta I H umjetnosti se s ovoga gledišta nije učinilo m moglo 
ništa učiniti iz našega narodnoga života. Pnpovijes 1 “° V yim 
_ naše iz narodnoga života, načičkane i prenatrpane cesUi sv^ 
mogućim rekvizitama iz toga narodnoga mota, - sasvim u n 
samo bez umjetnosti, nego i bez života. Vise, cesto i do ta zi 
vota, ali manje umjetnosti ima u sličnim pripovijestima d - 
mama istom od onda, otkad su nekoji mladji književnici stali 
na narodni život gledati s realističkog gledišta, čemu ima g 

Št °F^rsL -^rodopisni, etnografijski, na^o^ni- 
pogled na narodni naš život takodjer je kriv, i o p g 
što je po njem narodni naš život strpan u isti red s opisima 
običaja svih mogućih divljaka sve tamo do američkih prašuma 
i afričkih crnaca, kod kojih o kulturi i kulturnim *° rmama ne 
može biti ni govora. Naš narodni život naprotiv pokazuje oče- 
vidne tragove ostatke i sačuvane još forme izvjesne jedne kul- 
r ; je sasvim naravski, da ni sam studij narodnoga života 
na folklorističkom temelju nije kod nas mogao nikoga »inja. 

Jedino pravo gledište, s kojega na naš narod ni život reb 
gledati, jest i može biti samo kulturno, što svakako znaci kul 

turno-historijsko. v i . QV ntove vi- 

Gledamo li s ovoga gledišta na naše narodne svatove 

dimo veliku promjenu izmedju današnjega i ,os nedavnoga 

men još pred 30-40 godina narodni su naši svatovi bili jedna 
_ o£Uka »4 plemenska, ili seoska svečanost s cere- 

monijelom, koji je - može se reći bez velikoga preuveličavanja 
— jedva zaostajao za kakovim ceremonijelom na španjolskom 
dvoru u XVII, stoljeću. U tom ceremonijelu, koji je trajao go- 
tovo osam dana, nisu glavno one njekoje bapske čarolije, za 
koje se folkloristi toliko zanimaju i koje su toliko u raznim opi- 
sima svatova zastrle pogled na sam život naroda. Pustimo li na 
strani ove sitnice, koje doduše takodjer imadu svoje kulturno* 
dotično nekulturno— znamenovanje, pa su se dobrim dijelom i 
sačuvale, sve se je ostalo stubokom promijenilo. Poredimo li 
današnje’ svatove samo s ostacima kulturnih formi, koje su se 
u njima sačuvale, a da i ne idemo dalje u prošlost, postaje nam 
očevidno, da je današnji naš narod i njegova današnja kultura 
d a j e to kukavna i jadna ruševina jednoga naroda i s razvije- 
nom i ustaljenom kulturom, — gotovo sasvim drugi narod. 

U čemu se očituje ta golema promjena? 

Obični motrioci i prigodični filozofi vide samo promjenu 
u materijalnim prilikama i njezinim posljedicama, pa kažu: 
Lako je bilo negda, kad je svega bilo, a danas se teško živi, pa 
se ni svatovi ne mogu tjedan dana obdržavati. Siromaštvo! Dva 
svjedoka, objed, pa gotovo! 

Nema sumnje, da materijalne prilike znatno, a napokon i 
odlučno djeluju na kulturu. Ali španjolski hidalgi, propala 
aristokratija poljska, pa i naša dubrovačka, jasno dokazuju, 
kako se dugo i čvrsto mogu držati barem neke kulturne forme 
i u težim i teškim materijalnim prilikama. Koliko su se promi- 
jenile materijalne prilike našega naroda, gledamo li na starinu, 
na vrijeme prije sto i više godina, to nije lako kazati. No nema 


sumnje, da je materijalno blagostanje danas u mnogoj seoskoj 
kući bolje, nego što je bilo prije sto godina. Tu dakle ne bi 
bile materijalne neprilike krive, što su se kulturne promijenile, 
a ipak su se promijenile: u svem obilju ne vidimo ništa kultur- 
na, skoro potpuna kulturna pustoš. 

Ta se pustoš prije svega očituje u nedostatku ili u posve- 
mašnjoj nestašici forme. Dok je u predjašnje vrijeme bila za 
mladence, mladu i mladoženju, ustanovljena posebna nošnja, 
posebno svečano svatbeno odijelo, danas tomu jedva ima i traga. 


već je mlada i mladoženja odjeven u obično praznično odijelo, 
kao i svaki drugi svat i uzvanik, tek je još ostao — ili pridošao 
; vijenac, što ga na glavi nosi mlada, pa i to je obična dućanska, 
jeftina roba. Dok je prije gotovo za svaki sat — u sedam debelih 

dana — bilo točno odred j eno, što se ima obaviti, tako da su 
svatovi bili u neprestanom očekivanju, danas je od svih cere- 
monija jedva štogod ostalo, tako da i u ona dva-tri dana, što 
svatovi traju, vlada ponajviše dosada, komešanje, prekidano od 
vremena do vremena plesom, ponešto pjesmom, a kad i kad 
krupnim, pa i neslanim šalama, napokon gdješto svadjom i 
tučnjavom, jer se uz dosadu i dosta pije, jede, što je napokon, 
čini se, glavno . . . 

A zašto je nestalo forme iz našega narodnoga života svag- 
dje, pa i u svečanim zgodama? Pa što je napokon ta forma i u 
čem je sastojala? 

Forma ili stil — bitno je obilježje svake razvijene kulture 
i umjetnosti, tako da bez stalne forme ili stila i nema ni kulture 
ni umjetnosti. 

Pita se samo: Je li naša narodna kultura, kultura širo- 
kih naših slojeva, je li ona kada uopće imala kakvu formu, kakav 
svoj stil? Može li se u opće o našoj narodnoj kulturi kazati što 
pozitivno, bez onih naime romantičih hvalospjeva nečemu što 
se tek nejasno sluti u tobožnjoj »narodnoj duši«? 

Na ovo pitanje može se jasno odgovoriti tek onda, kad se 
razmotre barem pregledno, opće kulturne forme u Europi. 

Kultura obuhvata čitav čovječji život, no naglavnije su joj 
grane društveni život, književnost i umjetnost. Kako život ne 
poznaje stanke, tako ni forme, u kojima se očituje, nisu trajne. 
No budući da u životu, koji je sam po sebi vječna mijena, baš 
ono i samo ono zovemo kulturom, što dobije odred jenu i stalnu 
njeku formu, razlikujemo razne kulture i u njoj razne, forme. 
Pa premda oštrih granica medju raznim kulturama i njezinim 
formama nema, ipak se neke kulture svojom formom i stilom 
tako ističu, i tako neodoljivo djeluju, da sasvim opravdano 
govorimo o posebnim kulturama, kulturnim formama i stilovima. 
To leži u ostalom u samoj naravi stvari. Forma naime ili stil 
nije ništa drugo, nego onaj momenat, kad čovječja koja misao, 
ili čin, ili djelo dobije onaj izraz, koji čovjeka potpuno zado- 
voljava, tako da ga nastoji upravo u toj formi ponoviti, jer vidi, 
da je misao, čin ili djelo savršeno izraženo. Tako forma i stil 
stvara kulturnu tradiciju. 

U evropskoj kulturi ustanovio je na pr. Voltaire, kako je 
poznato, četiri savršena vijeka: klasično-grčki Periklov, klasično- 
rimski Cesarov, preporodni (renesansni) talijanski i vijek Luja 

XIV. francuskoga. Kad je govor o stilu, spominju se — osim 
raznih grčkih stilova, pa romanskoga, gotskoga, bizantinskoga, 
arapskoga — direktorijski (direetoire) , 1795. — 1799. (empirski) 
carski, za Napoleona I. itd. 

Mislio bi tko, da uz ove kulture i stilove našoj narodnoj kul- 
turi i stilu kakvomu nema mjesta. Mi nismo imali ni Perikla, ni 
Cesara, ni renesance, ni Luja nijednoga, a kamo li XIV., a ni 
direktorija, ni carstva . . . Naši su knezovi i kraljevi, dok smo 
ih imali, nosili zacijelo masne kožuhe ili težke medvjedine, ako 
nisu, i to valjda dosta kasno, dobavili po koju bolju haljinu iz 
Carigrada ili Mletaka, ali to nije bio nikakav naš narodni stil. 
Prva listina hrvatskoga kneza pisana je latinski, a sva književ- 
nost na slavenskom i hrvatskom jeziku nije drugo, nego puko 
doslovno prevodjenje, a kasnije prepisivanje, sve samih crkvenih 
književnih djela, odredjenih za dnevnu praktičnu porabu kod 
službe božje. Što se u Dubrovniku u XVI stoljeću pisalo na 
hrvatskom jeziku . . . No, tu je već malo teže reći, što je to bilo, 
ali i to je samo jedan grad, a u ostalom narodu je potpuna 
pustoš . . . jelo se i pilo, tuklo i ratovalo, sve bez reda u nezna- 
nju i tami, dok nas gotovo sasvim ne poklopiše Turci . . . Onda 
dodjoše »Švabe«, pa eto i Marije Terezije sa školama, s kataste- 
rom ... pa opet Švabe sa romantičnim idejama o »narodu«, koji 
je »bez narodnosti tijelo bez kosti«, — u čem smo i danas ... A 
gdje je tu kakva narodna kultura, forma, stil? . . . 

Ovako bi se, sve na pamet i po ono malo historijskih pozna- 
tih nam činjenica mogla još i ljepše karikirati narodna naša 
prošlost i kultura, a jedva bi tko mogao tomu prigovoriti, jer 
mi ni svoje političke povijesti još nemamo, a kamo li bi imali 
kulturnu svoju povijest. Što je i kako je u našem narodu njegda 
ilo i kako smo došli ovamo, gdje smo sada, toga pravo nitko 
° nas ne zna, jer to istraženo i proučeno nije. Jesu li naši kne- 
Z °!! * nosili kožuhe ili mletačku svilu ili čohu, jesu li 

naši ve i aši bili samo »grdne pijanice«, kakav je u opće bio dru- 
veni i umni život kod nas tečajem dugih stoljeća, — o svem 
ierf 1 ^ Znamo n *šta, ili znamo vrlo malo, i to iz dosta kasni- 
kniid Vrem ^ na * kismo 1 znali što više o tom po starim 

niti b* ma * P* sm * ma » ne bi nam to ni iz daleka toliko vrijedilo, 
nima 0] ^ aS . t0 ^^ 0 zan ^ ma l°» koliko nam vrijedi i koliko nas za- 
sačuvalo ' A° S ? divota do danas ili do nedavna tako 

sačuvalo se ipak toliko, da se danas može stvoriti, 


152 


ako ne jasna slika negdašnjega našega narodnoga društva, a ono 
barem možemo sasvim pouzdano ustanoviti, da su u našem na- 
rodnom društvu opstojale izvjesne ustaljene društvene forme, 
koje su se osobito očitovale u svečanostima, i da je to društvo, 
koje je te forme stvorilo i nosilo, — davno već propalo. A to 
se najbolje vidi i u današnjim našim narodnim svatovima. 

Narodni naime naši svatovi nosili su još nedavno, a nose u 
ostatcima još i danas biljeg hrvatskoga boljarskoga, velikaškoga, 
gospodskoga života. To vrijedi osobito za istočni dio našega 
naroda, gdje su ženidbe opjevane u pjesmama. Iz svih se naime 
tih pjesama vidi, da opijevaju gospodske, velikaške svatove. Ne 
vidi se to samo po tom, što otac sinu, ili mladoženja sam sebi 
vodi obično »tri stotina«, pa i »hiljadu« svatova, što ne mora 
biti samo pjesnička hiperbola. Više se to vidi po cijelom načinu 
i životu, u čem je najkarakterističnije to, što svatko pozivajuć 
svatove »knjigu (t. j. spisi) opiše«, a to ima smisla samo za 
velikaše, i to ne samo zato, što su zacijelo samo velikaši, go- 
spoda, znala pisati, nego osobito zato, što su samo moćne obitelji 
imale dosta roda daleko od zavičaja i što su samo takve obi- 
telji mogle smoći velike svatovske troškove. Koliko se je od 
ovoga velikaškoga života do danas sačuvalo u svatovima običnih 
seljana po Bosni i Srbiji, gdje djelovanje Crkve, moderne 
isprave i tudjinskoga gradjanstva nije bilo tako jako, kao u za- 
padnom dijelu naroda, to bi trebalo još potanje istražiti. 

Da su i u zapadnom dijelu naroda svatovi bili što vjernija 
kopija gospodsko-velikaških svatova, to se vidi u seljačkim sva- 
tovima i danas. Prije svega je karakteristično, što su svatovi, 
a osobito mladoženja i mlada, morali još do nedavna imati po- 
sebno odijelo, koje se je moralo uzajmiti, jer ga svatko nije 
imao ni mogao nabaviti. To je bilo dakako više ili manje skupo- 
cjeno, ali svakako pristojno gospodsko-velikaško odijelo, kod 
kojega su se osobito isticale hlače i haljina. To je odijelo već 
zato, što se je čuvalo i rijetko upotrebljavalo, sačuvalo starinsku 
svoju formu, pa se je znatno razlikovalo od običnoga svečanoga 
odijela. Mlada je za trajanja čitave svadbe nosila na glavi po- 
sebni nakit, »partu«, koja je zacijelo bila kopija ženskoga go- 
spodsko-velikaškoga nakita, a imala je možda značiti krunu, jer 
ima sasvim oblik krune. U njekim turopoljskim plemićkim selima 
još se i danas čuvaju, a kadšto i upotrebljavaju posebna — obič- 

no dosta otrcana i izblijedjela — 1 svatovska odijela, koja ni u 
čem ne nalikuju običnom odijelu onoga kraja. 

Da su se seljački svatovi u svem ravnali po gospodskim 
svatovima, vidi se i po tom, što se i danas svatovi zovu redovno 
»gospoda svatovi«. Osobito je pak karakteristično, što se u juž- 
nim krajevima, u pravoj negdašnjoj Hrvatskoj, na pr. u Konav- 
lima, u svatovima — a i u drugim slavama — domaćin redovno 
naziva »ban-domaćin«, — zacijelo zato, što su dotične zdravice 
direktnom tradicijom iz banskih dvorova prenesene u seljačke 
domove. 

Ali što najviše dokazuje gospodsko velikaški izvor narodnih 
naših svatova, to je ono dostojanstvo, svečanost i svečano obdr- 
žavanje forme, što se ovdje ondje u svatovima jošte opaža. Gdje 
je toga dostojanstva i te svečane i stroge tradicionalne forme 
nestalo, tu su svatovi postali jedva što više od obične neukusne 
pijače i još neukusnije šale, jer novo se nije ništa stvorilo. 

A počelo je nestajati kulturne forme društvenoga našega 
narodnoga života već davno, vrlo davno . . . Samorodni naš kul- 
turni život prestaje onda, kad i naša narodna samostalnost. Ta 
samostalnost nije nipošto prestala možda god. 1102., t. j. onom 
formalnošću, kad je Koloman priznat hrvatskim kraljem. Ta za 
Kolomana i njegove nasljednike hrvatski su nekoji velikaši jedva 
i znali, a koji su i znali, zacijelo se nisu držali etikete i cere- 
moniela arpadskoga dvora. Naš je narodni život na dvoru Šu- 
bića, ili Hrvoje ... Ni oni još nisu posljednji, ali već skoro pred- 
posljednji ... Ni Turci ne učiniše odmah svemu kraj. Sudeći 
po narodnim pjesmama i po onoj strašnoj pustoši od početka 
XVI. stoljeća do danas, čini se, da je sunce našemu narodu za- 
palo koncem XV. stoljeća, onda je nestalo posljednjih moćnih 
familija, koje su s uspjehom pretendirale i na prijestolje. Kralj 
Matijaš je posljednji od te čete, pa nije samo slučaj, da je njega 
jedinoga od tolikih kralj eva narod zapamtio, kao što nije i slu- 
ca J, sto je na drugoj strani, na istoku, toliko uznio kraljevića 
Marka. Iza kralja Matijaša naskoro dodjoše Nijemci i Španjolci, 
gospodsko velikaško narodno naše društvo počelo se raspadati, 
a Evropa stvarati kulturu, koja je dosegla vrhunac savršenstva 
U >>vi ieku Luja XIV.«, kad su već velikaši bili sasvim potisnuti i 
sa trti, kad su njihovi dvorovi bili ništa, kad se sve kretalo oko 
»sunca — kralja« .... 

Forma dakle društvenoga našega narodnoga života, što mu 

jadne tragove nalazimo u današnjim našim narodnim svato- 
vima, potječe iz davnoga vremena, iz doba narodnoga, t. j. de- 
mokratskoga boljarstva, koje je još živjelo u osjećaju samo- 
stalnosti i gospodstva. Ovo je boljarstvo osjećajući svoje go- 
spodstvo moglo stvoriti i stvorilo njeke forme društvenoga ži- 
vota, a kako je bilo s ostalim narodom sljubljeno, prelazile su 
te forme naravnim putem sve do zadnjega narodnoga doma, te 
se ponešto i sačuvale sve do danas. 

Činit će se gdjekomu čudno, da bi se kulturne forme mogle 
sačuvati iz tako davnoga vremena, a ništa da se ne bi sačuvalo 
iz kasnijega doba, recimo iz XVII. i XVIII. stoljeća. No nitko 
ne kaže, da se iz kasnijega doba nije ništa sačuvalo, naprotiv, 
kasnije doba ostavilo je i još danas donaša koješta kulturna i 
odijelo i pokućtvo, i manire i t. d., ali sve to nije ono, što daje 
biljeg cijelomu životu što stvara stil, što stvara posebni duh. 
Duh udahnuti, stil stvoriti, pečat udariti cijelomu životu jednoga 
naroda i vremena može samo jedna izrazita i snažna struja, koja 
napokon postaje i javna vladavina, režim. Ne zovu se uzalud 
stilovi po direktoriju, po empireu. U nas takve struje od XV. 
stoljeća nije bilo, a valovi vladavine podalje od nas nisu do na- 
šega naroda doprli toliko, da bi u njem stvorili ikakve kulturne 
forme. Živjeli smo od onoga, što nam je ostalo iz doba naše na- 
rodne samostalnosti i ponosa, dok nije nastala potpuna pustoš, 
t. j. dok nije nestalo svake izrazite forme u društvenom životu 
našega naroda. Onda se počelo nešto stvarati djelovanjem su- 
sjeda, i to poglavito u inteligenciji i gradjanstvu, koliko je toga 
bilo, i time se je naš narodni društveni život počeo razdvajati; 
na jednoj strani tudje forme, na drugoj ostatci nerazumljive 
već tradicije . . . 

Ali čemu još i teoretizirati? Činjenica je, da je društveni 
naš narodni život širokih — i ne samo seljačkih slojeva jedna 
užasna kulturna pustoš. To se najbolje opaža, kad nas se više 
sastane, pa ne znamo, štono riječ »što bi počeli«, — kod naših 
svečanosti i zabava. Ne samo da nema forme, ni stila, ni duha, 
nego i iste pjesme, — kakve takve nestaje, a i od kola se 
malo sačuvalo. U glavnom gradu, pa od nedavna u Osijeku, 
ispunja tu pustoš kazalište, a u drugim gradovima, — u najnovije 
vrijeme — kinematograf, nijemi kino, kojega nam je sam Bog 
valjda poslao... Ali ostala provincija?! Ima desetak godina, 
što osnivamo razne »zadruge«, u najnovije vrijeme tečaje za 

nepismene, pučke knjižnice, »Sokole«. No »Sokol« se i u Zagrebu 
raspada ... A što će tek provincija dočekati? Ruski su Oblomovi 
mogli barem 15 sati na dan spavati, a mi ni to ne možemo, jer 
moramo pred dugom bježati u Ameriku .... 

A o društvenom životu zavisi sve: U njem je korijen knji- 
ževnosti, umjetnosti, politici . . . Kako ga stvoriti, gdje ga nema? 
Može li se što očekivati od svih ovih naših sitnih nastojanja? 
Jesu li ona kadra stvoriti, ili barem pomoći stvaranju kakve 
kulture? Može li se uopće kojim sredstvom stvoriti kulturni ži- 
vot, kad on sve stvara? Nije li to vrzino kolo, hysteron-proteron? 
Nije li kultura nastajala bez ikakvoga i ičijega svijesnoga nasto- 
janja? Ta tko je sanjao o renesansi, dok nije bila gotova, te joj 
tek potomci dadoše ime i ocijeniše značenje? 

Uvjeti i zakoni kulturnoga razvoja doista su jošte usprkos 
sjajnim istraživanjima i opažanjima dosta tamni, a ovim redcima 
nije svrha, da to pitanje riješe. Ipak će biti zgodno, da se ovom 
prilikom u kratko konstatuje ovo: 

Dosta je raširena riječ o »narodnoj duši« o »narodnom ge- 
niju«, koji sve stvara: književnost, umjetnost i društveni život. 
Premda je »narodna duša« i »narodni genij« nešto sasvim ne- 
odredjeno i tamno, ipak se može ovakovo izražavanje dopustiti, 
kad se radi o pojavama, koje se ne mogu drugačije protumačiti. 
No o tom kolektivnom djelovanju »naroda«, osobito u pitanjima 
kulture i kulturnih formi, treba kritičnije misliti. Nesumnjivo je 
na pr., da viši slojevi društva, boljarstvo svake ruke, stvara 
društvene i kulturne forme, a od njega da se te forme šire u 
mnoštvo. I zato u jednu ruku ni potpuna nivelizacija društva 
— čista demokratija — a u drugu ruku ni potpuna odijeljenost 
mnoštva od boljarstva ne prija kulturnom razvoju. U društvu 
je naime, usprkos svim protivnim teorijama, pojedinac glavni 
stvaralac, pa ako on nema mogućnosti, da se uzdigne nad svoju 
okolinu, ili dosegne višega od sebe, ne stvara ništa. 

Druga je važna činjenica za kulturni razvoj sloboda naroda, 
ekao je netko i kod nas, da je važnost slobode za razvoj pro- 
YA^ e samo fraza, jer da je u talijanskim tiranijama XIV. do 
stoljeća evala umjetnost kao nikada. Jest, ali (puštajući 
U os ^ a ^m na stranu ocijenu cijele te kulturne periode) — ali 
°m tirani bili slobodni! Oni su se individualno mogli razvijati, 
i tak 1 SU . P°l e t a svim svojim sposobnostima i svojemu geniju 
0 jelovati na okolinu, svoj narod, makar i malen. Ali dru- 

gaci je je u narodu, gdje nitko nije slobodan, gdje ni najviši 
predstavnici naroda ne mogu ni svojih ni narodnih sposobnosti 
ni snage ni pokazati ni razviti. Tu očevidno mora nastati kul- 
turno mrtvilo, pustoš. Nije za to slučaj ni samovolja da ka- 
žemo po drugi put — što su društvene forme i stilovi dobivali 
ime po političkom režimu. Pa i »ban- domaćin« u ostatcima 
ostataka naših narodnih svatova, kao ni »gospoda svatovi« 
nisu samo govornički ukrasi, nego jednostavna realnost . . . 

(»Obzor*, God. 1913. Broj 321.) 


Razdor u književničkom društvu u — Parizu. 

Književničko družtvo u Parizu imalo je prošle nedjelje, 
23. studenog, u hotelu u ulici Rougemont burnu skupštinu, koja 
je trajala od dva i pol do sedam sati po podne i svršila se bez 
rezultata. A radi se o ovom, vrlo zanimljivom nastojanju ve- 
ćine, čini se, književnika: 

Nezadovoljnici traže, da se promijeni članak 9. društve- 
nih pravila tako, da tajnikom (delegue) društva ne bude mo- 
gao biti »ni književnik ni novinar ni dramatski pisac«. — Za- 
što to? — pitao bi čovjek. — Zato, što ni književnik, ni novi- 
nar (?), ni dramatski pisac nije sposoban, da kako treba pravi 
»poslove« s vlasnicima novina, već zato treba praktičan i po- 
slovan čovjek, agent. Stvar je na toj samoj burnoj skupštini 
razložio književnik Pierre Decourcelle u glavnom ovako: 

Ne radi se o sumnjičenju odbora (nezadovoljnici su naime 
napali zadnjeg tajnika radi pristranosti, pa to uzeli za povod, 
da ga svrgnu i tom prilikom za izbor novoga promijene pra- 
vila), nego se radi o tom, da se nadju sredstva, kako bi se 
djelovanje društva proširilo i društvo bolje napredovalo, skla- 
pajući što više ugovora s novinama i revijama. Pred 20 godina, 
reče govornik, imalo je društvo od ugovora s novinama 332.000 
(trista tridesetdvije tisuće) franaka dohodka, a imalo je ugo- 
vor samo za 350 novina. Danas ima od ugovora dohodka oko 
pol milijuna franaka, ali od 1800 novina. Po tom se vidi, da je 
dohodak razmjerno mnogo manji (za 40 proc.). A što bi se 
dalo još postići, vidi se po uspjehu društva dramatskih pisaca. 

To društvo ima dva agenta, pa je jedan agent u samih osam 
mjeseci samo u tri belgijske pokrajine postigao, da su dohodci 
porasli od 53.000 na 70.000 franaka. A kad kažemo »poslovni 
čovjek« (home d’affaires), tu ne treba odmah misliti, reče go- 
vornik, za onakvoga »poslovnoga agenta« (L’agent d’affaires), 
kako ga ovdje nazočna gospoda romanopisci znadu žigosati u 
svojim djelima. Radi se o tom, da se nadje agilan čovjek, koji 
ne bi morao gledati, da ugadja odbornicima, koji ga izabiru, 
i s kojim odbornici ne bi imali prilike ponašati se kao njegovi 
drugovi — što i jest prava nesreća. Taj administrator — na- 
stavi g. Decourcelle, a hrvatski književnici neka dobro naćule 
uši — taj administrator književničkoga društva, koji bi u osta- 
lom mogao biti sasvim »pismen« (lettre), imao bi 6000 do 8000 
(šest do osam tisuća) franaka stalne plaće i deset po sto od 
napravljenih posala, pa nema sumnje, da bi se takav čovjek 
našao .... 


Još prije Decourcellea govorio je, burno pozdravljen, pred- 
sjednik društva George Le Comte, zaklinjujući drugove knji- 
ževnike, da sačuvaju društvu obilježje književničkoga društva, 
a da se ne priklanjaju trgovačkim poduzećima. »Književnička 
udruga velika je — reče — dama i dobro odgojena, pa nema 
posjećivati poslovnih ljudi, nego ljude od knjige«. Još je rekao, 
koliko je društvo dobro učinilo, spomenuv, da bi promjeni pra- 
vila moglo praviti neprilika i ministarstvo, pa možda društvo 


i raspustiti, a napokon ponudio ostavku — kao i Thiers, kako 
inu je kasnije odgovorio g. Decourcelle, koji se je već popitao 
i kod ministarstva te skupštini priopćio, da ministarstvo nema 
ništa proti promjeni. 

Prešlo se na glasovanje — sve uz veliku buku. Predane su 
v žlasovnice »proti« a 93 »za« — naime za predlog, da ni knji- 
evn i , ni novinar, ni dramatski pisac ne može biti — recimo 
poslovodja književničkoga društva. Ali eto neprilike: gla- 
.°vnica je predano 194, a nazočan je bio 191 član. Uz silnu buku 
nict amU Za k^ u ^ predsjednik burnu skupštinu. No nezadovolj- 
kijediP* k^ 0 se P° svemu vidi, na slijedećoj skupštini po- 


kio dob° ^ , l ^ nc ^ ena ^ a * P° zna ti pisac Marcel Prevost već je 
rekao ° se P re pl a šio silne buke i agitacije, pa se od- 

u kraden^ e ^^ na ^ e P® e i e ovo: Književniku Viele-Griffinu 
a )e u garderobi krznena kabanica, pa je naravski da 

je poznati ironičar i zagrižljivac psovao, ali ga je glavni junak 
g. Decourcelle na odlasku ovako mirio: 

Tješite se time, što je krivac — književnik . . . 

Lijepa utjeha sa skupštine književničkoga društva 

(»Obzor«, God. 1913. Br. 328.) 


Slavenska ideja. 

Na izmaku je nevesela slavenska godina. Odkad se je po- 
javilo slavensko pitanje i odkad je postalo političkim faktorom 
ušavši u kompleks evropskih problema, nije Slavenstvo pretr- 
pilo goreg udara od ove godine. Da vidimo! 

Bugarska se je na dugo vremena raskrstila sa Srbijom i 
Cnom Gorom, omogućivši tako na Balkanu prevlast neslaven- 
skog, rumunjo-grčkog elementa i davši Turskoj prilike, da 
ne izčezne posve sa evropskog kontinenta. Rusija, naravno za- 
štitnica svakog slavenskog pokreta povrijedjena je bitno u 
temeljima svog slavenskog nastojanja pogrješnom politikom 
Bugarske, koja se nije žacala da na zemlji natopljenoj ruskom 
krvlju podigne antirusku, antislavensku, germanofilsku propa- 
gandu, idući tako daleko, da je za vlastite pogrješke učinila od- 
govornom Rusiju i Slavenstvo. Protivnici Slavenstva raduju se 
slomu ideje slavenske uzajamnosti i strah germanstva, koji je 
ono na početku osloboditelj ne balkanske vojne osjetilo pred 
novom silom prometnuo se u prezirni smiješak i podcjenjivanje 
slavenske svijesti i snage. 

Logična posljedica svega toga je nesumnjivi pad interesa 
za slavensku stvar u Rusiji i razočaranje, koje je zahvatilo ši- 
roke slavenofilske krugove, donoseći sa sobom apatiju prama 
Slavenstvu i jačanje separatnih ruskih nastojanja, čija se prak- 
tična provedba ni iz daleka ne pokriva sa slavenskim intere- 
sima. Raspoloženje u Rusiji nakon drugog balkanskog rata naj- 
bolje je očitovano u izjavi jednog Menjšikova, koji je u »No- 
voje Vremje« nazvao slavenofilstvo »ispraznim maštanjem«. 
Malodušni izgubiše vjeru u slavensku stvar, a vjerujući izgubiše 
volju za rad. Pa nije ni čudo! Ratni dogadjaji, politički istupi i 
umiešavanje novih faktora prosudjivalo se je i ocjenjivalo pod 

utiskom dnevnih prilika, tendencioznog izvještivanja i strasti 
i uz takve abnormalne uvjete izgradjivalo se je javno mišljenje, 
dokazavši još jednom neupućenosti širokih društvenih slojeva 
u slavensko pitanje. 

Ako su za slavenofile sramotni dogadjaji ove godine bili 
žestokim moralnim udarom, to su za njih jednako teške i one 
historijski neopravdane i uvredljive teorije i izvodi, koji se 
sada izgradjuju na temelju društvene apatije prema Slavenstvu 
i razočaranja idealista. 

Pa zar je doista — nameće se samo od sebe pitanje — sla- 
venska stvar propala u nepovrat? Zar je sve izgubljeno? Zar 
su uništena nastojanja tolikih jakih i svjetlih slavenskih duhova 
i zar su se prestale osjećati posljedice tolikih političkih čina 
i dogadjaja vodjenih u smjeru i pod znakom slavenske ideje? 
Odgovor je kratak i jasan: Ne! Ne, zato, što Slavenstvo kao 
zdrav pojav imajući sve realne uvjete za evoluciju ne može biti 
jednim neuspjehom uništeno i zato ne, što slavenska ideja nije 
dandanas tek teoretski program neodgovornih pojedinaca i ne- 
dužnih društava, nego politički faktor s kojim operiraju mnoge 
politike u mnogim državama. Opravdanja za ovu tvrdnju ima- 
demo dosta. 


Sad nakon provedene kampanje u Bugarskoj u traženju 
krivca i prema svim iznesenim tajnim dokumentima slavenska 
je ideja moralno rehabilitirana. Na žalost protivnika Slavenstva 
pokazalo se, da nije slavenska Bugarska vodila rata sa Srbi- 
jom, da nisu pravi bugarski patriote želili toga rata, da su mu 
što više bili protivni. Rat su izazvali i naredili oni elementi u 
Bugarskoj, čija ih prošlost nije nikada prikazivala u slaven- 
s om svjetlu i čiji su organi proglasivali Bugare Tatarima te 
oji i danas vode nerazumnu propagandu za prelaz od slaven- 
s °Ž pravoslavlja na uniju, pogodujući tako jezuitskim, anti- 
s avenskim namjerama. Ove elemente nazvalo je »Novoje 
remja« »tamnim silama Bugarske«, a »Rossija« »mutnom 
Pjenom, koja je isplivala na političku površinu«. 

jj a j, ^ rava > slavenska Bugarska bila je ona, koja je stvorila 
dog savez < postigavši tako sjajne uspjehe, a ono, što se 

Patriot ° P ° SHie ’ n ** e s ^ vor ^° bugarski narod, nisu stvorili oni 
p ro ° e ’ koji su danas za svoj slavenski rad izvrženi oštrim 

slavensk* 3 * °btužbama. »Tamne sile« uništavaju 


160 


U Srbiji su sad posve na čistu s tim pitanjem, te je utje- 
šljiva pojava, da se u Srbiji dandanas ne čini više za žalosne 
dogadjaje odgovornim bugarski narod, nego se krivci traže i 
nalaze na prvom mjestu, u antislavenskim elementima, Ovo je 
činjenica od neobične važnosti. Srbija je sad na čistu, da su 
postrane sile htjele uništiti balkanski savez i da im je to mar- 
kiranom politikom i pomoću zloporabe bugarskog imena 
uspjelo, ali istina je ipak izašla na vidjelo i pokazala prave 
krivce, koji su ih nakon opravdanog prvog ogorčenja, počeli 
pravilno prosudjivati i uzimati u zaštitu autore slavenskog sa- 
veza. 

A Rusija? Što će ona? Hoće li ona nakon svega ostati kod 
svoje zavjetne misije na Balkanu ili će se odreći svega i poći 
smjerom »realne« politike? Odgovor na ovo ovisi o tome, ka- 
kvu ulogu uopće igra slavenska ideja u ruskoj vanjskoj poli- 
tici. O vrsti te uloge ovisi i dalnje držanje Rusije, jer se smjer 
jedne politike ne mijenja momentanim zaprekama i nedaćama. 
Nakon savezničkog rata na Balkanu smješkali su se zastupnici 
»realnog smjera« u ruskoj politici slavenofilskim fantastima, 
govoreći, da rjazanskom mužiku nije ništa stalo do toga, kome 
će pripasti Drač, Skadar ili Drinopolje i kome će biti podlo- 
ženo puč&nstvo Makedonije. No ovo su tek zlobne primjedbe. 
Ispravnije bi bilo pitanje, je li slavenska ideja u politici po 
svojoj bitnosti tek utopija, ili bi njena razumna praktična pri- 
mjena mogla donieti koristi Rusiji i ostalim Slavenima. 

Ako Rusija podupire Slavene, kao rodjake, onda je senti- 
mentalna, ako ih podupire iz vlastite koristi — onda je ra- 
zumna i praktična. Znajući za težnje Rusije prema Carigradu 
i Dardanelima, poznavajući historiju bliže istočnog pitanja u 
posljednjem stoljeću bilo bi naivno držati, da su tek sentimen- 
talnost i velikodušje ponukali Rusiju na ratovanje s Turskom. 
Da postigne svoju zavjetnu svrhu, Rusija je vodila dvostruku 
borbu — s Turskom i sa onim državama, koje su joj priječile, 
da se okoristi svojim pobjedama. Rusija je stvorila na Balkanu 
nekoliko država, koje su imale urediti svoje račune s Turskom 
i zato su bile saveznice Rusije. Sjedinivši se, preuzele su na 
sebe polovinu ruske zadaće i srušivši Tursku, bile su spremne 
pomoći Rusiju u drugom pravcu. 

Priznati se ipak mora, da slavenska ideja prošle godine 
nije bila potpuno praktički primijenjena u ruskoj vanjskoj po- 

litici. A zacijelo je za Rusiju bilo vrlo potrebno, da u ovaj čas 
ne narušava evropejskog mira i da ostavi Dardanele još u tur- 
skim rukama. Svakako su govorili za to zahtjevi veće, katego- 
ričnije nužde. No o tome se i ne radi. Glavno je, da u ruskoj 
vanjskoj politici dolazi do izražaja slavenska ideja, da opstoji 
kao priznati faktor. No danas moraju slavenofili računati više 
sa općim raspoloženjem društva, sa moralnom stranom djela i 
od časa do časa primati pojedine političke čine kao svoj uspjeh. 
Medjusaveznički rat teško je povriedio ne samo raspoloženje 
ruske i opće slavenske javnosti, nego još teže i praktičnu pri- 
mjenu slavenske ideje u politici, zato teže, što je baš ovaj puta 
ta ideja bila po prvi put javno primijenjena i proklamirana u 
politici. Baš zato su i neprijatelji Slavenstva uprli sve sile, da 
sruše balkanski slavenski savez, što im je pomoću »tamnih 
sila« i afarista na bugarskim ministarskim stolicama i uspjelo. 
Ali i to je prolazan pojav. Slavenska ideja, za koju je Rusija 
vodila 11 vojna u ukupnom trajanju od 44 godine i u kojima je 
od beogradskog mira god. 1739.— 1878. oduzela Turskoj 4691 
kvadratne milje zemlje ne može propasti jednim neuspjehom, 
koji na sreću nije uzrokovan iznutra, nego — kako se sad po- 
kazalo — izvana. Zar mogu izgubiti svoj čar u Rusiji i na Bal- 
kanu imena Larga, Kagul, Rimnik, Očakov, Česma, Sevasto- 
poij, Šipka, Plevna i Kars, gdje leži na tisuće i tisuće palih ru- 
skih boraca-osloboditelja ? Zar mogu pasti u zaborav herojska 
imena Minih, Rumanjcev-Zadunajskij, Suvorov-Rimničskij, Or- 
lov-Česmenskij, Dibić-Zabalkanskij, Lazarev, Kornilov, Gurko, 
Padeckij, Skobeljev, koji su kroz lom i grmljavu ubojnog 
oružja bili — bar kao osobe — vodjeni slavenskom idejom. 
e ' imena ne će nikad biti zaboravljena, a s njima ni ona 
e i a , koja ih je slavodobitno proniela kroz sve ratove. 

s reću u Rusiji nije položaj tako očajan, kako se obično 
jW I ondie imade još uvijek dosta oduševljenih i umnih 
,U i. što se odupiru onima, koji kod svakog slavenofilskog ne- 
Pjeha pokapaju slavenofilstvo, a ne mogu ga pokopati. 

Va . J UC ^’ k°ji zaključuju o padu slavenofilstva, po faktima 
da S L P°htike, ne shvaćaju slavenofilstva. Spomenuto je već, 
s t v& US a Pobtika nije u svem odgovorila težnjama slavenofil- 
s e nioV V° V ° l 30 ^ 011 ) 6 i mac le u sebi odviše idealizama a da bi 
£dje u ° ,. e . z ^ ran l^ no prkoijeniti na politiku u današnje vrieme, 
Po itici vriedi načelo apsolutnog egoizma. No Rusija sa- 

ma po sebi ipak nije s onima, koji svojom neodlučnom poli- 
tikom trate njenu historijsku zadaću, nego s onima, koji su 
daleko od stanovišta političkog indiferentizma. Danas je u Ru- 
siji jasno da se ona ne može i ne smije odreći i nakon zad- 
njih dogodjaja — svoje dosadašnje politike na Balkanu, ako ne 
želi, da konačno ne izgubi svoj narodni prestiž i svojeg vele- 
vlasnog značenja. Obveze Rusa prama Slavenstvu organički su 
svezane s neosporivim njihovim dugom prema domovini i naro- 
du i odricati se sada svoje zagranične braće značilo bi podka- 
pati svoju historijsku zgradu i napuštati svoje najhitnije poli- 
tičke i narodno-državne težnje. Duboki ruski narodni instinkt 
i zdravi smisao ruskog obrazovanog društva i jačajuća se sla- 
venska samospoznaja, dovoljno su jamstvo, da Rusija ne će saći 
sa svog historijskog puta. 

Da završimo. 

U nedavno izašlom djelu »Literaturnije izgnanki« V. V. 
Rozanova sabrana su pisma N. Strahova njemu. U jednom od 
tih pisama (od 4. jula 1893. god.) piše Strahovi — Ja bi htio da 
izadje mali članak (ne veći od štampanog lista) — Nešto o Sla- 
venofilstvu. — Treba pokazati, da oštri napadaji na njega i 
njegovo pokapanje, dokazuje tek njegovu silu u sadanji cas. 
Napadi se vode po staroj maniri: ili kleveću slavenofile, ili go- 
vore, da su prijašnji bili dobri, no današnji da ništa ne vriede. 
Slavjanofilstvu podmiću svakakve gluposti, zaboravljaju nje- 
govu bitnost, koja je uviek ista i nepromjenjiva. Slavenofilstvo 
uvijek iznakažuju no ono u dobrim umovima opstoji u svom 
pravom obliku.« U svojoj dubokoj starosti doviknuo je Strahov 
proročke riječi svojim protivnicima: Vjerujem! Hoću! Jest! Sla- 
venofilstvo ne gubi svoje bitnosti, pa bile prilike kakve mu 
drago. Treba samo vjerovati, da se dobije smjelosti povikati: 
Pa ipak se kreće! 

(»Obzor«, God. 1913. Broj 346.) 


Krepost pred franceskom akademijom. 

Dne 28. studenoga po podne držala je franceska akademija 
godišnju sjednicu, u kojoj je službujući »direktor« akademije, 
Rene Bazin, proglasio, komu je akademija podijelila »nagradu 
kreposti« (prix de vertu) i uz to izrekao običajni, ali znameniti 

govor o nagradjenicima i o kreposti u opće. Tih nagrada za 
krepost ima dosta, a prvu je zakladu u tu svrhu osnovao u aka- 
demiji odvjetnik i drž. savjetnik Ant. Auget baron de Mon- 
tyon (f 1820). 

Vijećanje o ovim nagradama, pa svečano proglašavanje, 
komu su podijeljene, daje franceskoj akademiji prilike, da bude 
sudija i moralne ljudske vrline, kreposti, kao što je već prije 
bila sudija znanosti i umjetnosti. Jedna i druga zadaća — su- 
djenje o znanosti i umjetnosti, kao što i sudjenje o vrijednosti 
moralnih čina ljudskih — daleko premašuje zadaću akademija, 
gledamo li na to, u koju su se svrhu akademije osnivale. Dije- 
leći naime akademija nagrade za znanstvena i umjetnička djela 
pomaže time u velike širim slojevima društva, da se kako tako 
snadju u silnoj književnoj produkciji i odole svakovrsnoj re- 
klami. Književna je produkcija, osobito u Franceskoj, danas to- 
lika i reklama takova, da je prosto nemoguće snaći se i odlu- 
čiti, za čim da posegneš. Akademija, primajući članove i na- 
gradjujući djela, djeluje u velike ne samo na smjer znanosti i 
umjetnosti, nego i na ukus čitalaca i na izbor knjiga i umjet- 
ničkih djela na tržištu. A ovo ni jedno ni drugo nija bila za- 
daća akademijama barem u početku, jer su se akademije osni- 
vale samo za usavršivanje samih članova i za olakšavanje nji- 
hovoga znanstvenoga i umjetničkoga rada, kod čega su njekoje 
akademije i ostale te vrlo malo ili nimalo djelovale izvan svojih 
zidina i svoga uskoga kruga. 

No kud i kamo se više udaljuje od zadatka i onakve aka- 
demije, kakova je franceska, zadatak, da akademija bude su- 
dija, ili dapače i širiteljica morala i to praktičnoga morala, 
običnih ljudskih i gradjanskih vrlina. Ali da je franceska aka- 
demija prešla i na to polje i to ozbiljno i odlučno, to nije čudo. 
Jer ako je proti anarkiji u znanosti i umjetnosti, gdje ta anar- 
hija vlada samo u neznatnom dijelu društva, — ako je proti toj 
anarkiji rado prihvaćeno i pozdravljeno posredovanje akade- 
mi Je, da se uvede njeka disciplina, — ne bi li kud i kamo više 
kebalo, da se na put stane strašnoj anarkiji na području mo- 
ra ^ a * T° je pitanje na mjestu osobito u Franceskoj, gdje je kato- 
. a Crkva — ta tisućljetna i gotovo jedina učiteljica i čuva- 
nca morala — već i prije, za Revolucije, ali i u posljednje vri- 
jeme tako potisnuta, da je njezino uspješno djelovanje u tom 
Pravcu oteščano, ako nije sasvim onemogućeno. Moguće je, da 

su ove posebne neprilike — borba radikalne franceske vlade 
proti Crkvi — barem pripomogle, da su s prvoga mjesta fran- 
ceske akademije izrečene misli, koje se s takvih mjesta rijetko 
čuju: no kako bilo, govor je predsjedatelja svečane sjednice 
franceske akademije o kreposti, o njezinom izvoru i nagradi, 
vrlo važna činjenica. Te su misli izrečene na koncu izvješća 

0 pojedinim nagradjenicima, o kojima je predsjedatelj, gdješto, 
dosta opširno, govorio. Neobično je doista, da se u akademiji, 
gdje se inače stoljeća i stoljeća raspravljalo o svakoj sitnici iz 
života silnih imperatora, careva, kraljeva, vojskovodja, pa 
umnika, — sada potanko govori, barem jedanput u godini, o 
životu običnoga seoskoga učitelja, ili od svega svijeta odijeljene 

1 zaboravljene sestre milosrdnice. Vrijedno je zato iz toga go- 
vora izvaditi barem glavno, da se vidi, u čem franceska aka 
demija nalazi krepost, vrijednu javne nagrade. 

Seoski učitelj. 

Ove su se godine imale podijeliti dvije nagrade po 4000 fra- 
naka »učiteljima, koji će se pokazati odličnim ponašanjem, do- 
brohotnošću i nastojanjem, da u svojih učenika razviju ljubav 
bližnjega i osjećaj dužnosti«. Premda je zaklada za ovu nagradu 
nova i njezin opstanak malo poznat, ipak je bilo 58 natjeca- 
telja, medju kojima je bilo akademiji teško birati. »Njegda je 
bilo, reče predsjedatelj, medju pedagozima, ravnateljima mla- 
dih duša, izvrsnih ljudi, i to ne po učenosti, koja u ovoj stvari 
ne ulazi u račun, nego po odanosti djeci i po osjećaju ljepote 
ovako neznatnoga zvanja. Bilo je junaka. Bilo je svetaca. Fran- 
ceska im mnogo duguje . . . Danas je to drugačije kod nas i dru- 
gdje. Dobročinstvo odgoja umanjilo se svuda, gdje učitelj misli, 
da ima odgojiti ili buduće izbornike, ili makar radnike ili vje- 
šte zanatlije, a nije uvjeren prije svega, da one, koje ima pred 
sobom, ima odgojiti za njihovu sreću ili nesreću . . . Jedan i 
drugi postupak zavisi o tom, koliko se cijeni čovječje biće. 
Odkuda ta promjena u odgoju, nije mjesto, reče, da se ovdje 
istražuje. No nema sumnje, da još ima učitelja, koji su prema 
djetetu sačuvali ono više poštovanje. Medju ove spada i g. Juli, 
Besson, učitelj u Chevilly.« 

I sada predsjedatelj svečane akademijske sjednice crta 
dosta opširno život i rad franceskoga seoskoga učitelja. Blago 

franceskim učiteljima, a tri puta blago franceskomu narodu, 
gdje odlični akademici, prve glave naroda, njegovi »besmrtnici« 
— nalaze vremena i volje, da se potanko pozabave udesom i 
radom seoskoga učitelja! 

G. Besson i sam je »školski« sin. Od obično i gotovo 
jedino slavljenih čina proslavio se i on jednim. God. 1870., za 
francesko-njemačkoga rata, bio je učitelj u Dieblingu. Došla 
njemačka vojska i htjela zaplijeniti školsku blagajnu sa deset 
tisuća franaka. G. Besson nije dao novaca, ali je zato bio zatvo- 
ren, no spasio se bijegom u Švicarsku, a njegova supruga ponese 
novac na svojim grudima sakriven, prodje sretno kroz njemački 
tabor i predade novac franceskim vlastima. Još je g. Besson 
sa svojom suprugom žrtvovao jednom sav svoj imetak, da spase 
jednoga svoga rodjaka od propasti. 

Inače u životu i radu nagradjenoga ovoga učitelja nema 
ništa neobična, osim možda »malenkost«, da je k svomu obi- 
teljskomu stolu dva puta na nedjelju pozivao po dvoje školske 
seljačke djece, dao im još kolača, razgovarao s djecom i onda 
im dao, da se s njegovom djecom (ima ih i on šestero, kao da 
nije Francez, ali je »učo«!) igraju u dvorištu, da se tako uče 
uljudnu razgovoru i vladanju. 

Još je jedna »malenkost«, kojom se je nagradjeni učitelj 
pozabavio. Poznata je i kod nas nepodopština, da raspuštena 
seljačka deriščad trga tudje — zrelo i nezrelo — voće. Kolik! 
se u nas ljudi na to tuže, koliki nemaju volje, da i sade i uzgajaju 
voće kad im sve još nezrelo potrgaju! Uzalud zovu u pomoć 
i poljare i žandare. Na našu — makar i slabu — utjehu bolje 
nije ni u daleko prosvjećenijoj Franceskoj. Jednako je i s drugom 
nepodopštinom, naime s uništavanjem ptičjih gnijezda i pošto- 
vanjem tudje imovine«. Društvo je uspjelo, uspješno djeluje i 
»trešnje u Chevilly u miru dozrijevaju« — konstatuje pred- 
sjedatelj. 

Predsjedatelj nije zašutio, da je u izvješću našao i ovo: 
»Ne mogu zašutjeti, piše načelnik učiteljev, da je g. Besson 
u vjereni katolik. Koliko je mogao, on je kod službe božje nad- 
zirao djecu, koju su roditelji u crkvu slali. Kad mu je to zabra- 
n Jeno, on se je pokorio, . . . ali je u školi bio uzor neutralnosti«. 
Predsjedatelj tomu dodaje ove važne riječi: 

»Slični učitelji imadu pravo na zahvalnost svih nas. Ja ne 
Cu re ći, da su oni učinili sve što bi mogli, jer, po mojem mni- 

jenju, nisu imali slobode, da kao religiozni ljudi djeluju u školi, 
kako su djelovali u životu. No oni su se pokazali jaki i čvrsti 
i kao nadahnjivatelji čvrstoće radili su za javni mir . . . kao 
prijatelji našega sela, za koje se bojimo, da će nam opustjeti, 
oni su u malom selu podržavali veliku Francesku« 

Ganutljiv je upravo izvještaj o nagradjenom ravnatelju slo- 
bodne (konfesionalne) pučke škole Saint-Affrique u Aveyronu. 
Ovaj je nagradjenik bio prije član reda »Kršćanskoga nauka« 
(Doctrine chretienne), ima mu 63 godine, a učiteljuje 47 godina. 
God 1879 kad je vladala pošast crnih kozica, požrtvovno je 
dvorio na toj bolesti i oboljeloga druga. S jednakim ga povje- 
renjem susreću i katolici i protestanti. Odgojio je generacije, 
a njegove učenike svuda traže i rado primaju. 

* 

Nagradu od 6000 franaka dobila je »sestra Adela-Cecilija« 
(inače dame Payen), ravnateljica sirotišta de la Villette u Pansu. 
Kako je zanimljiv izvještaj o posjetu gospode akademika kod 
te dame! (Čudna li, u opće, zar ne, posla za akademike, da se 
voze automobilom od škole do sirotišta, od zavoda do zavoda, 
po kojekakvim uličicama, dok nadju, što traže, da se na licu 
mjesta i na svoje oči uvjere o svem, što je u aktima! Moglo bi 
se preporučiti i drugima, a ne samo sucima i odvjetnicima u 
parnicama). Kako li je zanimljiva slika društvenoga morala, 
koji se razabire iz činjenica, što ih priča doista časna sestra 
Adela-Cecilija, koja ima posla sa sirotama! Oci, braca, ujaci . . . 
mole, da se primi u sirotište njihovo siroče, i obećavaju, da ce 
pripomoći toliko i toliko. I doprinose — mjesec, dva, možda i 
koju godinu, a onda su se najednom »preselili«, ne doduše na 
drugi svijet, gdje adrese u opće nema, ali ipak bez adrese... 
A od navršene 3. do 21. godine još je dugo, siroče je cijelo 
vrijeme u sirotištu. A kad je odhranjeno i obrazovano, pa može 
zasluživati, najedamput se od nekuda jave i oci, i ujaci i braca 
sa savjetima, zahtjevima i pravima! . . . 

Nagradjena je predstojnica »Materinske kantine« t. j. pučke 
kuhinje za noseće žene i doječe matere. Jedva su ju našli Aka- 
demici su vidjeli i gledali te žene pri jelu. .Ima žena, kepma 
se vapaj ža pomoć kao produlji, na licu u tra.nu b,,edm Druge 
prestadoše jesti, pa mi diskretno pokažu, u dojence, sto ga drže 

na lijevoj ruci. Trećima je pogled tvrd, buntovnički, pun 
mržnje« .... 

Izostavljajući ostale nagradjenike vrijedno je spomenuti 
abbea (svećenika) Aigouya, ravnatelja župne radionice u 
Kremlin-Bicetre (departement Seine) i ujedno tu župnika, koji 
je nagradjen sa osam tisuća franaka. U toj radionici — zapravo 
je to niz radionica i ureda — akademici se nisu snašli, jer je 
tu toliko toga, da se ne može zapamtiti: sklonište za dječake 
i za djevojčice, gospodarski tečajevi, pučka knjižnica, stolarska 
radionica za pokućstvo iz ebanovine, ekonomijska (štedna) peć, 
bolnička štedionica, siromaška bolnica, pučko tajništvo (za 
razne upute), obiteljska bolnička štedionica, radnički vrtovi . . . 
G. Aigouy htio je u mladenačkom zanosu medju misijonare u 
Kitaj, pa mu je netko rekao: »Eno vam Kitaja petnaest časaka 
od Parisa!« Ostao je i stvorio ovo: civilizaciju mjesto barbar- 
stva, koje čini život tako teškim . . . Nikad ne miruje, ne štedi 
ni zdravlja. 

Svih nagradjenika nije potanko spominjao ni predsjedatelj, 
ali nama je ovo dosta da uzdahnemo: Ah, a kod nas! ... I od 
nas, ako ne u Kitaj, ide svijet u Ameriku, ali kod nas se uzalud 
govori — i možda ne bez razloga — da nam je Amerika kod 
kuće . . . 


Ali čujmo zaključak. 

»Evo zacijelo lijepih primjera« — zaključivaše predsjeda- 
telj Rene Bazin. — »To su odgovori na mnoge neopravdane 
tužbe i proročanstva. Mi nagradjujemo nekoje, ali kako malo 
n jih i kako nerazmjerno! . . . Tvarni je svijet dobrim dijelom 
istražen i opisan, ali svijet duševni ne će biti nikada iscrpljen, 
graniči s beskrajnošću«. 

»Ove izabrane duše najizvanrednija su potvrda snage, koja 
stoji u volji, i slobodne plemenštine, u koju je pozvan svatko. 
Istina, žrtva, od koje se umire najedanput, vrijedna je udivlje- 
^ja. Ali već njezina kratkoća čini ju lakšom, dok ovaj svako- 
nevni potrošak čovječje energije, bez pljeska, bez talambasa, 
e f krsta, bez druga, koji bi isto trpio, — to je, mislim, ono 
n ajuzvišenije. Sluškinja, koja trideset godina služi, a plaća joj 
^ s P^ a ^tvana: žena, koja od milosrdja njeguje bolesne od raka 
k v y ov °ljno se sprijateljuje sa smrću: nikakav sjajni čin, nika- 
ri]ec ne može otkupljenomu čovječanstvu dati slične časti«. 

»Ove duše navješćuju, kakav odgoj treba dati kojoj zemlji. 

Gdje su one crple, tamo je vrelo života, veličine, pravoga * 
unutarnjega — mira, mira duhova i srdaca.« 

»Ove su duše različne, ali ipak su jedno. Htjele one ili ne 
htjele, znale one ili ne znale, sve su one prestale pripadati 
staromu svijetu, sve su one udisale zrak posvećene one zemlje, 
sve su one primile dojam Krštenja Franceske. Kroz svaku od 
njih ja vidim — jasnu ili istrtu — sliku, koja se uvijek prepo- 
znaje, sliku Učitelja, koji je donio na zemlju ljubav, sliku Pri- 
jatelja siromaha, Tješitelja bolesnih. Onoga, koji je živio čineći 
dobro i kojega ja s milijunima živih i milijardama mrtvih radosno 
imenujem: »Naš Gospod Isus-Hrist.« 

»Ove duše nemaju ljudske naplate. Ja ne mislim, da će ih 
tko ohrabriti na dobro obećavajuć im ljudsku zahvalnost. To 
bi bila strašna ironija. Jednako se nadam, da je već izašlo iz 
mode govoriti o nasladi, o užitku, što ga osjeća onaj, koji se 
žrtvuje. Njekoji su se književnici nedavno usudili ovo dvoje 
nasladu i žrtvu — poimati zajedno, ali su time samo dokazali, 
da ne poznadu onoga, čemu se dive . . . Užitka, tko se žrtvuje, 
nema. A ima neugodnosti, ima patnja, prima dobrovoljno smrt 
za sreću drugih. A utjeha, što ju otuda može imati u srcu, bez 
obzira na to, što nema ništa zajedničko s užitkom, nije obećana, 
nitko je ne duguje, ona nikada ne olakšava ne umanjuje žrtve 
samo ju pomaže podnašati. I to je ono, čega se radi žrtva ne 
može zahtijevati od duša sasvim zemaljskih i od onih, koje 
nemaju ljubavi veće, nego što su same. Požrtvovnost 
heroizam — bit će vijekom umu nedokučiv, pa će mu uvijek 
trebati tražiti tumač izvan uma, posebice izvan sjetila«. 

»Ove duše mogu donekle izbrisati nejednakost staleža. 
Jednakosti nema, a svi napori, da se uvede, stvaraju samo rasap 
i mržnju. Ali i duše mogu biti nejednake i time je sve isprav- 
ljeno: nejednaki stalež, ali duša uzdignuta nad stalež, sjajna 
duša u neznatnim prilikama, — to je ono, u čem svijet može 
spoznati sličnost ljudi, njihovo blisko bratimstvo, mir medju 
njima. Sve je drugo duševna obmana ili umijeće za sticanje 
popularnosti«. 

»Ove su duše spasiteljice. Hvala njima, Franceska je odo- 
ljela zlu, koje bi bilo ubilo narod manje bogat nepoznatim 
svecima ... One su prvo bogatstvo Franceske, svjedoci njezine 

vjere, razlog njezine životne sposobnosti, otkup za njezine po- 
greške, njezina straža za uvijek.« 

Bit će ih bez sumnje, koji će ove refleksije sa stolice pred- 
sjedništva franceske akademije držati i nazvati nesavremenima. 
No danas je već sasvim stalno, da je ovakvo pouzdanje u savre- 
menost ne samo i samo nesavremeno, nego i lakoumno, malo 
ozbiljno, jer na nj već nitko ozbiljno ne prisiže. Naše doba hoće 
pozitivnosti, a da nje u moralu bez kršćanstva nema, to je već 
sasvim jasno. Tjesnogrudni i uskoga pogleda ljudi straše se 
dakako ove istine u neosnovanoj bojazni, da povrat k temeljima 
kršćanskoga morala znači ujedno povrat u klerikalni jaram. To 
je neprilika i nije ju lako savladati. Ali jedno barem stoji, a to 
je ono, što je predsjedatelj Bazin kazao na početku svojih 
refleksija, naime: da su sve ove kreposne duše prestale pripa- 
dati staromu svijetu, jer su udisale zrak krštene Franceske. 
Moral staroga — nekršćanskoga — svijeta u istinu je drugi 
poglavito u tom, što nije poznavao žrtve za drugoga, pa je sve f 
što je bilo slabo, uništavao, a napokon i sam propao. »Kršćan- 
ski narodi — na protivne propadaju«. Tu je temu branio umni 
naš pok. Nodilo u jednom svom rektorskom govoru. Htio je 
vrijedni pokojnik, da nas u onim teškim danima ohrabri i podade 
nam nade, da ne ćemo propasti ni mi Hrvati, jer smo kršćani. 
Slabo smo mu vjerovali, malo se je utješio. Ali da nam je pokazao 
naše male kreposnike, iz prošlosti i sadašnjosti, stotine i tisuće 
malih ljudi, u neznatnim prilikama, ali s velikom dušom, kao 
što je to učinio Francez Bazin, možda bi nas bio ohrabrio. Ali 
za male kreposnike, za junake cijeloga života, a ne jednoga 
dana, za te junake, koji uzdržaše i drže ovo malo dobra, što ga 
naš narod ima, za nje još u nas nitko ne pita ... A i njihova je 
duša kršćanska, i sve, što je u njima stalna i vrijedna, što izdati 
1 prevariti ne će, to im je dala krštena Hrvatska, za koju se bez 
n )ih ne bi više ni znalo, kako se ne zna za njezine negdašnje 
haračlije Avare i Mongole. . . . 


(»Obzor«, God. 1913. Broj 348.) 

Kultura u našoj pokrajini. 

Naša pokrajina — a to je poglavito naše selo — u kulturi 
se je naglo i sasvim u posljednjih pedesetak godina promijenila, 
dok je prije toga barem po više stotina godina ostajala u kultur- 
nom pogledu jednaka. No pogled na današnju kulturu u našoj 
pokrajini ne može ni obradovati ni zadovoljiti nikoga, ni onoga, 
komu je predjašnji život na selu bio poznat, a ni onoga, tko u 
selo slučajno bane. Tek nedavno se u domaćem jednom dnevniku 
moglo čitati, kako je njekoliko mladih ljudi pošlo po njekom 
prosvjetnom poslu u nedaleko selo, pa kako su pred raznim po- 
javama nekulture i pokvarenosti upravo pobjegli i jedva čekali, 
da dodju u blaženi grad, gdje je barem čisto i svijetlo . . . 

Ovakvo bježanje sa sela ne smije se doduše uvijek uzimati 
ozbiljno ili čak tragično, jer to ne mora baš u svakom slučaju 
da bude posljedica seoske nekulturnosti. Da gradsko dijete po- 
bjegne iz sela, ili da mu boravak u selu bude nesnosan, za to je 
često, a u nas redovno, dosta i kakova malenkost, koja s kultu- 
rom ima malo ili nema nimalo posla. Seosko blato, posebni 
vonj sela i seoskih ljudi (njekim učiteljicama seoska djeca, 
a njekim sucima, pače i odvjetnicima — osobito njihovoj djeci 
i obitelji — seljaci »smrde«), — sve to nisu stvari ugodne, mogu 
pače gradsko čeljade lako sa sela protjerati, ili mu boravak 
na selu nesnosnim i život nezadovoljnim učiniti, ali to još ne 
moraju biti, a redovno i nisu baš znak nekulture. U stanovito 
doba godine, kad je tlo puno vlage, blata ima osobito u ravni- 
cama svuda, a bez kamena i asfalta teško ga je ukloniti, pa su 
se na blato dizale tužbe i u Zagrebu, dok nije podigao zajam 
od desetak milijuna za moderno asfaltiranje. A to je bilo ju- 
čer ... A gradovi naši, pa njemački još pred 50 — 60 godina! 
U glavnu gostionu u Zagrebu, kažu, nisu se u ono vrieme 
mogla bez pogibelji života uvesti kola, — takove su jamurine 
bile pred kućom. A u dvorištu: jame, gnoj ... To je dakle stvar 
vrlo relativna, sporedna, uz koju se može sasvim lijepo govoriti 
i o najvišoj kulturi. Tako je i s drugim koječim, što gradske ljude 
na selu smeta. Oni mladići, što ono pobjegoše iz sela u blaženi 
svoj grad, zgražali su se na pr. i nad tim, što je jedan seljak 
očistio nos bez žepnoga rupčića. Pa ipak je činjenica, da je 
Evropa bila već na visokom stupnju kulture, pače rafiniranosti 

— sve bez žepnoga rupčića, koji je razmjerno nova toa- 
letna stvarca, pa je u početku služila tek za ukras i koketeriju 

— kao što i maramice, što ih nose seljanke, kad idu u crkvu ili 
medju svijet — a tek poslije je stupila u današnju praktičnu 
(ili po mnijenju cijeloga Balkana — nepraktičnu) i prozajičnu 
službu. 

Ne radi se dakle, kad je govor o kulturi ili nekulturi u našoj 
pokrajini o ovakvim i sličnim izvanjskim znakovima njeke veće 
potrebe i udobnosti, što ih donosi civilizacija, koja je, kako je 
poznato, ne samo nješto sasvim drugo, nego kultura, nego može 
biti, a često i jest, kulturi baš protivna, te ju i uništuje. Civiliza- 
cija u opće premda se redovno na to ne misli, pa ju zato 
mnogi zamijenjuju s kulturom — civilizacija od svoga početka 
djeluje izvana i na vanjštinu, dok je kultura samonikli domaći 
plod života i njegova razvoja. Civilizacija je u početku bila 
doslovce »civilizacija«, t. j sticanje rimskoga državljanstva i 
njegovih prava. Susjedi naime rimskoga carstva nisu naravski 
uživali prava rimskih državljana (dobivali su na pr. batine, bili 
su razapmjam na križ), Rimljani ih uopće nisu smatrali potpunim 
ljudima, pa je sasvim naravski, da su svim silama nastojali, da 
postanu rimski državljani »cives«, t. j. da se »civilizuju«. To je 
bila prva civilizacija, po tom joj i ime. Dublje je značenje do- 
^a civilizacija, kad je išla za tim, da seljaci (»pagani«, pagus 
selo) postanu kršćani (jer su gradjani bili prije pokršteni), 
A & U . t0m smis | u govorilo i o civilizaciji krivobožnih naroda u 
ziji i Africi, koju su kod njih širili kršćanski misionari. U no- 
vije i naše vrijeme civilizacija ponajviše stoji u širenju moder- 
.. ” re a a [ u P rave > sudstva, bolnica, kazniona, ubožnica, si- 
čtva a 'i S j on *št a ’ urc d jenja poreza, vojske, plaćenoga činovni- 
dova + m °dernih sredstava za život (cesta, željeznica, bro- 
orul StanOVa ;. VOd ° VOda 1 zdenaca - rasvjete, pa raznoga novoga 
općenju r^đ! 3 ’ ° d * ,e * a 1 dd * napokon jednoličnih formi u 

O 

kadro d ° n ° f t0 dvilizaci > a sa sobom donosi, u pravilu je više 
ju spriip v, ^° S ° e ^ u domaću, samoniklu kulturu u njezinu razvo- 

PomoJe T PaCe 1 UniŠti ’ m ’ eSt ° da iu podi ^ ne 1 n i ezinu razvoju 
hv atai u šv- \ ,C P ° )ava , tako očevidna, da su se nje hvatali i 

naroda *■ onserva ^ vc i i natražnjaci svih vremena i u svih 

Porazne Do Il? i- Pn t’ , neg .° Što su se P okazal e njezine upravo 


Porazne posiVp^Tt .“~V “ *~* M ““* »*«»*« 

J diče. Tako je na pr. ruski car Petar Veliki, kad 

je na početku XVIII. stoljeća počeo i silom uvoditi u svoju 
državu razne strane novotarije — posebice u odijelu, sisanju 
kose i brijanju brade — naišao na grčevitu opoziciju. A koliko 
ima još danas ljudi u svih naroda, koji prokleše i proklinju sav 
taj novovjeki »tobožnji napredak«. Koliki doduše sve to tiše 

uzdišu za »lijepim starim dobrim običajima«, pa kako je 

»naš« narod, osobito »naš« seljak bio »dobar«, dok se nije znalo 
za ovo i ono, dok nije bilo poznato to i to, osobito dok nije čitao 
novina itd., itd. 

No stvar je riješena. Civilizaciji, tj. širenju jednoga — za 
sada najboljega — oblika ili tipa ljudskoga života u svim njego- 
vim granama ne može se stati na put, kad bi to tko i htio. 
Štetne posljedice nestajanja starih i doista dobrih običaja na- 
stoje se ukloniti ili oslabiti raznim načinom, ali na stagna- 
ciju, na »zatvorenje granice« civilizaciji i napredku — kakvomu 
— takvomu — nitko ozbiljno ne pomišlja. Uza sve to ipak je 
vrijedno pažnje, kako su baš najveći evropski narodi ipak pone- 
što skeptični prema posljednjoj riječi civilizacije i njezini 
novotarija. Najskeptičniji su u tom bez sumnje Englezi. Ne treba 
misliti baš na njihove vlasulje, koje i danas navlače njihovi 
suci i državni predstavnici u službi, već je dosta upozoriti na 
njihovo svetkovanje blagdana i na tolike propise društvenoga 
nepisanoga zakonika, kojih se tako strogo drže. Za njima se 
povode i mnoge države sjeverno-američke Unije, a i Nijemci sto 
dalje, to više daju prilike, da ih svijet potegne za starinski njihov 
perčin. A sve to dokazuje, da se i prema civilizaciji i napret u 
treba — kao što i prema svakoj stvari i pojavi — držati kri- 
tički, t. j. sve primati ili odbijati razložno i razborito, kako to 
razložno biću i dolikuje. 

Kako je civilizacija u posljednjih, recimo 50 do 60 godina 
djelovala na kulturu našega naroda, o tom se u nas malo računa 
vodilo. Da se pokaže nespremnost naših ljudi, da ikako reguli- 
raju naš narodni život, bilo bi zanimljivo iznijeti razna stajali- 
šta prema domaćoj kulturi i napadajućoj bojovnoj civilizaciji. 
No dosta će u dokaz toga biti, da se upozori na ovo protuslovile 
Tamo od »prosvjetitelja« Reljkovića podigla se, rekao bih, prava 
vojna na narodne običaje. U doba naše romantike dobili su ' 
sasvim naravski - naši narodni običaji pardon, pače su ih počeli 
književnici — doduše s malo razumijevanja i osjećaja —uzvi 
šivati. Za koji decenij dodjoše do riječi i do vlasti — liberalci 

j prva im briga, rekao bih, bila, da poruše temelje narodnom 
seoskom životu: zadruzi, i još njekim kako-tako prokušanim 
starim uredbama. Za drugi decenij, kad se vidjelo, da su zaga- 
zili, pokušaše da spase barem zadrugu — zakonom. Život je me- 
djutim hrlio a što se dogadjalo u pokrajini, za to nitko nije mario, 
ni pitao. Pokrajina se u kojih pedesetak godina stubokom pro- 
mijenila. u njoj je zavladala potpuna kulturna pustoš. 

Na našu pokrajinu, na naše selo može se gledati « raznih 
stajališta. Jedni gledajući na nju, pitaju samo, hoće li porez i 
ostale daće biti plaćene. Drugi, sa sličnog gledišta, paze, kolika 
je kupovna snaga pokrajine: hoće li moći napunjena skladišta 
isprazniti i platiti. Treći — da o ostalima ne govorimo — vode 
brigu o svijesti narodnoj, koliko bi naime ta svijest mogla pomoći 
domovini (da ne rečemo stranci), a nitko, baš nitko ne pita je 
li taj narod u sebi sretan, ima li što, što njemu ostaje za njegov 
duševni život. Živi li u opće ta naša pokrajina, to naše selo, ka- 
kovim duševnim životom i kakovim? Pustimo na čas i simental- 
ske bikove i belgijske ždrijepce i umjetno gnojivo i trsnu uš s 
modrom galicom, pa pitajmo: A što je u duši tomu narodu, ima 
li u njoj ikada koji tračak veselja, kakova želja za nečim ljep- 
šim, kakova misao o čem većem, boljem, lijepom kakva volja, 
koja bi mu obuhvatila i potresla čitavo biće? 

Što ja znam, — nema. 

Život je u našoj pokrajini tako tužan i neveseo, tako obavit 

ngom i oskudicom, tako pust i prazan, gdješto tako surov i 

prost, sve prilike mračne i neudobne i svi izgledi tako tamni, 

ti se mrači pred očima. A sve to bez preuveličavanja. 

oš p re( l pedesetak godina bilo je drugačije. Bilo je života 

ves e ja, bilo je reda u kući i forme u vladanju s ljudima, bilo 

x mis * barem o drugom, vječnom životu . . . Danas ni 
x °ga nema. 

njed D ° t0ga đ ° Šl ° sasvim naravski, jer su temelji predjaš- 
zaiel Z1V ° ta ’ Stare domaće kulture, porušeni. Nije sve porušeno 
u. 0 sa za drugom. Zadruga se i onako ne bi bila dugo — 
održala. Ali nagli slom zadruge ipak je bio 
om zadruge nije bio zato udarac, što se od za- 
1 k individualnom gospodarstvu, ili zato, što je 
discipline, ili zato, što se mnogo staroga dobra 
a još više na odvjetnike i inženjere potrošilo 
Premda je to svako za se bilo gubitak, koji bi i jači 


* r u istoj fo„ 
. vni udarac. 
Jedničkoga pre 
? esta lo zadruzi 

»„od teško podnio. Ston, ^ ?£ 

(segregacije) svoga kmetskog, ' z( , boravio , pa 

Ali to je tužna historna, premda je narod n.,e F 

. \ „ . i o ^Urinihi zubima. Hvalimo Bogu “aa )e 
stariji jos i danas sknpl,u zubi diobne 

iste 

^"om^La'Te “i nTmuke stavljeni narod počeo sumnjati 

o svem. , .. « . • 

Kad je napokon došla silna moderna birokrac,,., ko,a je 

dobila riječ ftorima postali novi 

(često i mladi, varda 

^ trS; r a 5 :^ 1 mi 

utješiti na ceŠtm kad su - več bliže našim danima - došle 

mjenice ... _ 

Bilo je gotovo. Sve, što se je držalo za dobro.zapose 

za pravedno 4 sve je to pogaženo, sve .o ™ ££ 

se neka ravna svojom pameću, po svo,o, dua, ako . 
treba. Stare se kuće rasule. Domar, - b.vs, z,d,„g„, ^ ^ 

sav poprijeko radi i prvih, -što polaze - 

uk"S a pogled P aš, susrećeš mrke poglede^ 

£^^t^^£oo-zLnaro, 

političkih sastanaka i skupština sve do dan . . . 

Je li sad moguće, da čovjek u ovakvoj dušjno, d ”^ 
ne vjerujući ni u što, a najmame n to da b k ^ 

bolje i ljepše biti, je li Je ■ 

trajno poboljšamie, a kamo^ P dobru jovorii snsretaj 

s 1 povj ereni em? Ta tko je i čim« zaslužio njegovo povjeren,« 

Tko mu je, od njega bolji, viši i pametniji, prijatelj? Čuvena i 
tolika kudjena indolencija naroda nije bezrazložna. 

Život naše pokrajine prije ovih promjena nije takodjer bio 
bujan, a u duševnom pogledu bijaše dosta siromašan, mjerimo 
li ga bilo kakvom, osobito današnjom mjerom, ali imamo sve 
biljege jedne ustaljene i lijepe kulture. Držala se osobito forma 
(bez koje nema ni kulture ni umjetnosti) forma u odijelu — 
onom krasnom, umjetničkom odijelu, koje je imalo svoj stil, — 
forma u vladanju u domu i sa stranima, a osobito forma kod 
svečanosti i zabava. Još se i danas može naći kuća, gdje se te 
forme čuvaju, još se možeš namjeriti na skup starijih ljudi, 
za koje bi po odijelu, držanju i razgovoru držao, da su sena- 
tori. Danas je svake forme, svakoga obzira sasvim nestalo: i 
mladjih pred starijima, i žene pred muževima, i domaćih pred 
stranima, i na svečanosti i na zabavi. Svatko je sebi sudija, 
svakomu njegova volja — ili nevolja — zakon i pravilo. 

Ovo nisu t. zv. »starovjerski« prigovori novovjekoj slobodi 
ili demokratiji, premda je to u stvari isto. Savremena ame- 
rička sloboda i demokratija, koju jedni toliko hvale, a drugi 
toliko kude, u stvari je dakako isto, jer je američko društvo 
i nastalo od isto ovakovih individua, koji su se onamo zbje- 
žali iz cijeloga svijeta. No kad se već i za Ameriku pita i 
ozbiljno pobojava, je li uz ovakve prilike moguće i misliti na 
razvoj kulture, umjetnosti i nauke (u čem Amerika, kako je 
poznato, daleko zaostaje za starim svijetom), nije li čas, da se 
i mi upitamo, kamo ćemo napokon doći, ako poslije ovoga 
kulturnoga rasula ne počnemo stvarati kakav takav kulturni 
život na novim temeljima? 

Naš naime rad za kulturni život u pokrajini nije do sada 
vrijedan spomena. Crkva, koja je još pred malo vremena bila 
jedino utočište duševnom životu, nije danas, što je bila, a kad 
1 * kila, ne bi dostajala. Njegdašnje čitaonice izgubile su svako 
značenje, ako u opće još opstoje. Nadomjestile su ih kavane, 
a ° je poznato i više puta već rečeno — premda tim njihov 
lil^ S * atla k nije protumačen. Pjevačka i sokolska društva, ko- 
sam ^ * ma ^ ra< ^ ov * ma * varošicama, kako je poznato, ne 
^ a ne napreduju i ne razvijaju se, nego i propadaju. Ga- 
ac ka (vatrogasna) društva . . . 

^ e » radje prestanimo . . . 

a > pučko, sveučilište. Bez sumnje dobra stvar i neka se 

nastavi, pa će se razviti, okupiti općinstvo, pogoditi pravi 
smjer. Ali dosta to nije ni iz daleka. 

No štogod se u ovoj stvari pokušalo, znatnijega uspjeha 
ne će imati, dok čitav narod ne odahne od ove more, koju 
svi osjećamo, i inteligencija i puk. Narodu našemu treba, da 
se vrati vjera u dobro, u pravicu, u ljude, jer je tu vjeru iz- 
gubio. Treba da mu se vrati vjera u sebe i u svoju sreću, jer 
je to izgubio. Velikomu narodnomu dijelu treba otvoriti nadu, 
koja daje poleta: kulturni razvoj treba mira, dakako i du- 
ševnoga. A naš narod nema nijednoga ovoga uvjeta: niti ima 
vjere, niti nade, niti duševnoga mira. Zato je našoj pokrajini 
sudjeno, da iza rasula skromne svoje kulturne starine i dalje 
muku muči u potpunoj kulturnoj pustoši, doklegod se narodu 
ne vrati vjera, da ne živi i da se ne muči uzalud, ili samo za to, 
da proživi od danas do sutra. 

(»Obzor«, God. 1913. Br. 349.) 


Hrvatski narod u svijetlu svoje književnosti. 

Netom je izašla medju izdanjima »Matice Hrvatske« prva 
knjiga povijesti hrvatske književnosti od V. Jagića i B. Vodnika 
(dra B. Drechslera). Premda će doći u ruke širokim slojevima, 
ipak sa strahom pomišljamo, da će ih biti dosta malo, koji će 
ju čitati. A bila bi šteta. Ta naša je književnost tako vjerna slika 
našega naroda. . . . 

Počnite barem listati. Na prvoj strani teksta slika neka- 
kvoga kamenoga ornamenta, pod kojim piše »Bašćanska ploča«. 
Jeste li kada čuli za tu »bašćansku ploču«? Što je to? Što taj 
kamen spada u književnost? Što na njem piše? 

Na tom je kamenu pred osam stotina i više godina napisao 
hrvatskim jezikom . . . Zvanimir kral hrvatski . . . 

Ne uzdrhće li vam srce, kad ugledate taj malne tisućljetni 
kamen s hrvatski izklesanim imenom hrvatskog kralja? Možda 
se i smijete tomu pitanju, a možda samo sliježete ramenima. A 
ja ne mogu, a da ne uzdrhćem, kadgod tu kamenu ploču ugle-' 
dam, te sam sebi govorim: Za toga valjda ne bi-rekao, da »Bog 

zna, je li eksistirao«, kako je rekao za Tomislava — onaj naš 
dvadesetgodišnji . . . 

Khuen! 

Jest, Khuen je ono rekao za kralja hrvatskoga Tomislava, 
baš one godine, kad je otišao. Ja sam bio tajnikom »Matice Hr- 
vatske«, te po uvedenom običaju odnio godišnja izdanja i banu. 
Težko sam išao, a prve godine tajnikovanja nikako nisam ni 
htio ići k njemu nego je — i on težko — išao pok. Tmski, ondaš- 
nji predsjednik, i odmah na vratima kazao: »Nisam došao ništa 
moliti«, a Khuen se samo — pripovjedao mi starac — ustobo- 
čio, oštro ga pogledao, primio knjige i — gotovo. Tako će biti i 
sa mnom, mislio sam, pa sam se nekako odlučio na taj križni 
put, koji mi je bio pretežak i onda, kad se radilo o mojoj čitavoj 
budućnosti, te nisam pošao. 

Ali sam se prevario. — Ja sam ostao kod Khuena preko 
jednoga sata. Pitao za »Maticu« uz ostalo, bavi li se politikom- 
Jal sam mu odgovorio, da se ne bavi politikom, ali da gaji na- 
rodne ideale već s obzirom na to, što je polovica njezinih čla- 
nova izvan banske Hrvatske. Sad smo rekoh, izdali Miletića 
»Tomislava« ne gledeći baš, kakvo je djelo, ali Tomislav je bio 
prvi hrvatski kralj. 

Ah, Tomislav, ako je kada eksistirao . . . 

Pa kad ne bi eksistirao, »Matica« bi to djelo izdala. U 
ostalom pogibeljno je dirati u ono K što se već u narodu uvri- 
ježilo . . . 

Jest, jest, ni ja ne odobravam ono, kako se o tom 
u »Danu« (ondašnjem unionističkom listu u Osijeku) piše. Ali 
imamo mi . . . 

Imamo i drugih hrvatskih kraljeva, kao na pr. Kreši- 
mira, koji je valjda eksistirao . . . 

Taj možda jest . . . Ali imamo mi drugih svetinja (tu je 
riječ više puta izgovorio s naglaskom na i) — nastavi dalje, 
dok nije došao do — nagodbe . . . 

Ne vole oni dalje da se spominju ove naše doista svetinje, 
ali mi ih upravo s toga tim više poštujemo i o njima snatrimo 
kao baš o tom Zvanimiru, Zvonimiru, Zovnimiru, — kako li su 
ga izgovarali naši stari. Pisma naime, kojim je ta kamena ploča 
^pisana, ne samo da radi oštećenosti kamena ne možemo nego 
jelomice ne znamo pročitati, jer na toj ploči ima u tom — 

Ž agolskom — pismu jedan znak kojega nema ni u jednom dru- 

gom spomeniku, a baš taj znak dolazi i u imenu toga jedinoga 
u kamenu ovjekovječenoga kraljevskoga imena. Uhu i fantaziji 
narodnoj najugodnije zvoni to ime u obliku Zvonimira, kojim 
već preko po stoljeća toliki oci i matere naše nazivaju obično 
svoje prvorodjenje. I komu je samo malo potanje poznata naša 
prošlost i sadržaj te kamene ploče, taj nehotice čujući to ime 
vidi i sluša u duhu, kako »Zvonimir« kralj Hrvatske silazi u 
crkvu Sv. Lucije« (kod Baške na otoku Krku) i daruje joj 
ledinu, — kako to na kamenu piše. 

A bilo je doba, i to davno poslije vremena toga kralja, kad 
su njegovo ime dobro pamtili i u Beču. Bilo je to njekoliko 
godina prije katastrofe Zrinskih i Frankopana, kad je cesar 
Leopold II. u povelji, kojom imenuje Zrinjskoga banom (1665.) 
dao napisati i sam potpisao, da su »Zvonimiri svoju krunu na 
vas (na braću Zrinske), kaže, prenijeli« »suunque ZOVNIMIROS 
in vos contulisse diadema«). Nisu onda sumnjali, je li eksistirao 
i »Selimirus«, a kamo li Zvonimir . . . Popularno je doista moralo 
biti to ime, premda, nepouzdana izgovora, kad si je utrlo put u 
carske povelje. Stoljeća i stoljeća prodjoše, prohujaše, ali ne 
šatri ješe ni s kamena, a kamo li iz harno-tužne uspomene barem 
narodnih prvaka i proučavalaca prošlosti naše. 

Pismu, kojim je izpisana kraljevska bašćanska ploča, nema 
danas u javnom našem životu ni traga, pa i obrazovan Hrvat, 
kad ugleda lijepo i »čitljivo« otisnute prve hrvatske književne 
spomenike tamo iz vremena pred 800 do 900 godina* gleda, a ne 
vidi. Je li to naše? Jesu li tako napisali naši pradjedovi? Kakvo 
je to pismo? — To je ta glasovita, ta tužna naša »glagolica«, — 
rekao je (pripovjeda se) pok. papa Leo XIII. ondašnjem biskupu 
senjskom Posiloviću, kad mu je u vatikanskom parku u pijesku 
crtao glagolska slova, onom prigodom, kad se radilo o tiskanju 
sadašnjega glagolskoga misala, pa se u stvar umiješala i ruska 
i austrijska diplomacija te obadvije — svaka s drugih razloga 
— ustale proti tomu, da se misa tiska ćirilicom, kako je to želio 
ondašnji crnogorski knez Nikola: jedni se bojali, da će ćirilica 
premaml jivati pravoslavne u katolicizam, drugi, da će katolike 
mamiti na pravoslavlje! — »Onda neka se tiska glagolicom!« " 
odredi papa, a da dobije kakav takov pojam o tom pismu, upita 
biskupa, kakvo je to pismo, a on mu nacrta njekoliko slova u 
pijesku. »Čitave kuće!« doista. 


179 


Tim pismom ne piše danas nitko, a ne čitaju ga lako ni rado 
hi sami svećenici-glagoljaši. Nije to s toga, što je starinsko. I 

1 •' 1 * 1 . . vi ..... 



obrazovani ljudi teško čitaju sredovječno latinsko pismo. I latin- 
sko se pismo u svoje vrijeme više slikalo nego pisalo kao što 
se slikala, slovo po slovo glagolica. I glagolica se je razvila do 
brzoga (kurzivnoga) pisma, ali je vazda zadržala biljeg čudnoga, 
istočnoga, nespretnoga pisma. Nespretna je bila dugo i ćirilica! 
dok je Petar Veliki, car ruski, nije silom reformirao i podao joj 
današnji malone sasvim latinski oblik, Glagolica takve reforme 
nije doživjela. Prije je propala — izašla iz porabe — nego što 
se za to pokazala potreba. Hrvati ostaviše svoje staro pismo i 
prihvatiše uopće evropsko latinsko. 

Pred osam stotina godina promijeniše Hrvati dinastiju, pred 
četiri sto godina promijeniše pismo. Koje je od ovoga dvoga bilo 
sudbonosni je, teško je kazati ... Pa odakle primismo dinastiju, 
odakle pismo? Da smo barem pošli i po dinastiju onamo, odakle 
nam narinuše pismo. Jesmo i to: plovili su naši po kralja i preko 
mora, u Napulj, ali nije išlo za dugo. Talijani nas dapače u 
pravom smislu riječi prodadoše . . . 

Promjena pisma razdvoji našu knjigu i to tako, da je pol 
milenija književnoga rada palo u zaborav, za potomstva pro- 
palo . Pol milenija! Pol milenija književnoga rada! Ima li 
narod u Evropi, na svijetu, a da ga je zadesila ovakva kata- 
strofa? Može li narod pol milenija književnoga rada izgubiti i 
još ostati živ? Ta ima naroda, koji toliko ni živjeli nisu! 

Hrvati su ipak ostali u životu, tJ kakovu, — to pričaju tužna 
stoljeća do danas. A sudeći ljudski skoro je čudo, što nam se 
nije i trag zameo. Hrvatska književnost, pisana prvim našim, 
glagolskim pismom, bogata je, bogatija od ikoje narodne savre- 
niene (osim talijanske) već po onom, što se o njoj do sada znade. 

ema ta književnost samo svoje crkvene knjige, čega nema 
nijedna evropska živa knjiga, što je već samo za se golemi kapi- 
a , koji predstavlja golemi književni rad više stoljeća. Ima u 
njiževnosti radova svake ruke: pripovijesti, naučnih zbor- 
a, moralnih rasprava i nauka, pjesama pače i drama po ukusu 
nih^p V . remena ’ a osobito zakona i statuta, pa državnih i privat- 
ls ^ na ’ i to iz doba, kad Nijemci na pr. nemaju još ni 
ve ' Cl r. na ^ sane na svo J ein jeziku, A pisalo se to tamo zacijelo 
, vrern ena sv, apostola Ćirila i Metodi ja, od konca devetoga 
° ,eca ’ pa do konca petnaestoga, dakle i preko pol milenija. 

U drugoj polovici XVI. stoljeća već i u listinama nestaje glago- 
lice a javlja se latinica mrcvareć do zla boga naš jezik (jer 
nije bilo današnjih znakova za glasove č, ć, š, ž) na sve moguće 
načine. Glagolsko pismo uzdrža se i dalje samo u crkvenim 
knjigama u onim župama i biskupijama, gdje se je sačuvala 
služba božja u slavenskom (zapravo hrvatskom) jeziku, a crkvene 
knjige tiskaju se tim pismom i danas, premda je bilo prijedloga 
i pokušaja, da se tiskaju ćirilicom, ili pače latinicom. Svjetska 
književnost u Dubrovniku i Dalmaciji u drugoj polovici XV. sto- 
ljeća pisana je latinicom te nije već, čini se, ni u kakvoj vezi 
s književnošću, pisanom glagolskim pismom: ona počinje sasvim 
od nova. Ne znači to doduše, da se je vjerska, književnost u Du- 
brovniku i u Dalmaciji morala početi onako od nova, kako to 
počima narod, kad tek dobije slova, ili se uči pisati, nego to 
znači, da se vještina i običaj služenja narodnim jezikom nije 
nadovezao na stoljetnu već opstojeću književnost, nego se mo- 
ralo zacijelo dosta dugo pokušavati. Nema naime sumnje, da 
ono, što nam je od spomenika svjetske književnosti u Dubrov- 
niku i Dalmaciji sačuvano, ni izdaleka ne nosi obilježja početaka 
(kao što se i književni rad sv. Ćirila i Metodija jedva može sma- 
trati početkom slavenske pismenosti). U krajevima naime, gdje 
se koncem XV. stoljeća javlja hrvatska književnost svjetskoga 
sadržaja u latinskom pismu, nije ni bilo crkvene slavenske knji- 
ževnosti u pismu glagolskom, ili je pak još ranije prestala. Zato 
je mnogo važnija činjenica, što se svjetska književost nije nepo- 
sredno iza crkvene javila u onim krajevima, gdje je već evala 
crkvena književnost hrvatska u glagolskom pismu. 

Koji su tomu uzroci? Koji su u opće uzroci, da je glagolsko 
pismo potisnuto u crkvu, a da se u ostalom javnom životu počelo 
upotrebljavati latinsko pismo? Zašto se glagolica nije raširila 
po čitavoj Hrvatskoj, ili ako je bila raširena, zašto se nije 
uzdržala? 

Blizina Italije s latinskim pismom i sve to češće i trajniji 
dodir s Italijom i zapadnim svijetom — malo tu tumači, jer 
Italija nam je vazda bila jednako blizu, a sveze s njom i sa 
zapadnim svijetom dosta česte, pa se glagolica ipak uzdržala 
preko pet stotina godina kao jedno pismo, kojim se hrvats i 
pisalo. No uzrok je doista blizina Italije i zapadnoga svijeta, 
samo treba dodati, da je jezik Italije i zapadnoga svijeta sve to 
više — što je više rasla i širila se književna nauka i obrazovanost 

preotimao mah tako, da napokon nije bilo obrazovana čo- 
vjeka, koji bi s Italijom i sa zapadnim svijetom dolazio u dodir, 
a da ne bi znao toga jezika, latinskoga, a poslije talijanskoga! 
Ta sve sve do jedne — listine naših knezova i kraljeva, po- 
čevši od Trpimirove (g. 832.) pisane su latinski. A kad je obra- 
zovan Hrvat znao latinski jezik i latinsko pismo, čemu mu po- 
sebno pismo hrvatsko? Hrvati dakle, prije nego što su prihvatili 
latinsko pismo, prihvatili su — barem za javni život — latinski 
jezik. 

Zanimljivo bi bilo preletjeti časak mišlju po ostaloj Evropi, 
da se vidi u kakvom su položaju bili drugi novi narodi evropski 
prema latinskom jeziku i potudjinčivanju, koje je nas kasnije 
upravo poplavilo. Talijani nisu stoljeća pisali jezikom ni latin- 
skim, ni talijanskim: njima je bilo najlakše. Današnji Englezi i 
Francezi keltskoga i germanskoga plemena — »potudjinčiše« 
se sasvim, t. j. nisu se polatinili samo obrazovani slojevi, nego i 
narod: Englezi na pr. stvoriše ono čudo od jezika, što ga danas 
zovu engleskim onu nama — smiješnu mješavinu germanskih, 
latinskih i keltskih riječi i formi. To je moralo trajati pola sto- 
ljeća dok se to stvorilo, dok su se milijuni u više generacija 
učili govoriti. To još valjda nije bilo gotovo, a mi Hrvati ima- 
djasmo već pisanih knjiga, pisanih jezikom samoniklim, kojega 
je mogao razumjeti i svaki čovjek iz puka. A koliko je trebalo 
(koliko treba i danas!) da engl. pučanin razumije svoju knjigu. 
Pa ipak su oni na dobitku, kako se vidi po uspjehu njihove knji- 
ževnosti, premda su promjenili jezik, a mi — poslije stoljeća — 
samo pismo. Ali oni ostadoše narod jednoga — kakvoga takvoga 
jezika, a naši su obrazovani slojevi od vajkada do današnjega 
dana dvojezični. A tu je korijen svoj nevolji i mizeriji naše 
njiževnosti. Da smo se sasvim polatinili, potalijančili . . . Ta 
m alo nas je, šaka ljudi na obali Jadrana . . . 

Ali ta šaka naroda na Jadranu nikad valjda nije imala svijesti, 
a je šaka, da je sama, da je mala. Ona ustrajna, ili, recimo, 
vr oglava borba za slavenski jezik u crkvi može biti i zacijelo 
J s t nešto drugo nego kakova narodna svijest i osjećaj pripad- 
zna^ k os ^ a ^ omu slavenskom svijetu, — premda mi danas ne 
m °> koliko su naši pradjedovi znali, recimo, o moravskim i 
nesi 011 ™ Slavenima > i er oni, koji su k nama iz Moravske do-. 
llv ^. 1 , SVe ^ e knjige »hrvačke« nisu zacijelo bili nijemi. Ali još je 
naravnije držati, da su hrvatski svećenici branili slavenski 

jezik u crkvi ponajviše radi toga, da se ne moraju učiti latinski, 
da ne gube crkvenih nadarbina (na korist tud, maca Talijana), 
a dosta zacijelo i poradi trvenja s Talijanima. Ali kako ćemo 
protumačiti pojavu, da doista šaka vlastele u Dubrovniku, ili na 
Hvaru, a u doba kad je sav uljudjem (humanistički) svijet sanja 
samo o Grcima i Rimljanima, njihovoj slavi, o njihovoj umjet- 
nosti i jeziku njihovu; u doba, kad ni sami Talijani ništa nisu 
držali do pučkoga svoga jezika, — da se ta šaka vlas e se, o, 
sva dobro poznaje i latinski i talijanski jezik, odbija od dobro 
joj poznatoga i odličnoga društva preko mora, a počinje piša i 

svojim materinjim jezikom? . 

Ta pojava nije sasvim jasna. Najnaravmje ,e pomišljati, da 
prvi književni pokušaji nisu nastajali u književničko, sobici, m 
uz kakav studij ni za volju kakvoj književničko, slavi, nego za 
volju društvu, zabavi, svečanosti. A tu je vladao jezik narodni, 
hrvatski, a oni, koji su u to društvo zalazili, zacijelo nisu dobro, 
ili nisu većinom nikako vladali ni latinskim, m talijanskim jezi- 
kom. Tako je nastajala i ljubavna (truverska) provansalska i 
njemačka minnesangerska poezija: medju vojnicima (vitezima) 
i ženama, koje dakako nisu takodjer znale latinski, a njima su 

te pjesme bile u prvom redu namijenjene. 

Ali je uz to zacijelo - barem u kasnijem književničkom 
radu — bilo i nešto drugo: nešto kao narodna misao premda se 
je teško prenijeti u dušu i kasnijih naših nesumnjiv h »naciona- 
lista«, ili zar tko možda misli, da je »vila Hrvatica« (jest, »Hrva- 
tica«, ne možda Slovinka, koja se takodjer javlja) m a 
gospojica, poznata istom, recimo, od Harambasica? Pa to e 
stara, prastara blizu četiri stotine godina stara dama. Javila se 
već god. 1536. Petru Zoraniću u njegovim »Planinama«. A malo 
je vjerojatno da se je njemu prvomu javila a zacijelo se je pri, e 
rodila. Kasnije se 1613., javlja u Barakovićevo, »Vili Slovinki«. 

Ova sasvim jasna narodna misao bez sumnje se je i davno 
prije javljala, i to baš najviše s tendencijom, da potakne književ- 
ni rad na hrvatskom jeziku, jer Zoranićeva vila Hrvatica preko- 
rava (već onda!) Hrvate, što ne mare za svo, jezik, a Ba ™ko 
vićeva jadSkuje, što s e sav Školski nauk podale na nrnk«* 
jeziku- A motfa je ova misao niknuti što tz mrai,e na Tak,an« 

i nesmiljenu vladu mletačku, a što iz ponosa, kopni su Hrvat 
u Dubrovniku i po Dalmaciji zacijelo napunjali moćni hrva 
velikaši, posebice Šubići, pa bosanski i srpski kraljevi. Pod 

težinom mletačkoga jarma ova je misao samo ojačala. A vri- 
jedno je uz to držati na umu, da je ovo doista narodna hrvatska, 
a ne državna misao, jer u XVI. stoljeću hrvatske države na ža- 
lost više nije bilo. Kačić samo (premda mu je, za čudo, i Kotor 
»dika od Hrvata«), držeći se historijskih spomenika, ograničuje, 
čini se, Hrvate samo na političke Hrvate, koji su u svezi 
s Ugarskom. 

Ali taj naš nacionalizam hrvatski — to je već od porodjenja 
bolno čedo pomajke naše Tuge ... Ta već pred malone četiri 
stotine godina, kad ga ono na ruke podigla vila Hrvatica, boji 
se jednako za njegov život, kao i trista godina iza njega Pavao 
Štoois u poznatoj svojoj tužaljci, u kojoj jadikuje (1831), da »vre 
i svoj jezik zabit Horvati hote ter drugi narod postati« ... Ta 
već na manje četiri stotine godina stara jadikovka — koristi li 
štogod? Hoćemo li kada prestati samo jadikovati? Ili možda taj 
nemar za naš narod i nije toliki, kad već skoro pol milenija nad 
njim jadikujemo, pa ipak s toga nemara još ne propadosmo? 
Što ti nas drži? . . . 

Kakva bi to bila književnost, u kojoj se ne bi toliko koliko 
odsijevao čitav udes naroda, pa i njegova medjunarodna politika? 

Kad se pojavila svjetska hrvatska književnost, hrvatske 
države nije već bilo: rastrgaše ju, te jedan dio dodje pod Mletke 
već na početku XV. stoljeća, drugi sve po malo poklopiše Turci, 
a treći, »ostaci ostataka«, ostadoše uz Ugarsku. Ali ni to ne bi 
dosta, nego i ove ostatke ostataka stadoše izmedju sebe razdirat 
Nijemci i Magjari. Nama su malo poznati bolovi, što razdirahu 
dušu naših pradjedova, koji su sve ovo na svoje oči gledali. A 
da su nam bolje poznati, bliže bismo skupili i glave i ujedinili 
srca . . , Kneza Krištofora Frankopana ne brojimo medju knji- 
ževnike, ali je vrijedno čuti, što piše (dakako glagolicom) bis- 
kupu senjskomu Jožefiću dne 31. srpnja 1527.: »Sada, kada 
n iwiam komu prodati ni srebra ni zlata ni grada, tako sam kriv, 
a OT1 ) e prav ki skupivši nič (nješto) katan« (na pomoć protu- 
ralju Ivanu Zapolji, za kojega je Frankopan držao na oružju 
s uću konjanika), »taj je dobar ter najvjerniji i zableno (zabo- 

jeno) mu je, da včeraj niki, došal od Nimac« (t. j. od nedavno 
a ranoga kralja Ferdinanda), »a niki se grozi k njim pojti . . ., a 
aj u (meni) ni hvale, ki ne htih grade, mesta, gospostva od 
mca vzeti, neg nasledujem mojih prvih vemu službu svetoj 
kru m ugarskoj« . . . 

Dakle svijesni — kako bismo danas rekli — unionizam, ili 
vulgarno rečeno, madžaronstvo jednako je star, ako nije stariji, 
kao što i naš svijesni nacionalizam. Pa što onda tako ogorčeno 
pjevamo u onoj davoriji i prikorno pitamo: »Gdje su Zrinski, 
Frankopani?«: — kad se oni već pred 400 godina ponose 
»vernom službom svetoj kruni ugarskoj«? Teško se je tu snaći, 
još teže pozivati na pojedine čine naših predaka, kad eto isti 
Krist ofor Frankopan piše godinu dana prije (5. rujna 1526., po- 
slije katastrofe kod Mohača) istomu biskupu Jožefiću: »Podle je 
kral (Ljudevit II.) ušal (utekao živ iz boja), deržimo da je ta 
razboj gn. Bog dopustil nad kralem i Ugri, ne za zlo ili pogibel, 
dapače za dobro vično toga rusaga. Zač, ako bi bili sada Ugri 
cara (turskoga) razbili, kada bi konac njih nevridnu reženju ili 
gdo bi mogal pod njim i ostati?« Veseliti se porazu Ugara i na- 
sljedovati vjernu službu svetoj kruni ugarskoj — to je politika 
naroda bez svoje krune ... To je križ, na koji će biti razapinjani 
svi unionisti Hrvati, dok budu htjeli biti i ostati Hrvati: bit će 
vjerni ugarskoj kruni, samo da ne dodju pod Nijemca, kojeg 
tako mrze, da sličnoj mržnji jedva ima još primjera. Nije ni čudo. 
Zanimljivi onaj senjski biskup Jožefić u poznatom svom dugom 
pismu Krištoforu Frankopanu (13. ožujka 1527.) piše: »Znaj vaša 
milost, da sam to slišal i po listih prijatel razumil v Rimi još, a 
navlastito u Benetcih, da bi me volili Nimci uhititi nego basu 
bosanskoga« ... A što je prepatio taj biskup! On se ipak ne boji, 
jer mu svi njegovi neprijatelji ne mogu »vzeti kape (svećeničke) 
i kloštra, kadi ću štiman biti za no, ča i prie mej dobrimi ljudi«. 

Pa kad bi Nijemci voljeli uhvatiti jednoga katoličkoga bis- 
kupa, neg Turčina, basu bosanskoga, je li onda čudo, što pozivi 
iz Rima na križarsku vojnu protiv Turaka ne samo da nisu bili 
popularni, dapače ni kod katoličkoga, ugarskoga i hrvatskoga, 
episkopata (ugarska križarska vojska, koju je blagoslovio ostro- 
gonski nadbiskup Tomo Bakač, udari 1514. god. mjesto na Turke 
— na plemiće), nego su izazivali protivno, naime pristajanje uz 
Turke, tako da kakvomu sentimentalnomu oduševljenju za borbu 
s Turčinom nema kod Hrvata ni u vrijeme najstrašnije turske 
sile ni traga. Naprotiv hrvatska svjetska književnost najstarijega 
vremena može se podičiti — valjda jedina medju kršćanskim 
književnostima — »pjesancom slavi carevoj« naime slavi cara 
osmanskoga (jer Hrvatima i jest pravi »car« onaj, koji stoluje u 
Carigradu, car turski). A ispjevao je tu »pjesancu slavi carevoj« 

dubrovački benediktinac Mavar Vetranić, i to prigodom pada 
Beograđani 521 .)! Zna on dobro za »slavne Hrvate«, koji brane 
Klis, ah ih trijezno uči: »vi ne znate, što su zli krstjani, a u n jih 
se uzdate«. Poslije pada Budima (1541) nema više ni Kosova, ni 

Krbave, »ni polja ravnoga, ni hrvatske slave«, a svemu su krivi« 
nevjerni krstjani«. 

s o,t!?n mđa ’! tri ’ eZn j ° ° V0 Vetranićevo mišljenje posve u skladu 

u duhl onoT /r f CiniZma reaIistiČnom poezijom i sasvim 

sumnie daT nije P ° znavaI ° iluzi j*. ipak nema 

mnje, da ,e na n, djelovala i politika dubrovačke republike 

sokoli 6 dl d 3 ^ 0t0mansk °j carevini harač, a on ju još 
veli’ K' d JT 1 S U2 ‘ otomansko carstvo. Glasoviti Machia- 
p bl ° f° dUŠe savremenil < Vetranićev (Machiavellijev »II 
rincipe« tiskan je 1535.), ali je svejedno, j e li ili nije Vetranić 

pXkurz egOVe i P ° m ^ e naZ ° re ’ kad Zdrav razam diktirao 
polihku bez sentimentalnosti. Zato je sasvim suvišno pitati, 

cara Vetra a T Ć kad >' e m ^ a0 slaviti 

pobožne i ^ t° SaSV T d0bar kršćanin - ispjevao je tolike 

nrotul 7 1 en ° P ° bOŽne ~ Pj6Sme - aIi to n ™alo nije u 

uvjere! 1 U S njegovim »turkofiktvom«. On je bio potpuno 

držat' li • ^ n,e ^ OVO mi šljenje dobro, te bi sasvim krivo bilo 

niie IkalT R T ? ,eg ° Va politika biIa »makijavelistička«. On 
je (Icako Ranke kaže za Machiavellija) davno svojim sugra- 

d ani ma ot tobože kao jedin . ^ prot . otomansko . sil . Pq 

izraz", 1 . ea 1Zam 1 ° na ) Posebni patos, koji je napokon našao 
baren, “ ^ St * Sl ° b ° du zlat;nu «- mlad ia ) e Pojava 

arem za sto godina. 

lićevl*’ n° htlĆki idealizam sasvim je gotov i izradjen u Gundu- 
ćanie ; >0 T n r f 8 Ćem ° đoduše reći - da Gundulićevo osje- 
te iskreni đet 7 n , izovanih raških Radara i za tužnu raju 
Potaknute ■' aiJe SVakak ° P revis e kićeno i jedva bez tendecije 
stafala “ "T ^ 1 tUŽno ropstvo samo je 

iskreniji. ^ Cll,evima - Vetranić je bio svakako 

2a sei e u narod Pr f k ° sto godina, eto opet književnika, koji 

,av °m (mletačlrT 1^° ’ f 7 ,G ° Pet raza P et na muke, medju 

Kačić Vetran" m * * ra kunom« (zmajem, turskim): sjavni 

koljeno , Ti Darovnik, Ja dvori otomansko 

‘»vati, da „alT a u 0 '' P ral<,la4ki ' Sto će ne S o savje- 

a »za duzda krvcu prolijete«? .... 


186 


I tako u razdoblju od nešto više preko 200 godina prvi nas 
naši ljudi upućuju na vjernu službu kruni ugarskoj, na dvorenje 
otomanskoga koljena i na prolijevanje krvce za dužda mletač- 
koga, a u isto ih doba ima, koji se groze, da će k Nijemcu . . . 
mi danas ove trista i više godina stare struje pripisujemo i na 
ledja tovarimo još danas živim ili nedavno umrlim ljudima. 
Sasvim je naravski, da i naš radikalizam pripisujemo tek našemu 
vremenu, što dakako opet ne stoji. Od radikalada naših novijega 
vremena, barem onih, koji bi bili poznati u književnosti, mje 
hvala Bogu — nijedan strunuo u tamnici, kako je u mletačkoj 
tamnici strunuo do nedavna nepoznati fratar Filip Grabovac 
(1750) pisac razmatranja: Od naravi i ćudi hrvačke u svojem 
zaplijenjenom djelu »Cvit razgovora«. U najnovijoj povjesti 
hrvatske književnosti odmjerena je tomu mučeniku jedva pol- 
druga stranica, a ipak je on zacijelo prvi u lijepim stihovima iz- 
rekao uvjerenje čitavoga našega naroda: »Kad kralj hoće da 
kog srve, tad Hrvate meće prve, a dobitak kad se dili, tad pi- 

taju, gdi ste bili« . . . 

Taj je Grabovac bio rodom iz Vrlike. 

(» Obzor«, God. 1914. Broj 4.) 


Senzacija. 

Ona je danas sve, pa makar samo za tri časka, a ne »za tn 
dana«, kao naše čudo. Svi to opažamo, svi to priznajemo, mnogi 
se na to - za čas - i potužimo, ali i opet svi tomu podlijezemo, 
svi se toj vladi senzacije pokoravamo, njezinom se vlašću slu- 
žimo, od nje živimo. Nema ga, tko bi joj se usudio usprotiviti. 
Ogavna je, nesnosna, brutalna: ruši umnike, podiže smjelce; 
gazi stoljetne običaje, otima mir pojedincu, obitelji, državi, na- 
rodu, čitavom svijetu. Diže se, leti, ruši, vlada ... 

Što je već stvorila i razorila, teško je i pregledati i tko ima 
toliko mira, da bi to i mogao pregledati. Od časa do časa samo 
zaustavimo se zapanjeni pitajući se: »Je li moguće, a o je az. 
Ta to ne stoji! Ta sav svijet zna, da je to utvrdjeno . . .« Ne po- 
maže. Pobjedjuje senzacija, t. j. ono, što se neposredni v:di, 
čuje, osjeća. Um, intelekt, istina a . . . Ah, tko za to pi - 
ima vremena osnovati, tko ispitivati, sto je istina . 


187 


Pogledajmo letimice na razna područja života. 

U vjerskim pitanjima, u rasprama između znanosti i reli- 
gije, — gdje li bijasmo još pred jednu generaciju natrag, a gdje 
li smo danas! Koliko se knjiga napisalo, koliko sa profesorskih 
stolica govorilo, da se dokaže ili pobije ova ili ona znanstvena 
ili vjerska istina! Danas je to suvišno. Mnogo je jednostavnije / 

razglasivati lourdska čudesa, ili prijevare vodiške Johance . . . 

Čemu teškim i zakučastim silogizmima dokazivati mogućnost 
čudesa. Eno vam Lourdes! . . . Čemu dokazivati, da su sva ču- 
desa prijevara. Eno vam vodiške Johance! ... Tu ne treba ni 
misliti, ni mučiti se: tu svatko vidi, čuje, pipa ... I malo tko haje, 
ako se ovim putem dodje do apsurda, do očevidne bezumnosti. 

Da se na pr. dokaže opstanak duha — jer o opstanku tvari, ma- 
terije, nitko ne sumnja, — upriličuju se čitave produkcije, gdje 
se duh može vidjeti, uloviti, fotografirati, vagnuti, dakle tvarni 
duh . . . 

Na političkom polju — tko još pita za ideale kakve, za pro- 
grame, za zasluge vodja i kandidata, za poštenje, dostojanstvo, 


čast, pristojnost. To su rekvizite staroga političkoga teatra. 
Danas razne »paname «i »panamini«, parnice o podmićivanju 
milijunima, obiteljski skandali — ruše jedne, a dižu druge poli- 
tičare. A tek na izborima! . . . Američko osvajanje izbornika 
brzojavno stiglom i na uglove prilijepljenom viješću: da je pro- 
tivnički kandidat danas o podne zatečen u kradji — ukrao je 
kod stola kao gost srebrnu žlicu, — ili što slično, već nije u nas 
ništa novo . . . Mnogi nad ovim svim očajaše, osjetljiviji se već 
prije poraza povukoše i prepustiše smionim novajlijama polje, 
koje je gdješto tako opustjelo, da su sasvim neznatni ljudi, često 
i notorni mediokriteti bili izabrani i u tri kotara . . . 


Ni znanstvenoga polja nije senzacija sasvim poštedila, da- 
pače se čini da i tu jednako hara ili stvara. Koliko li je bilo sen- 
zacije nad otkrićem, kako će žene radjati muškiće! A onda epi- 
demija otkrića raznih seruma sve do seruma za pomladjivanje! 
Sva se znanost napokon utaborila u laboratorijima, iz kojih se 
jedno vrijeme svaki dan očekivalo novo otkriće. Edison, Mar- 


cotii, Roentgen. Ali prestaje i to, dolazi aviatika, koja već pre- 
Zl sas vim na polje sporta i zaslužbe. Piloti, nogometači — 
^jglasovitiji su ljudi. Za akademike nitko ne pita. Kabinetski 
enjaci, osobito historici, pogotovo filolozi — zvuče nam u 
lm a kao priče o ihtiosauru ili minotauru . . . 

U umjetnosti — književnoj, slijekarskoj — nastao je jednaki 
preokret koji se nigdje tako ne osjeća kao u novinstvu. Što Ii je 
od novinstva postalo samo kod nas u posljednjih njekohko go- 
dina! Gdje su patetički »uvodni članci«, njegda ponos tolikih no- 
vinara? Jedva im se još gdjegod sačuvao slab trag, pa i na tom 
tragu svatko osjeća teški dah nesavremenosti. Novinstvo jest 
glavno polje senzacije. 

Pa što je to — ta senzacija. Što su joj uzroci i vodi li sve to 

k dobru. , , , „ „ 

Tim se je pitanjima pozabavio engleski pisac r. rlugn 

Capron u svom djelu »Anatomija istine« (The anatomy of truth), 
što je ovih dana izašlo. O toj pojavi kaže spomenuti pisac; 
»Svuda je čežnja za senzacijonalnim podraživanjem uništila 
čiste umne užitke. Čini se barem, kao da je neprestana vatra 
uzbudjenja u ovaj čas uspjela da sažge prave plodove, koje 
brane duboke vode misli.« 

Ovo je metaforički kazano isto, što je Eucken napisao u 
svojem znamenitom djelu »Osnov i ideal života« veleći, da mo- 
ralna pogibelj od strahovitoga mnoštva materialnih impresija 
leži u tom, što nama, usprkos neprestanomu širenju znanja 
prijeti ništa manje nego duševno siromaštvo. 

I to je istina. Znanja se je u devetnaestom stoljeću toliko 
nakupilo, da ga čovječja misao ne može, štono riječ, provariti 
ne može se u njem snaći, t. j. ne zna ga srediti, ne zna mu do- 
mašaja ni vrijednosti. A psihologijski nije teško protumačiti 
kako je ta množina nesvaljenoga znanja urodila .težnjom za 
senzacijom. Prije svega svakomu je tako blizu pomisao, pače 
neposredni osjećaj, da mnogo toga, što je pronadjeno i otkri- 
veno, ne zna i ne može znati, ali isto tako da ni drugi svega 
ne znadu i ne mogu znati. 

Za tim novovjeke raspre o raznim — temeljnim pitanjima 
iznijele su isto tako sjajnih i uvjerljivih dokaza protiv gotovo 
svake istine i načela, koliko i za nju, tako da se za najviše pri- 
jepornih pitanja može reći, pa se i kaže: »Tko zna, sto je is i 
na?« A borba za opstanak, ili za čast, ili za političku vlast izni- 
jela je i iznosi toliko puta i pred mnoštvo sjajna opovrgnuca, 
kao što je sjajno bilo i dokazivanje. Sve ovo — jer je tog 
mnogo — umara um i čini ga indiferentnim prema samoj stva- 
ri čini ga skeptičnim. Sve je istina i sve je laž, ili: ništa n *l e 

istina i ništa nije laž. Svi imaju pravo i nijedan nema pra*o, 

— kao u vrijeme Sokratovo . . . Svatko steče — u školama! 

dovoljno i gotovih riječi i tvrdnja i dovoljno vještine, da se 
njima služi, a dobro zna — jer nitko svega ne zna, — da ga 
nitko ne može uspješno kontrolirati. 

U ovoj umornosti i indiferentizmu um se na kakav osjetni 
podražaj — senzaciju — prene doduše, ali samo na čas, pa i 
senzacije umaraju, i zato su kratkotrajne. Umaraju i dosadjuju, 
te bi se varao, tko bi mislio, da ih je današnji svijet željan. 
Naprotiv, sve im je protivno, svima su dodijale, svi ih podnose 
kao nužno zlo. I to je najočevidniji dokaz, da su senzacije zlo. 

Nije ni čudo. Usprkos svim našim kritikama mirnih, stag- 
nirajućih perioda ljudskoga života poreći se ne može, da je 
ideal ljudskomu životu — mir. Čežnja za mirom u krvi je čo- 
vjeku već radi toga što ju izaziva i stvara svaki napor, bez 
kojeg opet nema života. Napor i mir — uzrok je i posljedica 
fizička, pa dok ljudstvo bude radilo, težii će za mirom, a ne 
za naporom, prosto zato, što je mir fizička nužda. 

A i postepeno malaksavanje umne i tjelesne snage čovječje 
i neminovno približavanje vječnoga mira — smrti — stvara 
u čovjeku zarana takovu dispoziciju za mirom, da je obećanje 
mira stvorilo novu epohu u povijesti čovječanstva. »Mir vam 
svoj donosim .... Mir vam!« Da se uzdrži mir — svjetski mi r, 
u stvari isto, — Evropa i danas podnosi neizmjerne žrtve i u 
isti čas smišlja, kako bi se taj mir i bez tih žrtava uzdržao. 
Uspije li kada to, svijet će se bez sumnje »umiriti«, t. j. prijeći 
će na polje umnoga rada i trajnih užitaka, jer se današnje sen- 
zaci^e imaju u prvom redu pripisati oružanom stanju i otuda 
potičućim ekonomskim neprilikama i preteškoj već borbi za 
opstanak . . . 

{»Obzor«, God. 1914. Broj 13.) 


Odnarodjivanje. 

n ista i ^^ no i mladomagjarskoj reviji neki je magjarski šovi- 
sk0 j a kUŠa ° da opravdava magjarizovanje narodnosti u Ugar- 
Se oba rema drzavuo £ narodnog imperijalizma. Poimence 
s kih a ^ ^ n ^ eza Scotusa Viatora, koji je iznio progon ugar- 
oarodnosti po vlasti i spominje mu, da bi on kao Englez 

imao u ime slobode čovječanstva u Irskoj i u Indiji v^še jle^ ■ 

đati »a vlastite —ke »rita a Ugavsku ^ ■ 

Pisac spominje u svrhu, da argum naro da, koji 

dinjene Države. Tamo, su američki gradjani. 

u drugoj generaciji o P ^ eLjenhn Državama Sjeverne Ame- 
Cemu se dakle netko 1 1 . po Htičari, kad to isto 

rike ne protivi, tome P dozvoljeno svim drugim drža- 

to" bude dozvoljeno i Matfanma i ugarskoj 

vladi. , , . 

Nali ljudi kad uščitaju ovakove arjumeutej 

novinama, ljute se na “''J'^ke’, a” u" u Unu oni se boje, da bi j 

protežirani™ magjars , jd.oma^ ^ odnarodjiv a„ ia našega ] 
gjarskog seljactva, u nas 8 icdnom već kazati, da je 

naroda. Tu bojazan treba J P nrekrstimo ruke i da gle- 

ona neopravdana. Ne možda za o, P k magjar- 

damo, kako nam djeca polaze u ma na “Ua ,1 
ski novdani aavudt kj«l« >ma4y ar kiralysza 4 .., I 

I™ bTptaTToga, da bež boiažniit “T P— 1 

energijom poradimo oko pn “® n ’ a u g na šem narodu. 

ojačanja ekonomskog, socijalnog i kultu ™° 8 . - 

dl budemo ne samo protiv efemerne “l Uv L 

gurani, žaštideni i oboružam, vec u opće "„ a nama 

ske i tudjinske navale došla ona nama i prijetila 

ma bilo s koje mu drago strane. 

a™ V,Ui na čistu, u čem sastoji denacijo- 
Priie svega moramo bui na cistu, „hično 

nalizovanje. Ovo nije tako jednostavan po^am,^ “ sva - 

misli. Denacijonalizovanje je prema _ Qna na po Htičkom, 

ka silovita P° dred ’ e ^ S \;ft^o a -jezičnom području. Prema 
kulturnom, socijalnom ili naroa 1 sto a saino u to- 

modernim kriterijima de " aC ‘'^ “ sve inj a narodnoga ježika i 
me, da je kojemu narodu oduzeta sv«m| . ^ ^ kojl 

imena narodnjega, vec > e 1 , te p „daje drugome na- 

r^i“ ‘ iS* naroda, rn - £- ^ l 

;s* -đf - - — 

od drugoga. Denacijonalizovanje je dakle negacija svega onoga, 
što u naše moderno doba čini pojam naroda. 

Treba tu dobro razlikovati denacijonalizovanje od lišavanja 
prava, od kulturne nestašice ili časovite ekonomske podredje- 
nosti. Tko iole malo posmatra, kako veliki narodi i moćne drža- 
ve danas idu za denacijonalizovanjem drugih naroda, taj će 
vidjeti, da se ide baš za tim, da se zatre kulturno djelovanje, 
ekonomska produkcija tog manjeg i slabijeg naroda, da se so- 
cijalno time onemogući, dok se na samo zatiranje narodnog 
imena i jezika ne polaže primarna važnost. Državne vlade drže 
naime, da čim se postignu gornji rezultati da i samo po sebi ne- 
staje narodnog imena i jezika narodnjeg. 

Svakako mora se kazati, da se danas ne može govoriti o 
denacijonalizovanju kao pred sto i više godina. Ako danas Ru- 
sija i pritište Poljake, a Pruska isto tako, ako Nijemci i ugnje- 
tavaju Dance i t. d., ipak se može kazati, da je denacijonali- 
zovanje u današnje vrijeme samo časoviti politički program jed- 
ne stranke, ali da je u cjelosti u današnje vrijeme neprovediv 
i nemoguć. 

S jedne strane moderno uredjenje država ne dopušta ova- 
kovu političku pojavu, da se trajno etablira u državi bez pogub- 
nih posljedica, a s druge strane najširi slojevi, koji idu za revi- 
zijom socijalnih vrijednota, naglasuju opće ljudsko stanovište 
i načela, koja uključuju sva prava i jednaka prava svakome 
čovjeku bez obzira na njegovu nacijonalnu pripadnost. K tome 
dolazi i još jedan važni momenat, a taj je moderni prometni 
život. Ovo je moguće najodlučnija zapreka, da do denacijona- 
lizovanja u onom običnom smislu riječi ne može doći i da su 
se svi pokušaji najjačih država i naroda u tom pogledu izjalovili. 


Nekada su Nijemci mogli denacijonalizovati čitave krajeve 
slovenske, Talijani čitava područja oko Sredozemnoga mora. 

azlozi su u tome, što se denacijonalizovanje prije a i danas 
m ° Ze P roves ti samo jednom velikom kulturom, koju unosi jedan 
1 i kulturni narod u drugi maleni kulturni narod jednom kul- 
Urnorn idejom, provodeći ju ili silom ili milom. Većinom je na- 
^avno to provedenje silovito. Nijemci su denacijonalizovali Slo- 
v n e većim dijelom time, što su unosili kršćanstvo medju sje- 
sla* 181 S ^ avens ^ a plemena. Sa kršćanstvom zajedno velik je dio 
su 7 ski h naroda izgubio i svoj narodni individualitet. Talijani 
u Žo vremena mogli denacijonalizovati naše Primorje i našu 


192 


Dalmaciju, jer su unos, li ideju - 

cuzi su pod kraj osamnaestoga ’ kulturom rokokoa, 

liki dio njemačke inU ^ nCl ’® “ encik lopedista. Čim su 

istančanim svojim ukusom, iu i rP voluciiom mog i 

iznijeli ideju demokratiama 

E5šsS!“3«= s« 

'"“‘pri ,„ m mora se pak useli na um, da je onda 
imao manje ili nikakove prilike, da se upozna - ““ moder- 
čevinama čovječanstva, jer ,e ° ,“ P ° Z “ đ ole sćano ili upra- 

, - . — 

" kilo rS: amo ve. 

„kim i to samo kulturom, juriti o dena- 

bfto' Učiniti samo veliki i kulturni na- 

r ° di “s „r P rvom redu. Mi vazda 

vičemo, da nam je narod naš ugrožen od Magjara, a ne cinm 
u tom pogledu ništa, da tu pogibelj odvmemo ili da ju bar 
njimo, ili ako što činimo, a ono je to tako minimalno > da 
zlista čini na prvi pogled, da je naš pesimizam opravdan . ™ ' 
ZtimTko se malo dublje zamislimo u čitavi ovaj problem u 
čitavu ovu pogibelj, onda taj pesimizam nije opravdan 
prem se ne smije nikako zaboraviti, da naša paro, dna ^ 
mnogim krajevima danomice trpi mnoge ste e i a se 
i sistematski ide od strane ugarske vlade, da se u Mavo ^ 

uhvati čvrsti kor jen za mađarizaciju. e ju idiomom 

um, da je pučanstvo, koje govor, hrvatsko-srpskun idiom 

brojnije od onoga, što govori mag|arsk,m id.omom, IP^ ^ 
statistike ugarske, Magjara ima osam md>1 milijuna 

što preko šest. Nas Hrvata i Srba 

U numeričkom pogledu poimence nakon P«* ** ^ 

kanu mi ne moramo da ustupamo ma b,lo , pedal, zeml, 

bilo i jednu glavu Magjarima. Mađari i opet ne 

A kako je sa kulturom našom? lu se i agj ^ . 

mogu s »ama nikako omjeriti. Mi smo kulturno ,ač, , ako hoćete 

zapadniji od Magjara, Naša književnost, naša umjetnost datira 
onamo od desetoga stoljeća i malo imade naroda, koji bi se 
mogli ponositi ovakovim kulturnim elementima kao što hrvat- 
sko-srpski živalj i to još k tome s elementima, koji su ili vrlo 
malo ili nikako iscrpljeni. Što više mi smo na primjer u narodnoj 
pjesmi, ornamentici i muzici bogati, da smo do sada — to je 
činjenica — mogli posve mirno podnositi da nam Magjari iznose 
pod svojom napravom pred svijet kao svoje, ono što je u istinu 
naše. Uzmite samo narodnu ornamentiku i umjetno obrtnu 
kućnu industriju, razgledajte krasnu posebnu svesku engleske 
revije »The Studio« »The Peasant Arts in Austria«, pa ćete se 
uvjeriti, koliko je elemenata naše slavenske, a poimence južno- 
slavenske ornamentike uzajmio magjarski živalj. Ako uzmemo 
pak druge kulturne elemente našega naroda na um i ako ih 
uporedimo sa onima Magjara, onda bilanca odpada po nas još 
i bolje. Časoviti veći napredak Magjara na polju gospodarskom, 
trgovačkom i industrijalnom nije posljedak naše kulturne pod- 
redjenosti, već naše političke sputanosti. Mi i ovdje na tim 
kulturnim područjima ustupamo Magjarima samo našu snagu, 
ili ju ne razvijamo ili je u opće ne kušamo iscrpiti. Kad si jedan- 
put naš narod izvojšti gospodarsku samostalnost, on će ju znati 
baš tako razvijati kao i politiku. 


Za to neka si nitko ne tare glave, kako će to narod naš 
učiniti. Ako se je odhrvao germanizaciji, Turcima i Magjarima, 
on će se znati, pa bilo u početku i uz velike žrtve, i modernim 
gospodarskim nasrtajima. 


Ako mi našu političku prošlost isporedimo sa sadašnjošću 
gospodarstvenom, onda ćemo vidjeti, da smo u našoj prošlosti 
darovali mnoge najbolje naše glavice Magjarima. Treba samo 


spomenuti Ivana iz Sredne i kardinala Utješenića. Najbolje smo 
nase snage žrtvovali jedinstvenoj ideji ugarskih zemalja, pa ipak 


nismo propali, ipak smo očuvali svoj narodni politički i državni 
individualitet u sve ono strašno doba, koje je upravo bjesneći 
otimalo velikim ili većim narodima taj politički, državni i na- 
rodni individualitet. U našemu narodu imade mnogo tih snaga, 
one su ili svedene našim strankama u krivi tok ili u krivo 
ri o ili su uopće presušile za neko vrijeme. Nigdje jače se 
s Z a ne opaža naš narodni individualitet i naša narodna 
DolVi* ne ^° ^ kaš u našoj političkoj prošlosti. Na području 
1 e mi smo za očuvanje državnog individualiteta izgubili 


13 


194 


malo ne tisuću godina i sve smo druge potrebe pustili s vida. 

Zato ih nismo mogli sada da u modemom duhu i prema potrebi 
vremena izgradimo. Baš ovom borbom za državnu individual- 
nost ugroženi s lijeva i desna, od zdola i od zgora mi se možemo 
usporediti samo s jednim narodom na svijetu u pogledu njegove 

političke prošlosti, a to su Englezi. . 

I ako smo mogli za sve to doba očuvati narodni nas indi- 
vidualitet na političkom području pod najtežim uvjetima, kojima 
su drugi narodi podlegli, mi ćemo ga očuvati i na onom po- 
dručju, koje je danas mjerodavno, vrlo mjerodavno za snagu 
narodnog individualiteta — a to je gospodarsko područje. U tom 
će nam više pomagati naš geografijski položaj, nego li sto nam 
je pomogao u našoj političkoj borbi. Dok su uslijed našeg geo- 
grafskog položaja dolazili i prolazili našom zemljom svi mogući 
neslavenski elementi, dotle će ti isti elementi prolaziti i dolaziti 
k nama i mi ćemo u brzo naučiti se od njih moderno, gospodar- 
skoj utakmici. Samo tome treba da se utemelje nužni preduvjeti 
modernog saobraćaja gospodarskog i trgovačkog, a to je danas 
u prvom redu dužnost naših političkih stranaka. 

Medjutim zašto je izneseno ovo mišljenje o denacijonalizo- 
vanju? Svakako ne u tu svrhu, da zapalimo lulu i da sjednemo 
i da gledamo, kako se tudjinski elemenat širi i bani u nas. Sva- 
kako ne zato, da se prigodom svake ovakve žalostne činjenice 
utješimo nemogućnošću, da nas denacijonalizuju. Baš naprotiv, 
mi moramo da se u pitanje nacionalizma zamislimo, da ideju 
nacijonalizma izgradimo na modernoj bazi i prema modernim 
potrebama jednoga naroda. Mi smo nakon ilirskog pokreta i 
nakon razvijanja te ideje probudjivanjem naše narodne prošlosti 
i vrijednosti, akcentuiranjem naše državopravne samostalnosti 
stali kod radikalnoga nacijonalizma. Dalje nismo došli. | 

I taj radikalni nacijonalizam, koji je u nas iznesen bez ika- 
kovog kulturnog programa, koji si je doduše probudjivanjem 
najširih narodnih masa stekao velike zasluge, taj je nacijona j 
radikalizam nas kulturno i politički upravo malo ne upropasti . 

A razlog je tome taj, što ga nismo izgradili, što ga nismo raz 
jali na svim modernim područjima, gdje se narodni individua 
litet mora manifestirati. I tako i danas opažamo u mnog 
ljudima naše javnosti, od kojih bi sve, samo ne ra i a nu n <1 

nalističku notu očekivali - baš ovu najviše razvijenu. Ne da ^ | 
•razvijena u političkom pogledu, već ona u opće nije razv J J 

i mi opažamo u njih momente, gdje se odaju kao posve nekul- 
turne i nemoderne jedinice uza sve to, što se broje medju 
inteligenciju. 

Mjoderni naš nacijonalizam, ako hoće da se uspješno opre 
pokušajima denacijonalizovanja, mora da bude u prvom redu 
liberalan i kulturan. Tu će hrvatska narodna ideja imati pred- 
nost neku prema pokušajima Madžara, koji su ekskluzivni i u 
svojim sredstvima ne baš izbirljivi. Probudjivanje narodne svi- 
jesti pak neka se provodi posve drugačije, nego do sada. Mi još 
uvijek »probudjujemo« našeg seljaka i najniže slojeve narodne. 
A odavna znamo, da je to probudjenje Starčevićanizam ad 
apsurdum proveo. Naši su najniži slojevi zadojeni prema prili- 
kama, u kojima oni žive boljom hrvatskom sviješću i bolje im 
hrvatsko srce tuče od naše inteligencije. 

Naša čitava akcija za provadjanjem modernog nacionali- 
stičkog shvaćanja mora da je uperena na to, da se nacijonali- 
zuje naša inteligencija. Toga do sada nismo činili. Mi smo se 
samo vazda tužili, da naša inteligencija ne osjeća nacijonalno, 
ali nikada se nismo pitali zašto. Nikada si nismo priznali, da je 
na nama krivnja. Nakon ilirskog pokreta, koji je zahvatio više 
staleže, nego li obični »demos« nakon pedesetih godina, moramo 
danas priznati, da je naša inteligencija nazadovala u nacional- 
nom osjećanju. A zašto? Zato, jer mi mislimo, da se naša inte- 
ligencija dade nacijonalizovati samo političkim sredstvima, koja 
su širokoj masi pristupačna, ali koja se različno prosudjuju u 
inteligenciji, ili zato, jer mislimo naše najviše slojeve učiniti 
Hrvatima kao i seljaka što činimo Hrvatom. Zato i nismo 
uspjeli, da naše plemstvo, u koliko ga imademo, učinimo naci- 
jonalnim, ma da su se njihovi predji istakli onom velikom devi- 
zom: »Regnum regno non praescribit leges«. Razlog je u tome, 
što mi s njihovom tradicijom, njihovim posebnim, ma i a moder- 
nim mišljenjem nemamo obzira i što imademo više povjerenja 
u koje naše političko ime, nego u svetost i čast imena, koje od 
stanovitih obitelji samo u nas glasno zvuči i valja, a tamo izvan 
firanica — valira samo po zupcima plemićke krune. 


('»Obzor«, God. 1914. Br. 15.) 

Poklade. 

Patrijarka naše književnosti, stari Marko Marul tamo 
pred 400 i više godina — ima zgodnu dramicu, u kojoj se 
Poklad razgovara i prepire s gospodjom Korizmom. Je li on 
stvorio tu riječ kao personifikaciju poklada — pokladnoga ve- 
selja ili se je u njegovo vrijeme i govorilo poklad (mjesto 

pokladi i poklade), — teško je reći. Jednako je teško reci, sta 
ta rieč znači, kad je naša kulturna (ili. ako tko voli: nekulturna) 
povjest tako slabo istražena . . . Ostajemo li kod kuće, moglo 
bi se misliti, da su poklade u svezi s time, što se u Lici govori 
za jelo, kad se iz zdjele vadi, da se klade. No idemo li dalje, 
naći ćemo, da neki talijansko ime poklada, Karneval (Carneval), 
izvode otuda, što se na Rajni — u Belgiji i Holandiji — u staro 
vrijeme, kad se u proljeće opet otvorila plovidba, vozila na 
kolima ladja (currus navališ), koju je ladju imao na umu i nje- 
mački pisac Sebastian Brant, savremenik Marulov, u svojem po- 
učnosatiričkom djelu »Narren schiff«. A klada znači i dan as 
ladja (osobito na vodenici), načinjena od cijeloga stabla. Mo- 
guće, da je kakav slični pokladni običaj s ladjom bio poznat 
i u našem primorju, ili možda samo Marulu (koji je svoja djela 
davao tiskati u Antwerpenu), — ali je ipak teško vjerovati, 
da bi ta riječ prodrla u narod. Recimo radje, da ne znamo, zašto 

se poklade zovu pokladama ... 

Carne-vale je jasnije: doslovce znači »zbogom meso.« 
sad ćemo postiti! A i najpoznatiji je i najglasovitiji Karneval u 
romanskim zemljama, osobito u Italiji, posebice u Mlecima i 

u Rimu, pa ni Goethe nije držao ispod svoje časti da ga opise. 
Romani — Talijani, Španjolci, Francezi — podadoše karneval- 
skim zabavama njeki, često pompozni i raskošni stil, u kojem 
se ističu osobito jahači — corso — a poprimiše ga i drugi na- 
rodi, dok su Nijemci dugo ostali kod svoga »Hanswurst« i gru- 
bih, a dakako često i glupih šala. Njihov je u ostalom izum i 
naziv »princ Karneval«, a bio je to predsjednik svecanosnog 
odbora za priredjivanje pokladnih zabava. Kod Nijemaca su 
poklade od najstarijih vremena imale obilježje Ludorija, e 
i zovu »Narrenfest«, »Narrenkirchweich«, pa nije čudo s , 

je luterska reformacija oborila i na njih, te i ^ ^^k^^nisU 
desetgodišnjeg rata - skoro sasvim i iskorijenila . dok se *£ 
pod utjecanjem franceskim obnovile istom u prošlom stoljec , 

kad se i jest pojavio »princ Karneval«, pa od njih i k nama do- 
šao. Kod Talijana — ako izuzmemo krabulje u Mlecima ne- 

maju poklade toga obilježja ludorija i grubih, prostih šala, nego 
je to većinom doista svečanost, kod koje je glavno cvijeće i 
neizbježivi »confetti«, koji su takodjer k nama došli. Poklade 
ne traju svagdje jednako. Naš narod zove pokladama svaki dan 
pred postom, pa imadu i božične poklade, martinske poklade 
i t. d. Obično se uzima, kako je poznato, da poklade traju od 
Triju Kralja do pepelnice. U Mlecima počinju poklade već 
drugi dan Božića, u Španiji na dan sv. Sebastijana (20. siječnja), 
a u Rimu se pod pokladama razumijeva samo 11 dana pred 
pepelnicom, dok se u Milanu poklade protežu do prve nedjelje 
u korizmi. 

Obično se misli, da su poklade ostatak običaja iz vremena 
prirodnoga (»poganskoga«) vjerovanja, njeki ih pače dovode u 
direktnu svezu s rimskim bachanalijama, t. j. raskalašenim 
svečanostima u slavu bogu vina, Bacchu. Te su svečanosti bile 
tako raspuštene i zloglasne, da su senatskim zaključkom već 
god. 186. prije Is. zabranjene. No direktna sveza izmedju rimskih 
bakanalija i poklada jedva bi se dala dokazati, barem izvan 
Italije. Naravnije je pomišljati, da su poluvarvarski narodi, koji 
su rimsko carstvo razorili, i sami preko svake mjere uživali u 
jelu, piću, veselju i šali, za to su imali i posebne godišnje sve- 
čanosti, što je i utvrdjeno. Kojoj baš godišnjoj svečanosti pred- 
kršćanskoga vremena odgovaraju današnje poklade, to je teško 
reći zato, jer su se te svečanosti velikim dijelom stopile i sje- 
dinile s kršćanskima. Ali to je napokon svejedno, nego je glavno 
ovo: Kad je kršćanska Crkva počela odredjivati postove, i to 
u jednu ruku, da raspuštene nove kršćanske narode priuči 
na disciplinu, neka znadu i u svakidanjem životu, gdje im je 
duhovna vlada, a u drugu ruku, da koliko toliko stane na put 
r askalašenosti i neumjerenosti, a priuči na uredan život, — onda 
su tek, kad se približavalo ovakvo vrijeme posta, slave, sveča- 
n °sti i veselja dobila pravu vrijednost. Kad već moramo postiti, 
u zijmo se barem, dok se dopušta! I tako, da i nije u predkršćan- 
0 vrijeme bilo nikakve posebne svečanosti i zabave u ovo 
0 kad se sada slave poklade, — takva bi se svečanost bila 
Razvila sasvim naravski iz zabrane mesojedja. Zanimljivo je u 
m pogledu, kako naši pastiri imadu posebnu svoju pokladnu 
e čanost, kod koje je — tobože — glavno, da sažgu masne 

krpe u koje su za mesojedja umatali meso što su im domaćice 
davale za hranu na pašu. Ta što će im sada masne krpe, kad 
ne smiju mrsiti! A tko bi ih tako oprao, da ne bi na njima ost a 
iri kap masti! U oganj s njima! - a za to treba pos^sbva!,.. 
Nisu ni pastiri nedoputavi, kad se radi o kakvom »titulu ... 
Miinchenski »Schaffler tanz« i »Metzgersprung« nastali su 
možda uz iste prilike. A takih - što poznatih, sto » 

knjizi - pokladnih, i to vrlo zanimljivih običaja, - ima u našem 

narodu mnogo. 

Dakako da je brižna crkva imala trista muka, da ■ 
i slično osiguranje i odštećivanje za mršave 
mene Ali je slabo uspjela, sve do danas. Morala je dapa 
kojiput pristati i na kojekakve nepodopštine, te na pr. u crkvu 
-’na Božić - puštati i pravo živo četveronožno magare 
Zabrane pokladnih zabava datiraju, što se zna, vec iz početka 
XV. stolj. (1432), a za cijelo ih je bilo i prije, ka o se vi i, 

Kako ie život glavno vrelo književnosti, sasvim je naravski, 
da ni bnini pokladni život nije u nijednoj kn, uevnosU ostao 
£ž“ragTž. P o se vidi iž spomenutoga 

(.Poklad i Korižma«) i Brantova njemaekoga .Narrenschdte 
Pokladna i sliina književnost - sammtvo ,e poglavl,e 
povjesti književnosti. (y> obzor«, God. 1914. Br. 18.1 


Celibat učiteljica. 

»Uda li se koja učiteljica, smatrat će se, da se je do 

voljno^službe^drekla . . a 

odreče . , . nema prava, da se stav, n mtr (§ 151, sk, zak. 

<<Bi Tffi onaj paragral, radi kojega je prolito toliko suza, da 

„ drugom ne govorimo. predložila 

sabor, te će ovaj paragraf bih ukinut, ,er je viaa p 

saboru u tom smislu zakonsku osnovu. ^ 

KOii “ WoŠ " «rTeli£tlo mnogima 

SHS.T Pa su * P-'agra. srna, rak 

i jošte smatraju jednostavnom sasvim samovoljnom dapače 
zlobnom krivicom. No da budemo sasvim pravedni, treba pri- 
znati, da je bilo i stvarnih razloga za ovu odredbu, a od tih je 
najglavniji ovaj: 

Udata žena treba da živi s mužem, t. j. u istom mjestu i u 
istom kućanstvu. A što onda, ako je namještenoj učiteljici muž 
takodjer u službi, pa bude premješten, ili ako bude ona pre- 
mještena? Smije li ih vlada rastaviti? Može li se trpjeti, da vla- 
di budu vezane ruke, pa da ne može s učiteljskim osobljem u 
interesu službe slobodno raspolagati? Već je teško u toj stvari, 
ako su oboje supruga u učiteljskoj službi, jer je često teško oboje 
namjestiti u istome mjestu. A još je teže, ako je suprug učite- 
ljičin namješten u sasvim različnoj službi, na pr. kod suda, po- 
reznoga ureda, kod financije itd. 

Prema ovomu razlogu svi drugi gotovo izčezavaju. Tako na 
pr. bojazan, da će udata učiteljica radi brige za vlastitu djecu, 
zanemarivati školu, premda nije u pojedinim slučajevima ne- 
osnovana, ipak ne može biti odlučna za ovako važnu odredbu. A 
o bojazni, da će učiteljice sklapati »mesalijance«, t. j. da će 
se udavati za osobe, koje bi učiteljski stalež ili učiteljicu kao 
nastavnicu i odgojiteljicu mogle kompromitirati, o tom jedva 
treba trošiti riječi. 

Ostaje dakle onaj glavni razlog: Što će biti, ako suprugu — 
učiteljicu treba rastaviti od muža? 

Pod težinom ovoga razloga stoji i nova vladina osnova, ko- 
jom se gravaminozni ova j paragraf želi ukinuti. Osnova naime 
kaže, da je u »za udaju ženske učiteljske osobe javne pučke ili 
učiteljske škole potrebna dozvola kr, zem. vlade. Za ženidbu 
^edju definitivno namještenim osobljem ovozemnih jav. pučkih 
^ ola ne treba te dozvole. Udata osoba može da bude namje- 
štena . . . samo s dozvolom kr. zem. vlade.« 


Vlada se je dakle primirila s ovom poteškoćom, kad je uči- 
e Jica udata za učitelja, ali za sve druge slučajeve želi uvesti 
mjesto celibata — dispenzacije . . . 

^ Za čudo, kako je izvjesni naš svijet tjesnogrudan, kako još 
duh G nau ^ an na P°licajni, špijunski, protektorski, »očinski < 
T aVn ^’ za koravljenih vremena. Mjesto celibata — one- 
ioš^ ^ s P enzac M a - Čemu? Da li s toga (neka nam oproste — 
Za sada — gospojice učiteljice), da njeki (inače vrijedni) 

žandarski stražmeštri ne bi dobili zazubice za sjajnom plaćom 
supruge si učiteljice? . . . 

Koji bi drugi razboriti i opravdani razlog mogao tražiti ovu 
novu, upravo teretnu odredbu? Možda to, što vlada hoće, da 
zna, hoće li moći udatu učiteljicu namjestiti? Zato joj treba 
znati, za koga se kani udati. 

Ali to je suvišno. Ako se učiteljica uda za čovjeka, s kojim 
može ostati u mjestu, služit će dalje. Ako ne će moći s njim 
ostati u mjestu, molit će premještenje, pa će svaka vlada, nema 
sumnje, ovakovoj pravednoj molbi, samo ako bude moguće, udo- 
voljiti. A ako ne će biti moguće, udatoj učiteljici ne će na žalost, 
preostati drugo, nego da se na vrijeme rastavi s mužem (što ni- 
pošto ne će biti veća neprilika, nesreća itd., nego što je danas, 
kad se učiteljice ne udavaju) ili da se dobrovoljno odreče službe. 

Ali ovdje i leži sva jezgra pitanja, koliko za vladu, toliko 
za učiteljice. Što se naime tiče vlade i zakonodavstva, radi se o 
tom: Drži li vlada i zakonodavstvo ženu potpunom osobom, ili 
ju drži djetetom — da ne rečemo što drugo — koje mora vije- 
kom biti pod paskom? 

To je pitanje. Ako zakon nijednoj kategoriji javnih služ 
benika — muškaraca ne propisuje u nijednom i nikakvom slu- 
čaju molbe za dispenzaciju kad hoće da se žene, sav bi svijet 
doista rado znao, zašto se to nalaže ženama? Ne treba sad ni 
zapodijevati, ni rješavati pitanja o jednakom pravu za žene. 
O tom se ne radi, nego se radi o na j elementarni j em pravu žene; 
da se po volji udaje. Ta toga joj barem do sada nitko ne po- 
riče. A sad će u Hrvatskoj inteligentnoj djevojci suditi o nje- 
zinu izboru bračnoga druga — jedan činovnik, koji od gg. nad- 
zornika, ili drugi referent! Nesretna misao, ta dispenzacija! 

Neka se nitko ne izgovara, da je sve to radi brige za mladi 
par, hoće li naime moći ostati zajedno. Za to vlada nema se 
brinuti. Za to se imadu brinuti supruzi sami. 

Učiteljica, koja se udaje, valjda zna što radi. Ako se je 
udala, da bude s mužem, ona će ići s njim pa služila ili ne slu- 
žila dalje, te ne će zacijelo ni jadikovati, ni tužiti se, ako J« 
stigne i to, da ne će moći dalje služiti. Nijedna valjda, ne c 
zahtijevati, da se i njoj mora dati mjesto tamo, gdje joj je mu_ ■ 
ili mužu joj tamo, gdje je ona, i ako ima pravo očekivati, da c 
vlada, ako je samo moguće, ovakovoj molbi udovoljiti. Ni 
valjda ne drži, da će tko s učiteljicama sklapati brakove iz sp , 

kulacije. No sklopi li se ipak i koji takav brak, bit će si dotič- 
nici sami krivi, ako im spekulacija ne uspije. O jednom moraju 
svakako biti na čistu i učiteljice kad se jednom budu slobodno 
udavale, a to je, da im je — ako ustreba — ili makar i bez 
službe ići za mužem ili ostati u službi i bez muža. No tih će 
slučajeva biti zacijelo malo, pa je jedva bilo vrijedno toliko ri- 
ječi trošiti. A vlada, koja u ovakvim slučajevima ne bi obite- 
ljima išla na ruku do krajnje mogućnosti, nego bi ovakve slu- 
čajeve pomnožavala — takva se vlada u pravedno vladanoj 
zemlji ne može ni zamisliti. 

Čitava će javnost naša s velikim zadovoljstvom pozdraviti 
ukinuće ovoga paragrafa, a pogotovo simpatične naše učiteljice, 
za koje, doista, malo tko od nas znade, što su nam i koliko nam 
vrijede. No mi smo čvrsto uvjereni, da se ni novi perčin — dis- 
penzacija — ne će uvesti — kao za porugu slobodi udavanja 
učiteljica. A nadajmo se, da će barem za drugi četvrt stoljeća 
hrvatsko pučko školstvo biti oslobodjeno i od policajne 
upravne vlasti. Ta napredujemo . . . 

(»Obzor«, God . 1914. Broj 21.) 


Raskol u anglikanskoj Crkvi? 

Engleske novine pune su tjeskobnih nagoviještanja, da se 
približuju dogodjaji, kakvih nije bilo od vremena reformacije, 
naime raskol u »Svetoj Katoličkoj Crkvi« (tako se sama služ^ 
beno zove) protestantsko-anglikanskoj. 

Kao obično, povod je, na oko neznatan. Misionarske pro- 
estantske korporacije u engleskim kolonijama u istočnoj Africi, 
| to različnoga uredjenja, poimence »biskupske« (episkopalne) 
1 ne iskupske, držale su koncem prosinca u Kikuyu konferen- 
crk U Sl1 P r lhvatile nacrt, »ujedinjene narodne kršćanske 

^ ve«. Jedinstvo pristaša različnih tih — recimo — sekta 
to S ^ Izražaja već poslije same konferencije u 

sto je biskup iz Mombasu podijelio zajedničku pričest 
raz ličnih sekta, i to u presbyterijanskoj crkvi. Od- 
k' s i P° s hje konferencije ustao je proti svemu tomu zanzibarski 
U P u pismu biskupu st. -albanskomu optužujući biskupe u 

Mombasi i Ugandi s krivovjerstva, hereze, a čim se za dogadjaj 
saznalo, zaredaše novinama članci i — po engleskom običaju 
— mnogobrojni dopisi urednicima novina o toj stvari, a s naj- 
različnijim i najprotivnijim mnijenjima. 

Ima već dosta izjava i od crkvenjaka: biskupa, dekana i 
kanonika. Oba nadbiskupa, canterburyski i yorski izjaviše se 
kratko i vrlo rezervirano. Za 21. siječnja sazvao je predsjednik 
»vijeća engleske crkvene unije« to vijeće na okup, da izreče 
svoju u toj stvari, pa će se onda znati, kakva je dispozicija u 
krugovima »visoke crkve«, t. j. u najkonservativnijem dijelu 
vjernika anglikanske Crkve, 

Da se ova uzbudjenost pravo razumije, dosta se je sjetiti 
burne i zanimljive povjesti kršćanske Crkve u Engleskoj. Prije 
svega treba držati na umu, da je neobično burna politička 
prošlost Engleske u najužoj vezi s vjerskim pokretima. U Engle- 
skoj revoluciji, u kojoj je kralj Karlo I. izgubio glavu, glavni su 
kolovodje puritanci i škotski presbyterijanci, medju njima i 
Cromwell. Kršćanska crkva u Engleskoj nije naime nikada, pa 
ni danas postala sasvim protestantska, nego je i u bogoslužju, 
a osobito u hierarhijskom uredjenju — pridržavši nadbiskupe, 
djakone, kanonike i t. d. — vazda ostala bliže katoličkoj crkvi. 
Proti ovomu hierarhijskomu uredjenju javljalo se vazda nasto- 
janje oko jednostavnijega — »evangelijskoga« — uredjenja, bez 
svih tih tolikih časti, pače i bez posebnoga svećenstva. Pristaše 
ovoga nastojanja zvali su se u razna doba različno: puritanci, 
presbyterijanci, independenti, nonkonfomisti, disenteri i još 
kojekako. Kako je razlog ovomu nastojanju u demokratskoj 
tendenciji i u težnji za autonomijom, sjeme mu se ne će nikada 
zatrti. 

Važno je dalje, što su na engleskom prijestolju često sje- 
djeli vladari različne vjere, ili barem vrlo različnih osjećaja i 
dispozicija bilo prema katolicima, bilo prema protestantima ili 
različnim strujama u protestantizmu. Zato su pod jednim vla- 
darom nesmiljeno progonjeni katolici, pod drugim protestanti* 
Ovi, često strahoviti progoni ostavili su u narodu duboke tra- 
gove i podali vjerskim pitanjima važnost prvoga reda. Ovi su 
progoni zacijelo barem ojačali, ako nisu i stvorili onu posebnu 
religioznost, koja se u engleskom javnom i privatnom životu 
toliko opaža i ističe, da je to nama na kontinentu često čudno 
i nepojmljivo, kad i laici govore i pišu o vjerskim stvarima 

ne će nipošto pristati, da se i »krivovjerci« pripuste k pričesti 
i time priznadu nijhova razorna načela. Očevidno je dakle, da 
će i politički nazori djelovati na držanje pojedinaca i skupina u 
ovoj stvari. A politička je borba izmedju liberalaca i konserva- 
tivaca — radi imperijalizma, agrarnoga programa itd. itd., — 
žestoka, pa bi se ta žestina mogla prenijeti i na ovo vjersko 
pitanje. 

Vrijedno je istaknuti ovom zgodom, kako je važno vazda 
držati na umu, da je Crkva historijska tvorba i do kakvih ne- 
prilika dolazi, kad se preko toga lako prelazi. To najbolje mo- 
raju osjetiti branitelji anglikanske Crkve, kad se najednom nadju 
bez ikakvih ustaljenih norma. U ovoj raspri naime neprestano 
cituju samo »molitvenik« (Common Prayer Book), pa i za nj 
moraju priznati, da je manjkav i — protuslovan ... I to je ono, 
što je u Engleskoj stvaralo konvertite, to je po pozitivne Engle- 
ze najjači razlog za katolicizam. 

Toga se Englezi boje . . . 

(»Obzor«, God. 1914. Broj 28.) 


Tipkačice — i one druge. 

Kako li se je i naš gradski život u posljednjih samo dese- 
tak, petnaest godina promijenio! Kolike li razlike! Pred deset 
petnaest godina stupite na pr. u koji javni ured. Odmah u pred- 
soblju, obične nečistom, osjetite strahoviti zadah od prostoga 
duhana, »knastera«. Idete dalje, ugledate zgrbljena starca s 
lulom: to je pisar. Gdjekoji je penzionirao kakav, koji ovdje 
doslužuje kćeri miraz, i dok ona kod kuće ili bogzna gdje i bog- 
zna što radi ili ne radi — ona je »frajla« — on se ovdje duši 
u »vlastitom« svojem dimu, gnjavi sebe i druge . . . 

A danas! Kud krenete, kamo dodjete, u javni ured, a oso- 
bito privatni posao, banku, trgovinu, pisarnu — svuda djevojke, 
djevojke, tipkačice, voditeljice knjiga, registratorice, prodava^ 
čiče . . . Sve, doduše skromno više puta, ali vazda pristojno i 
uredno, dobro odjevene i opremljene, — ljepše, nego one njeg 
dašnje besposlene »frajle«. A kušajte razgovarati s njima: Go 
vore književnim jezikom, izražavaju se pravilno, vješto, P rc 
cizno-poslovno — kao »advokat«. Pa koliko ih ima! I od ku 

su se smogle tolike? Gdje su se naučile, uvježbale? I kako to, 
da toga nije prije bilo? Kako je to najedanput došlo, kao preko 
noći? Ta još nismo bogzna kako stari, ali toga nedavno još nije 
bilo! ... Pa kako je to po tim poslovnicama sada sve njekako 
drugačije, urednije, ljepše . . . 

Da, one su tu. Od kuda najedanput? Ta ne znamo li, da smo 
ono imali preko 500 učiteljica bez mjesta? Nisu sve otišle u tip- 
kačice i one druge — a možda nije otišla nijedna, — ali nove 
bome nisu išle u »preparandiju« k opaticama. »Preparandija« 
i dulje traje i — mjesta ne možeš dobiti. Sam Bog je stvorio 
»Merkur« i — pisaće strojeve. Uh, mi rukom tako ružno piše- 
mo! Blažene te mašine! . . . 

One su tu i rade, služe, da živu. 

Pa kako živu — te vaše tipkačice i one druge? Ta svijet 
je taj tako zao, tako opak, pun pogibelji i zamki za ovakvo mlado 
biće, koje se eto mora potucati po kojekakvim pisarnama, dola- 
ziti s kojekakvim ljudima, koji samo vrebaju. Tu bi nešto tre- 
balo učiniti. Krijeposne i bogobojazne gospodje morale bi stvo- 
riti patronažu . . . No da, da se zaštite toliki mladi nevini životi«, 

To je pak jedna nota iz stare arije. Mi iz toga, doklegod 
ostajemo kod naših »vodećih« krugova, za sve patentiranih, — 
iz tih raznih patronaža nikud nikamo. I da je do ovih krugova, 
naše bi tipkačice i one druge još i danas kod kuće zijake pro- 
davale, trač raznašale, od dosade pogibale, glupo sanjarile, jer 
ih ti krugovi, da je na njihovo u taj »pokvareni« svijet prosto 
ae bi pustili. Ali život je jači, pa se je bez obzira na nazore tih 
krugova u kratko vrijeme, kao nekim čudom, stvorio cijeli po- 
sebni sloj poslovnoga ženskoga društva. To su naše »work girls«, 
»business girls« . . . 

To jest, htjeli smo reći: Mi bismo htjeli, da to budu naše 
"business girls«, pa da i one stvore svoju »Business women , s 
league«, — svoj savez poslovnih žena. Ne mislimo — za Boga 
- na opet jedan savez, koji bi neprestano jamrao samo na slabe 
plaće i slično, nego na to da toliki taj korisni, simpatični ženski 
svijet, koji si je tako malo poznatom i još manje cijenjenom 
ženskom energijom probio put u život, — stvori nešto novo, a 
Potrebno i u društvenom životu. 

. Ta i naš društveni život! , . . Muškarci imadu svoje kavane 
r « recimo restaurane i — što još? Ništa, a i u kavanama i u 
es tauranima opet ništa. Mi Hrvati čini se, baš hoćemo da obo- 

rimo onu rečenicu o čovjeku, kao društvenom biću. Ali pustimo 
mu škarce 

Žene’ naše malo što i kušaju. Čujemo, motrimo, što se po- 
kušavalo s ovom i onom gospo jinskom, ženskom udrugom 
narodno vezivo, pa za »Sokol«. Nije loše, ali bome ne i e. 

A kako će i ići, kad se naše gospoje mrgode, ako uz njih 
u sokolskom društvu sjedne ili štogod kaže kakva, ali sasvim 
pristojna i inteligentna tipkačica, recimo? Nama se mm zato, da 
iz svih krugova i na starom ovom i starinskom pače prastarom 
temelju, gdje se predsjednice i članice biraju po principu, ojoj 
je muž u višoj dieten-klasi, pa gdje se pazi, da ona ili ona ne 
bude »uvredljiva« — na tom se temelju ne da prosto ništa«. To 
se je preživjelo, to neka ide u muzej, u špiritus, kamo mu drago, 
ali s tim se ne da ništa. Ovaj ženski svijet, koji je bez obzira 
na one krugove stvorio sebi poziciju i uvjete za kulturni dru- 
štveni život, taj je svijet dosta jak i sposoban, a s von i po 
sebno svoje društvo i da društvenomu životu u opće u gradovima 
podade njeki impuls i druge forme: forme modernoga poslov- 
noga, demokratskoga obilježja mjesto dosadašnjih nikakvih for- 
mi, a koje bi htjele biti birokratsko-aristokratske. 

Tipkačice i one druge sigurno bi bile u tom pogledu stogo 
učinile, da ne živu u takvoj atmosferi, u kojoj su moguće samo 
»patronaže«. One patronaže ne trebaju, a ne može se o nj i • 
koje su većinom tek stupile u život, da protiv svih postojećih 

nazora započnu borbu. , 

One, u ostalom, ne trebaju ni savjeta ni poticaja ni kak g 
umjetnoga oduševi javan ja za obične naše mrtvorodjene »akci- 
je«. One same osjećaju, kako je ovakvim djevojkama teško« 
današnjem našem društvu pa će zacijelo samo po sebi doci 
do toga, te će i one skoro imati čajne večeri, glaz ene p 
čije, književna čitanja - Ud., gdje će se moći odmonh, rastr 
sti, porazgovoriti s prijateljem i s prijateljicom, sklopit. _ pozna 
stva, naći sveza, čuti, vidjeti i naučiti koješta, kako to unadu 
ovakve vrijedne business girls i drugdje, osobito u Engles h 
kako su naše girls - to se razumije - življe i duhovitije, 
brazba se stiče - to će na zabavama i sast ^ .^Jje. 
slovnih djevojaka biti dakako sve kud i kamo ljepše i ugodn J 


(»Obzor«, God. 1914. Broj 34.) 

Apostol ili demagog? 

Engleski ministar financija Lloyd George ne prestaje zapa- 
njujući svojim govorima sve one, u svojoj domovini i izvan nje, 
koji su se u lagodnim položajima, štono im ih je stvorilo sadanje 
uredjenje država i društva, uljuljali u slatki san. Čuveni mi- / 

nistar opet je dne 4. veljače držao govor u Glasgowu u Škotskoj 
i tim govorom otvorio vladinu kampanju za zemljišnu reformu 
i u Škotskoj. Slušalo ga je šest tisuća naroda. Govorio je točno 
jedan sat i 41 minutu, — kako točno bilježi protivnički konser- 
vativni »The Standard«, donoseći njegov govor gotovo steno- 
graf skom točnošću — za sada bez primjedbe. 

Značenje toga govora prelazi okvir političke zanimljivosti, 
jer nazori, što ih tu neobični taj ministar javno, uz odobravanje 
silnoga naroda propovijeda, kadri su preobraziti ne samo Veliku 
Britaniju, nego snažno djelovati i na kontinent. Min. Lloyd 
George naime s jakom lakoćom i sigurnošću izriče pred »masom« 
principe, od kojih njeki ljudi padaju u nesvijest, Evo, što reče 

0 zemljišnom principu: 

»Ali ima još jedan veliki, duboki, temeljni princip svakoga 
zdravoga, pravednoga, dobroga zemljišnoga zakonstva u svakoj 
zemlji da je zemlju svim državama stvorila Providnost za 
uživanje onima, koji na njoj živu (»Odobravanje« — bilježi 
izvjestitelj), te da povlastice, prava ili interesi, skopčani s vla- 
sništvom zemljišta, pa bile te povlastice, prava i interesi kakvoga 
im drago izvora, ako se ne mogu u sklad dovesti s ovom velikom 
svrhom, imadu se u interesu zajednice bez milosrdja ukinuti. 

To je princip našega škotskoga zemljišnoga zakona.« 

Ministar je dalje govorio o iseljivanju, i rekao, da nema 
veće nesreće, koja bi mogla jednu zemlju zadesiti, nego kad ju 
stane ostavljati seljaštvo. »Seljaštvo je u domovini kao zlatna 
Rezerva. Ono je nešto, o čem se malo račun vodi, dok sve dobro 

1 e » ali kad banka propada, onda se realizuje prava vrijednost 
°voga vrela«. Spominje dalje, kako je u Škotskoj vidio seljaka, 

£ je predsjeda toryjevskoj (konservativnoj) skupštini, a dru- 
Ž°ga opet, gdje predsjeda liberalnoj. »U Engleskoj to nije tako 

^ <<f tamo još nema toliko nezavisnoga seljaštva. A onda 

eskom točnošću i s potankim poznavanjem stvari govori o 
nicama, stanovima, broju radnih ura, pa o oporezovanju 

zemljišta, pri čem opet postavlja jedan princip, naime, da svako 
zemljište po svojoj vrijednosti ima doprinašati za javne terete, 
A onda je, govoreći o tom, kako vlada nastoji, da omogući i 
olakša nabavi janje zemlje, bacio ovu bombu: 

»Tu imam da kažem riječ o jednom plemiću (to je vojvoda 
od Sutherlanda), koji je tražio 497.000 funti (Ili pol milijuna 
K) za mršavi i loši dio svojih visoćina, ali je pregledao, da su 
njegovi povjerenici malo pred tim u valovnici za slučaj smrti 
pod prisegom izjavili, da ta zemlja ne vrijedi ni trećinu toliko. 
Što on sada misli? Hoće li reći, da su njegovi ljudi krivo pri- 
segli? Takvoga slučaja zacijelo nije bilo od Anamije i Safire. 
Ja ću vam reći, što misli. Tu je vlada, koja u općem interesu 
kupuje zemlju, da obogati narodnu reservu i opet naseli zdravo 
pučanstvo ... a plemeniti vojvoda kaže: »Tu je za mene dobra 
prilika«. Kakva dobra prilika? Da otare ljagu s obiteljskoga 
grba? Ne nego dobra prilika, da dobije jedan dio iz kase, koju 
je vlada odredila, da popravi krivice, što su ih počinili njegovi 
predji . . .« 

Doista, ovako može govoriti ministar samo u Engleskoj. 

Ali i ovako: 

»Zla ove vrsti (kao ova vojvodina ponuda) idu svomu kraju. 
Uzmite naše gradove, gradove jednoga velikoga carstva. U srcu 
njihovu posvuda vidite strašne dubine ljudske bijede ... Mi 
prolazimo uz njih svaki dan svojim putem u svoje udobne 
domove. Mi zaboravljamo — zaboravljamo, da Božja pravda 
nikada ne prolazi mimo velike krivice. Vi možete čuti, kako sa 
sjevera i s juga, s istoka i sa zapada dolazi kobna grmljavina. 
Kola se odmazde primiču. Kako će dugo ta krivica trajati za 
mirijade muževa, žena, djece — stvorenih na sliku božju? Ja 
vjerujem, da dolazi kraj«. (Odobravanje). A onda je ispripo- 
vjedio priču, što ju je još u mladosti čuo od jednoga waleskoga 
propovi jedaća i kako za jednoga čestitoga siromaha ne (mogose 
kod pogreba nikako naći mjesta za grob, nego ga njekako strpaše 
med ju tornjaste sjajne spomenike, a sluga božji oprosti se o 
Čestitoga siromaha pokojnika ovim riječima: »Ništa zato P rl 
jatelju! Ja vidim, gdje sviće dan, kad ćeš se ti ustati iz svoga 
uskoga groba i doviknuti svemu onomu silnomu narodu: »Lakat 
prostora za siromaha!« — I ja vidim, završi proročanski mi 
nistar, — dan uskrsnuća, zoru uskrsnuća potlačenih u svim 
zemljama, gdje već zlati vrhunce«. (Dugotrajno odobravanje). 

Je li to dakle apostol — ili dlemagog? 

Trebalo bi toga čovjeka i čuti i vidjeti, poznati potanje 
prilike, u kojima govori, — da prosudjivalac iz daljine uzmogne 
na ovo pitanje odgovoriti s potpunim uvjerenjem. Ali tolika 
skepsa valjda nije opravdana. Možda i samo pitanje nije pravo 
probavljeno, jer ministar Lloyd George po svojoj prilici nema ni 
apostolskih ambicija, a ni vulgarnih demagoških svojstava. 
Apostoli ne krče puta laktovima, a demagozi ne govore obično o 
Božjoj pravici, — a da i ne spominjemo poznate činjenice, da 
demagog postavši ministar nije nikada ministar — demagog. 

Do prigovora radi demagoštva lako se u ostalom danas 
dolazi. Strah pred strahotama revolucije, dapače pred naj- 
manjom promjenom današnjega vrlo umjetnoga uredjenja 
društva, koje mnogima zajamčuje vrlo udoban a nezaslužen 
položaj, — tako je u jednu ruku disciplinirao duhove u pošto- 
vanju faktičnosti, da se nitko, koji ima ikakav položaj u društvu 
ne usudjuje ni pomisliti, da bi išto moglo biti drugačije. U drugu 
ruku neki su nedostatci i anomalije tolike, da ih svaki čovjek 
zdrava razuma, t. j. obično govoreći, masa, uvid ja. Čim se sada 
nadje tko s kakvim položajem u društvu, te se priključi ovomu 
shvaćanju mase, — taj je demagog. 

No protivnici »brbljavoga« ministra u Engleskoj ipak ne 
idu tako daleko. Oni samo kažu, da Lloyd George drži John 
Bulla doista bikom, kojemu je dosta pokazati crvenu krpu zem- 
ljišne reforme, pa će odmah zaboraviti na — home rule. Po 


lom 131 dakle Lloyd George bio samo vješt političar. 

No već po koncesijama, što ih konservativno englesko no- 
vinstvo daje njegovim zahtjevima, svatko se može lako uvjeriti, 
da se tu ne radi samo o političkom nadmudrivanju. Ideja i na- 
čela, što ih Lloyd George u odgovornom svojem položaju širi u 
narod, doista su kadra stvoriti čitavu revoluciju u Velikoj Bri- 
* a niji, pa zacijelo ne će tako skoro saći s dnevnoga reda. 


(»Obzor«, God. 1914. Broj 41.) 

Domovina koja zbori i priča. 

Kad su Magjari i njihove vlade nakanile, da Hrvatskoj po~ 
ispremijenjaju imena mjesta tako, da hrvatska imena promijene 
u magjarska, ili u iskrivljena i nerazumljiva, malo je tko po- 
mislio, da su time nakanili narodu domovinu izvaditi iz srca, iz 
pameti, iz misli i iz uspomene, t. j. izbrisati ju ondje, gdje joj 
je vazda obrana najjača, — oteti ju. Jer ako ikoja, a to hrvatska 
domovina zbori i priča svojim sinovima: zbori svaki dol i brijeg, 
svaki kut i jarak, svaki potok i mnoga rijeka, zbori i priča 
svako selo i grad. Ako je ikoju domovinu koji narod ikada doista 
osvojio, obuhvatio ju sa svih svojih pet sjetila, a to je Hrvat 
osvojio svoju Hrvatsku time, što su koljena i koljena naših 
predaka u tisućama i tisućama imena mjesta ostavila potomcima 
pečat svojih dojmova, svoje misli i svoga rada. U tim je ime- 
nima naša domovina tako opisana, njezina prošlost tako ispri- 
čana, kako bi ju opisali i njezinu prošlost izpričati jedva mogao 
ikoji zemljopisac i povjesničar. To je domovina, koja svojim 
sinovima zbori i priča, jer stoljetnim nazivima i imenima mjesta 
zbore i pričaju mrtvi, davno nestala pokoljenja. 

Dakako, da taj zbor i pričanje razumiju samo rodjena djeca, 
domovina njihova zbori i priča samo njima: za tudjinca je naša, 
kao i svaka prava domovina, nijema. Od kojih devet tisuća 
imena samih obitavališta samo u banskoj Hrvatskoj — da ne 
spominjemo još kud i kamo većega broja imena gora, bregova i 
brda, dolina, rijeka i potoka, — nema ih ni 500 , kojima se 
Hrvat ne bi mogao domisliti, što znače, a sva ostala mjesta nose 
razumljivo, hrvatsko ime. Ovo je dokaz, da su Hrvati došli u 
tako zvanu djevičansku zemlju, u kojoj nisu našli nikoga, ni* 
kakvoga naroda, ili ako su ga našli, malo su što ili nišia od 
njega primili. Osim u primorskoj Hrvatskoj, gdje se tik uz 
more i na otocima sačuvalo njekoliko rimskih i grčkih imena 
gradova (Zadar, Trogir, Krk, Hvar i dr.), podalje od mora 
jedini je, čini se, Sisak zadržao starinsko, bogzna čije ime. P a 
i tu, uz more, nalazimo dosta rano čudno ime grada »Tergeste«* 
što je nesumnjivo trgovište, ali mu je tudjinska okolina tako 
iskvarila izgovor »Trijeste«, ili »Triješće«, (što još i Hrvati 
govore), da su se i Hrvati poveli za tudjincima, ali ipak i ovako 
iskvareni izgovor okrenuli na svoju i stvorili »Trst«. Osim ovih 

hrvatski bio s time primirio, bio bi to najjači dokaz, da mu je 
domovina indiferentna, da ga s njom ona intimna veza ne veže, 
kao šio ne veže više onih, koji su se s tim pokusa, em bih po- 
mirili, pače na nj pristali. Prava je domovina doista, kao sto ,e 
rekao onaj Nijemac, - jezik. Tko je izgubio osjeća, za ,ezicnu 
vezu, koja ga veže s narodom i domovinom, nema više pravoga 
osjećaja ni za domovinu. 

* 

Kako se u imenima naših mjesta odrazuje čitav život, mi- 
šljenje i prošlost našega naroda, razabrat će se iz slijedećega 
letimičnoga pregleda. 

Koja su imena mjesta ostala našoj domovini od Rimljana, 
dotično u primorju i na otocima od Grka, o tom je već nješto 
spomenuto, a mnogo više toga i nema. No zanimljivo je, kako 
su stari Hrvati i stara tudjinska imena ne samo na nasu izgo- 
varali (Zadar mjesto Jadera, Spljet mj. Spalat od lat. Palatium, 
t. j. palača — Dioklecijanova), nego ih na našu i razumijevali 
i tumačili. Tako Barković (umro 1628.) tumači, da je Zadar nje ko 
božanstvo dalo »za — dar« (na dar). Oblik Spljet-Split od 
Spalat nije nimalo čudan i nepravilan, jer i Lijevno — Livno (u j 
Bosni) glasi tako, a moglo bi glasiti i Hlamno ili Hlavno, kad 
se u Istri mjesto hum govori hlam (a zove se tako i ,edan 
vrhunac u Istri). Ali o tom, kako su i njeka prava hrvatska imena 
poprimila takav oblik, da se već ne razabire, što znače, ,os ko,u 
riječ kasnije. 

Je li koje ime u našoj domovini ostalo od naroda, koji su 
prije nas duže ili kraće vrijeme ovdje živjeli, poimence od e j 
i Gota, to je teško reći. Možda će medju onih 50 imena, ko,a su 
nama danas sasvim nejasna, biti i koje keltsko ili gotsko, — a 1 
to je tako neznatno, da se jedva i opaža, jer su i ta nerazum- 
ljiva imena dobila sasvim hrvatski oblik (na pr. Caginec. Garci *j 
Hrnetić, Laminac i si.). A 

Njeka naša imena mjesta bez sumnje su sačuvala spomen 
na pradavnu slavensku starinu. Tako imamo mjesto Hr sovo 
Veleševac, a slavenska mitologija znade za njeka bozans < I 
koja su imala posla s blagom, a zvala su se Hrs i Veles. main 1 
Koledinec, koji je bez sumnje u svezi s malo još protumačen J 
starom »koledom«. Imamo i Čehe, Mahovo i Mohovo, a moz a *1 


u kojem imenu krije i Leh, pa bismo staru priču o troje sla- 
venske braće, Čehu, Lehu i Mehu (Mohu; Poljaci i danas zovu 
Rusa pogrdno — »Moh« i »Moskal«) imali sačuvanu i u imenima 
naših mjesta. Osim Kijana i Kijca imamo svu silu imena, koja 
su nam zajednička s ostalim Slavenima, Rača valjda nije drugo 
nego stara Rascia. Na posebnu već hrvatsku starinu sjeća Bužini 
Buzin, t. j. grad pramajke naše Buge. A i od drugih starinskih 
lijepih narodnih imena dosta ih se sačuvalo u imenima mjesta: 
tu je Berislavec, Bogdanovci, Bogovci, Bogunica, Budaševo i 
Budrovac (od Budimira), Draškovec, Negoslavci, Ladomir, 
(Vladimir) Stojmerić, Velemerić, Vukomerec, (Velimir, Vukomir) 
Vukosavljevica i još koje. 

Vrlo je mnogo mjesta dobilo imena po kršćanskim uredba- 
ma: Apatija (i Opatija) i Apatin, Biškupec, Crkvenica, Djakovo, 
Jačkovica (t. j. Dijačkovica) pa mnogobrojne Kapele i Križi, 
Popovci, Remete (eremitae, pustinjaci — fratri), da ne spo- 
minjemo novijih, koja su dobila imena po časti uživaoca ka- 
nonika: Kaptol, Kustosi ja (imanje kanonika »custosa«), Božja- 
kovina dobila je ime od reda »božjaka« ili templara, čija je 
njegda bila. Dosta je mjesta dobilo imena po kršćanskim sve- 
cima, ili po osobama, koje su već kršćanska imena nosile: Gjur- 
djevac, Ivanec, i t. d., — bez kraja. Zanimljivo je pri tom, da 
su se njeka ta imena sačuvala u starom obliku, na pr. Kuri- 
lovec, Ćurilovac, Ćurlovac (od Ćirila), jer su naši stari doista 
govorili Kuril (Kyril) mj. Ćiril ili KiriL Zanimljivi su i Čabraji, 
koji su dobili ime po Čabrijanu, t. j. Ciprijanu. Sv. Brictius 
postao je kod nas Breko i dao ime Brckovljani, a zabludio je 
k nama njekako i Wolfgang i dao ime Bolfanu. 

Po starinskim gradovima dobilo je takodjer dosta mjesta 
lmena * Pradjedovi su naši našli zacijelo više rimskih tabora, 
eastella, od kuda naš Kostel, Kašt, Kaštelanec i t. d. A Gračac, 
Gradac, Gradina, Gradišće, kojih ima dosta, svjedoče, da je 
Vr ijeme dosta toga sagradilo i razgradilo. 

Ali sve je ovo malo prema prirodi, koja je dala toliko 
1Tnen a našim mjestima i krajevima. Po prirodi kraja, t. j. po 
samim osebinama zemljišta dobila su imena na pr. ova mjesta: 
£ ac ^°’ Alatnica, Bok, Brdo (sva sila), Bregi, Dol(ac), Draga, 
ražica, Gora, Greda, Hum (sva sila), Jarak, Jezero, Kamenica, 
k a ^ ac (Klanjec), Klis, Kosa, Kuk, Laz, Ledine, Lekneno, Le- 
Luka, Otok, Pećine, Pešćeno, Planina, Pleso, (močvara?), 

Poljana, Poljice, Poloj, Ponor, Potok, Preseka, Ravnice, Rijeka, 
Visoko, Vrh, i t. d. Voda je takodjer dala imena, mnogim mje- 
stima, kako se vidi po imenima: Bistra, Kiselica, Lojmca (i 
Lomnica), Lokve, Mlaka, Odra, Slana, Slatina, Struga, Toplice, 
Vrelo, i t. d. 

Po bilju i rašću dobila je imena sva sila mjesta: Bazje, Bo- 
bovac, Bor, Brest, Brezovica i Breznica — to je i pravo hrvatsko 
i slavensko drvo! — Bukovac, Cerje, trešnjevac, Drenovci, Du- 
bovac, Dubrava, Grabrovnica, Hrastilnica, Hruškovac i Kru- 
škovac, Hrženica, Jablanac, Jagnjedovac, Jagodno, Jalševac, 
Jasenovac, Javor, Jelovac, Kapinovi, Ljeskovac, Lipa (od obo- 
jega sva sila), Orahovica (sva sila), Smrečje, Sviblje, Šašinci, 
Tisovac, Topolovac, Vrbje, — i to u svim mogućim oblicima. 

I životinje su dale dosta imena mjestima, ali znatno manje, 
nego drveće. Imamo — Guščerovec, Jazvinu, Jelenje, Jerebić, 
Ježevo, Kačjak, Karaše, Kobilić, Kokote, Konjščinu, Kozinac, 
Krapje, Kunovce, Lisičine, Mačkovac, Medvidovaču, Orlovac, 
Piškorevce, Psarjevo, Rakovac, Sračinec (od svrake), Volarice, 
Vranovce, Vučane, Vukoder, Vučjak i Vujiće, Zečevac, Žabljak 
i Žunce. 

Kulturni život naroda ostavio je traga u mnogim imenima 
mjesta. To dokazuju razne Celine, Krči, Livade, Medje, Brodi, 
Dvori, Dvorci, i Dvorišta, spomenuti već Gradci i Gračaci, pa 
Komini, Konaci, Kućišta, Zdenci, Okoli, Oborova, Mosti, tolika 
Sela i Selnice, Guvna, Grobnici, Letovanci, Bela sela, Belgradi 
i Varoši. 

Ni državno uredjenje nije ostalo bez traga, kako dokazuje 
Banija, Banovci, Banja Luka, Banski dvor, Banski stol, Županec, 
Kneginec i Kneževac, Komor i Komarevo, toliki Kraljevci i go- 
spodsko Ladanje (vladanje). 

A i ratni dogadjaji ostaviše trag u Razbojištu, Taborištu > 
Zbjegu, a možda i u Vojniću i Palanjku (palanka — pogranična 
straža). Marljivi, vješti i valjda u početku dosta rijetki zanat- 
nici ostaviše spomen u Kolarcu, Kovačevcu, Lončarima, Tka cu< 
Kolundžijama i t. d. Gdješto je i ćud naroda utisnula svoj 
za stoljeća, kako se vidi po Dragancima, Dragotincima, Druz 
bincu, Nebojanu, Nebojse i Prkosu ... J 

A donesli su nešto i tudjinci. Šasi, prvi kod nas rudaru 
ostavili su traga na više mjesta, ali inače ni traga njemac ^ 
utjecaju sve do najnovijega vremena (Gmajna, Ciglena, Kla 

fari). Mnogo su više dakako, ostavili Turci: Ašikovci, Atovi, 
Čitluk (zaselak), Drnek (sajmište), Duzluk, Karaula, Begovac,’ 
' i i° š dosta toga ostaviše oni, A tko se kada našalio, te nam 
ostavio Beč, Budim, Maltu, Požun, Šoprun, pače i Rim, — Bog 
bi znao! Zabludila je pače k nama i Indija i — Homer! 

Koješta smo zacijelo i sami iskvarili. Nije ni čudo. Naš je 
narod znao imati teških i preteških časova, a u takvim časovima 
čovjek zaboravi, kakvo mu je ime . . . Gdješto bi samo trebalo 
popraviti pravopis, pa bi ime bilo jasno. Pušava je na pr. slo- 
venski izgovor mjesto Puščava (pustoš), Vižanovec i Vizovlje 
treba pisati Hižanovec, kao što i Hudbina (Udbina), mjesto 
Žavnica, Žabnica, i t. d. Poznati Mraclin blizu Zagreba zvuči 
ovako smiješno, bez smisla. Bit će, da je to Vratislav ili Bratslav, 
— poznato ime u slavenskim zemljama. Bebrina je bez sumnje 
Bebrina (po biljci breberu). Slunj je Slovib, kako se susjedna 
gradina i danas zove. Kalnik , e Kamnik (najprije Kamlik, po 
čem Madžari načiniše Kemlek). Lobor je valjda Malobor, t. j. 
ma j a šuma, kako je »Samobor« (i Sambor u Ug.) »sam bor«. 
Rajić je Orahić, a Rajevo selo Orajevo (Orahovo) selo. Mrko- 
polje valjda dobilo ime po Mirku kakvom (Mirko polje), a 
Vrpolje, kako se mnogi i domišlja, Vrhpolje, kao što je Vrlika 
(u Dalm.) Vrh rika. 

U Bosni imadjasmo Vrhbosnu ili Var(h) bosnu, iz koje Mad- 
žari kad se je poslije okupacije uspostavljala katolička hierar- 
hija, htjedoše napraviti Bosnavar! 

I tako se vratismo preletjevši duhom i srcem lijepu našu 
doista domovinu k povodu ovoga razmatranja — k madžarskom 
nekulturnomu, brutalnomu pokušaju, da nam otmu domovinu i 
na ovaj način, naime iz svijesti, da je sve u njoj naše i za nas, 
-amo nama, djeci njezinoj, razumljivo, duši i srcu priraslo. I 
malo još, pa bi im to bilo uspjelo. Računali su dobro: Kad je 
oje ime mjesta uneseno u sve kataloge i repertorije, u svim 
^oznim redovima priljepljeno na zidovima i izvješeno na plo- 
_ sav ee »obrazovani« svijet doskora poznati samo ta — 
hr ri |^ ena * iznakažena imena, a »neobrazovana« prostota 
kj. 4 S a ,. neka se * dalje služi »pučkim« nazivima, ta za svijet, 

Ji ne čita, koji se ne zna služiti voznim redom, — i onako 
Pfvof^ S ] ° ne pita... Ta kako je lako lijepo Jastrebarsko 
Stu a ° >>Jaska<<! BiI ° i e predugo, pa nije moglo stati u obične 
Pce voznih redova i na malen prostor raznih željezničkih 

karta. (A kojekakvi Balmar Ujvaros ili Szekes Fehervar nije 
bio predug). I danas svi skoro govorimo Jaska, pa bi skoro 
govorili i Kaproncza ... 

Do svih je nas, da do takve rugobe ne dodje, jer onda smo 
u vlastitoj domovini tudjinci, onda ona već nije samo naša, kao 
što je danas još, hvala Bogu i pradjedovima, koji su ovim prvim 
i pravim krštenjem domovine čitavo biće njezino ukovali u 
pamet, dušu i srce generacijama i time joj zajamčiL najjaču 
obranu, kako je tu istu domovinu krštenje u ime Hrista uvelo 
medju kulturne narode. 

(»Obzor«, God. 1914 Broj 49.) 


»Rusija i Slaveni« 

(Knjiga A. Sirotmina.) 

Poslije lanjskoga bugarsko-srpskoga rata pisati o sla- 
venstvu, o slavenstvu i Rusiji — za to se hoće posebne snage 
uvjerenja, ili čak svoje vrsti vjere. No karakteristično je nada 
sve, što je te snage i vjere na jedan put nestalo u najbučnijih 
Slavena — oficijalnih ruskih »slavjanofila«, koji su njeka svoja 
udruženja, kad je buknuo bugarsko-srpski rat, raspustili i pre- 
lomili štap nad slavenstvom. 

Andrej Sirotinin, pisac opsežnoga (preko 600 str.) djela pod 
gornjim natpisom, poznat i inače u slavenskom svijetu po živom 
zanimanju za slavenske narode i putovanje po slavenskim zem- 
ljama, — nije doduše slavenofil, ali već sam naslov — Rusija i 
Slaveni — podaje njegovu djelu ono posebno rusko obilježje, 
koje su Slaveni naučili vidjeti u slavenofilskim djelima 0 
Slavenima. No to leži u naravi stvari. Veliki ruski narod i jos 
veća ruska država — to su fakti, iz kojih izlazi sva sreća i ne- 
sreća slavenstva. Rusija se prosto iz slavenskih računa ne da 
izbrisati. A onda treba uvijek držati na umu i to, da se nijedan 
Slaven ne može pravo zamisliti u položaj Rusa, kad piše o Sla 
venima i slavenstvu. 

Djelo nije jedinstveno, a nije za tim ni išlo, da možda ocrta 
ili raspravi pitanje, kako slavenstvo ili pojedini slavenski narodi 
stoje prema Rusiji, ili ona prema njima, bilo u prošlosti, bilo 
u sadašnjosti, bilo u književnosti, ili u politici. To su sabrane 

studije i bilješke, napisane u razno doba, a cilj im je, da po 
njima Rusi upoznadu pojedine slavenske narode, naravski s oso- 
bitim obzirom na to, što sude i kako se drže prema Rusiji, osobito 
prema ruskoj književnosti. Radi toga su u knjizi našli mjesta i 
najopćenitiji podatci o pojedinim slavenskim narodima, pače 
(u dodatku) glavno o slavenskim jezicima i pravopisu. Pisac kao 
da je nastojao, da uz put, raspravljajući o njekim većim i speci- 
jalnim pitanjima, prokrade, tako rekući i najopćenitije i najnuž- 
nije znanje o Slavenima, o kojima većina Rusa ne zna pod 
Bogom ništa. 

Pisca nesrećni bugarsko-srpski rat ne smućuje. »Tko će 
gledeći oblacima zastrto nebo zato reći, da sunca uopće nema?« 
Nije li Moskva vodila rat na Tver, a Tver na Moskvu? Nije li 
Novgorod ratovao s Moskovcima? P a zato ruski narod nije pre- 
stao biti jedan i jedinstven. Neka antropolozi raspravljaju, 
koliko im drago o tom, da uopće nema čiste, pa ni slavenske rase, 
slavenstvo je davno zasvjedočeno živim čuvstvom naroda«. 
-Tko je putovao — kaže pisac u predgovoru — po slavenskim 
rajevima preko granice, taj se sjeća zadovoljnoga pozdravnoga 
posmjeha, koji se iskri u očima kakvoga slavenskoga mornara na 
parobrodima austrijskoga Lloyda, kad začuje ne svoju i ne tudju, 
ah u isti čas i svoju, za njega jednako daleku i blizu slavensku 
riječ? . . . Jezik nije slučajni skup riječi, — on je izražaj dubo- 
koga nutarnjega života naroda, srodnosti u jeziku dokazuje ne- 
^umljivu srodnost najdubljih elemenata narodnoga života«. — 
^ve je to istina, samo stoji prvo to, da je ta srodnost osnovana 
na srodnosti ljudske duše, a drugo, da kultura pojedinih sla- 
venskih naroda ne razvija dalje onih slavenskim narodima 
-aje ničkih elemenata, nego se dapače slavenske kulture sve to 
vise udaljulju. Moguće, da je to samo iz vana i da nije tako 
r ajno, kao što su trajni oni zajednički i doista snažni elementi; 
moguće, da ce na osnovu tih zajedničkih elemenata nastati po- 
? na slavenska kultura i stvoriti posebni tip života, ali do 

u ? e . U obrazovanim krugovima ne opaža, a neobrazovani 
u Žovi jedva dolaze još u račun. 

Zanimljivo je prvo poglavlje knjige: Puškin i Slaveni, 
bud i ' 3 ° ”° Ce ostane v ) erna sama sebi, ne može, a da ne 
i eiV a J enska<< - Do sada J' e i eda n jedini pjesnik ruski potpuno 

jedi -! t0 ° Crta ° TUSku nar<Klnost - a to Je Puškin, — a on je 

a sto znao o Slavenima, kaže pisac. Ali se u njem vide 

bilježi slavenskoga genija- i zato se slavenstvo za njega tako 
zanimalo, — zato su ga toliko prevodili i slavili svi slavenski 
narodi. Pisac to potanko, skoro bibliografski nabraja po bogato, 

bibliografskoj literaturi o toj stvari. 

Mnogo je zanimljivije poglavlje drugo »Rusi, a i Poljska«. 

Tu je posebna studija o Puškinovu »Mjednom konjiku« (u kojo, 
pisac spominje i studiju Branka Vodnika o Fr. Markovicu i nje- 
govo - veli, naivno - tumačenje Markovićeva »M,edna konjika«) 
u svezi s Mickievviczevim »Dziadima«. Tumačenje ne zadovoljava 
čini nam se. Još je zanimljivije u tom poglavlju, sto pisac piše 
o »dekabris tima « , koji ono 14. decembra 1825. pokušaše skinuti 
cara Aleksandra I. Zanimljivo je naime to, sto se dekabris i ( o 
su bili pristaše zapadne kulture) još ne razlikuju od slavenofila, 
niti slavenofili (na pr. Homjakov) od zapadnjaka. No kako su 
.narodnjaci« u raznih naroda postajali natražnjaci - sve do 
danas — to bi bilo zanimljivo posebno raspraviti Zanimljivo 
ie i to da je već god. 1818. opstojala framasonska loza pod 
imenom »Sjedinjenih Slavena«, pa kako su časnici južne vojs e 
ruske god 1823. sastavili prvi slavenski program (katekizam), 
u kojem »Dalmacija« i »Kroacija« dolaze, naravski, kao zemlja 
različnih slavenskih naroda. Ugarska i Transilvanija, Vlaska i 
Moldavska takodjer su medju slavenskim zemljama Kakva su 
to vremena, kakvi ljudi, kakvi ideali bili, kad su se Mickiewicz, 
Puškin, braća Homjakovi i Polevoji, knez Vjazemskij, Bestuze 
i t. d. i t. d., u Moskvi sastajali! Glasovitoga »slavenskoga sa- 
bora« u Pragu god. 1848., a ni našega preporoda ni u opće 
važnosti i veličine slavenstva ne može shvatiti nitko, tko ne pozna 
ovoga velikoga doba i njegovih ljudi, koji danas nemaju ni 
epigona. Slavensku su ideju uzele u svoje račune vlade ruska, 
austrijska i pruska - i srbijanska i sve se splelo i navadi 10 tako, 
da se ovo poglavlje svršava ovom resignacijom: »Ljudi dob 
volje, Rusi i Poljaci, koji ovako ili onako mogu poraditi o • 
da se ukloni rusko-poljski spor, neka pamte riječi VI b. bol 
jeva: Mi drugih ne možemo prisiliti, da učine svoju duznos , 
naša je dužnost uvijek u našoj vlasti« . . - Da, slavenska ,e misa 
prepuštena doista »ljudima dobre volje«, t. j. pojedincima,^ j 
što je i pisac ove knjige i gdjekoji mu j os drug. oz a je 
i dobro: kad slavenstvo prestane zagrijavati i očaravati ci 
narodne slojeve, osobito istaknute prvake, možda će ga i via 
prestati izrabljivati . . . 

Ima takodjer zanimljive rasprave o Kažubima crta pisac 
djelovanje Kollarove »Kćeri Slave«, koja je izašla prvi put 1821., 
ali je na ruski prevedena istom poslije pol stoljeća, a inače je 
teško naći kakvu svezu ruskih slavenofila s Kotlarom sve do 
god. 1837., kad je izašlo Kollarovo djelo (na njem. jeziku) o 
književnoj uzajamnosti Slavena. Poslije je, dakako, u kasnijim 
izdanjima »Kćeri Slave« Kollar opjevao Homjakova, koji ulazi 
u slavenski raj zajedno s Utješinovićem i za kojega je Kollar 
doznao u Zagrebu od Sreznevskoga. Gdje su i ta vremena, kad 
su pravoslavni Rusi oduševljeno dočekivani u zagrebačkoj »crnoj« 
školi! . . . 

Slovencima i »Srbo-Hrvatima« posvetio je pisac kojih 100 
stranica. Kod Slovenaca govori gotovo isključivo o Aškercu, od 
kojega je priopćeno mnogo prevedenih pjesama. 0 »Srbo- 
Hrvatima« ima historijsko-politički prikaz sve do naših dana. 
Nije to doduše pisano onako, kako su znali pisati slavenofili, 
koji za Hrvate u opće ne znaju, ali ipak nije objektivno. »Zemlje, 
što ih zaprema srpski, ili točnije srbo-hrvatski narod« . . . Dobro, 
neka bi bilo, kad bi to bilo ikoliko dosljedno i logički provedeno. 
Ali tko će pristati na takvu terminologiju, dok je u Srbiji i Bosni 
pače i u Dalmaciji samo srpski narod, a u Hrvatskoj srbo- 
hrvatski?! Za to je sasvim po onoj vulgarnoj, koju znade već 
svako dijete: da narodno jedinstvo Srba i Hrvata znači na žalost 
ništa drugo, nego to: što je hrvatsko, to je i srpsko, ali što je 
srpsko, to nije hrvatsko. No uza sve to Hrvata ipak iznenadjuje 
u ruskoj knjizi i ovakva objektivnost, kakvu, ovdje — na čast 
piscu — nalazimo, kad na pr. piše o vrlo škakljivom pitanju, — 
o aneksiji Bosne — Hercegovine: Spomenuvši, kako Hrvati žele 
pod žezlom Habsburga sjediniti u posebnoj hrvatskoj državi 
'>sve srpske (!) zemlje« pa kako je i sam pisac god. 1904. tješio 
(ako mu se nije rugao?) njekoga Bošnjaka u Cetinju time, da će 
se skoro stvoriti pod žezlom Austrije silna hrvatska država, — 
kaže pisac, da je ta težnja donijela do sada Hrvatima samo — 
^-uvaja (str. 427), no dodaje: »Kad bi se ipak dogodilo čudo i 
0na (Austrija) postala slavenskom, bilo bi to dakako i na korist 
Srbiji«. Srbija, dakako, ne može na to čudo čekati, jer je u svojoj 
kući zatvorena: ona mora na more, i to najprije kroz Crnu Goru, 
a onda i više, k sjeveru. Tamo je njihov Dubrovnik, i Spljet, 
Zadar i Rijeka« . . . 

Kako je ovo u opće, a osobito u ovom i ovakvom djelu, ne- 

, „ tnm ie suvišno i govoriti. A kako ovakve ekspek- 

” ^a.itf » ono, gdje kaže, da su bugarski usp,es, u nedavnom 
ratu zaključak njihova razvoja, a srpski da su poče 

Gospoda ruski slavenoljubci mogli bi jednom prestah 

s ovakvim savjetima, proroštvima i sugestijama, ^ 

dok ne budu oni odlučivali u vanjskom ruskom uredu u cem ih 
u ostalom ne prate želje čitavoga slavenstva, naprotiv. Pa čemu 
onda da bez potrebe siju razdor i raspiruju požar ko,i ce onda 
imati »ljudi dobre volje« da gase? Loša ekonomija. . . . 

(»Obzor«, God. 1914. Broj 50.) 


Kralj Albanije .... 

Princ Wilhelm od Wieda može se bez rizika zvati kraljem 
Albanije: odabrala ga je Providnost ili Udes putem 
koncerta — ili putem njegove tetke, starice kra ji 
J elisa v^e, spisateljice , počasne doktorice dvaju sveucd.sta 
(peštanskoga i petrogradskoga). 

Bezbrižni engleski turisti mogli bi u svojim usponi«« 
s putovanja uz Rajnu obnoviti možda mutnu sliku malog g 
dića kojih osam milja ispod Coblenza na desnoj obali s lijepim 
parkom i dvorcem, koji kao da bi htio nešto biti i oko kojega 
se osjeća tiha žurba i skučeno blagostanje^. . To > 
»prijestolnica« Pruskoj i Nassavskoj vec go . • 

nezavisne grolovije Neuwied, prostrane «1 ^ * d 
»,i upravni kotar (oko sto «suć. ,utara). to ,e dom . ™ ^ 
kuća budućega kralja Albanije. Mir, rc ^* Ur ® _ Dračem — 
poranjskom gradiću zamijenit će princ Wrl e 
Durazzom - za koji kažu, da ima doduše jedan krno P 
tuceta bicikla, ali to je ujedno i sve . . . Kontrast ,e ve 
materijalnom, (izičkom pogledu^ A u morataom , ’«• , 

Njemačkoj se opažaju dva velika lakta, “diza ' 1 ^ 

činovništva i pokornost ostaloga mnoštva stanovn . 

niji — izuzevši mjesta, gdje je civilizacija uhvatila toliko 
korijen — svaki je čovjek više ili manje vojnik, a pokoran ili 
poslušan nije nitko. Svaki je Albanac spreman na boj radi 
najmanje stvari. On će u boj na Turčina, Crnogorca, Srbijanca, 
— sa savršenom nepristranošću. A ako nema prilike za boj 
s kojim od ovih, on će s veseljem pristati na ekspediciju u 
susjedno selo, ili će pod neznatnom izlikom zapodjeti krvnu 
osvetu proti najbližem susjedu. Ima krajeva u Albaniji, u 
brdima, gdje od stotine ljudi ni dvadeset i petorica ne umiru 
u svojem krevetu (kad bi ga imali). Takav je — po općem 
evropskom mišljenju — narod, kojemu će vladati novi kralj 
i kraljica. Ali ima u evropskoj štampi i drugih glasova, — ta 
ako ničemu drugomu za volju, a to barem za volju — tolikomu 
obilaženju novoga kralja po evropskim dvorovima. Tako čita- 
mo: »No oni, koji poznaju Albance znadu mnogo pripovijedati 
o dobrim svojstvima, koj se kriju u ovom bijesnom narodu bez 
zakona. Općenito govoreći, Albanac ima mnogo najplemenitijih 
instinkata slobodna i ponosna naroda. Albanci pripadaju istomu 
plemenu, koje je svijetu dalo Aleksandra Velikoga, a to je 
najstarija rasa jugoistočne Evrope. To je narod s velikim spo- 
sobnostima vjernosti i odanosti. Njihove mane i vrline većinom 
su one iste, koje nalazimo u škotskih gorštaka. Oni su neiz- 
mjernih usluga učinili Turskoj i Islamu, ali su se vazda proti- 
vili, da se skuče u ropski jaram. Od vremena Skenderbega 
bana do dvadesetoga stoljeća Albanci su bili na oružju protiv 
sultanove tiranije, ali vazda voljni pomagati vojskovodji Pra- 
vovjernih proti svih neprijatelja polumjeseca. Takav je narod 
bez sumnje opor materijal za vladaoca, koji ga želi voditi sta- 
zom mirne civilizacije. Ali opora muževnost albanske rase 
možda je fakat, koji podaje najviše nade kralju, kakav je 
Wilhelm od Wieda: čovjeku nada sve muževnu, visokomu šest 
stopa, velike fizičke jakosti, a srčanu tako, kako je to običajno 
kod Nijemaca u visokom položaju. Kralj Wilhelm upravo je 
stvoren za narod, koji se klanja muževnosti i koji hrabrost 
smatra glavnom vrlinom. 

Možemo se nadati, da će mu uspjeti privesti ovaj divlji 
Sorštački narod k osjećaju narodnoga jedinstva te izliječiti 
Plemenske razmirice, koje su najgora pogibao za sigurnost no- 
v orodjene države . . . Svečana odgovornost čeka mladi kra- 
ljevski par, no on će dobro učiniti, ako se teške svoje zadaće 

lati s duhom odlučnoga optimizma. Svaki će Englez • završuju 
jedne odlične i uplivne engleske novine — budno i s interesom 
paziti na udes novoga kralja i kraljice u nadi, da će »zemlja, 
s izgledom na Italiju, no manje poznata nego unutrašnja Ame- 
rika«, — kako je o Albaniji pisao Gibbon, — biti napredna, 
srećna država, čuvajući mnoge doista karakteristične ljepote 
i vrline svojih stanovnika, ali i ne zaostajući ni malo za ostalom 
Evropom u zakonitosti i pristupačnosti.« 

»Sretnih li Albanaca« — pomislit će tkogod, — uz tolike 
i takve simpatije. Posebice bismo mi Hrvati imali razloga * 
misle mnogi — da budemo nenavidni »divljim« Arnautima radi 
slobode i samostalnosti njihove domovine. I nema doista sum- 
nje da Albanci, ako imadu za što da budu zahvalni, imadu 
mnogo zahvaliti evropskoj politici i rivalitetu, koji u njoj vlada, 
Nema sumnje ni o tom, da se svaki poznavalac narodnosnih 
i političkih prilika na Balkanu mora snebivati nad stvaranjem 
nove slobodne albanske države od »divljega« pišu sami 
Englezi — albanskoga naroda, dok historijski hrvatski narod, 
već od tisuću godina znatni i priznati faktor kršćanske kulture 
i civilizacije, ostaje u sredovječnoj rascjepkanosti . . . Snebiva 
se još i više kad pomisli, kako je pred pedesetak godina stvo* 
rena država narodu, kojega povjest prosto ne pozna. Tko je 
ikad što čuo za »rumunjski« narod? Ta svaki naš ciganin kaže, 
da je »Roma«, a takvih je cigana bio pun Balkan , . . Ali stvo- 
riše im državu sa zadaćom, koja je onako sjajno riješena, kad 
je trebalo osakatiti Bugarsku . . . 

Nama Hrvatima ne treba o Arbanasima tražiti informa- 
cije u stranom svijetu. Ta Arbanasi su ne samo najbliži naši 
susjedi, nego ih ima i medju nama, što pohrvaćenih dolje u 
Srijemu, što vjernih jošte svojoj starini: u Arbanasima kod 
Zadra, u Bosni i Crnoj Gori. 0 njihovim dobrim i lošim svoj- 
stvima mi bismo — da se više za to zanimamo mogli kud i 
kamo više znati, nego stranci. Oni su i opjevani našim jezikom, 
kao da su naši: Skenderbeg ban — to je naš junak i pozna 
svako dijete. Naši hercegovački fratri veru se po arbanskim 
klisurama i gudurama čuvajući i šireći medju Arbanasima 
katoličko kršćanstvo. Mi bismo dakle mogli reći svoju o novoj 
kraljevini i njezinom narodu — a hoćemo li da ozbiljno mislimo 
na našu budućnost, mi ćemo to i morati, i to što prije. Albanci 

i nova kraljevina Albanija ne smije Hrvatima nipošto biti ni 
ostati indiferentna. 

(»Obzor«, God. 1914. Broj 64.) 


»Adrianskoga mora sirena.« 

Ah, kojima su nam matere, dok smo još duge košuljice 

nosili, znale reći: »Sinko, tko je bliže moru, bliže je i Bogu, 

mi, oh, mi da ne marimo za naše more, nama da bude sve- 
jedno . . . »Adrianskoga mora Sirena« prelijepo pjeva a da je 
mi ne bismo slušali, 

Adrianskoga mora, našega mora, — da, našega, jer nitko 
manji nego Tasso znade, da je Jadran, slavenski, t. j. hrvatski, 
kad kaže, da se negdje s jednoga apeninskoga vrhunca vidi 
»ii mare tosco« (na jednoj strani) e ii schiavo — na drugoj! — 
oga Adrianskoga mora Sirena zapjevala je magjarski već pred 
j godina. Znamo mi — mi ispod linije — znamo mi to. I prern- 
ta ne znam °. što je Nikola Zrinski mislio, kad je sigetsko 
junaštvo svoga pradjeda Nikole opjevao pod imenom Sirene 
adrianskoga mora, znamo, a znade i čitav hrvatski narod, da 
je njegov brat Petar tu sirenu ne samo »na hrvački naš jezik« 
istumačio, nego ju i hrvatskim duhom zadahnuo. Pogledajte 
samo naslovnu sliku na toj hrvatskoj Sireni našega mora: brod 
a zastavom Zrinskih plovi k toj obali, Sirena pruža plovcu 
drinskomu) krunu, a njeki drugi morski stvor ključ i žezlo, da 
vlada zemlji, kojoj se grb vidi na obali Hrvatskoj. Ključe pri- 

tk < (Tdrug , ? raC * (>Va ' ŽeZ *° nat * tom — zar da to dobije 

,.^ e Pišite i ne strašite nas stoljećima koja tobože govore 

jVj.° 1V nas ’ ~ ta sami ste s e rugali godinama 1527. i 1712. . . 

od da Su pretemzi J’e magjarske na naše more starije 

da q m 1 * SZ ^ s * vana » znamo na žalost i sramotu našu i to, 

Žiti _ ag,an sami ne bi nikad usudili našim obalama pribli- 

i vezar Pa n • 3aa f’ da nema nas > koji sebi dajemo čepiti uši 

smo Ind 86 ^ ,a ; b ° le ' • ’ AH mi Se ni toga ne bojimo. Ta koliko 

n as nafov'Vf? V£Ć Stre f U ’ Št ° SU nesrećna stoljeća bila na 

oživjeli n a , a i m r° ““ Pre ^ rođili - msmo li na novo 
1 nismo li stresti sredovječne verige, koje još jedino 


224 


omogućuju Magjarima sve ovo, što s nama rade. J 
nas ljudi, koji govore o reakcionarsku onih, ko,i se protive 
magjarskim pretenzijama! Ta Magjari još nisu ni izašli iz reak- 
cionarstva, jer je sav njihov srećni položaj, sva njihova vlast 
osnovana na temelju sredovječnih - u drugom sv * ,c .! u 
porušenih — »prava« uredaba, povlastica itd. 1 mi, koji hoćemo 
da živi jedan narod odahne, da mu se dadu uvjeti modernoga 

života, — mi da smo reakcionarci! 

Ne, mi se ne bojimo. Naš je učenjak V. Jagic pišući o 
tristagodišnjice opsade sigetske (Književnik III. 1866.) u dosad- 

nom inaČ * ^ i njeko- 

rXh magjarskih riječi, koje su Magjari od Hrvata uzeli 
i promijenili ili iznakazili, pa onda dodao: »Jedno i drugo 

(riječ: »tolmač« i »tanač«) povratilo se pokvareno u domovinu 
iz magjarske tudjine: dokaz, da se čak pojedine rijeci, za ko^e 
bi se inače reklo, da su mrtve, izranjene kuci vraćaju, a ka 

li ne bi živi ljudi?« .... , v . 

»Ah, vratite se, vratite i vi, kojim vam je duša izrade 

i otrovana magjarskim argumentima i obećanjima, vrati e se 
k čistim hrvatskim dušama, vratite se k shvaćanju svoga 

roda: da njemu bez njega samoga, bez njegove samosvoi 

i slobode, opstanka nema, a bez svoga mora da ,e Hrvat 

ništa.« , . 

Ovako šapće, ovako buči naše more, ovako pjeva ni g 

Sirena. Hrvati će njezin glas čuti . . . 



(»Obzor«, God. 1914. Broj 79.) 


»Što hoće Poljaci?« 


U posljednjih deset godina toliko se toga dogodilo i P*° 
mijenilo u Slavenstvu, da je jedva tko dospio, da o tom v 
računa. Ruska revolucija i uvedenje ustava u Rusiji i balkans 
rat - zacijelo su medju tim dogadjajima najvažniji. Kao posije 
dica ruske revolucije i ustava javio se »neoslavizam«, ° J 
se je toliko govorilo i raspravljalo, a kao posljedica srp 
uspjeha javlja se novi jugoslavenski nacionalizam, za koji , 

gdjetko mislio, da je prerano o njem govoriti (samo ako ne 
bude prekasno) ... 

U tih deset godina, i to odmah na početku (1905.), dogo- 
dilo se i jedno slavensko čudo/: Poljaci se stadoše miriti sa 

slavenskom mišlju, dapače osnovaše njeki ugledni mjesečnik, 
koji još izlazi. »S’wiat Slowian'ski« — »Slavenski Svijet«. Iz 
najnovijeg sveska toga mjesečnika (za siječanj, jer radi slagar- 
skoga štrajka novije sveske nisu još izašle) doznajemo još 
zanimljivije nagovještanje, naime: da su se Poljaci »s Rusijom 
urotili proti« — Austro-Ugarskoj ... To iznašaju protiv Po- 
ljaka — Ukrajinci (Malorusi) i time opravdavaju svoje »even- 
tualno« šurovanje s Nijemcima, protiv Poljaka, o čem se u 
poljskoj štampi mnogo pisalo povodom njekakvih »otkrića«, 
kojima se naše novinstvo nije bavilo. 

Što treba držati do ovako vih tvrdnja o »uroti« proti care- 
vini, o tom je suvišno govoriti. No činjenica je, da se je pred 
desetak godina počelo ozbiljno raditi o slozi rusko-poljskoj, a 
da se i sada o tom radi, vidi se po tom, što je u Rusiji pokrenut 
novi časopis pod naslovom »Novoe Zveno«, kod kojega medju 
ostalima sudjekuju Rusi: Brjančaninov, Behterev, Homjiakov, 
prof. Kovalevski, Francuz Cheradam i Česi Kramarž i Klofač. 
Taj je časopis umolio poznatoga i kod nas profesora krakov- 
skoga sveučilišta, Zdiechowskoga, da napiše, što hoće Poljaci. 
Prof. Zdiechowski odgovorio je na to ovim karakterističnim 
pismom: »Htjeti nešto od koga može se i ima smisla samo onda, 
ako ima nade, ili barem sjenka nade, da će se takva želja bilo 
i najmanje uvažiti. Te sjene nade u ovom slučaju nema. Zato 
postavljeno pitanje smatramo upravo tako bez svrhe, kao što 
i razmišljanje o tom, kakvu bismo korist mi Poljaci mogli 
imati od stanovnika na Marsu, ako na njem živu umna bića. 

Sjećam se sretnih vremena, djačkih godina. Dorpat — pun 
živih uspomena — o Zukovskom i prvim strujama romanti- 
cizma, kolo profesora Rusa i kolega Rusa, zajedničko čitanje 
niskih pjesnika; vjerovali smo, da se iza službene Rusije pro- 
teže druga Rusija — tajinstvena, što su nam je u našoj fanta- 
ziji slikale »čežnje svete ljubavi i patnje«. Od vremena do vre- 
m ena javio bi se u ruskoj štampi glas ovoga ili onoga predstav- 
nika ruskog idealizma, a mi smo u tom glasu slušali odjek misli 
druge, neznane Rusije, s kojom smo simpatizovali. Ali sanjama 
bude kraj. Medju službenom i narodnom Rusijom nema više 

zidine; tajinstveni je zastor pao i što smo ugledah, udovanje 
umštujućih strasti, kaos protivnih skrajnosti, nihilizam, a onda 
povrat k prošlosti, bijelu strahovladu, koja je natknljivala sve, 
što smo proživjeli . . . S. osjećajem teškoga bola konstatuiem, 
da su pravo imali oni zemljaci, kojih događaji 1905. godine 
nisu pokolebali: oni su jasno gledali na budućnost predviđa- 
jući, da će nama politička sloboda Rusije dati u glavnom samo 
to da će rusifikacija mjesto službene postati općenarodna. 
Nijedan gospodujući narod nikad nije na riječ podjarmljena 
naroda popustio; podjarmljeni mogu se nadati poboljšanju svo- 
ga udesa samo od vladara . . . Istina, u Rusiji ima opozicija a 
ima i svoje predstavnike u Dumi. Ali naša čuvstva, nas sk ad 
misli, naša dispozicija — to im je tudje ... U ime apstraktne 
doktrine, s potpunom ravnodušnošću prema patnjama živoga 
organizma, ta nas je opozicija spremna utopiti u ono, rusifika- 
torskoj bujici, koja sa sobom nosi iz nutarnjih gubernija Rusije 
protjerano židovstvo. Mi se ni od koga nemamo dobru nadati 

u Rusiji.« _ 1 , ~ . - 

Spomenuvši, kako su poljski članovi Dume bili spremu 

prihvatiti nacrt mjesne samouprave u Poljskoj, premda je za 
volju rusilikatorskoj politici ograničavao prava jezika i naroda 
poljskoga, kaže Zdiechowski, da je taj nacrt kasnije nazvan 
u ruskom državnom vijeću »spuštanje ruske zastave«, a njego 
začetnik, stvoritelj ruskoga nacionalizma, Stolypm ma one 
izdajicom Rusije! Državno je Vijeće spasilo Rusiju, a u 
slavlja junaci se izljubiše: »Ti ljubeći se junaci usudise se u 
razgovoru s poljskim novinarom pozivati na rusku u uru a 
dokaz za opravdanost rusifikacije. Slušajući to, mene je, o 
ljaka, stid za kulturu rusku, za dušu rusku, za stvaralačke 
misli pjesnika i učenjaka ruskih, s kojima sam imao srec 
proboraviti nezaboravne časove života, za .ava o s oja, 
za Borisa Čičerina . . . Vidim takodjer pred sobom veliku sjen 
i Čadajeva ... Od Rusije Stišinskih i Kobylinskih, Zamyslowski ^ 
i Bobrinskoga ja ne ću ništa, a u moć i utjecaj njeko i o p 
nitih sanjara ne vjerujem. Dajte mi mira sa suvremenom ozWJ 
nošću, dajte da zaboravim, da ima Rusije i usa, Z J’ 
biježim k svom poslu u carstvo vjersko-filozofijskih pita , 

dalekih od politike!« ... . . *7 A\* 

Razumije se, da je poljska štampa ovo pismo pro • 
echowskoga dobrano izrabila pišući o koncu slavenske »kome 

štampa ima pravo, ili krivo, to ćemo za čas čuti. Ali nema 
nikakve sumnje, da su važni razlozi morali biti, koji su prof, 
Zdiechowskoga sklonuli na ovakvo pismo. Uredništvo »S’wiata 
Slowian skiega« osvrće se na to pisanje poljske štampe, pa 
konstatovavši razliku izmedju politike, koja stvara situacije, 
i politike, koja situaciju samo izrabljuje, kaže: »Nikakve, baš 
nikakve situacije u ruskom carstvu nismo stvorili, štoviše, 
dogodjaji god. 1905. našli su nas nepripravne. Bili smo zasko- 
čeni. Izvjesne grupe ruske (koje su tvorile znatan dio, na čas 
dapače većinu u prvoj Dumi) pružile su nam ruku pitajući za 
uvjete sloge. Bilo ih je medju nama u opće (pa i medju prista- 
šama slavenske misli takodjer), koji nismo tomu pripisivali 
realne važnosti . . , njeki su prosto proricali, da će se pojaviti 
ruski nacionalizam, gori od vladina pritiska. U samoj okolini 
»Slow. Swiata« bilo je takih, koji slavenske misli nisu shvaćali 
drugačije, nego samo s isključenjem Rusije . . . Ali . . . smo u 
načelu svi težili za sporazumom ... Pa kad bi se i danas — 
po najžalosnijem iskustvu — što slično opetovalo . . . morali 
bismo Rusima, koji nas zovu na slogu, dati — uvjete sloge . . - 
Ako prof. Zdiechowski drži danas shodnim posvjedočiti, da 
su »pravo imali njegovi zemljaci god. 1905.«, ... od kuda se 
i kojim pravom može to proglašivati koncem slavenske i polj- 
ske misli! Tko misli, da je slavenska misao samo rastanjeno 
rusofilstvo, da ta misao konačno počiva na Rusiji i zavisi o 
njezinoj dobroj ili zloj volji, da se može razvijati samo pod pred- 
vodništvom Rusije, — taj nije prožet slavenskom, nego ruskom 
mišlju . . . Znatni dio naših novinara ne pozna slavenstva bez 
Rusije . . . Prof. Zdiechowskoga držali su takodjer takvim sla- 
venofilom, a sada, kad on to ne će da bude, čini im se, da se 
odriče slavenske misli! Tješi se, da je to konac slavenske »ko- 
medije«. Bit će konac našemu poimanju slavenske misli . . . 
»Sw. Slow.« bi odahnuo, kad bi se slavjanstvovanja kanili 
jedanput za uvijek oni, koji su god. 1905. obasipali novinstvo 
oduševljenim člancima . . ,« 

AH nama se čini, da time nije rečeno sve, što bi se o 
Pismu prof. Zdiechowskoga moglo, a možda i moralo reći. Sve 
I e to dosta zagonetno. Ako ništa manje, pismo je prof. Zdi- 
echowskoga zacijelo samo — taktički korak. A nije li samo 
laktika i nedavna izjava grofa Bobrinskoga o Ugarskoj? . . . 

Na sjeveru se svakako nešto sprema, — o tom nema 
sumnje. Nije slučajno baš sada izbila na javu i Svihina afera. 
A sve će se to odraziti i u srpskoj politici, a onda i u našoj . . . 

(»Obzor«, God. 1914. Broj 90.) 


Naši Turci. 

Čujemo, da je novi bosansko-hercegovački reis-ul-ulema 
H. M.. Džemaludin Čaušević — Hrvat, t. j. svjestan Hrvat, po 
srcu, osjećaju i po politici, — jer da je po plemenu Hrvat, to 
se razumije. I tako — glava bosansko-hercegovačkih musli- 
mana i glava bosansko-hercegovačkih katolika složni . . . 
»Sunce stoji, mjesec stoji, — a sviet se okreće«, rekao bi 
Suljaga Karamemedović iz Polica kraj Trebinja ... Pa recimo, 
da i nije naš sijedi apostolski Braco Stadler u potpunoj entente 
cordiale s effendijom iz krajiške Arapuše, — stvari su se tako 
promijenile, da bi Suljaga mogao imati posve pravo, jer ne 
samo da obrazovanih Hrvata muslimana ima dosta, nego je, 
da najmanje rečemo, i oštre opreke izmedju muslimana i kato- 
lika nestalo, ili se, da još manje kažemo, prigušila, a predstav- 
nici jedne i druge vjere i kulture postupahu već opetovano — 
zajednički, i to ne samo bez protivljenja, nego uz pristajanje 
i katoličke hierarhije . . . 

Hrvati su sa svojim muslimanima — i bez obzira na drža- 
nje katoličkih hrvatskih krugova — svakako jedan evropski 
pače svjetski specijalitet. Mrzovoljci, kukavice i neznalice 
naše, da opravdaju svoj nemar i svoju nesviest a pokriju svoju 
ignoranciju i neupućenost, znadu nas Hrvate nazvati speci 
jalitetom u lošem smislu, govoreći u svom ignorantskom cini- 
zmu, da je ovo i ono moguće »samo« u Hrvatskoj i u Hrvata. 
Kao da to što dokazuje, ako se na narodu pozna i mnoga braz- 
gotina od zuba vremena. Ali pokažite u svijetu ovakav specija- 
litet: da dobar dio obrazovane, školane inteligencije jednoga 
naroda savršeno govori sve jezike od britskih otoka do Mezo 
potamije i pripada svim kulturama, što su se stoljećima 
rile na tom prostoru, — a da se ipak broje, pače ponose, da 
pripadaju jednom narodu. Tim se mogu podičiti, doista podi- 

čiti, samo Hrvati. Koliko Hrvata služi svakidašnji kruh jezikom 
Miltona, Shakespearea i Byrona! Kolikim je Hrvatima jezik 
španjolski, talijanski, pa i francuski — jezik domaći, kućni, a 
knjiga i prosvjeta talijanska kruh svakidašnji! A o njemačkom 
da i ne govorimo. Knjiga i misao ruska, češka, poljska — koli- 
kim je Hrvatima bila i jest kao rodjena njihova! Manje ih je 
doduše, koji su do karijere došli jezikom magjarskim, ali ih 
ipak ima, dapače je Hrvat obdario magjarsku knjigu prvim 
znatnijim epom, a ipak nije držao suvišnim obraniti se, da je 
hrvatski izrod. A napokon eto muslimana — Hrvata, s dosta 
brojnom inteligencijom, kojoj je knjiga i jezik arapski, perzijski 
i turski sva duševna hrana, a jezik turski do nedavna, a arap- 
ski i sada, najpreča potreba. I tako, da se sastane zbor iza* 
brane hrvatske inteligencije, moglo bi se u tom zboru čuti 
savršenih kao domaći govor ništa manje, nego desetak, znatnih, 
gotovo polovicom svjetskih jezika, a što je još važnije, vidjeti 
odraz isto tolikih kultura. Toga nema ni u jednoga naroda, pa 
ni u Engleza, ni u Rusa, ni u Nijemaca. To je naš hrvatski 
specijalitet, kojim se doista možemo ponositi i koji više nego 
ikakve rasprave najočevidnije dokazuje ne samo naš doista 
izvanredni položaj medju kulturama i narodima, nego i neo- 
bičnu plemensku i kulturnu snagu našega naroda: ta nije li 
čudo, da nas nisu rastočili, da se nismo rastepli, raspršili?! 

* 

Zanimljiva bi bila potanka historija našega približavanja 
i mirenja s našim muslimanima. Ostalu je zapadnu Evropu 
približila i mirila s Istokom poezija i politika, a kako nije bila 
u neposrednom, ponajviše neugodnom, pače kobnom dodiru 
s njime, Istok je njekoliko stoljeća bio zapadnoj Evropi samo 
»bajni« i »čarobni« Istok. Talijanski romantički epi puni su 
toga bajnog Istoka, njegovih priča, čudesa i ljepote. Talijanska 
je romantika tako djelovala na našega Gundulića, da je i njemu 
u »Osmanu«, već u doba, kad je zapadna vjersko-politička 
reakcija proti prodiranju muslimanstva i Osmanlija silno oja- 
čala, bajnost i čudesnost toga Istoka još uvijek nešto više nego 
puka stafaža zapadno-kršćanskoga svijeta. Romantika 19. 
stoljeća opet se zanijela Istokom: nema znatnijeg pjesnika, 

koji se njime nije zanio, a mnogi su na Istok i putovali — kao 

u novu Meku: Byron, Puškin f Lamartine, Mickiewicz, Goethe. . . 
U politici su prvi počeli s Orientom diplomatizovati, bolje: 
mešetariti, Mlečani, a onda je pošao njihovim stopama i naš 
Dubrovnik, pa je već rano bilo i pjesnika (Vetranić 1521), 
koji su bili za pomirbu i savez s Turcima, ne mareći za nepre- 
stane pozive iz Rima na krstaške vojne protiv Osmanlija, a ni 
u Ugarskoj nije uspjela krstašica vojna na Turke, nego se 
izvrgla u seljačku bunu protiv plemstva (1514). Stotine su 
godina prošle, dok se je Rusija, i to najprije u sporazumu, a 
onda u rivalizovanju s Austrijom, počela baviti osnovom, da 
se Turci iz Evrope protjeraju, — ali zapadna Evropa ne samo 
da se toj osnovi nije pridružila, već naprotiv: na početku druge 
polovice 19. stoljeća nalazimo u krimskom ratu Francusku i 
Englesku na strani Turske, a protiv kršćanske Rusije! 

U to doba nastao je i ko di nas Hrvata preokret u pogledu na 
naše muslimane. Do toga doba bilo je u nas geslo »Za krst 
častni i slobodu zlatnu« svetinja, u koju se nije usudio nitko 
dirnuti. S tim geslom ispjevao je Mažuranić »Smrt Smail-age 
Čengijića«, a javno mnijenje postavi tu pjesan i radi njezinih 
formalnih vrlina i radi tendencije — medju prva djela narodne 
književnosti. Pjesan se sasvim prislanjala uz misao Gundulićeva 
xOsmana«: Osmanlijama je propast, kršćanstvo ima nadvladati 
muslimanstvo. To je u nas bio aksiom, koji se sam po sebi ra- 
zumije. Tko bi se usudio proti njemu ustati i u koje ga ime 
pobijati! Pobijati ga u ime politike — značilo bi pobijati poli- 
tiku carevine, koju su Hrvati pred desetak godina (1848) spaša- 
vali; značilo bi ustajati protiv slavenske Rusije, voditeljice i 
zaštitnice slavenstva, u kojem su se Hrvati tek pred dva-tri dece- 
nija preporodili! Ustati protiv toga aksioma mogao bi samo netko, 
tko je i proti politici carevine, i proti slavenstvu i hrvatskomu 
preporodu, — to bi mogao biti samo liberalac, protivnik austrij- 
skoga apsolutizma i ruskoga despotizma, ruskoga »knuta«, ru- 
skoga kopita, koje je zaprijetilo Evropi novim barbarstvom i 
protiv kojega je ustao ondašnji prvak evropskih vladara, novi 
»uzurpator«, francuski car Napoleon III. Zapadna je Evropa bila 
puna takvih ljudi, ali u Hrvatskoj ih je bilo malo, a samo se je- 
dan usudio izaći sa svojim mnijenjem na javu. Bio je to dr. 
Ante Starčević: on je prekinuo sa stoljetnom tradicijom nepo- 
mirljive mržnje prema muslimanima. On je ruglu izvrgnuo Ma- 
žuranićevu pjesan, on je bosansko-hercegovačke muslimane pro- 

glasio najstarijim, najčišćim hrvatskim plemstvom, on je uzvi- 
šivao njihovu uljudbu, poštenje i junaštvo prema prostoti, pod- 
losti i kukavštini kršćanske raje, koju je prigodice znao nazvati 
»smećem« i »skotom« ... On je napokon i samomu muslimanstvu 
priznao pače neke prednosti pred kršćanstvom ... I poslije ka- 
30 godma moglo se čuti, kako muslimani-Hrvati sve- 

učilišni gradjani — pjevaju zajedno s ostalim Hrvatima odlo- 
mak iz Zajčeve opere »Zrinski«: »Nek Turčin zna, kako mremo 
mi!«, a u dvoru župnika glavnoga grada Hrvatske, nježne one 
i neiskazane dobrote »dušice« mogli ste svaki dan vidjeti za sto- 
lom okrupna mlada Turčina s fesom na glavi 

* 

A što je na to rekao narod? Što je rekla ona raja, koja je 
u Mažuramcevoj »Smrti Smail-age Čengijića« izdisala pod kan- 
džijama harači ja? Što je kršćanska svijest one inteligencije, koja 
se je oduševljavala »za krst časni?« . . . 

Na nijedno od ovih pitanja nije odgovor tako jednostavan, 
kako bi tko očekivao. 

Prije svega treba istaknuti činjenicu, da sam narod — ona 
raja — ni iz daleka nije turskoga gospodstva shvatala onako tra- 
gički, kako se to odrazilo na pr. u »Gsmanu«, u kojem se rafini- 
ranom elegijom tuži za propalim gospodstvom »Gjurgja despota 
i Jerme« i t. d. Pače ni narodne pjesme ne znadu o tom sasvim 
msta. Kraljević je Marko i u narodnim pjesmama turska udvo- 
. ca ~ 1 njegovu karakteru nije ni najmanje na uštrb. U tom 
je naša narodna junačka poezija sasvim jednaka španjolskoj: 
ao Kraljević Marko, tako je i opjevani španjolski junak s arap- 
skim imenom Cid (Seid, »gospodin«) 11. stoljeća sluga i udvo- 
ji?. 4 maurskih osvajača. Španjolski je junak dapače kud i kamo 
ize pučkomu shvatanju, jer je i španjolska poezija više pučka. 
nt?° naša, te Cid štiti barem puk protiv nasilja grandova-veli- 
aša. Kod n as m tomu nema gotovo ni traga, ako izuzmemo ono, 
a o »Kraljević Marko ukida svadbarinu«, ili kako dijeli milo- 
s mju »kljastima i slijepima«. Nije ni čudo, jer je i Marko ne 
samo velikaš, nego i bogataš, koji ima »dosta blaga«: »mogo 

tr S?!* SVC , Kosovo r avno«. Pa kad turskoga gospodstva tako 
v a ^ lc 1 ,. ne shvaća narodna naša poezija — koja uz put budi re- 
eno, nije toliko pučka, koliko je dvorsko-velikaška, što se vidi 
Po cijelom njezinom aparatu, - još manje je propast narodne 

i državne samostalnosti osjećao sam puk. Ali je puk zato tim 
teže osjećao zulum, nasilje i nečovještvo, koje je baš u »Čengić- 
agi« onako drastično — i tendenciozno — izneseno, da je taj opis 
u »Čengić-agi« postao za »turske« zulume tipičan, a »službe- 
nomu« hrvatskomu javnomu mnijenju čitave decenije kao njeki 
Credo. 

Što je dakle s tim zulumom? — Pa bilo ga je. Tamo na 
Duvanjskom polju gdjeno kažu, da se je mogao kruniti prvi 
hrvatski kralj, pitam Stojana Rubića: zašto su mu vrata na kući 
tako uska i niska, da se i manji čovjek mora gotovo na pol prig- 
nuti i skoro postrance okrenuti, da uzmogne unići? — »Radi 
zuluma, gospodine! Znalo Ture, pripovida babo, s konjem ujašiti 
u kuću i pogaziti dicu kod ognjišta«. Ili pitam drugoga »vlaha« f 
negdje kraj Ljubinja, zašto mladi ne nose perčina. — »Bilo ih 
je, koji ga ni za turskoga vakta ni jesu nosili: znalo Ture jašući 
pograbiti za perčin i udarati buzdovanom u ledja, dok ne bi per- 
čin ostao u ruci«. I tako dalje — i tako dalje. Boli to, srce se 
steže i duša plače čovjeku. Nu, — a u nas ovamo — preko Save, 
po pitomom zagrebačkom zagorju — Šenoa nam pričao i Bogović 
fia daske iznio, kako je bilo. Tahi je bio Nijemac, koji li bijes — 
ili svi oni drugi? No to pričanje o našem kmetstvu i Matiji 
Gubcu — brzo je zamuknulo, a nikad se o jezgri te stvari i nije 
povela riječ u našoj javnosti, pa je cijela stvar ostala neriješena: 
zulumi naših feudalaca bijahu i ostadoše u Šenoinim romanima 
upravo onako puka stafaža glavnih feudalnih junaka, kako je u 
»Osmanu« pogažena kršćanska raja stafaža — mislima i osno- 
vama, u kojima ta raja ima i opet ostati rajom. Javno mnijenje 
evropsko prešlo je u brzom razvoju dogadjaja preko sredovječ- 
nih zuluma i kmetstva na dnevni red: na stvaranje .narodnih 
država: Irske, Poljske, Rumunjske, Italije, Njemačke ... i Hr- 
vatske . . . Tu se rodila misao, tu se čula riječ, da su i bosansko- 
hercegovački muslimani — Hrvati. 

Sasvim prirodno — pomislio bi tkogod — ta prava Hrvatska, 
Hrvatska Tomislava, Krešimira, Šubića — to i jest Bosna-Herce- 
govina, pak »Dalmacija«, koja u današnjem svojem opsegu obu- 
hvata velik dio stare Hrvatske i kasnije Bosne, što su je Mle- 
čani od Turaka izdiplomatizovali i Austriji predali. Da, nama se 
danas, barem njekima, čini to sasvim prirodno. Ali pred pedeset 
godina izreći, da su i oni »turci«, o kojima su još 1878, za oku- 
pacije Bosne-Hercegovine, kolale po ustrašenim i zalupanim 

gornjo-posavskim selima bajke, da ih ima i s — konjskim repo- 
vima, koje si oko pasa omotaju, — da su i to Hrvati; ili, da ne 
gledamo na tužno zalupano mnoštvo, reći i našemu širemu koliko- 
toliko obrazovanomu društvu, da su nam oni »nujani« i »balije<; 

— braća, da su to Hrvati, dapače nekakvo najstarije i najčišće 
hrvatsko plemstvo; pa i visoko obrazovanomu našemu društvu, 
našoj crkvenoj i ostaloj aristokraciji dati naslutiti, da bi se hrvat- 
ska državna i narodna budućnost imala graditi u jedinstvu, ili 
barem s obzirom na ove tako nama »tudje«, tako u svem od nas 1 

različne »turke«, — to je, kakogod se to nama danas čini pri- 
rodnim, bio takav uzlet hrvatske narodne misli, takova svijest i 
uvjerenje o nesatarivoj njezinoj historijskoj snazi, takova eman- 
cipacija hrvatske narodne misli od svih umjetnih — vjerskih i 
političkih — tobože nepremostivih pregrada, da joj se o bok 
može staviti samo preporodna misao književnoga našega narod- 
noga jedinstva i oduševljeni onaj i pietetni zagrljaj stare knji- 
ževnosti hrvatske. A da je usprkos svemu spomenutome i usprkos 
u gdjekojem pogledu nesimpatičnoj ličnosti začetnika te misli 
A. Starčevića, ova misao o hrvatstvu naših muslimana najprije 
doduše mučke, a onda općeno prihvaćena, dokazuje, kako je ne- 
osnovana tvrdnja, da je hrvatski narod u robovanju »jezuitizmu«, 
»papizmu«, austrijanštini i t. d. izgubio svoje narodno biće — i 
koješta slično. Ta ako se danas može govoriti i o narodnom je- 
dinstvu, to je nesumnjiva, vječna, neprolazna zasluga — Hrvata. 

Ali Istok je učinio svoje. Ne ćemo govoriti o eksluzivnosti 
pravoslavnoga srpstva, koje dugo i dugo, dok su Hrvati iz pra- 
šine iskapali staru dubrovačku književnost, nije za tu »ježuvit- 
sku« književnost imalo nikakvoga razumijevanja ni osjećaja. 

Mnogo je grdnije haračio islam. 

Evo me u malom mjestancu Bilaju, tamo negdje kraj Var- 
cara u Bosni. Tu je odžak staroga Mustajbega Kulinovića. Nema 
ga »na odžaku«, otišao je k potoku po johu, — u kući hoće 
muhe da ga zakolju. I pokrio se njekom mrežicom i spava pod 
johom na ćilimu kraj potoka. Ja se bojim, da ga ne probudimo, 
ali budi ga Pavo, moj pobratim Stipančić iz Varcara. Probudi 
se , protre oči, i ne znam, je li nas ponudio kavom, što je momak 
za nama donio, a već mu na jeziku pitanje: 

A jesi ti onaj, što mi govorio moj Muhamed, da ćeš doći? 

Molim te, on kaže, da je Hrvat, reci mi, što je to. 

Ja već bijah sio, pogledam ga i odgovorim: 

— Beg, zaboga, ta ovo je, nema trista godina, bila Hrvat- 
ska, a ti ne znaš, što je to Hrvat! . . . 

— Ja znam, da sam turčin, pa eto! , . . 

Teško mi je bilo, ali sam mu kazao, što je to Hrvat i tako 
smo se zavezli i zanesli, da je stari Mustajbeg počeo i rukave 
sukati, — ali odmah za čas klonuo i uzdahnuo: 

— Ah, bi ja, ali ja znam, da će prva naša puška opet pući 
za drugoga, kao uvik . . . Zato ja volim vako: s jačim . . . 

Priznajem, ja ga onda (1898) nisam razumio, a koliko sam 
ga razumio, hrabrio sam ga i — »upućivao« . . . Alaj me je morao 
držati ludim! . . . 

I s mnogima sam još razgovarao: po dvorovima, po avlijama 
i podvornicama, po džamijama i čaršijama, na mezarima . . . { 
srce mi je plakalo, i duša me je boljela, i misao lutala u tamnu 
prošlost i još tamniju budućnost . . . 

— Pa ti govoriš hrvatski, kao da si iz Bosne. A odakle si ti? 
— pita me hodža na mezaru pred džamijom u Župan jcu (Duvnu). 
Kazah mu: do Bugojna toliko sati željeznicom, do Sarajeva to- 
liko, do Broda toliko, do Zagreba toliko . . . 

Pa što se i u Zagrebu govori hrvatski? I nije to bio jedan. 
Ali nijednoga političkoga Hrvata ne nadjoh, nijednoga u školi 
stvorena. Mali »turčin« — zašto da mu imena ne kažem — Alija 
Bajgorić, iz Blagaja kraj Mostara, nikad nije škole vidio (već 
samo »mejtef«, »mekteb«, vjersku školu) pa kad mi je kazao 
»dovu« (molitvu) u akšarn (večernju) i ne znao reći, je li govorio 
turski ili arapski, a ja ga upitao, kako mi govorimo: 

— Što, kako mi zborimo? Pa čuješ, kako zborimo! 

— Čujem, ali zborimo li turski? 

— Što turski, ja ne znam turski! 

— Već kako? 

— Pa hrvatski, čuješ, da hrvatski zborimo, — naljuti se 
mali. 

I pravo je imao, jer ni bijes tamo ne zna drugačije »zboriti« 
nego hrvatski. Ta namjerim se u grmlju polazeći s vrela Bune na 
trojicu ljudi te ih pošto zapalismo i prisjedosmo, raspitujući ko- 
ješta upitam — kako već jesu nespretna ta pitanja — što li su oni. 

— Mi smo sirotinja, — reče jedan, — tamo iz Nevesinja. 

Ja sam, dakako, htio znati, jesu li Hrvati ili Srbi, — a oni. 
da su sirotinja . . . Jednomu, znam, bilo ime Obren, prezime sam 
zaboravio. Pitam, jesu li pravoslavni. Ne znaju, što je to, pa nije 


ni čudo. Nije znao ni onaj, što mi je o perčinu pričao, nego samo 
rekao, da jest-jest, kaže, dolazio jedan gospodin iz Mostara i 
govorio, da smo mi »pravoslavni« . . . No za čudo mi bilo, što 
nijedan nije znao — ili htio — reći, jesu li Srbi. A ima, dakako 
i Srba (Mustaj beg govoraše: Srbova), kako nema! Znadu to 
dobro naši »turci«. Ali dugo bi bilo pričati. Samo jednu: 

Spomenuh Suljagu Karamemedovića iz Polica kraj Trebinja. 
Kako Mustajbeg imadjaše na sveučilištu u Zagrebu sinovca Mu- 
hameda, tako Sul j aga imao Čamila na sveučilištu u Beču. Muha- 
med je bio Hrvat, Ćamil Srbin. Ali mi Ćamil sam kazivao, da bi 
ga babo volio — vidjeti žežena na žeravici, nego što je Srbin. 
Ja to nisam pravo vjerovao, a razumio nisam nikako. No čim sam 
malo prošao Bosnom i Hercegovinom, odmah sam vjerovao, ali 
razumio jošte nisam. Tu sad sjedimo kod ognjišta u njekoga 
kmeta. Suljaga me neprestano zove »Švabom« i gleda me dosta 
mrko, prijezirno. Ali još mrkije i prezirnije gleda kmeta-doma- 
ćinu, reče mu pače, da je skot, a kmet mu još potvrdi, a ne bi- 
jaše uvrijedjen. 

— Vidiš, obrati se Suljaga k meni, sad veli, da jest skot. a 
u mraku će me dočekati handžarom. kako me je ono. kad je 
Švabo došao, gonio uza stijene niza stijene s handžarom — golo- 
ruka. 

Taki su ti oni svi. 

— A Crnogorci? Jesu 1' oni junaci? 

— Kao i ovi . . . Ali da ti kažem. Ima u mene vinograd . . . 

— Pa što će ti? Vi ne pijete vina . . . 

— Hoću ja groždja . . . Ima u mene vinograd i dva sina: 
Ibro i Ahmo. Ja u vinogradu, a eto mi Ibre. — »Babo!« — »A, 
sinko!« — »Kuda je put u Crnu Goru?« — »Pa eno onuda, uz 
onu stijenu, preko onoga vrha — slijep bi zašao. A što pitaš?« — 
»Tako« — i ode. Ja o podne kući, a moj me komšija zove: »Bio 

kod mene tvoj Ibro, da mu dam pet forinti? »A što će 

mu?« — »Ide, kaže, i s bratom, u Crnu Goru« — Ja se uhvatio 
za glavu. Srećom znam kuda sam ga naputio, pa udri ja prijekim 
putem i sustigoh djecu, zaustavih, plačem: zar ćete ostaviti samo- 
hrana oca, te pred kapitana i ja vratio djecu . . . Sad reci, nije Y 
istina: Sunce stoji, mjesec stoji, a svijet se okreće? . . . 

— A što su išli u Crnu Goru? 

— Proglasio onaj njihov knjaz (izgovori porugljivo na nos), 
da će dati svakomu momku, koji hoće caru (turskomu) u pomoć. 

opanke i 10 solada na dan i otpravit ga do turskoga kajmakama 
u Skadru (To je bilo za grčko-turskoga rata). 

— Pa kako to, knjaz nije s carem . . . 

— Znam i ja . . . Ali htio bi on, da svi mi podjemo za cara 
i da ne dodjemo a ovdje da ostanu samo ovi, — i pokaže na 
domaćinu, — mudar je on ... i još će se caru udvoriti . . . 

Znao bih se ustaviti i na čaršiji — tržištu — kod kojega 
majstora, ili u kahvi. Po dva sata bi trebalo, dok sam dočekao 
jednu riječ. No znala se onda razvezati — i onda bi se izlila 
godinama nakupljena, a prigušivana i gutana žuč, srdžba i du- 
boki, teški bol s još dubljim, teškim uzdasima. Jedna misao — 
car — * padišah, jedna živa želja — tako iskreno, tako bijesno 
izražavana u sijevanju očiju — rat, na koji bi sve pošlo »radije 
nego na pir. Zapaliti krov nad glavom, pa . . .« Nesmiljena li 
udesa — koliko puta pomislih — koji je misao i dušu ovomu na- 
šemu svijetu, što tako lijepo hrvatski govori, a ništa s ostalim 
Hrvatima zajedničkoga nema, uhvatio, svezao i odveo nekamo 
daleko, daleko, pretvorio ga tako, da nema misli i nema osjećaja, 
nema dapače dnevne životne sitnice, koja bi nam bila jedna, 
naša, te nas zbližila! Užasno! 

U tom užasu i očaju nad gubitkom za naš narod krasnoga 
toga svijeta, koji govori takovim jezikom da bi ga u kamen kle- 
sao, koji ima gospodstva, a dostojanstva i ponosa u Evropi, 
držim, nevidjena, jedina ti je duši nadica ono nešto školane inte- 
ligencije, što je dočula za modernu hrvatsku misao (za starinsko, 
plemensko hrvatstvo znadu i djeca i nepismeni ljudi) i što se 
priljubila evropskoj kulturi. A tima smo više ili manje svoji, pa 
i mi drugi, koji nismo starčevićanci: Ali masa, mnoštvo ono? 
Ima li u čitavom duševnom životu toga svijeta ikakva žica, pa 
bila tanja od paučine, koja bi se ikoliko čujno oglasila cvilu za- 
jedničke narodne duše za izgubljenom braćom? — »Čekajmo, što 
će uraditi škole, prosvjeta, poslovni život . . .« I čekamo i u tri- 
deset godina malo, pa ništa ne dočekasmo. 

Ali nešto kao da se u toj užasnoj tami svjetluca. U Županjcu 
me podnačelnik Osman Kokanović pozvao k sebi »po inčidiji« — 
oko četiri sata po podne. Nikad ne ću zaboraviti, kako me je 
dočekao. 

— Bijah danas na čaršiji. Tvoji (katolici) broje svoje svece 
(kunu) a tako i oni drugi (hrišćani) svoje, a turci psuju na krst. Pa 
kako bi Bog dao dobro! Ova moja podvornica rodila mome babi 

trideset tovara šenice, a sada ne rodi ni deset. Ne da Bog! Svijet 
se izopačio. Pokojni moj komšija, hodža Buljug, znao bi se za 
glavu uhvatiti, kad bi čuo, da turčin psuje krst . . . »Nemoj pso- 
vati krsta, svi smo na priliku krsta stvoreni« — zaviče raširivši 
ruke . . .« 

Bio sam zapanjen i — umiren. U ovom političkom metežu i 
socijalnim oprekama, u ovoj mješavini vjera i kultura, iz koje bi 
nas gdjekoji sa svom svojom kulturom i filozofijom ili utekao ili 
poludio, — ovaj se nepismen čovjek snašao. On je na svoj način 
ili porušio ili pregazio sve vjerske i socijalne pregrade i uzvinuo 
se do općega morala. Riječ mi njegova i do današnjega dana 
zvuči u ušima kao jeka neizopačene naše narodne duše, koja se 
pokorila udesu. Plakao je, pričaše mi, kad bijaše odlučio, da će 
se iseliti pa došao kobni dan. Sjetio se, reče, kako je padišah 
imao bulbula (slavulja) u zlatnom kavezu, u kojem ptica nije 
htjela pjevati, a kad ju pustiše u obližnje trnje uzvila se i za- 
pjevala. Ovu dušu narodnu, u kojoj još nije presahnuo izvor 
čovještva u njegovu odnošaju prema Božanstvu, i originalnoga, 
nježnoga domoljublja, — tu bi dušu trebalo tražiti i te duše uje- 
dinjavati. A ostalo bi sve došlo samo. 

/"»Obzor«, God. 1914. Broj 101.) 


Svjetski rat proti Čaši. 

Skandinavija, Amerika, Engleska, pače i Ugarska — sve je 
navijestilo čaši ral. Tek se naši krčmari i gostioničari nedavno 
sastadoše u protestni meeting proti zatvaranju točionica po ne- 
djeljama, a i engleski je parlamenat ovih dana — doduše samo 
' e ^ lnom od 22 glasa — zabacio bili o zatvaranju točiona po 
nedjeljama. 

Nastalo je, nema sumnje, drugo doba, pa naslov našega 
apstinentskoga glasila — »Novi Život« — nije nipošto previše 
pretenciozan, jer doista stupa svijet u novi život — bez čaše, bez 
Pokala, kojemu je posvećeno toliko stihova. Opaža se to, nov 
život, pomalo već i podalje od uskoga kruga apstinentskih 
»fanatika«. Ima na pr. u Zagrebu jedna restauracija, u kojoj mo- 
nete vidjeti svaki dan desetak kršnih, simpatičnih mladića, gdje 

sjede i živo, veselo, razgovaraju pred velikim čašama — vode! 
Djaci, sveučilištarci, pred čašama vode! Bože moj! A pred dese- 
tak, petnaest, dvadeset godina — tko bi se usudio i pomisliti, da 
je to moguće, da će to ikada biti moguće. Djački život u to doba! 
Ta bez čaše se nije mogao pomisliti? Koliko izgubljenih noći, 
semestara i — sijedih roditeljskih vlasi! Kolike uzaludne opo- 
mene i prijetnje očinske, kolike molbe i suze materinske! Pa i 
ako bi se sve to ponajviše ipak »sretno« svršilo i ako bi gdjekoji 
sinak kao »starakuća« progutao tisuće, ali ipak svršio i postao 
»čovjek«, — ipak ih je dosta pošlo netragom, a malo se koji nije 
u zrelijim godinama kajao, Sad bi zabrinutim roditeljima, oso- 
bito s brojnom familijom, imalo odlanuti. Dolaze novi naraštaji. 

Ne može se reći, ima li se velika ta promjena ikoliko pripi- 
sati apstinentskom pokretu u svijetu i kod nas. Agitacija je i 
propaganda apstinentska u svijetu već desetke godina vrlo živa 
i razgranjena, ali se čini, da je ona došla na već pripravljeno 
tlo: dispozicija za apstinenciju bila je tu već prije apstinentske 
agitacije i propagande. To je i prirodno. Da nije vidjela koliko- 
toliko pripravljena terena, ne bi se upuštala u jalovu borbu. Tako 
je u debati o zatvaranju točiona po nedjeljama rekao jedan član 
engleskog parlamenta, da je to zatvaranje suvišno, jer svijet 
i onako sve to manje pije. Razgovarao je, reče, s njekim hotelie- 
rom, koji mu je rekao, da već ne pamti, kada je tko naručio 
bocu šampanjca. 

I mladež je engleska sasvim drugačija: zovu ju za porugu 
»harley water boys« — momci ječmene vodice. A novine javiše, 
da se ni na svečanom dineru kod novoga predsjednika Sjedi- 
njenih Država nije ništa pilo osim vode. 

Odkuda ta dispozicija proti piću i opijanju? Mnogo joj je 
uzroka, ali nisu svi utješljivi. Moderni je civilizovani čovjek sa- 
motan, skoro mizantrop, a za čašicu se hoće društva, i to intim- 
noga društva. A tko je danas s kim intiman? Ta svatko se, kad 
stupi u koji javni lokal, ogledava, gdje bi mogao sjesti, da bude 
sam? Moderni je civilizovani čovjek samoživac i sebičnjak pa o 
»traktiranju« nema već ni spomena, a najsladje se pije, kad se 
tudje pije. Moderni je civilizovani čovjek siromah, a piće je 
skupo. Moderni čovjek rezonira i špekulira, izbjegava sve, što bi 
moglo poremetiti sklad svih njegovih pet sjetila, pa se uklanja i 
piću, a osobito opijanju. Moderni je čovjek, — ali što treba na- 
brajati, kad je moderni čovjek u mnogom pogledu mizerija . - * 







Uzroci dakle dispoziciji proti piću nisu, rekao bi čovjek, 
utješljivi, ako naime riječi veselje i radost još štogod znače. Ne 
treba, razumije se, da veselje i radost bude posljedica pića, na- 
protiv: dok je bilo radosti i veselja, radije se je i pilo, a sad 
čovjeka ne veseli ništa, ne raduje se ničemu. Perspektiva u novi 
taj život — kao da nije ružičasta, ali ne stoga, što se ne će piti, 
nego s toga što se čovjeku ne će htjeti ne samo piti, nego što u 
opće ne će imati ni volje ni mogućnosti za kakav užitak i veselje. 

Nisu ovo, dakako, svi uzroci ovoj dispoziciji proti piću. 
Gdjekoga odvraća njegov organizam — na pr. želudac — pa dje- 
luje i na okolinu. 

A pogotovo sve to uredniji — osobito činovnički i namješte- 
nički — život s točno odred jenim radnim vremenom i dužnostima, 
pa onda širenje jednoličnih društvenih formi u sve to šire slo- 
jeve naroda, — sve je to moralo djelovati na to, da se barem 
opijanje općeno smatra nedoličnim i diskvalificirajućim svakoga 
pristojnoga očvjeka. A sasvim će malo valjda, biti takovih, koji se 
pića odriču svjesno, s razloga štetnosti, a još manje onih, koji ga 
se odriču, radi doista velike etičke ideje, koju tako savršeno li- 
jepo, tako apoštolski oduševljeno i uvjereno umije razlagati 
naš propagator apstinencije dr. Kiseljak. Tko je njega slušao, taj 
je za cijelo, ako i nije uvjeren o štetnosti alkohola, odmah bio 
na pol puta, da postane apstinent s razloga, što je alkohol uzrok 
tolikim, već predobro poznatim nevoljama čovječanstva. 

Sličnim, ili baš njegovim idealnim pogledom na ovo pitanje 
treba zacijelo da se pripiše i pojava apstinencije kod naše mla- 
deži. No premda ovim redcima nije svrha, da se išto meritorno 
kaže bilo o higienskoj, bilo o socijalnoj opravdanosti apstinen- 
cije, vjerojatno je ipak samo po sebi, da ovakav idealni pogled 
na ovo pitanje radja tek idealnim plodom, koji će pod krutim 
mrazom zbiljnosti jedva dozoriti. Lijepa i imponirajuća pojava 
naših djaka pred čašama s vodom djeluje na mnogoga kao one 
mladenačke uzajamne prisege, da se ne će ženiti, ili da će se za 
domovinu žrtvovati. Bilo je i naših javnih ljudi, koji su si tako 
uzajamno prisizali . . . 

Kako je zbiljski život jak proti idealima i idejama, to se 
vidjelo i kod spomenute debate u engleskom parlamentu. Jedan 
je ugledni engleski dnevnik »The Standard«, pišući proti billu 
napisao čak to, da bi zakonom o zatvaranju točiona po nedje- 
ljama bili mnogi gradjani stegnuti u svojoj slobodi, a sloboda je 

dragocjenija od trijeznosti . . . A koliko ima još toga, što je dru- 
gima dragocjenije od trijeznosti! . . . 


(»Obzor«, God. 1914. Broj 137.) 

Jedna do dvije niti u hrvatskoj historiji. 




Naši historici dobiše lekciju: oni i nisu historici, oni su 
kroničari, upravo »kroničari kroničara«, tužio se na njih ovih 
dana jedan predavač prigodom proslave tragedije od 30. travnja 
1671. Ta tužba iz labirinta naše povijesti naivna je do milinja, 
pa ju je vrijedno ispitati. 

»Opazio sam, i to ću bez zle namjere da konstatujem, da su 
naši historičari previše kroničari, upravo kroničari kroničara, a 
premalo historičari. I to nisu lari, fari ... I Šišić, u koga se naj- 
više pouzdajem, jer ga resi ta kroničarska vrlina »ne reci ni 
više ni manje«, i taj Šišić — trudio se reći delikatno zabo- 
ravlja kanda i previše na to, da je dužnost historičara u sipanju 
fakata pronaći jednu od dvije niti, te tim mislima facta povezati, 
ili historičari možda baš hoće, da taj posao prepuste svojim čitao- 
cima? Tu nije nego da pustiš historičara na miru, pa da se obra- 
tiš na vrelo«. (»Pravaš« I. 78). 

Situacija je doista fatalna. Predavač najavi javno predava- 
nje u slavu krupnih historijskih lica, otvara historiju, ali historija 
ga ostavlja na cjedilu, jer ti naši historici prepustiše svojim či- 
taocima da nad ju »jednu do dvije niti« i da si sami nad ju izlaz 
iz mora prosutih fakata. Ta podmukla, gotovo bi rekao perfidna 
historija, prosto ni ta ne zna da kaže u slavu krupnih tih crta, 
ili pak prevejano — šuti. Daj ti sad govori u slavu! Isti taj 
Šišić, u kojega se predavač najviše pouzdaje, i on, prevejanac 
jedan, samo se smijucka i pušta čitaoca neka se koprca u moru 
fakata, zaboravlja, da je njemu, dužnost ne samo sipati fakta, 
nego i — misliti i osjećati mjesto svakoga svoga čitaoca, osobito 
onoga čitaoca, koji hoće da pred općinstvom paradira svojim 
shvatanjem historije i — oduševljenjem za izvjesne historijske 
dogodjaje! 

Kolikogod je situacija ovakvoga predavača kom čna, a nje- 
gova zlovolja na historike-kroničare naivna, u njoj je, nema sum- 

uje, konstatovana važna jedna činjenica, naime: da u našoj hi- 
storiografiji nedostaje subjektivnoga elementa. Ono, što je pro- 
ćutio ovaj zlovoljni predavač, proćutjele su zacijelo stotine čita- 
laca naše pov jesti: čitaš, čitaš dogadjaje, gutaš, hitaš sve dalje, 
dalje — da nadješ smisao o svemu ali uzalud. Onaj koji ti priča 
— šuti. On ne misli, on ne osjeća, on te ostavlja sama! A ti goris. 
goriš i zebeš, plamtiš i trneš, mučiš se i prevrčeš mozak: što li 
bijasmo, što li vrijedimo, što jesmo? Pročitaš, preletiš, vratiš se 
i opet gutaš — i ostaviš, kloneš: ostao si u tami. »Historia — lux 
veritatis!« I kakvo svijetlo! »Magistra vitae!« Kakva učiteljica! 
Što me je naučila?! 

Ne znam ništa! Ni ti historici sami — ništa ne znadu! Da 
znadu, ne bi nas ostavljali na mukama! 

Ovo je posljedica tako zvanoga objektivnoga pisanja histo- 
rije: historija se ima pisati objektivno, a ne subjektivno. Historik 
treba da iznaša čine, dogadjaje, a ne svoje mnienje i osjećaje. 
Mnijenja i osjećaji ne spadaju u historiju. To ne bi više bila zna- 
nost, nego bi bila politika, publicistika. Tu bi širom bila otvorena 
vrata šovinizmu. A historija mora biti čista, historijsko pričanje 
nepomućeno nikakovim strastima-idejama, težnjama ... I tako 
dalje, pa se u istinu i ne piše. Dogadja se samo to, da historici, 
nastojeći da udovolje tobožnjoj objektivnosti loše pišu historiju 
ali svejedno ne pišu je »objektivno«. Zato zvana podpuna objek- 
tivnost — to je stvar nemoguća. Dosta je u samom kojem doga- 
djaju jedna, — subjektivna ali nehotice, ispričana sitnica, — i 
čitav dogadjaj dobiva drugo značenje. A kamo li vezanje doga- 
dja ja! Zahtjev objektivnosti razložno je opravdan i nuždan samo 
pogledom na svjestno iskrivljivanje, izmišljanje i zatajivanje 
akata, a što se tiče mnijenja i osjećaja, pogledom na neukusne 
panegirike, — čega je svega bilo osobito kod dvorskih historika, 
a što i jest dalo povoda, da se od historika zahtjeva »objektiv- 
nost«. No da historik ne bi smio tražiti smisla historije, i to u 
njezinu odnošaju prema sadašnjosti, — to objektivnost ne zah- 
tijeva. Naprotiv, — to i jest posao historika, bez obzira na to, 
sto se inače, kako je spomenuto, historija i ne može pisati, jer 
će svaki historik prosti jedan dogadjaj ispričati prema svom 
shvaćanju. 

A što je to — taj smisao historije? Što ono traži onaj pre- 
davač od naših historika i zašto se na njih tuži? 

Ostanimo kod tragedije 30. travnja 1671. Predavač je groz- 

tričavo tražio po historiji, da mu ona kaže i ujedno obori sve 
strašne sumnje: Jesu li Zrinski i Frankopan bili krivi? Jesu li 
radili dobro? Jesu li radili domoljubno? Jesu li oni bili hrvatski 
domoljubi? — i to predavač traži, da mu to ne kaže historija, 
te je ona mrtva svjedočanstva, nego da mu to kaže živi historik, 
onaj, koji mu priča: onda to vrijedi, onda će tek zabrinutomu 
čitaocu duša i srce biti smireno . . . 

Naši historici zacijelo, kimaju glavom. Imadu i pravo. Ovako, 
dakako, sve ovo ne spada u historiju. Ovo su doduše, i to samo 
djelomice, takodjer historijska, ali ipak već specijalna pitanja, 
koja u cjelovito pričanje ne spadaju, pa što odgovora na ta 
pitanja ne daje »ni Šišić«, (u »Matičinom« izdanju Zrinskih i 
Frankopana), nije to nedostatak. 

Ali je nedostatak nešto drugo. Naš hrvatski historik treba 
da ima o čitavoj ovoj tragediji gotovu i jasnu sliku — i tu sliku 
treba da podade hrvatskom čitaocu. Na toj se slici — ako je 
gotova i jasna — ima od početka vidjeti čitava situacija, kako 
je historik zamišlja, tako, da već tečajem pričanja postaje sa- 
svim jasno, jesu li na primjer Zrinski i Frankopan bili krivi itd., 
te čitaocu ni na pamet ne pada, da to pita, — kao što narod ne 
pita, je li Branković bio izdajica. 

Ovakove slike naši historici doista nisu stvorili, nego su, 
kako se spomenuti predavač tuži, prepustili taj posao čitaocima. 
A tako je pisana i sva naša historija. Čitalac naše historije pro- 
čitavši je ostaje u tami i neizvjesnosti: nema ni jedne, a kamo li 
do dvije niti, koje bi ga iz te tame i neizvjesnosti izvele . . . 

No naši historici, ako i znadu, što se od njih traži i za čim 
narod upravo vapi, — ne mogu toga narodu dati. Narod vapi za 
smislom svoje historije, svoga opstanka. Smisao može narodnoj 
historiji podati i sam genij, a ne studij, proučavanje. Kako na- 
rodni genij daje smisao historiji svoga naroda, to vidimo na pr. 
kod čitavoga našega naroda, i to baš kod čitavoga — »od Tri- 
glava do Balkana.« — -u pjesmama o Kraljeviću Marku i o boju 
na Kosovu. Narodni je genij shvatio Kraljevića Marka i Vuka 
Brankovića tako jasno, da nikakve učene rasprave ne će u na- 
rodnom shvaćanju tih ličnosti ništa promijeniti. 

Reći će tko, dakako, da historik ne smije tako postupati i da 
to ne bi bila historija nego fantazija i poezija. »Hvala lijepa na 
historiji, koja bi se ugledala u pjesme o Kraljeviću Marku!« Pa 
ipak našim historicima ne dostaje za podavanje smisla našoj 

historiji tek, ono što je stvorilo lik Kraljevića Marka: nedostaje 
im genija. Dakako, djelo bi genijalna historika, oboružana sigur- 
nim i opsežnim historijskim i drugim znanjem, bilo kud i kamo 
drugačije, — ali u bitnosti jednako djelo narodnoga genija. 
Historiografija je naime — a to se čisto zaboravlja, u prvom redu 
umjetnost, t. j. plod genija, koji stvara. 

»0, ne! Historija mora počivati« . . . 

Da, znamo. Mora počivati na faktima itd. Samo se ne razu- 
mijemo. Nitko ne kaže, da genij stvara historiju iz ničega, nego 
je i on stvara i gradi — gradi, — na faktima. Nitko ne kaže, da 
bi možda bilo to genijalno, kad bi tko iz fakata čitao crno, ali 
za volju izvjesnomu »smislu« historije predočivao to kao bijelo. 
Ne radi se u opće ni o kakvom »fabriciranju« historije, nego se 
radi o interpretaciji fakata, o shvaćanju, i to ne opet o kakvoj 
hinjenoj interpretaciji, nego o jedino mogućoj, »rodjenoj«, — 
genijalnoj interpretaciji, onakvoj, koja diplomatu Brankovića 
shvaća kao izdajicu. A onda još dolazi gradnja — sve na faktima 
i iz fakata — a koliko je tu polje snazi genija! Što li se sve ne 
može na istim faktima i iz istih fakata sagraditi! 

»Ali svejedno — »ex nihile nihil«, iz ništa opet ništa! Nika- 
kav genij »ne može narodu dati historije, ako je nema!« 

Pa i ne radi se o tom, da hrvatski historik podade hrvat- 
skomu narodu historiju, kao što je ima na pr. rimsko carstvo. 
Radi se o tom, da se hrvatskom narodu podade, u svijest uvede 
historija, s kojom će biti zadovoljan, u kojoj će vidjeti sebe. 
A genijalnost bi se narodnoga historika upravo i pokazala u tom. 
što bi takva historija, i ako »objektivna« t. j. na faktima sagra- 
djena, pa i ne bi bila bogzna kako sjajna i slavna, — narod ipak 
zadovoljavala. Genij bi dapače, kolektivni narodni i pojedinačni, 
daleko od toga, da historiju svoju falzificira, ili fabricira mogao 
i od samih negativnih, t. j. od »slave« i »sjaja« dalekih fakata, 
stvoriti historiju, u kojoj bi se narod snašao, upoznao sam sebe i 
pregnuo da počne drugačije, makar iznova. 

No činit će se komu po tom, da taj »genij« može sve, da 
stvara čudesa. Historici pak nisu čudotvorci, nego obični ljudi. 
»To je naklapanje«. 

Skoro da i jest, ako je snatrenje i nagadjanje o nječem, čega 
nema, naklapanje. Mi dakako, nemajući historije, koja bi nas 
zadovoljavala, možemo o njoj tek naklapati. Ne možemo pače 

ni nastojati, da ju dobijemo, jer za nju se hoće genija, a genij se 
radja, a ne stvara. Ako gat nema, nema ga. 

Ima ipak genija većih i manjih, jakih i slabijih. U svakom 
je čovjeku barem koji čas i barem nešto genijalno. Ima genija i 
u našoj historiografiji. Jedna je barem nit u našoj historiji, čini 
se, nadjena. To je ono kakvo-takvo jedinstvo hrvatske historije. 
Fakta, sama historijska fakta, ne znaju o tom jedinstvu ništa. 
Da se od povjesti posavske i dalmatinske, pa crvene Hrvatske, 
Bosne Kulina-bana i Hrvatske i Primorja banova Šubića itd. itd. 
stvori povjest ne samo genija Ivana Kukuljevića, Račkoga, Ivše 
Tkalčića, Smičiklasa i drugih, koji idu za tom niti, ili ju traže, 
nego je za to trebalo i genija baruna Ratkaja, Pavla Rittera-Vite- 
zovića i — Ljudevita Gaja. U ovoj je stvari ideja, ideja hrvat- 
skoga narodnoga jedinstva, zavladala faktima, ona ih je, mrtve 
i hladne, povezala, oživila i ogrijala toplinom osjećaja, da je sve 
to naše. 

Ali koliko je još toga, koliko obilje fakata u tisućljetnoj 
povjesti našoj, koji su nam mrtvi, hladni, a toliko krupna histo- 
rijska lica nijema, maglom i tamom obavita! 

Mi ih ne razumijemo, a naši historici — ti zlokobnici — šute 
i »možda baš hoće«, da posao tjeranja magle i tame prepuste 
svojim čitateljima! 

Ova je optužba, kako je već rečeno naivna. Nikoga nije 
opravdano optuživati, što nije genij. Historik, usprkos svoj to- 
božnjoj objektivnosti, piše pod vodstvom bilo vlastitoga, bilo na- 
rodnoga genija. Ako sam nije genijalan, ide za strujom narod- 
nom. A ako naš narod nije na čistu sam sa sobom, tako da bi 
svakom historijskomu licu znao odmah odrediti mjesto — naj- 
manje su tomu krivi naši historici. Za jednom historijskom niti, 
koju je narod prihvatio, oni lijepo idu. One druge, i treće i tako 
dalje — narod još nije našao. No da joj je u tragu, dokazuje 
neprilika našega predavača i iskrenost, kojom je nepriliku pri- 
znao i sam počeo tražiti smisao tragične naše povjesti. Neka 
bude uvjeren, da nije sam, već da tisuće i tisuće Hrvata, rekao 
bi, sama narodna duša traži barem, »jednu do dvije niti« u na- 
rodnoj prošlosti* ili bolje: k narodnoj budućnosti. 

(»Obzor«, God. 1914. Broj 149.) 




Naši seoski parlamenti. 

Da, još ih ima, još životare — i djeluju. 

A sjetili smo ih se sad u maju, kad se prve majske nedjelje 
u njemačkom dijelu Švicarske sastaju »parlamenti« seoskih la- 
danjskih — kantona Obwald, Nidwald, Uri, Glavus, i obaju 
Appenzella. Premda su centralistički ustavi prošloga stoljeća 
najveći dio suverene vlasti prenijeli na središnje zajedničko repu- 
blikansko savezno vijeće, ipak su ova starinska »spravišća« sa- 
čuvala i u sadašnjem ustavu ne samo starinsku svoju formu, nego 
i praktičnu i moralnu vrijednost. Dosta je spomenuti, da se ti 
^parlamenti« po starinskom običaju, sastaju pod vedrim nebom, 
da mogu u njima biti nazočne ne samo žene, nego i djeca, i da 
ih »lanđamman« (landhauptmann, glavar) otvara — molitvom. 
Kao prije tisuću godina! Što to »spravišće« — s ravnodušnošću 
ili s mrmljanjem — sasluša otpise središnje vlade, za to manje 
više. Ali kad dodje na dnevni red pašarija, — onda je taj nomi- 
nalno suvereni »parlamenat« za cijelo u svom elementu i svatko 
može biti uvjeren, da će to životno pitanje biti u tom »spravišću« 
kud kamo bolje riješeno i uredjeno, nego u kakvoj kancelariji. 
Neka tko slobodno kaže, da su Appenzellci najbliži susjedi pro- 
verbijalno bedastih Tirolaca, koji dolaze k pameti istom u 40. 
godini, izvan svake je ipak sumnje, da je bolje doći k pameti 
i u 40 godini, nego se dati voditi za nos do smrti. Trebalo bi samo 
znati, koliki snopovi akata radi pašarije leže na stolovima ne 
samo naših poglavitih i velemožnih, nego i presvijetlih, koji se 
svi zajedno često razumiju u pašariju kao . . . Da se što slično 
nadje kod tih tirolskih susjeda, raznim vicblatima, kojima si 
savremena bureaukratija krati vrijeme, ne bi ponestao mate- 
rija! . 

* 

Svi govorimo i pišemo o demokrati ji, mnogi se priznajemo 
demokratima, ali malo nas ima, koji se ne bismo narugali ova- 
kvomu »spravišću«, a svi bismo valjda bez razlike bili proti 
tomu, da se uprava, a osobito sudstvo povjeri ovakvomu ili slič- 
nomu »spravišću«. Teorija govori za demokraciju, praksa proti 
njoj. Javljaju se pače glasovi i proti samomu parlamentarizmu. 

Gdje je uzrok tomu? 

Uzrok tomu leži u našoj čistoj formalnoj i formalističkoj 

naobrazbi. Mi u velikoj većini, poznajemo život samo iz knjiga, 
samo iz historije. A u knjigama je život prikazan samo formalno, 
shematski i — umjetnički. Kako li mi mnogi sebi pomišljamo na 
pr. rimski senat! Sve sami starci s dugim bradama do pojasa — 
zbor mudrih, patriotskih kraljeva! Sve sama mudrost i patrio- 
tizam! — Kako se lijepo čita i sluša povijest rimskoga trium- 
nrata! Sve se to miče — kao marionete. Kako li je to lijepo 
moralo biti na dvoru hrvatskih kraljeva, kad su ono onoliki dvor- 
ski dostojanstvenici: župan, postelnik, župan volar, župan . . . tep- 
čija, kako li se zvao (to bi imao biti dapače »hofnarr!« . . .) okru- 
živali svoga, našega, hrvatskoga kralja! Sve je to išlo glatko, 
složno, da je milina, pa ne treba drugo, nego »uspostaviti« staro 
kraljevstvo hrvatsko, staru slavu . . . jedino se našao nekakav re- 
dovnik, koji je zavirio malo iza kulisa ili prinjušio dvorskoj poli- 
tici, te napisao, kako »nevini Hrvati« pogubiše svoga »dobroga« 
kralja, a on njih prokleo, da nikad ne imali kralja od svoga »za- 
jika« . . . Izašao starac iz role, iz utrte kolotečine, pa i tako 
nam samo malo tek pokvario, jer je i ova epizoda prikazana u 
njekom nadnaravnom svjetlu, u svezi s njekakvim proročanstvom, 
udesom, pa mi — i čak naša djeca u školama — čitamo i ovo, kao 
i osljepljivanje prinčeva, za koje je kao u zvijezdama pisalo, koje 
kao da takodjer spada medju čine pogubljenih i dobrih vladara, 
— tako se to sve lijepo, glatko i bezazleno priča. A kako je sve 
to daleko od života! No kad bi i u povijesti dolazilo sve, ne bi 
glasoviti historici bili često i veliki umjetnici. 

Ta umjetno obradjena i fantazijom iskićena i izgladjena hi- 
storija stvorila je i stvara u misli potomstva same velike ljude, 
tako da nama historijsko lice redovno znači »velika« čovjeka, 
te sasvim naravski držimo, da je državni život povjest kojega na- 
roda djelo samih velikih ljudi, junaka, heroja. To mišljenje dje- 
luje tako jako, da savremeni političari — na pr. zastupnici i pu- 
blicisti — - i sami sebe pomišljaju često u ulozi svojih »velikih« 
predšastnika. To dokazuju naši programi, saborski govori i no- 
vinski članci: sve je to na koturnima i vrlo rijetko izraz faktič- 
nih prilika. Kako smo sami sebi svijesni, da je čitavo to naše 
politiziranje više ili manje glumljenje, najbolji je dokaz to, što 
su prirodni, »nepokvareni« ljudi, koji bi slučajno došli do časti 
narodnog zastupnika — kao na pr. pok. Stevo Kutuzović — znali 
često — po priznanju čitave javnosti — pogoditi »onu pravu«. 
A znademo se često i u novinama namjeriti na to, da se tko u 

političkim pitanjima pozove na mnijenje neuka »nepokvarena« 
seljaka. No takovo je priznanje samo časovita provala zdravoga 
shvaćanja, iz kojega nitko nema smjelosti da povuče konsekven- 
cije. Javni naš život ne pozna i ne priznaje malih, običnih, ne- 
poznatih ljudi, — ne pozna i ne priznaje demokracije. 

Ovomu protuslovlju izmedju zdravoga shvaćanja i histori- 
jom i književnošću stvorenih pojmova o faktorima javnoga života 
leži uzrok i u našem sve to formalističnijem životu i okolini: sve 
oko nas sama forma, shema, šablona. Već naše 12 do 16 godišnje 
i dulje školovanje sa svim svojim formalnostima — kolika je to 
samo dresura, iz koje je prosto nemoguće izaći! A onda činov- 
nička hierarhija sa svojim rangovima i titulama, bezbrojne for- 
malnosti kod suda, oblasti, jednoličnost, šablona i konvencijo- 
nalnost u društvu, u ponašanju, u odijelu, jednom riječju sva ta 
sve nivelizirajuća civilizacija — stvorila je sasvim nove forme 
života. A bitno je obilježje evropskoga života već tamo od XV. a 
osobito od konca XVIII. stoljeća, da stare raznolike forme života 
uzmiču pred novima, šablonskima. Posebice, što se tiče javnoga 
života, Francuska je svojim revolucionarnim sasvim racijonali- 
stičkim * — tj. po razumu ne po historiji i faktičnim prilikama — 
uredjenjem države, oborila stare forme javnoga života najprije 
doma, a onda njezin general i poslije car Napoleon po velikom 
dijelu Evrope. Ta on je srušio tolika starodavna prijestolja i 
rastepao tolike starinske sabore, osobito po Njemačkoj. On je 
rastepao i samo »sveto rimsko carstvo«, — pa što je još od evrop- 
ske starine moglo obastati! Koncem XVIII. još prije Napoleona 
nestalo je jednoga glasovitoga starinskoga parlamenta, polj- 
skoga, i tako je stare, sredovječne, originalne, samonikle Evrope 
nestajalo: od sada se sve gradi po jednoj francuskoj šabloni, — 
od sada nastaju famozni ustavi na papiru, sve same kopije fran- 
cuskih kopija (i Srbija je dobila takovu kopiju, čini se, belgij- 
sku), — bez ikakve sveze s narodnom prošlošću, bez ikakvoga 
korijena u narodnom shvaćanju. Dakako kod provadjanja tih 
ustava mogli su sudjelovati samo dresirani ljudi. Demokraciji su 
u svim saborima bila vrata zatvorena, — kao za ironiju, što ih je 
demokracija stvorila- 

* 

Još ima nešto čudno s tom demokracijom. Nikako ne napre- 
duje. Eto, vidjeli smo: sama je sebe progutala. Isto tako danas 

uči historija. Eno u starom Rimu iza republike dolazi apsoluti- 
zam, isto tako u Francuskoj, koja je poslije prve republike imala 
već dva carstva. Demokracije vidimo već u najstarije vrijeme u 
Grčkoj a još tisuće godina kasnije opet apsolutizam: To mnoge 
pristaše demokratizma zbunjuje, a protivnicima daje uspješna 
orudje proti demokraciji. 

No stvar je barem u njekom pogledu jasna. Što se tiče de- 
mokracije u starije, a apsolutizma u novije doba, tu treba na 
pameti držati, da ni cijela Evropa, a kamo li cijeli svijet nije 
jedna kulturna cjelina, pa nema jedinstvenoga kulturnoga ra- 
zvoja. Što se je na pr. u staroj Skitiji znalo za ono, što se do- 
gadjalo u Ateni? Što je znala stara Germanija za dogadjaje u 

Rimu? # # „ 

Ali i u istoj kulturnoj sferi velike promjene mogu stvoriti 

ovi uzroci: može koju zemlju osvojiti i narod podjarmiti narod 
druge kulture; može demokratska vlada postati nemoguća radi 
proširenja države; mogu napokon doći do vlasti drugi društveni 

slojevi. 

Premda je sve ovo dovoljno, da protumači povraćanje na 
roda iz demokracije apsolutizmu i obratno, ipak time dva glavna 
pitanja nisu nipošto rješena, naime: Je li čovjeku u naravi demo- 
kratizam, ili aristokratizam? Je li za napredak i blagostanje 
države i naroda uspješniji jedan ili drugi? 

Jedno je i drugo pitanje komplicirano. Prvo na pr. ne vri- 
jedi za sve ljude jednako, jer tko je pod tudjom komandom, taj 
želi demokraciju, a tko zapovijeda taj joj se protivi. Mnogo tu 
odlučuje i temperament i naobrazba i iskustvo, a tko bi iz toga 
svega izlučio čistu ljudsku narav? Čini se ipak, barem do sada,, 
da je u čovjekovoj naravi aristokratizam, t. j. u prvom redu se- 
bičnost i surovost, a onda težnja za što savršenijim redom i što 
ljepšom formom, što je sve u demokraciji vrlo teško, većinom 
i nemoguće postići. 

Jednako aristokratizam i apsolutizam — ako se ne izrodi u 
dangubu, pljačku i obijest — više prija razvoju blagostanja — 
»Carstvo je mir (L’empire čest la paix)« — reče Louis Napoleon 
agitirajući za sebe, da postane carem, a mir je blagostanje. Naš 
je jedan političar napisao, da su Bourbonci više koristili Fran- 
cuskoj spavajući, nego državnici svih triju republika bdijući. I 
nema sumnje — uspjesi mnogih apsolutnih i aristokratskih vla- 
davina zasljepljuju pa i to razoružava demokrate, a jača njihove 

protivnike. No i ovo je pitanje komplicirano. Kako na pr. nema 
sumnje, da pod demokratskom vladavinom osjećaj dužnosti po- 
pušta i slabi, pa se manje radi, a više troši, opet je činjenica, da 
je pod starom vladavinom do revolucije mnogo životne snage 
bilo sputano, pa se neslućeni napredak Evrope u XIX. stoljeću 
ima pripisati u prvom redu tomu, što je ta sputana snaga došla 
do slobode i do mogućnosti djelovanja. 

Dvoje je ipak očevidno, i to ovo: Demokracija — razumije 
se uvijek direktna demokracija, bez reprezentativnog sistema, 
t. j. izbora — praktički je nemoguća u velikim državama, a ne- 
uporabiva u velikim stvarima, za koje treba pozitivnoga speci- 
jalnoga znanja. U staroj Ateni moglo se kako tako baratati sa 
skupštinom od pet tisuća gradjana, ali skupština od pet miliona 
ljudi i više — prosto je nemoguća. Atenjanu je dostajala razlika 
izmedju Helena i »barbara«, a današnji državnik treba da do- 
bro pozna prilike na cijeloj kuglji zemaljskoj. 

Eto, takav je bio od prilike hrvatski rod prije 400 i toliko 
godina, a zacijelo i prije 500 godina: pet sudaca i dva pristava 
sjede s plemenitimi ljudmi, pravdu dileći od njih potribujućim. 
Nijedan sudac ni pristav nije za cijelo položio nikakvih ispita ni 
na kojem sveučilištu, pa ipak je sva prilika, da je sud dobro 
funkcionirao. 

* 

Jednako su zanimljive morale biti narodne skupštine u svrhu 
uprave, administracija. Razumije se, ta se je uprava najviše ti- 
cala zajedničkoga zemljišta. Kad je seljaštvo došlo pod vlast 
feudalne gospode, t. j. kad mu je zemljište oteto, nestalo je i 
tih skupština. Tek kad je provedbom t. zv. segregacije — odije- 
ljenja zajedničkoga kmetskoga, od vlastelinskoga zemljišta — 
narod došao opet do zajedničke zemlje i njeke slobode, postale 
su za uredjenje kakvoga takvoga gospodarenja i uživanja toga 
zemljišta opet narodne skupštine nužne, a bile su dosta dugo 
vrlo bučne. U gornjoj Hrvatskoj zvala se takva skupština »spra- 
višće«, pa su madžaroni, kako je poznato, taj naziv za porugu 
dali i hrvatskom saboru god. 1848., u koji su prvi put došli i ple- 
mići. 

Ali zanimljivo je nešto drugo, što i jest dalo povoda ovoj 
ekskurziji u povijest i teoriju demokracije, naime: da se u ovim 

zakržljalim ostatcima nekadašnje lokalne demokracije — ili ako 
tko voli, u ovim prisilnim gospodarskim zajednicama, kako ih je 
uredio zakon — javlja tendencija za socijalnim zakonodavstvom. 

O čem se radi pokazati će najbolje konkretni primjer. Po- 
znato je, da u dolnjoj Hrvatskoj postoji u narodu običaj pod 
imenom »kirvaj«. Bit će to valjda »Kirchweihe« — posvetilo 
crkve, — ali ima »kirvaja« i bez slavljenja posvetila crkve, nego 
prosto svako selo ima u godini dana barem jedan »kirvaj« t. j. 
dan kojega sveca, na koji dan svaka kuća u selu ima goste, po- 
najviše rodbinu i prijatelje iz drugih sela. Ti gosti mnogo stoje, 
a vremena su teška. Što ćeš! Mora biti — radi obraza. To je 
isto takav tribut tiranu-ususu kao i karmine i svatovi. I tko je 
imao prilike razgovarati s ljudima iz naroda, mogao se je 
uvjeriti, koliko sam narod ma zloporabu rodbinstva i prijatelj- 
stva viče i upravo čeka spasitelja, koji će to dokinuti. Ali nije 
išlo. Upravne oblasti su nekim županijama izdale njeke naredbe 

0 karminama i svatovima, no vidna uspjeha, koliko se zna nije 
bilo. Kad na jednom prošle godine, u jednom selu brodskoga 
upravnoga kotara iznese jedan seljak u ovakovoj skupštini 
zemljišne zajednice, neka se ukine »kirvaj«. I selo prihvati i 
još se poštara, da se to dojavi kotarskoj oblasti, svim obćinskhn 
poglavarstvima i svim susjednim župnicima u svrhu proglašenja. 

1 selu odlanulo: gosti ne dodjoše. Ove pak godine zaključi isti 
seoski »parlamenat«, da se ukidaju karmine. 

O zanimljivoj ovoj i važnoj pojavi ne treba mnogo rezoni- 
rati. Dosta je naglasiti, da je skupština zemljištne zajednice još 
jednom mjesto, gdje se više ljudi iz naroda može bez oblastne 
kontrole sastati i slobodno mnijenje izjaviti i izmijeniti. Žalostno 
doista. 0 općinskim odborima, gdje još jedino sjede i seljani, 
nije vrijedno ni govoriti uz današnji duh, koji nad tim odborima 
vlada, — premda bi baš s općinskim odborima pristajali, da u 
svoje ruke uzmu ovakva pitanja, koja su se ovako per nefas 
utekla u skupštinu zemljištne zajednice. 

Ima u tim zemljištnim zajednicama i još primjera, koji do- 
kazuju, kako naše selo teško osjeća, što nigdje nema riječi, da 
si pomogne, kad se nitko drugi za prave njegove potrebe ne 
brine. Za poznavaoca prilika današnje je stanje sela i seljaka 
doista desolatno, a uz naše sveudilj još nesredjene prilike bit 
će sve to desolatnije. Pa i kad se te prilike jednom srede, naše 
selo ne će naprijed, dok uredjenja svojih lokalnih prilika ne 

uzme u svoje ruke, dok se ne oživotvore kakvi-takvi seoski 
»parlamenti«. Da se i sama ta misao našim ljudima, ugrezlim 
u birokratske formalnosti, ne pričini apsurdnom, nije bilo su- 
višno razmotriti mogućnost takvih uredaba s raznih gledišta, 
te pokazati na uspješno njihovo djelovanje i u starini i u moder- 
noj republikanskoj Švicarskoj. 

(»Obzor«, God. 1914. Broj 197.) 

